ISBN 973-21-0189-x 


Pi 


pPluiarh 


minerva 


editura 


Å 
SE 

i 
“Am început să scriu Vieţile... cu 
gândul la folosul altora ; acum însă 
mă aplec cu stăruință și cu dra- 
goste asupra lor și spre folosul 
vesc în oglinda istoriei 


iese viața 
virtuțile acestor oameni 
Scriindu-le viața, parcă-i primesc 
pe rând în casa mea şi îi pri 
ca oaspeţi ; şi-l cercetez pe fie 
îndelung, cât e de mare şi de 
nunat.“ 


PLUTARH 


Plutarh 


VIEŢI PARALELE 


demsetrios și antoniu 


Această carte a apărut cu sprijinul FUNDAŢIEI SOROS 
PENTRU O SOCIETATE DESCHISĂ 


llustraţia copertei de DUMITRU VERDEŞ - 


Textele din volumul de față sunt reproduse după: 
Proză istorică greacă, EPLU., 1970, pp. 539—662. 


plutarh 


VIEŢI PARALELE 
demetrios și antoniu 
p "BIOGRAFII 


TRADUCERE, PREFAŢĂ ŞI NOTE 
DE PETRU CREȚIA 


BIBLIOTECA PENTRU TOŢI g 1994 
EDITURA MINERVA ge BUCUREŞTI 


Pentru această versiune toate drepturile rezervate 
Editurii Minerva (B.P.T.). 


ISBN : 973-21-0189-X 


PLUTARH DIN CHERONEEA 


Cronologia vieţii şi a scrierilor lui Plutarh este. atât de 
incertă încât o înșirare a ei după ani ar fi un amestec de 
lacune şi de semne de întrebare. Am ales aşadar calea 
“unei naraţiuni cu atâtea precizări sau aproximaţii .crono- 
logice 'câte ne îngăduie ştirile pe care le avem. 

Plutarh s-a născut către mijlocul primului secol al erei 
noastre, să zicem, pentru a fixa o dată mai ușor de ţinut 
minte, în anul 50, pe vremea când împărat al Romei era 
Claudius şi cam la două secole după ce Grecia intrase sub 
dominaţia romană. Și s-a născut în Beoţia, ţinutul din 
Grecia centrală care dăduse lumii pe Hesiod și' Pindar, 
iar în ordinea militară, pe Epaminondas, cel care, după ce 
îi înfrânsese zdrobitor pe spartani la Leuctra, în 371 î.Cr. 
statornicise timp de nouă ani hegemonia Beoţiei asupra 
Greciei întregi. 

Familia din care se trăgea Plutarh nu era nici măcar 
din capitală, din Teba, ci din Cheroneea, un orășel] (astăzi 
un sat, Kaprena) dinspre hotarul apusean şi muntos al 
Beoţiei, nu departe de Delfi. Erau oameni înstăriți: și cu 
vază, fără să facă parte din aristocrație. Astfel Autobulos 
le-a putut asigura o creştere “aleasă celor trei fii ai lui 
și anume Lamprias, Plutarh şi Timon. 

Plutarh, după ce a învăţat atâta carte câtă era de în- 
văţat în Cheroneea (literatura cu localnicul  Epitherses, 

tatăl retorului Aemilianus din Atena), şi-a făcut studiile 
superioare, cum se obişnuia în familiile bune, la Atena, 
ca discipol al platonicianului Ammonios, gânditor cu bune 
cunoștințe matematice, în tradiţia întregii școli a lui Pla- 
ton, dar şi cu o informaţie știinţific-enciclopedică datorată 
influenţei  aristotelismului. Plutarh i-a păstrat un mare 
respect şi l-a pus să figureze ca personaj în câteva dialo- 
guri ale săle. Este de asemenea aproape sigur că tânărul 
cheroneean a urmat, după moda vremii, şi cursuri de reto- 
rică, tehnică și artă a vorbirii frumoase și convingătoare. 
După ce şi-a încheiat studiile se crede că a vizitat şi al 
doilea mare centru de cultură al lumii mediteraneene, 
Alexandria Egiptului. Iar mai târziu, în două rânduri, se 
duce lu Roma, capitala politică a acelei lumi, și ajunge şi 
în sudul Italiei, atât în misiune diplomatică oficială, cât 
și în calitate de: conferenţiar. A ţinut acolo prelegeri de 
filosofie destul de preţuite şi de frecventate. Călătoriile 
acestea pot fi situate în timp către anul 80, sub Vespasian, 
și către 90, sub Domițian. După această dată nu mai avem 
nici o: informaţie despre vreo călătorie. Știm doar că s-a 
bucurat, în chip mijlocit, de prețuirea lui Traian și a lui 
Hadrian. La aceasta îl vor fi ajutat și nu puţinii prieteni 
pe care şi i-a câştigat la Roma și în Italia, în genere oameni 
suspuşi' ai imperiului = Arulenus Rusticus, filosof stoic, pre- 
tor în 69, sub -Vespasian, ucis mai târziu de Domițian ; 
Minucius Fundanus, consul în 107, sub Traian, apoi procon- 
sul în provincia Asia, dar mai ales Q. Sossius Senecio,. 
consul şi acesta sub același împărat în 99 şi în 107, care 
l-a vizitat într-un rând la  Cheroneea și căruia Plutarh 
i-a dedicat câteva dintre biografiile sale. Poate şi graţie 
influenței acestora sau poate exclusiv celei a unui alt bun 
prieten, L. 'Mestrius Florus, Plutarh. obţine cetăţenia ro- 
mană, luându-și; în această râvnită calitate, chiar numele 
protectorului său, acela de Mestrius, cum rezultă dintr-o 
inscripție care s-a păstrat. (Este însă greu de dat crezare 
unor mărturii după care Plutarh ar fi obţinut de la Traian 

și apoi de la Hadrian onoruri consulare şi chiar o functie 
administrativă superioară în provincia Achaia, din care 
făcea parte Beoţia. În legătură cu asemenea disţincţii seri- 
itorul n-ar fi tăcut). Şi Atena i-a recunoscut meritele, inte- 
grându-l onorific într-unul dintre districtele sale şi ale- 
gându-l arhonte. 

„. Era așadar un om bine-văzut în lumea largă, călătorise 
unde era important să călătorească, cunoscuse lume bună, 
dar a fost unul dintre cei mai sedentari scriitori greci. I-a 
plăcut să trăiască la el acasă, în mica lui lume provin- 
cială, la Cheroneea. Cum spune chiar el: „Cât despre mine, 
locuiesc într-o cetate mică, unde, ca să nu ajungă și mai 
mică, îmi cste drag să rămân“. Și acolo a și trăit, încon- 
jurat de o familie fericită, de niște prieteni pe care îi iu- 
bea şi, nu mai puţin, de tinerii locului î, care îl frecventau’ 
cu asiduitate pe acest mare cărturar și dascăl, bonom, vor- 
băreţ şi bun la sfaturi, în a, cărui casă deschisă se adunau, 
seri după pașnice seri, la un pahar de vin sau la mai 
multe, pentru dezbaterea îndelungată şi deloc furtunoasă 
a unor idei.2 


1 I-a fost dat lui Plutarh, peste veacuri multe — lucru 
care l-ar fi umplut de bucurie —, să fie de folos grecilor 
ajunşi sub stăpânirea otomană : opusculul său Despre edu- 
carea copiilor, tradus în greaca populară de Nicolae Sofianos 
și tipărit la Veneţia în 1544 sub titlul Plutarchos paidago- 
gos, a fost prima carte cure a stat la îndemâna poporului 
grec după căderea Constantinopolului, citită şi ascultată 
cu venerație și nesaţ generaţii în şir. 

2 Volubilitatea generoasă și poate puţin excesivă a lui 
Plutarh îşi găsește într-un dialog al său o încreplățire 
dintre cele mai curioase şi mai amuzante. Potrivit teoriei 
sale, a vorbi este cel mai bun exerciţiu fizic: după masă, 
o conversaţie cobioasă sau o lectură cu glas tare, urmată 
de un bun masaj cu ulei -de măsline. poate pentru înlesni- 
rea digestiei, ţine foarte bine locul .,plimbării, de la care 
te pot opri treburile sau vremea rea: și .e prielnic sănă- 
tății să vorbeşti mult chiar. şi atunci când, plecat de-acasă, 
tragi la un han sau călătorești pe mare, zică lumea ce-o: 
vrea. 

A fost foarte legat de familia lui. Și-a iubit mutt soția, 
pe Timoxena, cu care s-a căsătorit destul de târziu, prin 
96, despre care ne-a lăsat câteva mărturii mișcătoare şi cu 
care a avut cinci copii: trei, printre care o fetiţă, au murit 
încă mici şi au ajuns mari doar doi băieţi, Autobulos și 
Plutarh. 

Dintre cei doi fraţi ai săi, Lamprias şi Timon, n-a fest 
ataşat decât de acesta din urmă, mai tânăr și înzestrat de 
fire cu mari calităţi de suflet. El este (dacă nu cumva fra- 
tele lor mai mare) tatăl lui Sextus din Cheroneea, care 
avea să-i fie profesor de filosofie împăratului Marcus 
Aurelius. | Tot dih neamul lui Plutarh, pe linie femeiască 
și după strămutarea unei părţi a familiei în Tesalia, se 
trage și Slavia, mama marelui scriitor latin Apuleius (125— 
180). | 

Viaţă aşezată, provincială, lipsită de evenimente. Desi, 
în fond, evenimente nu înseamă, pentru o durată de cm, 
doar marile schimbări şi strămutări, înălţările şi căderile, 
catastrofele şi triumfurile de care sunt pline vieţile ilustre 
pe care le-a povestit Plutarh în tihna bibliotecii lui. Eveni- 
mente sunt şi căsătoria cu fervorile și statornicirile ei, pa- 


% Împăratul, când îi pomeneşte pe cei [aţă de care avea 
o datorie de recunoştinţă, îi face lui Sextus (pe care i-a 
plăcut „să-l audieze până la sfârşitul vieţii) un portret în 
care parcă îl recunoaștem pe unchiul său. Iată ce învă- 
tase de la el, în afară de filosofie : ,Generozilateu delicată 
modelul unei gospodării bine rânduite de către capul cei; 
concepția unei vieţi trăite potrivit Naturii; demnitatea 
fără ifos ; solicitudinca față de prieteni, toleranța faţă de 
amatori şi față de cei ale căror păreri nu se întemeicză 
pe cunoștințe; capacitatea de a te adapta în chip fericit 
fiecărui om, astfel că a sta de vorbă cu el era mai plăcut 
decât orice miăgulire, deşi, în acelaşi timp, inspira pe loc 
fiecărui interlocutor al său cel mai mare respect; să nu 
lași să ţi se vadă mânia ori alte porniri pătimașe, să fii în 
acelaşi timp impasibil și plin de caldă afecţiune; să nu 
acorzi prețuiri zgomotoase ; să ai o cultură cuprinzătoare, 
fără a face caz de ea.“ 


VIII 


ternitatea cu toate întâmplările ei, care mai bune, care mai 
rele, întâlnirile cu oameni pe care să-i poţi preţui și iubi, 
zarva istoriei care ajunge ca un zvon potolit prin locurile 
ocolite de istorie (cât a trăit Piutarh, la Roma s-au schim- 
bat, prin sângeroase războaie civile, trei dinastii imperiale), 
câteva onoruri, dintre care cel mai aproape de sufletul lui 
Plutarh a fost cel primit chiar din vecini : alegerea lui ca 
sacerdot al templului apollinic de la Delfi, funcţie pe care 
a exercitat-o cu scrupul şi cu pietate vreme de un sfert de 
veac și n-a fost lipsită de înrâurire asupra operei sale. 

Și apoi marile evenimente ale unei vieţi fără evenimente. 
sunt, când eşti scriitor, scrierea, publicarea și faima càr- 
tilor tale. Un catalog antic păstrează titlurile a 227 de seri- 
eri ale lui Plutarh, dintre care vreo 150 sunt autentice. 
Le-a redactat la el acasă, înconjurat de câte cărţi putuse 
să adune de pe unde umblase, și cu mijloacele de atunci, 
când textele erau multiplicate numai de copişti. Citea și: 
studia cu o neostenită sârguinţă, chiar la masă : „Dacă sci- 
tul barbar își zbârnâie coarda arcului în timp ce bea, de 
ce s-ar rușina un elen să-și încojure farfuria cu cărţi şi 
cu hârtii ?“ Hârtiile pot foarte bine. să fie însemnări, pentru 
că informația lui Piuarh nu se mărginește la cărți: „lar 
faptele pe care cei mai mulţi nu le știu și sunt pomenite 
de alții doar ici-colo sau se găsesc menţionate pe monu- 
mente ori în străvechi decrete, și pe acelea m-am străduit 
să le adun la un loc“. Lucru nu uşor pe atunci şi nu ușor 
la Cheroneea : „acela care ia asupră-și să scrie o sinteză 
istorică alcătuită din informaţii care nu-i stau la îndemână 
în patria lui, ci sunt în majoritatea lor străine și risipite 
pe la diverşi autori, trebuie să se bucure de o cetate ilus- 
tră, iubitoare de cultură și populată, pentru ca, având el 
din belşug atât cărţi din toate domeniile cât şi auzind şi 
aflând toate câte, deşi au scăpat scriitorilor, au dobândit 
o şi mai vădită credibilitate prin însuși faptul că n-au 
căzut în uitare, să poată da la lumină o operă din care să 
nu lipsească nici prea multe lucruri, nici cele strict ne- 

cesare“. Şi, totuși: „dacă nu izbutim să gândim și să trăim 
așa cum se cuvine, va fi drept să dăm vina nu pe mici- 
'mea patriei noastre, ci pe noi înşine“. Plutarh nu avea a-și 
face nici o vină. Ca să-i întoarcem vorba, vom spune că, 
rămânând în Cheroneea, el a făcut-o mult mai mare decât 
putea ea visa vreodată, dându-i Beoţiei, după Hesiod, 
Pindar şi Epaminondas, a patra și ultima ei glorie. 

Probitatea lui era atât de mare, încât, în materie de 
documentare, autorul atâtor biografii de romani recunoaște 
cu smerenie că: „la Roma și în misiunile mele din alte 
orașe ale Italiei n-am avut răgazul să deprind limba la- 
tină, împiedicat de îndatoriri politice şi de cei care mă 
frecventau din interes filosofic ; așa se face că am început 
să iau cunoștință de literatura latină abia târziu şi vârst- 
nic“. „Cei'care îl frecventau din interes filosofic“ ştiau 
foarte bine grecește. În schimb, dat fiind raportul: dintre 
cele două culturi, Plutarh nu avea cum beneficia de tra- 
cuceri greceşti ale scrierilor latine. ` 

A scris de timpuriu și spornic. A început, continuând 
apoi an după an şi deceniu după deceniu, să scrie disertaţii, 
mici tratate (în grecește diatribe) şi, în tradiţia platonică, 
dialoguri mai lungi sau mai scurte, pe cele mai felurite su- 
biecte cu putință, pe care tradiția le-a păstrat sub titlul 
comun de Scrieri morale (Moralia cu titlul lor latin con- 
sacrat), deși acestea reprezintă numai o parte a uriașei sale 
colecţii. Nu este subiect care să. nu-i fi atras interesul şi 
Tneditaţia, fie el moral în sensul strict al cuvântului, fie 
filosofic, teologic, ştiinţific, psihologic, pedagogic, literar, 
muzical, sociologic, etnografic, cinegetic, sociologic ori poli- 
tic. Este adevărat însă că întregul scris al lui Plutarh urmă- 
reşte, în ultimă instanţă, un ţel de edificare morală, ceea 
ce lace ca titlul general al acestor opuscule să nu fie cu 
totul impropriu. O înşirare a zecilor de titluri ar fi zadar- 
nică aici, dar e bine să se știe că subiectele tratate merg 
de la psihologia animalelor până la chipul din :lună. 

E mai curând de preferat încercarea de a defini liniile 
directoare și nivelul acestei opere enciclopedice. . Omul 
acesta, crescut în tradiția întregii filosofii grecești, n-a fost 
un mare și profund. gânditor. A-i atribui  cugetătorului 
eclectic şi adesea superficial care a fost un sistem de gân- 
dire coerent, ar fi să-l nedreptăţim printr-un exces pe care 
el însuși l-ar fi refuzat. Platonismului său funciar 1 se 
adaugă curiozităţile științifice ale  post-aristotelismului, 
Are o bună cunoaștere a stoicismului, pe care îl critică în 
câteva aspecte ale sale. Respinge epicureismul şi, cu oare- 
care vehemenţă, tot ce ţine de doctrina cinică. Iar totul se 
adună într-o religiozitate cu puternice tendinţe monoteiste. 
La acestea se asociază, nù fără oarecare inconsecvenţă, o 
anume înclinare către demonologie.î 


t Penlru aceasta atmosieră religioasă legată de taina 
vieţii şi a morţii daimonilor (cum îi numește Plutarh pe 
zeii politeismului) stă mărturie un pasaj din dialogul 
Despre încetarea oracolelor, a cărui 'scenă este chiar tem- 
plul de la Delfi, în primii ani ai sacerdoțţiului lui Plutarh 
și care are în el ceva straniu şi tulburător, o impercepti- 
bilă tristețe din adâncul şi din nevăzutul unei lumi în 
amurg. Pasajul merită să fie citat aici în întregime, pen- 
tru că mulţi se referă la ceie relatate în el fără să-i cu- 
noască sursa: „Cât despre moartea ființelor de acest fel, 
am auzit ceva în legătură cu asta de la un om care nu 
cra nici nerod, nici mincinos, de la Aemilianus oratorul, 
ale cărui cursuri câţiva dintre voi le-aţi audiat și care este 
fiul lui Epitherses, concetăţean al meu și profesorul meu 
de literatură. Mi-a povestit că, o dată, a călătorit pe. mare 
spre Italia pe o corabie de mărfuri care: duceau şi câţiva 
călători. După apusul soarelui, pe când se apropiau de 
insulele Echinade, vântul a căzut brusc şi corabia a fost 
luată de curent înspre insula Paxos. Mulţi dintre călători 
nu dormeau incă, ci stăteau să bea nişte vin după cină. Şi 
deodată - dinspre Paxos s-a: auzit un glas strigându-l pe 
Thamus, pilotul egiptean, căruia puţini dintre pasageri îi 
suau numele. Acesta s-a auzit chemat o dată, apoi a doua 
cară, însă tăcea.. A răspuns doar la a treia strigare, iar 
puternicul glas i-a 'poruncit: CÂND VEI AJUNGE LA 
PALODES SĂ SPUI ACOLO CA MARELE PAN A 

-Gândirea lui politică accepta dominaţia romană cu tot 
ce impunea şi cu tot ce implica ea ca pace şi ca ordine, 
măi ales pe meleagurile depărtate de hotare, unde nimic 
nu tulbura foarte buna administrație romană, cu toate 
avantajele ei ca bună aşezare a vicţii într-o vreme de in- 
florire a imperiului. Un conformist, se va zice şi, dacă 
descărcăm cuvântul de conotații  dispreţuitoare, chiar asa 
și era. Există conformisme care, cuprinzând o lume, îi dau 
răgazul să-și tragă sufletul un veac ori două. Conlormismul 
nu e un oportunism, iar Plutarh nu avea ambiţii sociale. 
Si apoi cine mai bine decât ei a slujit mândria Greciei. 
evocându-i trecuta măreție și situându-i cultura deasupra 
oricărui ascendent și chiar deasupra oricărei influenţe din 
partea cuceritorilor ei? 

Disertaţiile şi dialogurile lui Plutarh sunt documentul 
unei sinteze de cultură şi de civilizaţie, a ceea ce rămâne 
încă viu după ce marile avânturi au trecut. Scrierile mo- 
rule reprezintă nivelul și limbajul comun al unei elite in- 
telectuale, care, păstrându-și limba, integrase toate valorile 
unei civilizaţii cu componente atât de diverse. 

Pe de altă parte, cel care astăzi încearcă să se apropie 
de lumca veche poate găsi în aceste scrieri ceva de mare 
ajutor. Prin desișul de lucruri acum fără interes, uneori 
chiar mișcător ridicole, străbate până la noi ceva de pret, 
prin care se întrezăreşte, vioaie, colorată, ca și prezentă, 
imaginea acelei atât de îndepărtate lumi. Plutarh este un 
foarte înzestrat prozator, iar dialogurile sale sunt vredni- 
cele urmașe, în ton minor, ale celor platonice, a cărer 


MURIT. Toţi cei care auziseră glasul au incremenit Qe 
spaimă. Thamus s-a hotărât să facă ce i s-a spus numai 
dacă nu se ridică vântul, ceea ce s-a și întâmplat: nu era 
boare de aer, nu se încrețea un val. Şi atunci Thamus, 
stând la pupa, cu faţa spre țărm, a strigat: MARELE PAN 
A MURIT. Nu upucase bine să termine când s-a auzit, 
din întuneric, un vuiet amarnic de vaiete, de pipete si 
tânguiri“. - 

tehnică o cunoştea perfect, ştiind să mânuiască scenariul, 
construcţia, stilul parodic, ironia, şi să gradeze cu iscusinţă 
mesajul până la destăinuirea de la sfârșit. Iar în disertaţii 
se găsesc pasaje admirabile, şi ca tensiune a discursului și 
ca elevaţie teoretică şi ca organizare retorică. Dar şi aceste 
bune însușiri ar putea să ne lase oarecum indiferenți dacă 
scrisul lui Plutarh n-ar avea un mare farmec în plus : ceva 
proaspăt şi viu în înfăţişarea vieţii, ceva totodată cumpă- 
tat și subtil în observații şi judecăţi, un sens al amănun- 
tului relevant, o ușurință de a trece de la scenele de mora- 
vuri sau de la anecdotica măruntă la- înțelesul lor, un 
anume fel al lui de a sugera interese și afecțiuni, voioșie 
ovi gravitate, însăşi tihna senină a zilelor și a serilor. An- 
iichitatea ne-a lăsat puţine mârturii de acest fel și atât de 
lipsite, fără a fi searbede, de orice  încruntare, de orice 
intoleranţă şi de orice fanatism. Chiar marile pilde morale 
ale trecutului devin o componentă plauzibilă a cotidianu- 
lui, dându-i adâncime și demnitate. Nimic aici din spiri- 
tal mărunt, îngust şi clevetitor al multor burghezi mici 
sau mai mari: „dacă inevitabila societate a celor din ju- 
ru-mi mă ofensează cu ceva imoral, meschin sau vulgar, 
mă străduiesc să alung toate acestea departe de mine, în- 
torcându-mi mintea către faptele cele mai exemplare și cele 
mai nobile și astfel potolind-o şi înseninând-o“. 

Nu acesta a fost cel mai mic motiv care l-a îndemnat 
pe -Plutarh să scrie, în ultima parte a vieţii sale, după anul 
100, Vieţile paralele, care nu sunt o lucrare istoriogralică, 
ci o lungă serie de portretizări morale şi psihologice făcute 
cu mijloacele naraţiunii. Însuşi autorul lor își defineşte 
limpede intenţiile, rugând „pe cititori că, dacă nu vom re- 
lata nici toate vestitele fapte și nici pe fiecare în parte 
cu toate amănuntele, ci pe cele mai multe doar rezumân- 
du-le, să nu ne învinuiască- pe nedrept, căci nu istorie 
scriem aici, ci biografii, jar manifestarea unei calităii sau 
a unui cusur nu este întotdeauna de găsit în faptele cele 
mai ilustre, ci adesea un fapt mărunt, o vorbă sau vreo 

glumă fac mai evident caracterul cuiva decât bătălii cu 
morți fără număr sau cele mai însemnate 'cârmuiri de ar- 
inate și asedii de cetăţi“. De aici, și de asemenea din incon- 
gruențele surselor, nu puţine defecte ale prozei biografice 
a lui Plutarh: inconsecvențe, inabilităţi şi disproporții de 
construcţie, un anume exces de- anecdetică măruntă (şi ade- 
sea apocrită),, abuzul de digresiuni și neajustările de optică. 
Traduse în termeni plastici biografiile lui Plutarh sunt 
ca nişte statui cufundate într-un” mediu refractant, variabil 
şi străbătut de umbre. Dar acolo unde povestitorul simte 
fiorul unei măreţii, patosul unor împrejurări, exemplari- 
tâtea unui gest sau tragedia unui sfârşit, proza lui devine 
una dintre cele mai vrednice de citit şi de iubit. Chiar dacă 
atica lui, ajunsă acum doar un dialect literar nostalgic şi 
nehrănit de izvoarele vii ale oralităţii, nu este mereu cea 
mai elegantă și mai pură, chiar dacă uneori stilul lui este 
încărcat și prolix, Plutarh, în ceasurile lui bune, este un 
prozator original şi un scriitor de mare statură. Poate se 
va găsi printre noi cineva care să extragă din textul Vie- 
ților 5, grupându-le într-o antologie tradusă cu mijloacele 


5 Singura traducere integrală este aceea a lui N. I. Barbu, 
în cinci volume, apărută la Bucuresti, la Editura Știinţi- 
fică, între 1960 şi 1971. Traducesile mai vechi conţin doar 
câteva perechi biografice sau chiar numai câte o biogra- 
fie, Cinci traduceri au rămas în manuscris, dintre care 
trei, toate din 1877, cu titlul Sula (de Enniu Dem. 
Bălteanu, Georgiu Radu” Melidon şi respectiv Paulu Buciiu) 
şi două, tot din acelaşi an, Cicero (traducător necunoscut), 
respectiv Tiberius Gracchus (de Z. Demarat), toate cinci 
păstrate la cota Ms. rom. 4925 de la Biblioteca Academiei 
Române. Nu ştim ce a prilejuit această simultaneitate de 
traduceri, consacrate exclusiv unor oameni iluştri români : 
cele trei tălmăciri din Sulla sugerează un concurs. Dintre 
cele tipărite sunt de menționat traducerile făcute de Aristia, 
(1857 : Teseu, Romulus, Licurg, Numa, Solon, Poplicoia, 
Temistocle, Camillus), un anonim (1880: Cezar), P. Ioanide 
(1882 : Teseu şi Romulus), P. M. Georgescu (Teseu, Romulus, 
Licurg, Numa, toate din 1891), N. Bănescu (1907: Pericle), 
Panait Mușoiu (1923: Licurg), M. Jakotă (1938: Agis, 

artei literare, toate textele în care acele mari personaje își! 
sfârșesc; într-un fel ori altul, viaţa. Efectul patetic, solemn 
și funerar, ar fi uluitor. 

S-au păstrat 52 de astfel de biografii, dintre care patru 
sunt independente (Aratos, Artaxerxes, Galba şi Otto), 
pentru-că sunt lipsite de personajul grec sau roman de pus 
în paralelă sau pentru că depășeau limitele cronologice pe 
care şi: le impusese Plutarh. Celelalte 48 se grupează în 
24 de perechi: Teseu și Romulus; Licurg și Numa; Solon 
şi Poplicola ; Temistocle şi Camillus ; Pericle şi Fabius Ma- 
ximus ;: Alcibiade şi Coriolan; Timoleon şi Aemilius Pau- 
lus ; Pelopidas și Marcellus; Aristide ṣi Calo cel Bătrân; 
Philopoimen si Titus Quinctius Flamininus; Pyrrhus și 
Marius ; Lysandros şi Sulla; Cimon şi Lucullus; Nicias şi 
Crassus ; Eumenes şi Sertorius ; Agesilaos și Pompei; Atle- 
xandru şi Cezar ; Focion şi Cato cel Tânăr; Agis cu Cleo- 
menes şi Tiberius cu Caius Gracchus; Demostene şi Çi- 
cero; Demetrios şi Antoniu; Dion și Brutus. 


Punerile în paralelă sunt când evidente, când ingenioase 
şi când forțate. Lucrul se vede cel mai bine în Compara- 
tiile pe care Plutarh le adaugă fiecărui cuplu de biografii 
şi în care se străduiește să arate asemănările şi deosebirile, 
în bine şi în rău, și care sunt adesea interesante ca jude- 
cată morală şi ca efect de oglinzi, dar sunt mai ales mär- 
turja unei nobile imparţialități care face din Vieţile para- 
lele ultimul mare document literar din tradiţia inaugurată 
de Homer și de Herodot (care aveau și ei de povestit con- 

Cleomenes, T. Gracchus, C. Gracchus, Demostene, Cicero, 
Demetrios, Antoniu, Cato cel Tânăr, Focion), Nicolae 
Bogdan (1939: Alexandru şi Cezar). Rezultă că singurele 
traduceri pentru titlurile Demetrios și Antoniu anterioare: 
celei de faţă (care a apărut întâia oară în Proza istorica 
greacă, culegere îngrijită de D. M. Pippidi, pP- 546—662, 
EPLU, 1970) sunt cea a lui M. Jakotă, din 1938 
şi cea din vol. IV, din 1969, al: traducerii integrale a lui 
N. 1. Barbu. 


XV 


fruntarea dintre două civilizaţii) şi apoi mai puţin: urmată 
de o poezie şi de o istoriografie părtinitoare chiar:în mo- 
mentele ei cele mai înalte. 


Vieţile paralele au fost traduse pentru întâia oară în 
franceză, în 1559, de marele umanist şi elenist Jacques 
Amyot, unul dintre creatorii prozei franceze din secolul 
al XVI-lea. Această traducere a devenit, pentru vreo două 
secole, cartea cea mai răspândită din Europa. Montaigne 
citea cu nestârşită plăcere traducerea contemporanului său, 
cita din ca la tot pasul, era convins că îl intuieşte pe 
Plutarh ca om și ar fi vrut să aibă la îndemână o bio- 
grafie a sa. Spunea despre el, cu încântare: „C'est mon 
homme que Plutarque“. lar mai târziu, la chemarea aspră 
a istoriei, pentru oamenii Revoluţiei franceze, ai Directora- 
tului și ai Consulaţului, ca şi, mai apoi, pentru decem- 
briştii ruși, Vieţile aveau să fie o carte de căpătii, izvor de 
meditaţie morală și de inspiraţie eroică. 


Pentru că în volumul acesta figurează biografiile lui 
Demetrios Poliorcetul şi a lui Antoniu triumvirul se im- 
pune nu atât să le înfățişăm,  comentându-le, cititorilor, 
care sunt desigur în măsură să le judece și să le guste 
neajutaţi de nimeni, cât să dăm câteva date esenţiale cu 
privire la posteritatea literară a celei de a doua, care, pe 
lângă figura lui Antoniu, o cuprinde şi o înfățișează şi pe 
aceea, devenită aproape mitică, a Cleopatrei, ultima regină 
a Egiptului, marea urmașă a Lagizilor în regatul creat de 
Alexandru cel Mare. Patosul tragic al legăturii dintre cei 
doi, într-un ceas' mare din istoria lumii vechi, nu avea cum 
să nu suscite inţeresul pentru tratarea dramaturgică a su- 
'biectului. 

Prima tentativă în acest sens este Cleopatra lui Giovan 
Battista Giraldi, scrisă prin 1540 și reprezentată în 1543 la 
Curtea din Ferrara (dih scrierile lui Giraldi, Shakespeare 

a luat materie pentru Othello şi pentru Măsură pentru 
măsură). Urmează Cléopatre captive, tragedie în cinci acte 
de Etienne Jodelle, reprezentată -în 1552 (deci cu șapte ani 
înainte de apariţia traducerii lui Amyot, ceea ce pune o 
problemă de istorie literară). Acţiunea se petrece după 
moartea lui Antoniu şi căderea Cleopatrei în captivitatea 
lui Octavian, viitorul  cârmuitor al întregului imperiu. 
' Piesa, mediocră, este totuși considerată ca prima tragedie 
„pură“ a Renașterii, precursoare șovăielnică a capodope- 
relor secolului clasic și, după Sofonisba lui Trissino (1517), 
prima încercare europeană de acest gen. După douăzeci 
de ani, în 1572, se reprezintă la Paris Marc-Antoine a mi 
Robert Garnier, care, prin meritele sale intrinseci și prin 
traducerea din 1594 a lui Mary, contesă de Pembroke (sora 
luï Sir Philip Sidney, autorul Arcadazei), a trezit pe scenele 
elisabctane interesul pentru marele subiect. În acelaşi an 
1594 se reprezintă la Londra Cleopatra lui Samuel Daniel, 
scrisă greoi, după modelul unei tragedii de Seneca. Apoi 
urmează, în 1623, publicarea postumă a lui Antony and. 
Cleopatra de William Shakespeare, compusă, din cât se 
pare, în 1607, și primele luni ale lui 1608. Ea se întemeiază, 
până la amănunte textuale, pe -biografia lui Plutarh, tra- 
dusă în engleză din versiunea franceză a lui Amyot de 
către Sir Thomas North, în 1579, cu titlul The Lives of the 
Noble Grecians and Romans și apoi retipărită, cât a trăit 
Shakespeare, în 1595, în 1603 şi în 1612. În ordinea artei 
literare marea tragedie a lui Shakespeare este lucrul cel 
mai înalt pe care l-a prilejuit vreo scriere a lui Plutarh. 
După Shakespeare singura tragedie engleză cu același su- 
biect vrednică de a fi menţionată este, în plin clasicism 
(1678), All for Love or The World Well Lost (Totul pentru 
iubire sau Lumea bine pierdută) a lui John Dryden, 
o refacere declarată a tragediei shakespeariene care are, în 
afară de Plutarh, şi alte două izvoare greceşti. Piesa, căreia, 
oric6 s-ar zice, nu i se pot contesta meritele, s-a bucurat 
de un imens succes teatral, care s-a prelungit ani după 

ani şi care, în mod ciudat pentru judecata noastră de 
astăzi, a pus în umbră pentru o. vreme capodopera marelui 
predecesor. Este de regretat că nu avem la îndemână un 
repertoriu critic al reprezentațiilor tragediei lui’ Shakes- 
peare dintr-al XIX-lea și al XX-lea secol, când piesa şi-a 
redobândit pe scene locul cuvenit (E poate interesânt de 
notat că Antony and Cleopatra a fost tradusă în franceză 
de Andre Gide, în 1920). 

Ar mai fi de menţionat Cleopatra lui Vittorio Alfieri, 
scrisă în 1774, la debutul său ca tragediogral, piesă care s-a 
"și jucat, nu fără succes, dar pe care autorul ei a repudiat-o 
ca fiind, spune el, „un monstru“. Deși puevestește ceea ce 
va Ti mai târziu stilul marelui Alfieri și sumbra măreție a 
trageiliilor sale. 

Secolul al XIX-lea a dat, tot în Italia, Cleopatra lui 
Pietro Cossa, dramă în șase acte reprezentată în 1879 (anul 
lui Woyzeck de Büchner şi al Norei lui Ibsen), interesantă 
prin încercarea de a înnoi personajul ; piesa își răscum- 
pără încoerenţa psihologică și prisosul de roluri secundare 
printr-o anume emoție poetică și. prin câteva foarte fru- 
moase efecte scenice. ? 

Înșiruirea aceasta nu poate fi încheiată fără a pomeni 
Cleopatra lui Nicolae Iorga, tragedie în cinci acte şi în ver- 
suri reprezentată la Teatrul Naţional din Bucureşti la 16 
mai 1928, cu Sorana Topa în rolul titular și cu G. Ciprian 
în acela al lui Marc-Antoniu. Iorga izbutește mai bine 
decât Pietro Cossa să-i dea Cleopatrei un chip nou, acela 
al unei mari regine a Egiptului elenistic în înfruntarea lui 
hotărâtoare cu puterea Romei. Sinuciderea ei nu este un 
simplu act regesc de sustragere de la înjosirile servitulii, 
ci un act sacru și ritual, o ofrandă  făgăduită zeilor în 
schimbul mântuirii poporului atât de mult iubit, un sacri- 
ficiu de la care nu se recuză nici când ştie că e prea târ- 
ziu. Dar patosul rezidă nu atât în actul final al morții, cât 

în conflictul ei lăuntric de fiinţă plămădită din substanţa 
celor mari, sfâșiată între un ideal himeric şi o prea òme- 
nească realitate : 


Din colțurile. cele mai pline de-ntunerec, 

Din codri și din tainiţi, din mlaștini şi din stânci 

Vin cei asupra căror nu-i binecuvântarea : i 

Cu simplele lor rituri vreau a înlocui 

Ce-a lost mai mare și mai sacru de la.un neam la altul... 
Şi templele divine, și-acest templu-al puterii 

Ce este monarhia. Coroane zac în lut 

Și purpura se rupe în spinii-nlrângerii ; - 
Cu sceptrele sfărmate copii scobesc în praf. 

Nu este nici un mijloc ca să oprim potopul. 


Versurile amintesc, pentru puţinii care îi ştiu, de ma- 
rele teatru eminescian, de Decebal îndeosebi, tragedia unui 
alt înfrânt. ă 


` 


Plutarh nu avea cum să prevadă în ce măsură opera lui, 
şi cea biografică și cea morală (care a pătruns întâi în Europa 
occidentală prin traducerea timpurie în latină a tratatului 
Despre leacurile şi vindecarea mânici, datorată lui Nicolas 
din Gonesse) va da roadele pe care le-a dat. Să fi ştiut, 
s-ar fi simţit ajuns în Câmpiile Elizee. 

În Răsărit grecii asupriţi au găsit mângâiere şi îndemn 
în pomenita lui scriere adresată celor care duc mai de- 
parte lumea, copiilor care trebuie crescuți cum se cuvine. 
În Apus a prilejuit cuiva cât Eschil de mare o tragedie 
cum multe nu sunt și, în trecerea vremii, a inspirat idea- 
luri şi curaj unor generaţii care schimbau lumea ori visau 
s-o facă. Acest om blajin, cu suflet şi purtări alese, cu 
aspirații cumpătate, cu drag de treabă multă şi de vorbă 
multă, dar nu fără folos, statornic în toate şi nu mai puţin 
în strădaniile lui, părtaş înţelept şi luminat la viaţa locului 
său de naștere, nu avea ochii aţintiți spre viitor, ci către 

măreţia unei lumi trecute, din ale cărei valori milenare își 
hrănise gândul și perindarea anilor. Dar viitorul l-a luat 
în puterea sa şi i-a dat acestui provincial un destin ilustru 
în marea civilizație care a răsărit din amurgul lumii sale 
veacuri multe după el şi la a cărei cultură a avut și el o 
nu neînsemnată contribuţie. S-a întâmplat cu operele sale 
cam ce spune el despre monumentele de pe Acropole, care, 
„chiar dacă fiecare lucrare a ajuns repede veche“, toate ja 
un loc au străbătut vremea „ca şi când ar avea în ele un 
duh veşnic tânăr şi un suflet plămădit din nemurire“. Din 
tot ce ne-a lăsat se aude un glas care e numai al lui. 
Citindu-l, putem crede ca E. R. Dodds (în The Portrait of 
a Greek Gentleman, „Greece and Rome“, II, nr. 5, februarie 
1933, pp. 97—107): „Mi se pare că aud inflexiunile unei 
voci, una mai generoasă și mai blândă decât oricare din- 
tre cele ce a străbătut până la noi din.lumea veche : gene- 
roasă prin bunăvoința senină a cuiva care, dobândind pen- 
tru el fericirea, încearcă să comunice și altora secretul ei; 
blândă prin tradiția acumulată într-o: mie de ani de viață 
sănătoasă şi demnă. Dacă pentru vocea aceasta lăuntrică 
articolul meu va dobândi măcar un singur nou ascultător, 
el își va fi atins țelul.“ Este tocmai ce am urmărit şi aici, 
scriind aceste rânduri în numele unui ideal care poate pă- 
rea mediocru doar celor ce uită că măreţia omului nu re- 
zidă în suferințele inerente condiției sale, ci în felul în 
care știe uneori să le includă, depăşindu-le, într-o formă 
de viață pe măsura, tot inerentă, a capacităţii lui de feri- 
cire şi de senină împăcare cu soarta. 


` PETRU CRETIA 


PLUTARH DESPRE VIETILE PARALELE 


I 


Scriind în cartea aceasta viața lui Alexandru şi 
pe cea a lui Cezar, biruitorul lui Pompei, ne vom 
mulțumi, din pricina bogăției de fapte care consti- 
tuie subiectul, drept orice alt cuvânt preliminar, să 
rugăm pe cititori ca, dacă nu vom relata nici toate 
vestitele fapte si nici pe fiecare în parte cu toate 
amănuntele, ci pe cele mai multe doar rezumân- 
du-le, să nu ne învinuiască pe nedrept. Căci nu 
istorie scriem aici, ci biografii, iar manifestarea 
unei calităţi sau a unui cusur nu este întotdeauna 
de găsit în faptele cele mai ilustre, ci adesea un fapt 
mărunt, o vorbă sau vreo glumă fac mai evident 
caracterul cuiva decât bătălii cu morți fără număr 
sau cele mai însemnate cârmuiri de armate și asedii 
de cetăţi. Astfel că, după cum pictorii scot asemă- 
narea din trăsăturile şi expresiile feței, în care se 
manifestă caracterul, şi acordă foarte mică atenţie 
celorlalte părți, tot așa și nouă trebuie să ni se dea 
îngăduinţa de a pătrunde mai ales în semnele sufle- 
tului şi cu ajutorul lor să dăm o imagine a fiecărei 
vieţi, lăsând altora faptele mari și înfruntările răz- 
boinice. (Alexandru 1) 


N 


De vreme ce am socotit că nu e fără sens să com- 
par pe Crassus ! cu Nicias 2 și dezastrul din Parţia 
cu cel din Sicilia, trebuie să previn în favoarea mea 
pe cititorii acestei scrieri pentru ca nu cumva, ci- 
tind în ea povestirea unor fapte pe care Tucidide, 
întrecându-se pe sine însuși în patos, strălucire şi 
varietate, le-a inlăţișat în chip inimitabil, să creadă 
că am dat în mintea lui Timaios”. Sperând să în- 
treacă în măiestrie pe Tucidide, și totodată să arate 
că Philistos* este un scriitor greoi şi fără stil, 
Timaios, în Istoria lui, se avântă drept în mijlocul 
acelor lupte terestre și navale, al acelor dezbateri 
publice pe care Tucidide şi Philistos le-au descris 
cu arta lor cea mai desăvârșită. Şi, Zeule mare, se 
arată în asta nu numai cum spune Pindar, 


un pedestraș care încearcă 
să se ţină de un car lidian, 


ci drept un om târziu ajuns la învățătură şi copilă- 
rește naiv și, după vorba lui Diphilos 5, 


t Marcus Licinius Crassus — om politic roman, vestit 
pentry bopăţia sa. În 71 î.Cr. a înăbușit răscoala sclavilor 
condusă de Spartacus. În timp ce era guvernator al Siriei, 
a organizat o campanie împotriva parţilor, care l-au în- 
frânt dezastruos şi l-au ucis. 

2 General şi om politic atenian. A fost unul dintre con- 
ducătorii expediției ateniene în Sicilia, unde a fost înfrânt, 
obligat să se predea şi omorât de siracuzani (470—413). 

3 Timaios din Tauromenium (350—255). A seris 
o istorie a Siciliei ṣi o istorie a războaielor lui Pyrrhus, 
aspru criticate de Polibiu. 

î Philistos din Siracuza (secolul al IV-lea î.Cr.). Bio- 
graful tiranului Dionysios cel Bătrân al Siracuzei. 

5 Poet comic grec din secolul al IV-lea î.Cr., repre- 
zentant al comediei noi. Versul citat face aluzie la groso- 
lănia şi la prostia sicilienilor, pe drept sau nu proverbiale 
în antichitate. 

greoi, umflat de grăsime siciliană, 


alunecând adesea către inepțiile lui Xenarchos 5. Ca 
atunci, de pildă, când spune că a fost semn rău 
pentru atenieni faptul că strategul al cărui nume 
vine de la victorie? s-a opus expediției și că, prin 
mutilarea Hermeșşilor %, divinitatea le-a dat semn 
prevestitor că în timpul războiului vor avea de su- 
ferit cele mai multe neajunsuri din partea lui Her- 
mocrate %, fiul lui Hermon ; sau, și mai rău, că de: 
bună seamă Heracles a dat ajutor siracuzanilor din 
cauza Persefonei, de la care a dobândit pe Cerber 1, 
iar că pe atenieni era mânios deoarece au salvat pe 
locuitorii Egestei !!, urmaşi ai troienilor, a căror ce- 
tate o distrusese el, Heracles, pentru că îl înșelase 
Laomedon !2. Datorită, fără îndoială, aceluiaşi simţ, 
al măsurii, i-a venit lui Timaios să scrie atât cele 
„de mai sus, cât şi să corecteze stilul lui Philistos şi 
să acopere de ocări pe Platon şi pe Aristotel. 


6 Alt poet comic sicilian (sec. al IV-lea î.Cr.). 
T Nicias, al cărui nume vine de la gr. nike = victo- 
rie. i 

5 La 6 iunie 415 î.Cr., în ajunul plecării flotei în ex- 
pediția din Sicilia, toate statuile din Atena ale zeului 
Hermes au fost mutilate., Alcibiade a fost acuzat de adver- 
sarii săi politici de participare la acest sacrilegiu. 

% Om de stat siracuzan. A condus armata siracuzană în 
lupta împotriva atenienilor, jucând un mare rol în victoria 
definitivă a Siracuzei. Timaios stabilește o legătură ineptă 
între numele lui Hermocrate, fiul lui Hermon, şi numele 
zeului Hermes, ale cărui statui fuseseră mutilate. 

10 Altă legătură forţată şi lipsită de duh: Hades o ră- 
pise pe Persefona de pe pământul Siciliei. 

1 Mai frecvent Segesta. Oraş în vestul Siciliei. 

12 Rege al Troiei, tatăl lui Priam. L-a înşelat pe Hera- 
cles refuzând să-i dea caii pe care i-i făgăduise în schim- 
bul faptului că Heracles omorâse un monstru care devasta 
cetatea. i 


Cât despre mine, socotesc că invidia'aceasta agre- 
sivă față de scrisul allora este un lucru cu totul 
meschin şi demn de un sofist; iar când se rapor- 
tează lu opere inimitabile, de-a dreptul stupid. 

Prin urmare, ca să nu trec drept un om complet 
neglijent și leneș, voi expune şi eu, în grabă, pe 
scurt şi atâta cât e strict necesar, faptele pe care 
le-au consemnat Tucidide și Philistos. Căci să le 
trec cu vederea nu e cu putinţă, mai ales pe acelea 
care manifestă, de sub ascunzișul multor i cala, 
caracterul și temperamentul acestui om. 

Iar faptele pe care cei mai mulţi nu le știu și me 
pomenite de alții doar ici-colo sau se găsesc mențio- 
nate pe monumente sau în străvechi decrete, pe 
acelea m-am străduit să le adun la un loc, dar nu 
compilârid o istorie zadarnică, ci oferind cititorului 
ceea ce este necesar pentru cunoaşterea în adânc a 
firii şi personalităţii lui Nicias. (Nicias 1). 


III 


Scăpaţi din această gravă primejdie, locuitorii 
Cheroneei de atunci i-au ridicat lui Lucullus 13 în 
agora o statuie de marmură alături de cea a lui Dio- 
nysos. Iar noi, cei de acum, deși veniţi în urmă cu 
multe generaţii, credem că datoria de recunoștință 
dăinuie până in vremea noastră și eu, socotind că 
mai de preţ decât reprezentarea trupului și a feței 
este cea a caracterului şi a personalităţii, voi evoca 
faptele acestui om în Vieţile paralele. Dar voi în- 


1 General şi om politic roman. Între anii 74—67 
a comundat armata romană care lupta împotriva lui Mitri- 
date, regele Pontului. Trecând prin Cheroneea, a depus 
mărturie că cetatea e nevinovată de crimele unui târăr, 
Damon, împins să le săvârșească de urâta purtare faţă de 
el a unui ofițer roman. 


Tăţișa doar adevărul. Ajunge, drept recunoştinţă, 
amintirea. De altfel, nici Lucullus însuşi n-ar fi vrut, 
în locul unei mărturii adevărate, ò prezentare falsă 
și imaginară a vieţii sale. După cum cerem pictori- 
lor ca, făcând portretul unei persoane a cărei multă 
frumuseţe şi graţie este umbrită de un mic defect, 
să nu insiste excesiv asupra lui, dar nici să nu-l 
omită, căci într-un fel ar urâţi imaginea, în celălalt 
ar face-o neasemănătoare, tot aşa, de vreme ce e 
greu, dacă nu imposibil, să zugrăvești o viaţă de om 
ireproşabilă si nepătată, din imaginea vieților fru- 
moase nu trebuie să lipsească, drept garanţie de Ti- 
delitate, întregul adevăr. Considerând însă greșelile 
şi scăderile carc, datorită vreunei pasiuni saut nece- 
sităţii politice, străbat faptele cuiva mai degrabă 
imperfecţiuni ale virtuţii decât semne ale viciului, 
cred că nu trebuie, scriind istorie, să le scoatem cu 
zel exagerat în evidenţă, ci să le prezentăm ca oa- 
meni rușinaţi că natura omenească nu se manifestă 
în nici un caracter a cărui frumusețe să fie pură şi 
a cărui virtute mai presus de îndoială. (Cimon 2). 


IV 


După cum geografii, Sossius Senecio !* înghesuie 
pe marginile hărțilőr tinuturile care scapă cunoaste- 
rii lor, scriind în dreptul fiecăruia câte o explicație 
ca: „de aici încolo urmează nisipuri secetoase hân- 
tuite de fiare“ sau „mlaștini cufundate în beznă“ sau 
„gerul scilic“ sau „o mare îngheţată“, așa și eu, 
ajungând cu scrierea Vieţilor paralele la capătul 
timpului accesibil pentru o expunere demnă de cre-. 
zare şi practicabil pentru istoria întemeiată pe fapte, 


1% Om politic roman, prieten ul Jui Plutarh şi decicatar 
al Vieţilor paralele. A fost de patru ori consui în vremea 
luj Nerva și a lui Traian. i 

aş fi îndreptăţit să spun despre trecutul mai înde- 
părtat': „de aici încolo urmează meleagul minuni- 
lor şi al subiectelor de tragedie, peste care poeţii şi 
mitografii sunt stăpâni şi unde nu mai e nimic con- 
vingător şi cert“. Totuşi, după ce am dat la lumină 
scrierea despre Licurg, legislatorul, şi despre regele 
Numa, nu mi s-a părut fără rost să urc şi mai de- 
parte în timp, până la Romulus, de vreme ce tot am 
ajuns cu cercetarea la un pas de vremea lui. Și 
cumpănind eu (după vorba lui Eschil) 


Ce om e pe măsura unuia ca el? 
Pe cine să-i așez potrivnic neclintit ? 15 


mi s-a părut că întemeietorul frumoasei şi slăvitei 
cetăţi Atena ! este cel care trebuie să înfrunte com- 
paraţia cu părintele Romei neînvinse și glorioase. 
Fie ca basmul, purificat de rațiune, să ia, supus, 
înfăţişare de istorie. Iar dacă totuşi uneori va arăta, 
cu semeție, că nu-i pasă dacă poate fi crezut sau nu 
și că nu vrea să se amestece deloc cu ceea ce l-ar 
face verosimil, vom cere cititorilor răbdare şi îngă- 
duință pentru poveştile acestea de demult. (Teseu 1). 


v 


Autorul Laudei lui Alcibiade, biruitor în întrece- 
rile de care la jocurile olimpice, fie el Euripide, după 
părerea preponderentă, fie un altul, susține că pen- 
tru a fi fericit, cel dintâi lucru necesar e să te fi 
născut în „cetatea ilustră“ 17, Cât despre mine, eu 
cred că pentru cel menit să aibă o adevărată feri- 
cire, care rezidă mai ales în caracterul şi în tempe- 


1 Versuri din Cei şapte contra Tebei, tragedie de 
Eschil (sec. V—VI). 

l6 Teseu. 

17 Atena, 


ramentul unui om, nu e nici o deosebire între a te 
fi născut într-o patrie obscură și umilă sau dintr-o 
mamă urâtă şi mică. Doar e ridicol să-ţi închipui că 
Iulis, o mică parte a deloc prea marii insule Ceos, 
sau Egina, pe care un atic o cerea ştearsă din, ochii 
Pireului ca o urdoare, pot creşte actori și poeti buni, 
dar n-ar putea produce niciodată un om drept, în 
stare să-şi ajungă sieşi, inteligent şi cu un suflet 
mare. Căci este firesc ca artele celelalte, făcute pen- 
tru câştig sau pentru gloric, să se veştejească şi să 
piară în cetăţile obscure și umile, dar, ca virtutea, 
ca o plantă viguroasă și trainică, să prindă rădăcină 
orişiunde, când e sădită într-o fire prielnică şi în- 
tr-un suflet dârz. De aceea, dacă nu izbutim să gân- 
dim şi să trăim aşa cum se cuvine, va fi drept să 
dăm vina nu pe micimea patriei noastre, ci pe noi 
înşine. 

Este fără doar şi poate adevărat că acela care ia 
asupră-și să scrie o sinteză istorică alcătuită din 
informaţii care nu-i stau la îndemână în patria lui, 
ci sunt în majoritatea lor străine și risipite prin di- 
verşi autori, trebuie mai înainte și mai presus de 
orice să aibă o cetate ilustră, iubitoare de cultură şi 
populară, pentru ca, având el din belşug atât cărți 
din toate domeniile, cât şi auzind și aflând toate 
câte, deşi au scăpat scriitorilor, au dobândit o şi 
mai vădită credibilitate prin însuși faptul că au fost 
scăpate de uitare, să poată da la lumină o operă 
din care să nu lipsească nici prea multe lucruri, nici. 
cele strict necesare. 

Cât despre mine, locuiesc într-o cetate mică 18 
unde, ca să nu ajungă și mai mică, îmi este drag să 
rămân ; iar la Roma și în misiunile din alte oraşe 


18 Cheroneea, 


ale Italiei, n-am avut răgazul să deprindem limba 
latină, împiedicaţi de îndatoriri politice şi de cei ce 
ne frecventau din interes filosofic ; așa se face. că 
am început să luăm cunoştinţă de literatura latină 
abia târziu şi vârstnici. 

Și ni s-a întâmplat atunci ceva de bună seamă 
vrednic de mirare, dar adevărat. Și anume că am 
înțeles şi-am cunoscut nu atât din cuvinte faptele, 
cât am dat cuvintelor un sens scos din faptele care 
într-un fel sau altul ne erau familiare. Socotim fără 
îndoială că a simţi frumuseţea și vioiciunea limbii 
latine, metaforele ei, armonia sunetelor sale, precum 
și orice dă cuvântului podoabă e lucru plin de farmec 
și nicidecum lipsit de desfătare. Dar strădania ne- 
cesară pentru a deprinde toate acestea nu e ușor lu- 
cru și este potrivită numai celor care au şi mai mult 
răgaz şi o vârstă care să le mai îngăduie astfel de 
ambiție. (Demostene 1-2). 


VI 


Am începul să scriu Vieţile cu gândul la folosul 
altora, acum însă mă aplec cu stăruinţă şi cu dra- 
gosle asupra lor şi spre folosul meu: privesc în 
oglinda istorici mele şi caut cât pot să-mi rânduiesc 
viața luându-mi drept model virtuțile acestor oa- 
meni mari. E ca și cum am locui şi am trăi aevea 
la un loc ; scriindu-le viaţa, parcă-i primesc pe rând 
în casn mea și îi opresc ca oaspeţi. Îl cercetez pe 
Mare îndelung, „cât e de mare și de minunat“, 
oprindu-mi cugetarea, pe alese, asupra celor mai de 
seamă și frumoase fapte ale sale. 

Mai mare bucurie oare poți simți, mai eficace pen- 
tru îndreptarea noastră morală ? Democrit susține 
(introducând de altfel în filosofie un neadevăr care 
a provocat nenumărate superstiții) că trebuie să do- 

rim ca în întâmpinare să ne vină, din lumea încon- 
jurătoare, imagini binecuvântate de soartă, imagini 
salutare și conforme naturii noastre, nu urâte și 
dăunătoare. lar cu, deprinzându-mă să scriu cu sârg 
istorie, îmi țin sufletul mereu pregătit să primească 
amintirea oamenilor mari prin meritele și gloria lor. 
Și dacă inevitabila societate a celor din preajmă mă 
ofensează cu ceva imoral, meschin sau vulgar, mă 
străduiesc să alung toate acestea departe de mine, 
întorcându-mi mintea către faptele cele mai exem- 
plare și mai nobile și astfel potolind-o şi înseni- 
nând-o. (Prefaţa la Timoleon). 


DEMETRIOS 


Cei dintâi care au susținut asemănarea dintre 
arte şi simţuri mi se pare că au înțeles extrem de 
bine capacitatea de discernământ a amândurora, dat 
fiind că suntem făcuţi să percepem atât prin unele 
cât” și prin celelalte calităţile contrarii. Această ca- 
pacitate le este cu adevărat comună. În schimb, ele 
se deosebesc în țelul la care se referă discernămân- 
tul. Astfel, sensibilitatea există nu pentru a distinge 
mai mult lucrurile albe decât pe cele negre, pe cele 
dulci decât pe cele amare, pe cele moi şi care nu 
opun rezistenţă decât pe cele dure şi rezistente, ci 
sarcina ei este ca, la contactul cu fiecare dintre 
acestea, să fie declanşată și, o dată declanşată, să 
transmită totul intelectului, conform modului în 
care a fost afectată. Artele în schimb, asociate cu 
rațiunea, consideră realitatea, fiecare după ce-i re- 
vine, pentru a alege şi a reţine, după criterii interne 
și prealabile, ceea ce le este specific, sau pentru a 
evita şi elimina ceea ce e străin de natura lor, pă- 
zindu-se de el atunci când survine. Astfel, de pildă, 
medicinei îi revine să ia în considerare, atunci când 
se prezintă, tot ce este maladiv, muzicii tot ce este 
disonant, pentru a putea opera în vederea contra- 
riilor. Iar artele cele mai desăvârșite dintre toate, 

cumpătarea, dreptatea, înțelepciunea, au drept scop 
să discearnă atât acţiunile frumoase, drepte și utile, 
cât şi pe cele dăunătoare, rușinoase şi nedrepte. 
Aceste arte nu găsesc lăudabilă inocența care-şi da- 
iorează aparențele frumoase doar faptului că n-a 
fost supusă la proba răului, ci socotesc că ea nu este 
decât ignorarea naivă tocmai a ceea ce se cuvine să 
cunoască mai bine decât orice oamenii al căror 
țel este o viaţă moralmente dreaptă. Spartanii de 
demult sileau pe iloți ! să bea de sărbători mult vin 
tare, apoi Îi duceau la reuniunile tinerilor, arătân- 
du-le astfel ce înseamnă să fii beat. Noi nu socotim 
deloc umană, nici politic justificată îndreptarea 
unora prin coruperea altora, totuşi poate nu este 
rău să introducem între aceste Vieţi exemplare o 
pereche sau două dintre ale acelora care, neștiind 
să-și folosească chibzuit calitățile, au ajuns — iluştri 
fiind prin puterea şi faptele lor mari — la decădere. 
Nu, ferească-ne Zeus, pentru a pune în scrierea 
noastră culori vii și schimbătoare, menite să amuze 
pe cititori şi să le treacă vremea. Nu, ci așa cum 
obișnuia să spună Ismenias din Teba elevilor săi, 
punându-i să asculte și pe flautiştii buni şi pe cei 
răi : „lată cum se cântă din flaut“, aşa cum Antige- 
nidas era convins că tinerii ascultă cu şi mai multă 
plăcere pe flautiștii buni, dacă aud din când în când 
şi pe câte unul prost, tot aşa îmi pare că și noi vom 
fi spectatori şi imitatori mai plini de râvnă ai vieți- 
lor frumoase dacă nu vom rămâne fără cunoașterea 
celor urâte şi reprobabile. 


1 Această carte cuprinde aşadar viața lui 
Demetrios Poliorcetul și pe cea a autocratorului An- 


1 Pătură socială în Sparta, intermediară între oamenii 
liberi şi sclavi, urmaşii străvechilor băştinaşi supuşi de 
triburile doriene, 


H 


toniu, oameni care au confirmat amândoi în cea 
mai mare măsură ideea lui Platon că naturile mari 
manifestă atât mari defecte, cât și mari virtuţi. Au 
fost deopotrivă iubitori de femei şi de băutură, răz- 
boinici, generoşi, fastuoși, voluptoşi și i-au însoţit 
aceleaşi vicisitudini ale soartei. Într-adevăr, nu nu- 
mai că, în cursul vieții, au avut mereu mari biruinţe 
şi mari înfrângeri, au cucerit, rând pe rând, foarte 
multe şi, rând pe rând, foarte multe au pierdut, zdro- 
biţi pe neașteptate și înălțându-se iarăşi când pă- 
rea pierdută orice speranţă, dar au semănat până şi 
în prăbușirea lor, unul prins de dușmani, iar celă- 
lalt gata să aibă de îndurat același lucru. 

2 Antigon a avut de la Stratonice, fiica lui 
Corragos, doi fii, dintre care pe unul l-a numit, după 
fratele său, Demetrios, pe celălalt Filip, după tatăl 
său. Aşa spun cei mai mulţi. Unii zic că Demetrios 
nu-i era lui Antigon fiu, ci nepot de frate şiică, mu- 
rindu-i tatăl cât era încă prunc, iar apoi, imediat, 
mama lui măritându-se cu Antigon, a ajuns să treacă 
drept fiul lui. Cât despre Filip, care era cu puțini 
ani mai tânăr decât Demetrios, s-a întâmplat să 
moară 'de timpuriu. Ca statură, Demetrios, deși tru- 
peş, era mai scund decât tatăl lui, dar aspectul şi 
frumuseţea chipului său erau atât de pimitoare şi de 
neobișnuite, încât nici un sculptor şi nici un pictor 
n-au reuşit să-l reprezinte asemănător. Pentru că 
faţa lui era totodată graţioasă şi gravă, crâncenă şi 
plină de farmec, iar tineretea şi avântul lui erau 
amestecate cu un fel de inimitabilă expresie eroică 
şi cu o regească maiestate. ILa fel și firea lui era 
cumva făcută și să înspăimânte pe oameni și să-i 
încânte : într-adevăr, dacă în clipele de răgaz, ln 
ospeţe şi destătări, compania lui era mai plăcută și 
mai fastuoasă decât a oricărui rege, în schimb, în 

clipa faptei Demetrios era de o nestăvilită sârguinţă, 
promptitudine şi eficacitate. De aceea şi imita, din- 
Ire zei, în special pe Dionysos, care era totodată ne- 
intrecut în arta războiului și, întors de acolo, fără 
“usur în arta de a face din pace un fermecător răs- 
limp de bucurie. 


3 Tatăl său Îi era deosebit de drag. Și, ju- 
decând după atenţiile afectuoase cu care îşi înconjura 
mamă, era evident că onorându-şi tatăl, o făcea din 
dragoste adevărată mai mult decât din respect pen- 
tru putere. Într-un rând, în timp ce Antigon era 
ocupat cu primirea unei ambasade, apăru, întors de 
la vânătoare, Demetrios. Si, ducându-se la tatăl său, 
aşa cum era, cu armele în mână, îl sărută şi se aseză 
„ături de el. Iar Antigon, în timp ce ambasadorii, 
după ce obținuseră răspuns, se retrăgeau, adăugă 
cu glas puternic : „Ambasadori, spuneţi despre noi 
i aceasta : că ne iubim aşa cum ați văzut !“, dân- 
du-le să înțeleagă că încrederea şi concordia dintre 
el și fiul său sunt o dovadă a bunăstării și a puterii 
regatului. Într-adevăr, asocierea la conducere este 
in aşa măsură un lucru aproape imposibil și atât de 
plin de neîncredere şi de rea voință, încât cel mai 
mare şi mai vârstnic dintre diadohii lui Alexandru 
"iu se arate mândru de faptul că nu se teme de fiul 
nau, ci îi îngăduie să vină lângă el cu sulița în 
mână. Astfel că această familie regească a fost, aş 
“pune, singura care de-a lungul mai multor gene- 
ratii a rămas nepătată de discordii ; mai mult, unul 
singur dintre urmaşii lui Antigon, Filip, și-a ucis 
liul, pe când în aproape toate celelalte familii ale 
diudohilor au fost omorâţi mulţi copii şi nu numai 
copii, ci chiar mame și soții. Cât despre uciderea fra- 

ților, așa cum sunt acceptate postulatele de către 
geometri, ea era unanim socotită ca un fel de postu- 
lat al siguranţei oricărei regalităţi. 


4 Pentru a arăta că Demetrios a fost la în- 
ceput, prin firea lui, uman şi că îşi iubea prietenii, 
se poate da un exemplu ca acesta: Mitridate ?, fiul 
lui Ariobarzanes, de aceeași vârstă cu Demetrios, îi 
era acestuia prieten intim. Se număra printre curte- 
nii lui. Antigon şi nici nu era, nici nu-l socotea ni- 
meni om rău. Însă, în urma unui vis, pe Antigon 
l-a cuprins bănuiala. I se părea în viscă, mergând 
pe o câmpie mare şi frumoasă, seamănă pulbere de 
aur. Din ea răsărea mai întii un lan de aur, însă 
puţină vreme după aceea, revenind acolo nu mai 
vedea nimic decît paiele retezate. Cum mergea, ne- 
căjit, auzi nişte glasuri spunând că recolta de aur a 
secerat-o Mitridate, care-a plecat cu ea spre Pontul 
Euxin. Tulburat, îl puse pe fiul său să jure tăcere, 
apoi îi povesti viziunea, adăugând că este hotărât 
să scape cu orice chip de omul acesta și să-l omoare. 
Auzind, Demetrios se umplu de mâhnire. Tânărul 
veni, ca de obicei, să-l viziteze şi să-şi treacă vre- 
mea împreună cu el. Demetrios, legat de jurământ, 
nu îndrăzni să-l informeze. cu viu grai, ci îndepăr- 
tându-l pe nesimţite de ceilalţi prieteni, când au 
ajuns singuri, între patru ochi, scrise cu pironul 
lăncii, pe pământ, sub privirile aceluia: „Fugi, Mi- 
tridate“. Înţelegând, Mitridate a fugit în noaptea, 
următoare în Capadocia. Și în scurtă vreme Des- 
tinul dădea împlinire viziunii în care Mitridate i se 


2 Persan elenizat, descendent al unei familii suspuse şi, 
mai târziu, întemeietor al regatului Pont: (în nord-vestul 
Asiei Mici) și al dinastiei din care face parte marelei 
Mitridate VI, clușmanul Romei. | 


14 


ivise lui Antigon. Într-adevăr, Mitridate s-a făcut 
stăpân peste o țară întinsă şi frumoasă și a fost pri- 
mul din acea dinastie ereditară de regi ai Pontului 
care a luat sfârşit, la a opta generaţie, sub domina- 
ţia romană 3. Cele de mai sus sunt semne ale încli- 
nării pe care o avea nobila natură a lui Demetrios 
către omenie şi către dreptate. 


5 Deoarece însă, așa cum între elementele 
lui Empedocle î există, datorită urii şi iubirii, dis- 
cordie și luptă, în special între cele în atingere reci- 
procă şi vecinătate, tot așa lupta continuă dintre toţi 
diadohii lui Alexandru devenea mai evidentă şi se 
aprindea mai tare în cazul unora ca urmare a con- 
tactului dintre interesele şi hotarele lor, cum s-a în- 
tâmplat atunci între Antigon și Ptolemeu. Antigon 
se găsea în Frigia când, auzind că Ptolemeu, venit 
din Cipru, devastează Siria şi supune sau cucerește 
cetăţile ci, timise împotriva lui pe fiul său Deme- 
trios, în vârstă de douăzeci și doi de ani şi care lua 
atunci pentru întâia oară cu puteri depline condu- 
cerea unei campanii de mare importanță. Deoarece 
însă, tânăr și fără experienţă, ataca un om ieşit din 
școala de război a lui Alexandru, sub comanda că- 
ruia purtase multe și însemnate lupte, Demetrios a 
dat greş şi a fost înfrânt lângă cetatea Gaza 5, fiin- 


> În 68 e.n., prin moartea lui Mitridate VIII, asasinat 
din ordinul lui Galba. 

i Empedocle din Agrigent (secolul al V-lea îCr.) filo- 
sol grec după care cele patru elemente constiiutive ale 
universului (pământul, apa, aerul și focul) se îmbină și se 
dezbină, dând ciclic formă lumii, sub acţiunea a dcuă 
puteri antagonice, Iubirea şi Ura. 

5 Oraş în sud-vestul Palestinei, la 13 km. de Mediterana. 
Pentru așezarea sa geografică pe unicul drum care ducea 
din Egipt în Siria a fost un obiectiv pentru toţi cei care 
voiau să cucerească fie Siria, fie Egiptul. 

du-i luaţi prizonieri opt mii de oameni şi ucişi cinci 
mii. Şi-a părăsit şi cortul și banii, împreună cu ab- 
solut tot ce servea confortului său personal.. Ptole- 
meu i le-a trimis însă înapoi, împreună cu prie- 
tenii, adăugând o vorbă generoasă şi plină de uma- 
nitate, şi anume că ei nu trebuie să lupte pentru 
toate de-a valma, ci numai pentru glorie și întâie- 
tate. Demetrios, primind, se rugă zeilor să nu ră- 
mână multă vreme dator lui Ptolomeu pentru dar, 
ci. să-i poală fără intârziere răspunde la fel. Îşi su- 
portă situaţia nu ca un tânăr întâmpinând un eşec 
la începutul carierei sale, ci ca un general doldora 
de experienţă şi deprins cu vicisitudinile : luă mă- 
suri pentru recrutarea de trupe şi pentru pregătirea 
armamentului, tinu cetăţile Sireci sub controlul său 
și puse la exerciţiu trupele recrutate. 


6 Antigon, aflând despre luptă, spuse că 
Ptolemeu a biruit niște adolescenţi imberbi, dar că 
va avea curând de înfruntat bărbaţi în toată firea 
și, nevrând să scadă sau să frâneze inițiativa fiului 
său, nu s-a împotivit cererii acestuia de a mai da 
încă o luptă pe cont propriu, ci şi-a dat încuviința- 
rea. Și după nu multă vreme sosi Cilles, unul din 
generalii lui Ptolemeu, cu un corp de armată impu- 
nător, ca să-l alunge pe Demetrios, pe care îl dis- 
prețuia pentru înfrângerea suferită, în legătură cu 
întreaga Sirie. Acesta însă, atacându-l prin surpriză 
şi îngrozindu-l, luă tabăra împreună cu generalul 
ei. Pe lângă aceasta, luă prizonieri șapte mii de sol- 
daţi și puse stăpânire pe o enormă cantitate de: 
bani. Era încântat că biruise nu pentru ceea ce avea 
să posede, ci pentru ceea ce avea să restituie și nu-l 
bucura atâta prada pe care i-o aducea biruinţa, nici 
gloria, cât posibilitatea de a răspunde actului de 
umanitate al lui Ptolemeu și de a-și satisface grati- 

tudinea. Totuşi n-a făcut acest lucru, hotărând cu 
de la sine putere, ci a scris tatălui său. După ce 
acesta i-a dat ingăduinţa şi chiar a insistat să uzeze 
de toate întocmai cum dorește, Demetrios l-a trimis 
înapoi pe Cilles și pe prietenii lui, după ce mai întîi 
le-a făcut daruri îmbelșugate. Această împrejurare 
l-a alungat pe Ptolemeu din Siria și l-a făcut pe 
Antigon să plece din Celainai 6, bucuros de biruință 
şi dornic să-și vadă fiul. 


7. După aceasta, Demetrios, trimis să supună 
pe arabii numiţi nabatei 7 și nimerind într-un ţinut 
fără apă, a ajuns în primejdie, dar comportarea lui 
netulburată și  neînfricată a intimidat pe barbari, 
ceea ce i-a permis să se retragă, după.ce a luat de la 
ei pradă bogată şi șapte sute de cămile. După ce 
Seleucos (care fusese întîi alungat de Antigon din 
Babilonia, apoi o .reluase sub stăpânire cu propriile 
lui puteri) a plecat cu forţe militare să supună 
populațiile din zona hotarului cu India şi țările 
autonome din preajma Caucazului, Demetrios, spe- 
rând că va găsi Mesopotamia golită de trupe, tra- 
versă pe neașteptate Eufratul,  invadă Babilonia, 
prevenind orice împotrivire, alungă garnizoana lui 
Seleucos * dintr-una din cele două citadele și, ocu- 
pând-o, lăsă acolo șapte mii dintre oamenii săi. 


5 Oraş în Lidia, pe râul Meandru. S-a numit mai târziu 
Apameea. - 

T Populaţie arabă nomadă din sud-estul Palestinei. 

8 Seleucos I Nicator : (Învingătorul) (356—280). Unul 
dintre generalii şi urmaşii lui Alexandru- Macedon. În 
timpul luptelor dintre diadohi (urmaşii lui Alexandru) 
și-a întins stăpânirea asupra Siriei, Mesopotamiei, Arme- 
niei și Asici Mici, întemeind un mare regat elenistic cu 
capitala la Antiohia şi totodată dinastia seleucizilor, care 
a condus statul fondat de el până în 63 î.Cr., când a fost 
cucerit de romani." f 

După aceea dădu ordin soldaţilor să strângă și să 
ia din ţinut tot ce puteau mâna şi căra, apoi se re- 
întoarse spre mare, lăsând consolidată stăpânirea 
lui Seleucos. Într-adevăr, se retrăsese pustiind Ba- 
bilonia ca pe un ţinut care nu-i mai aparţinea. 

8 Deoarece Ptolemeu asedia  Halicarnasul, 
sări fără întârziere în ajutorul cetății şi o salvă. 
Această generoasă ambiţie a adus glorie lui Deme- 
trios şi tatălui său și le-a dat admirabilul avânt de 
a elibera Grecia, care fusese, în întregime, robită de 
Casandru ? şi de Ptolemeu. Nici un rege nu purtase 
un război mai frumos și mai drept decât acesta: 
toate bogățiile pe care le strânseseră  slăbind pe 
barbari, le cheltuiau în favoarea grecilor, pentru 
glorie şi pentru onoare. Când a hotărât să-și în- 
drepte pentru întiia oară corăbiile spre Atena, unul 
dintre prieteni i-a spus lui Antigon.că trebuie, dacă 
o vor cuceri, să țină această cetate sub stăpânirea 
lor, pentru că este o cale de acces către Grecia. Dar 
acesta nu-i dădu ascultare, ci îi răspunse că sin- 
gura cale de acces bună și fără greș este intenția 
generoasă şi că Atena, ca o strajă din înalt a lumii, 
va vesti faptele lor, cu facla gloriei, întregii ome- 
niri. 

Demetrios s-a îmbarcat pentru Atena luând cu 
sine cinci mii de talanți și o flotă de două sute 
cincizeci de corăbii. Oraşul era atunci guvernat,. în 
numele lui Casandru, de Demetrios din Faleron ti, 


9 Alt diadoh important, fost general al lui Alexandru, 
a ajuns stăpân peste Macedonia şi peste Grecia în 317. 

i! Om politic, orator şi istoric, elev al lui Teofrast. A 
guvernat Atena în numele lui Casandru. timp de zece ani, 
începând din 317, lăsând anuntirea unui cârmuitor luminat. 
În 307, când Demetrios Poliorcetul a ocupat Pireul, Deme- 
trios din Faleron a fugit, mai întâi la Theba, apoi în- 
Egipt, unde și-a sfârşit viaţa ca personaj influent la Curtea 
lui Ptolomeu I (354—283 î.Cr.). 

iar în Munychia 1! era instalată o garnizoană. Aju- 
tat de noroc și de propria lui prevedere, Demetrios 
s-a ivit în faţa Pireului în 26 thargelion !2 fără ca 
cineva să-l fi bănuit dinainte. Când flota a fost vă- 
zută aproape, toţi au început să se pregătească 
pentru primirea ei, socotind că sunt corăbiile lui 
Ptolemeu. Într-un târziu, înțelegând adevărul, stra- 
tegii alergară să sprijine apărarea şi s-a iscat tu- 
mult, cum e firesc când oamenii sunt siliți să se 
apere de niște duşmani neașteptaţi. 

Dând de intrările porturilor neînchise, Demetrios 
pătrunse cu corăbiile și apăru limpede în vederile 
tuturor, Atunci dădu semnal de pe corabie că cere 
neclinţire şi tăcere. Când le obţinu, declară prin- 
tr-un crainic că l-a trimis tatăl său ca să-i elibereze, 
cu ajutorul norocului, pe atenieni, să alunge garni- 
zoana de ocupaţie şi să le dea iarăși legile proprii 
şi vechea formă de guvernământ. 


9 Abia au fost rostite aceste cuvinte că ma- 
joritatea atenienilor şi-au așezat scuturile la picior 
şi au izbucnit în aplauze, invitându-l cu aclamații 
pe Demetrios să debarce și numindu-l binefăcătorul 
şi salvatorul lor. -Demetrios din Faleron și oamenii 
săi, deşi convinși că sunt siliți să primească pe biru- 
itor chiar dacă nu avea să-și respecte nici una din- 
tre promisiuni, au trimis totuşi ambasadori care să 
negocieze. Demetrios i-a primii cu amabilitate şi a 
trimis împreună cu ei, fără să fi fost rugat, pe un 
prieten al tatălui său,  Aristodem din Milet. S-a 


1! Deal fortificat care domina cele trei porturi ale 
Atenei : Munychia, Pireu şi Zea. 
! Pe la începutul lui iunie. 

arătat apoi plin de solicitudine faţă de Demetrios 
din- Faleron, care, în urma schimbării de regim, se 
temea mai mult de concetăţenii săi decât de duş- 
mani. Pătruns de respect pentru reputaţia şi cali- 
tăţile acestui om, Demetrios l-a trimis, după cererea 
lui, la Theba, sub paza unei escorte. Cât despre el 
însuşi, Demetrios declară că, deși dorește foarte 
mult acest lucru, nu va vizita orașul înainte de a-l 
elibera complet, alungând garnizoana. Între timp, 
după ce înconjură Munychia cu un val fortificat şi 
cu un şanţ, plecă cu flota spre Megara, unde Casan- 
dru instalase o garnizoană. Aflând însă că Cratesi- 
polis, fosta soţie a lui Alexandru, fiul lui Poly- 
perchon #, n-ar fi deloc supărată să-l cunoască şi 
fiind ea o femeie  reputată pentru frumusețea ei, 
Demetrios, lăsându-și trupele în Megarida, se duse, 
însoţit de câţiva oameni uşor înarmaţi, la Patrai 1, 
unde locuia Cratesipolis. Apoi se despărți şi de 
gardă şi se instală în cort singur, pentru ca doamna, 
vizitându-l, să nu fie văzută de nimeni. Câţiva duş- 
mani prinseseră de veste şi dădură brusc năvală 
asupra lui. Demetrios, speriat, îmbrăcă o hlamidă de 
rând şi, luând-o la fugă, izbuti să scape, după ce 
puţin a lipsit să cadă, din necumpătare, în cel mai 
ruşinos prizonierat. Cortul și bogăţiile din el fură 
luate de dușmani. După ocuparea Megarei, soldaţii 
s-au apucat s-o prade şi doar după multe rugăminți 
obţinură atenienii ca megarienii să fie cruţați. De- 
metrios, izgonind garnizoana, eliberă cetatea. Încă 
nu terminase aceste acțiuni, că își aminti de filosoful 


15 General macedonean (380—301). A jucat un rol im- 
portant în luptele dintre diadohi pentru dominație în 
Grecia. 

11 Oraş şi port în nord-vestul Peloponesului. 

Stilpon 15, despre care se spunea că hotărâse ca, 
orice ar fi, să trăiască netulburat până la capătul 
zilelor sale. Chemându-l la el, Demetrios îl întrebă 
dacă nu i-a luat ceva vreun soldat. Stilpon îi răs- 
punse în dialect dorian : „Nici unul, de vreme ce 
n-am văzut pe nici unul plecând cu învăţătura mea“. 
Sclavii din Megara fuseseră furati aproape toţi. Când 
îl primi pe Stilpon a doua oară, tot cu multă priete- 
nie, la despărţire Demetrios îi spuse : „Plec lăsând 
liberă cetatea voastră“. „Ai dreptate“, replică 
Stilpon, „n-ai lăsat sclav pe nimeni dintre noi“, 


10 Apoi s-a înapoiat lângă Munychia, a ase- 
diat-o, a alungat garnizoana şi a dărâmat fortul. 
După aceea, deoarece atenienii îl aşteptau şi-l in- 
vitau, a intrat în oraş şi, convocând adunarea popo- 
rului, le-a acordat vechea formă de guvernământ : 
pe lângă aceasta, le-a promis că vor sosi din partea 
tatălui său o sută cincizeci de mii de medimne 16 de 
grâu și cantitatea de lemn necesară pentru con- 
strucția a o sută de triere. Atenienii îsi reluau forma 
de guvernământ democratică după cincisprezece 
ani ; intervalul de timp scurs 'de la războiul lamiac 
şi lupta de la Cranon 17 îl petrecuseră sub un regim 


15 Ultimul reprezentant al şcolii filosofice din Megara. 
A avut drept discipoli, printre altii, pe scepticul Timon 
şi pe întemeietorul stoicismului, Zenon, care pare să fi 
preluat de la el ideile legate de impasibilitatea şi impertur- 
babilitatea înţeleptului. 

15 Aproape opt milioane de kilosrame. 

17 Războiul lamiac (323—322) După moartea lui Ale- 
xandru Macedon, în 323, grecii încearcă să se eli- 
bereze de sub dominatia macedoneană. Armata aliată a 
grecilor, condusă de Leosthenes, atacă Macedonia, în frun- 
tea căreia se alla Antivatros. înfrânt de I.ensthenes, Anti- 
patros se retrage cu întreasa armată în fortăreaţa Lamia 
(de unde si numele răzhoiutiui). Asediul Lamiei a fost însă 
deosebit de anevoios. [El s-a transformat în blocadă, -în 

nominal oligarhic, în realitate monarhic, datorită 
puterii Falerianului. Pe Demetrios, care se arătase 
atât de strălucit și de mare în generozitatea sa, l-au 
făcut odios şi insuportabil votându-i onoruri exce- 
sive. Au fost cei dintii dintre toţi care i-au procla- 
mat regi pe Demetrios şi pe Antigon, titlu de care 
ei se feriseră până atunci ca de un sacrilegiu şi care 
rămăsese rezervat descendenților regali ai lui Filip 
şi ai lui Alexandru, socotit intangibil şi intransmi- 
sibil altora decât lor. Tot atenienii au fost singurii 
care i-au trecut in rândul zeilor salvatori și, desfiin- 
ţând străvechea magistratură a arhontelui eponim |, 
au început să aleagă anual un „preot al zeilor salva- 
tori“ şi să-i înscrie numele în fruntea decretelor și 
a contractelor. Mai mult, au hotărât prin vot ca 
imaginile lor să fie brodate pe peplos !? împreună 
cu ale zeilor. lar locul unde Demetrios coborâse 
pentru întâia oară din car l-au consacrat şi au înăl- 
țat acolo un altar „al lui Demetrios Coborâtorul“. 
Au adăugat două la triburile % existente, Deme- 
trias și Antigonis. Şi au făcut pentru întâia oară 


timpul căreia a căzut însuși Leosthenes. Primind ajutor din 
Asia, Antipatros sparge blocada și, făcând joncţiunea cu 
unităţiie sosite, zdrobeşte armata greacă în valea Cranon 
din Tesalia, punând capăt războiului (august 322). 

'2 Primul dintre cei nouă arhonţi anuali ai Atenei, cel 
care clădea numele său anului în curs. 

11 La sărbătorile panatenee (cele mai importante sărbă- 
tori religioase și cetăţeneşti ale Atenei antice) celebrale 
în cinstea zeiței Atena, protectoarea cetăţii, se oferea în 
dar zeiţei un peplos, adică o mantie brodată de culoare gal- 
benă. Broderia reprezenta diverse scene din viața zeitei 
și, Mai târziu, din istoria cetăţii. 

2 Triburile Atenei erau întâi patru. După expulzârea 
Pisistraţizilor (510 î.Cr.) numărul lor a fost ridicat la 
zece de către Cleisthenes. care a dat fiecăruia numele câte 
unui ergu din istoria legendară a Aticii, 

ca Sfatul celor cinci sute 2! să fie al celor șase sute, 
deoarece fiecare trib dădea câte cincizeci de sfetnici. 


1] Dar cea mai extraordinară  născocire a 
lui Stratocles (căci el era inventatorul acestor 
abile şi excesive măguliri) a fost aceea de a face să 
se emită un decret conform căruia cei trimişi de 
stat, prin hotărârea  ecclesiei, la Antigon sau la 
Demetrios să poarte în loc de titlu de ambasadori, 
pe acela de teori, la fel cu cei care duc în numele 
cetăților la Delfi sau Olimpia otfrandele tradiţionale 
cu prilejul sărbătorilor panhelenice. De altfel acest 
Stratocles era în întreaga lui conduită de o îndrăz- 
neală sfruntată, dusese o viață  scandaloasă și îi. 
plăcea să imite, în purtarea lui fără scrupule faţă 
de popor, butfoneria şi deşănţarea vechiului Cleon. * 
Primise la el în casă, ca întreținută, pe curtezana 
Phylacion și, aducându-i ea o dată de la piaţă, pen- 
tru masă, creieri. şi gâturi, Stratocles exclamă : „Ia 
te uită, cam cu ce-ai cumpărat tu acolo, noi, cei 
care guvernăm, ne jucăm de-a mingea. Cu prilejul 
înfrângerii navale suferite de atenieni lângă Amor- 
gos i, Stratocles, luând-o înaintea vestitorilor, intră 


în oraş prin Ceramic%, încununat, şi anunță că 


2! Consiliu de stat în Alena, de competența căruia erau 
lucrările pregătitoare în chestiunile cs urmau să fie exu- 
minate de adunarea poporului (ecclesia). 

2 Orator şi om politic atenian (născut prin 350 îen)), 
adversar al lui Demostene. 

3 Om politic atenian, democrai radical. A fost pentru 
războiul împotriva Spartei intrând în conflict atât cu po- 
litica mai moderată a lui Pericle, cât şi cu cea conserva- 
ioare a lui Nicias. În 424 e aies strateg. Criticat de Tuci- 
dide și ridiculizat de comici. 

1 Una din insulele Cicladelor, situată între Naxos și 
Cos. 

35 Cartier în nord-vestul Atenci ; partea dinlăuntrul zi- 
"urilor conţinea un mare loc pentru adunări, cea din afară 
pra un cimitir, 

sunt victorioși, apoi făcu să se voteze sacrificii în 
cinstea veştii celei bune și făcu o distribuţie de 
carne pe triburi. Puțin după aceea, când au fost 
aduse sfărâmiturile de corăbii rămase după luptă 
și când poporul, mânios, l-a somat pe Stratocles să 
se înfățişeze înaintea sa, acesta,  înfruntând fără 
rușine vuietul adunării, strigă : „La urma urmei ce 
lucru atât de groaznic ați păţit dacă timp de două 
zile aţi fost bucuroşi ?* Atât era de neobrăzat Stra- 
tocles. 

12 Și s-au petrecut” atunci și altele, „mai 
fierbinți decât focul“, vorba lui Aristofan. Astfel, 
un altul, întrecând în servilism pe Stratocles, pro- 
puse o lege ca, de câte ori va veni Demetrios să 
fie primit cu aceleași ofrande de bun venit ca De- 
meter şi Dionysos, iar aceluia care va fi întrecut pe 
toți în splendoare și în risipă să i se dea de către 
stat o sumă de bani pentru a o dedica zeilor. În 
sfârșit, au 'dat lunii munychion * numele de deme- 
trion, ultimei zile a acestei luni pe acela de deme- 
trias, iar sărbătorilor zise Dionysii 2? le-au zis De- 
metrii. În cele mai multe cazuri, divinitatea și-a 
manifestat nemulțumirea. Într-adevăr, în timp ce 
cortegiul travesa Ceramicul, peplosul pe care hotă- 


% Aproximativ aprilie. 

“1 Marile Dionysii sau  Dionysiile urbane,  serbate în 
martie, erau prezidate de arhontele eponim. Într-o proce- 
siune plină de fast, statuia zeului Dionysos eia adusă lângă 
un altar vecin cu Academia, iar seara, la lumina torţelor, 
era instalată în teatru. În ziua următoare se desfăşura 
concursul de ditirambi. Ultimele trei zile erau închinate 
concursurilor dramatice, la care fiecare poet tragic pre- 
zenta o tetralogie, alcăiuită din trei tragedii şi o dramă 
satirică. La sfârșitul secolului al IV-lea procesiunea dioni- 
siacă serveşte interesele politice şi devine uneori o [ormă 
<fruntată de linguşire. 

râseră să brodeze, alături de imaginile lui Zeus şi 
ale Atenei, pe cele ale lui Demetrios şi Antigon, a 
fost sfâşiat în două de o bruscă vijelie. Jur împre- 
jurul altarelor lor a răsărit din belșug cucută, care 
altminteri nu prea creşte în Atica. În ziua Diony- 
siilor, cortegiul s-a împrăștiat din pricina puternicu- 
lui îngheț care s-a iscat la netimpul său. Lăsân- 
du-se brumă groasă, frigul nu numai că a degerat. 
toată vița şi toţi smochinii, ci a distrus și cea mai 
mare parte a grâului, abia încolţit. De aceea Phili- 
ppide %, dușman lui Stratocles, a scris împotriva lui 
într-o comedie : 


e vina lui că viile au degerat 

e vina lui că-n două peplosul s-a rupt ; 
făcut-a omenești cinstirii ce-s pentru zei; 
norodul — el, nu comedia l-a răspus. 


Philippide era prieten cu Lisimah % şi poporul 
avusese, datorită lui, mari avantaje din partea rege- 
lui. Acesta credea că pentru orice acţiune, civilă 
sau militară, este semn bun să-l întâlnească şi să-l 
vadă pe poet. Era stimat de altfel şi pentru carac- 
terul său de om așezat şi străin de orice exces de 
zel curtenesc. Într-un rând, stând  prieteneşte de 
vorbă cu el, Lisimah îi spuse : „Philippide, ce să-ţi 
dau din tot ce am?“ „Orice“, răspunse Philippide, 
„rege Lisimah, numai dintre secretele tale să nu 
fie!“ I-am prezentat anume alături pe aceștia doi, 
Philippide şi Stratocles, tribuna şi scena. 


R Unul dintre reprezenlanții comediei noi. 

2 Lisimah. (360—281) general al lui Aiexandru cel Mare 
și, cupă moartea acestuia, guvernator, apoi rege al Traciei. 
A fost unul dintre cei mai de seamă diadohi. Va mai fi 
vorba de el. 


13 Dar lucrul cel mai exagerat și mai prodi- 
gios între aceste onoruri a fost decretul lui Dromo- 
clides din dema *% Sphettos, decret conform căruia, 
pentru consacrarea de scuturi la Delfi, oracolul tre- 
buia luat din gura lui Demetrios. Voi tanscrie chiar 
textul decretului, care suna aşa : „Fie soarta priel- 
nică. Poporul a hotărât ca poporul să aleagă un ate- 
nian care să meargă la Zeul Salvator și, după ce îi 
va aduce un sacrificiu, să-l întrebe pe Zeul Salvator 
care este faptul cel mai cucernic, mai frumos și mai 
grabnic în care poporul poate face dedicarea anuală 
a ofrandelor. Și, cum va spune oracolul, așa să facă 
poporul.“ Bătându-şi astfel joc de omul acesta, i-au 
corupt și mai rău judecata, care și așa nu era prea 
cumpătată. 


14 În vremea aceea de răgaz, la Atena, De- 
metrios a luat de soție o văduvă, pe Euridice, care 
era urmaşă a vechiului Miltiade 2!. Fusese măritată 
cu Opheltes, cârmuitorul Cirenei a și după moar- 
tea lui se înapoiase la Atena. Atenienii socoteau 
această căsătorie drept o favoare şi o cinste pentru 
cetate. De altfel, Demetrios era în general oricând 
gata să se căsătorească şi avea mai multe soții de- 
odată. Dintre acestea, Phila se bucura de prețuirea 


* Dema era o diviziune teritorială administrativă a 
Aticei, care cra împărțită în 100 de deme, câte 10 de 
liecare trib. 

3l Vestitul strateg atenian, conducătorul armatei ate- 
hiene care a înfrânt la Maraton (490 îCr.) armata per- 
sană. 

“2 Colonie greacă întemeiată la sfârşitul secolului al 
VII-lea î.Cr. pe coasta de nord a Africii, în Libia, 
centru comercial prosper. Opheltes fusese unul dintre co- 
mandanțţii flotei lui Alexandru. apoi general în serviciul 
lui Ptolemeu Lagos, regele Egiptului. Nu ştim în ce împre- 
jurări a ajuns cârmuitor al Cirenei, 

şi de onorurile cele mai mari, atât pentru că era 
fiica lui Antipatros, cât şi pentru că înainte fusese 
soția lui Crateros ®, acela dintre diadohii lui Ale- 
xandru care lăsase macedonenilor cea mai frumoasă 
amintire. După cât se pare, pe Demetrios, pe când 
era tânăr de tot l-a convins s-o ia de soție tatăl său : 
Phila nefiind pe potriva lui, ci mai bătrână, De- 
metrios nu era prea entuziast. Se zice că Antigon 
i-ar fi șoptit la ureche versul lui Euripide : 


„Câștigi ? Chiar fără plac silit eşti să te-nsori“, 


înlocuind cu un echivalent metric corect pe „silit 
ești să robești“. Respectul său față de Phil: şi de 
celelate soţii ale sale nu-l împiedica însă deloc să 
aibă, fără nici o reţinere, legături cu multe curte- 
zane, cu multe femei de condiție liberă și să-și 
atragă, în privința aceasta a pasiunii pentru volup- 
tate, cea mai proastă reputaţie dintre toți regii ace- 
lei vremi. 


15 Când a fost chemat de tatăl lui să con- 
ducă războiul cu Ptolemeu pentru stăpânirea Cipru- 
lui, Demetrios, silit să se supună, dar regretând să 


*™ Unul dintre principalii generali şi prieteni ui lui 
Alexandru, pe care l-a însoţit în campaniile din Persia și 
India. A' fost succesorul lui Parmenion în calitate de co- 
mandant suprem al armalei. După moartea lui Alexandru 
a fost ales, împreună cu Antipatros, regent al Macedoniei. 
impreună cu Antipatros a înăbuşit răscoala grecilor din 
anul 322. S-a unit cu Anţipatros și cu Antigon împotriva 
lui Peroiccas şi Eumenes. înfrânt de Eumenes, în mai 321, 
moare în luptă. i 

1 Nu ştim exact când s-a născut Phila. Oricum, înainte 
de a se mărita cu Crateros (în 322) mai fusese timp de 
zece ani soția lui Balacros, satrap al Capadociei. S-a mări- 
tat cu Demetrios cam după 15 ani de viaţă conjugală, în 
319, pe când acesta avea 17—18 ani, 

părăsească războiul pentru Grecia, mai nobil și mai 
glorios, trimise lui Cleonides, generalul lui Ptole- 
meu care comanda garnizoanele din Sicion şi din 
Corint, un emisar care să-i ofere câţi bani ar vrea 
ca să lase libere cele două cetăți. După refuzul 
acestuia se îmbarcă în grabă, luând cu el trupe, şi se 
îndreptă spre Cipru. Acolo, angajând lupta cu Me- 
nelau, fratele lui Ptolemeu, îl învinse imediat. Când 
se arătă Ptolemeu însuşi cu mari forţe terestre si 
navale, avură loc scene de ameninţare şi schimburi 
de cuvinte trufașe, Ptolemeu poftindu-l pe Deme- 
trios să-și ia flota şi să plece, înainte ca el, Ptole- 
meu, concentrându-şi toate forţele să-l calce în pi- 
cioare si să-l facă una cu pământul, iar Demetrios 
spunând că-l lasă să plece, dacă Ptolemeu îi făsă- 
duieşte că va retrage garnizoana din Sicion şi Co- 
rint. Dar nu numai pe ei, ci pe toţi cârmuitorii de 
state înfruntarea aceasta de puteri îi umplea de aṣ- 
teptarea ingrijorată a rezultatului iminent şi încert, 
convinși că victoria rezervă învingătorului nu numai 
Ciprul sau Siria, ci dobândirea imediată a rangului 
suprem între regii vremii sale. 


16 Ptolemeu porni la atac cu o sută cinci- 
zeci de nave, sub comanda lui personală, iar lui Me- 
nelau îi dădu dispoziţii să plece din Salamina % cu 
saizeci de nave şi, când lupta va fi în toiul ei, să 
lovească din spate flota lui Demetrios si s-o dezor- 
ganizeze. Demetrios opuse acestor şaizeci numai 
zece nave (pentru că atâtea erau de ajuns ca să 
blocheze ieșirea din îngustul port al Salaminei), își 
desfăsură forțele terestre, acoperind cu ele promon- 
toriile portului, care. se întindeau până în larg, și 


35 Important oraş grecesc în răsăritul insulei Cipru. Este 
numită de obicei Salamina Ciprului, pentru a nu fi con- 
Tundată cu insula Salamina. 

după aceea porni cu o sută optzeci de nave, atacă 
cu multà vigoare şi violență flota lui Ptolemeu şi o 
puse în derută. Ptolemeu, înfrânt, a fugit în mare 
grabă doar cu opt corăbii (numai atâtea au reușit 
să scape din întreaga flotă, iar din rest o parte au 
pierit în luptă, iar șaptezeci au căzut prizoniere cu 
echipaj cu tot). Din mulțimea de sclavi, de prieteni 
și de femei care se aflau în navele de transport an- 
corate acolo, precum și din armele, banii şi maşinile 
de luptă, n-a scăpat absolut nimic, ci au fost toate 
capturate de Demetrios, debarcate şi duse în tabăra 
lui. Între acestea se afla şi celebra Lamia, la în- 
ceput foarte căutată pentru arta ei (felul cum cânta 
din flaut trecea drept admirabil), iar mai târziu de- 
venită ilustră şi datorită calităţilor sale de curte- 
zană. Acum, când totuși îi cam trecuse vremea, 
prinse în mrejele ei pe Demetrios, mult mai tânăr 
decât ea, îl birui cu farmecul ei și îl luă în stăpâ- 
nire în așa măsură încît, iubit de toate femeile, el 
o iubea numai pe ea. 

După lupta navală, nici Menelau n-a mai opus 
rezistență, ci a predat Salamina lui Demetrios, îm- 
preună cu flota şi forțele terestre, o mie două sute 
de luptători călare şi douăsprezece mii de hopliți. 


17 Unei atât de strălucite şi de frumoase 
biruințe, Demetrios i-a adăugat podoaba generozi- 
tății şi umanității sale, înmormântând cu mari ono- 
ruri pe duşmanii căzuţi în luptă, eliberând prizo- 
nierii şi dăruind atenienilor o mie două sute din 
echipamentele de luptă capturate. Ca vestitor al bi- 
ruinței, îl trimise tatălui său pe Aristodem din Mi- 
let, care îi întrecea pe toţi curtenii în arta de a 
linguşi şi care, cu acest prilej, după cât se spune, 
s-a străduit să sporească valoarea faptelor cu o su- 
premă lingușire. 

Într-adevăr, după ce, plecând din Cipru, a tra- 
versat marea, n-a permis ca nava să acosteze şi a 
dat ordin să fie. lăsate ancorele și ca toată lumea să 
rămână neclintită la bord, iar el a părăsit singur 
corabia într-o barcă și a pornit să urce către palat. 
Antigon aştepta fremătând de neliniște rezultatul 
bătăliei, într-o stare de spirit firească celor care au 
angajat interese atât de mari într-o ciocnire deci- 
sivă. În ziua aceea, auzind că sosește Aristodem, 
deveni şi mai agitat decât până atunci. Abia reţi- 
nându-se să nu plece și el, trimitea slujitor după 
slujitor şi prieten după prieten, să afle de la Ari- 
stodem ce s-a întâmplat. Dar Aristodem nu răspun- 
dea nimic nimănui, ci înainta cu pași lenți, cu faţa 
impasibilă, mut. Antigon, mai îngrozit și nemaipu- 
tându-se stăpâni, ieși la porţi, în calea lui Aristo- 
dem, însoțit acuma de o mare mulțime care alerga 
din toate părţile către palat. Când s-a apropiat, Ari- 
stodem, întinzând dreapta, strigă cu glas puternic : 
„Rege Antigon, salut. Am biruit pe Ptolemeu într-o 
luptă navală şi suntem stăpâni pe Cipru şi pe şai- 
sprezece mii opt sute de soldați prizonieri.“ La care 
Antigon spuse : „Salut și ţie, dar, pe Zeus, vei că- 
păta pedeapsă că ne-ai chinuit atâta, iar răsplata 
pentru vestea cea bună o vei primi mai târziu !“ 


18 Începând de atunci %, poporul aclamă pe 
Antigon şi pe Demetrios cu titlul de regi. Pe An- 
tigon l-au încoronat imediat prietenii, iar lui Deme- 
trios i-a trimis diadema tatăl său, împreună cu o 
scrisoare în care i se adresa cu tilul de rege. Egip- 
tenii, primind această veste, îl proclamară şi ei rege 
pe Ptolemeu, ca să nu pară abătuţi de înfrângere. 


% Victoria de lângă Cipru âsupra lui Ptolemeu a avut 
loc în 306. 

Ambiţia aceasta s-a răspândit larg printre diadohi, 
nici unul nevoind să rămână mai prejos. Într- ade- 
văr, şi Lisimah a început să poarte diademă, iar Se- 
leucos, primind pe greci, a tratat cu ei în calitate 
de rege, ceea ce înainte făcuse doar cu barbarii. Nu- 
mai Casandru, căruia ceilalți i se adresau şi în scris 
și. prin viu grai cu titlul de rege, a continuat să-și 
redacteze scrisorile aşa cum obişnuia înainte. Acest 
lucru n-a adus drept schimbare numai adăugarea 
unui titlu și a unui veșmânt, ci a avut efect şi asu- 
pra mentalității celor în cauză : le-a înălțat gândul, 
a pus în felul lor de viață și în relaţiile lor cu cei- 
lalţi amploare și gravitate, aşa cum actorii de tra- 
gedie își schimbă o dată cu costumul, mersul și 
glasul, felul de a se așeza şi cel de a vorbi. De aceea 
deveniră mai aspri în exigenţele lor, renunțând la 
acea disimulare a puterii absolute care până atunci 
îi făcuse în ochii supușilor mai puțin asupritori şi 
duri. Atât de puternic efect a avut o singură vorbă 
a unui linguşitor şi de o atât de adâncă prefacere 
a umplut pământul. 


19 Antigon, exaltat de succesele lui Deme- 
trios în Cipru, porni fără întârziere în campanie 
împotriva lui Ptolemeu, comandând el însuşi arma- 
ta terestră, în timp ce Demetrios îl însoțea cu o 
mare flotă. Cum urma să se încheie acest război i 
s-a arătat într-un vis lui Medios, un prieten al lui 
Antigon. I se părea că-l vede pe Antigon însuși, în- 
soţit de întreaga lui armată, concurând într-o în- 
trecere de alergare dublă 37, la început cu vigoare 
şi iuțeală ; apoi îl părăseau puterile puţin câte pu- 
țin ; în sfârşit, după ce schimbă direcţia, slăbit şi 


"3 Consta din parcurgerea dus şi întors a unui stadiu. 

pâfâind- din greu, abia își mai veni în fire. ȘI, in= 
tr-adevăr, deoarece a întâmpinat.p& uscat numeroase 
neajunsuri, în: timp ce Demetrios, surprins de o 
mare furtună, era în primejdie să fie aruncat de 
valuri pe un țărm fără porturi şi inabordabil şi şi-a 
pierdut multe corăbii, Antigon s-a înapoiat fără nici 
un rezultat. Pe vremea aceea îi mai rămăsese puţin 
până la optzeci de ani. Îi era greu să mai ia parte 
la campanii, nu atât din pricina bătrâneții, cât din 
pricina trupului său mare şi greoi. De aceea îl tri- 
mitea pe fiul său, care, și norocos şi priceput, era 
acum în stare să conducă operaţiile cele mai im- 
portante ; îi trecea cu vederea desfrâul, risipa și 
beţiile; Într-adevăr, în timp de pace Demetrios se 
avânta cu patimă nemăsurată spre toate acestea şi, 
de câte ori avea răgaz, se cufunda în plăceri fără 
reținere, până la saţietate. În schimb, în timpul 
campaniilor era tot așa de sobru ca un om cumpă- 
tat din fire. Se spune că pe vremea când Demetrios 
ajunsese în chip vădit prins în mrejele Lamiei, s-a 
întors o dată dintr-o călătorie și l-a sărutat cu atâta 
foc pe Antigon, încât acesta i-a spus râzând: „Ei, 
băiete, parc-ai săruta-o pe Lamia“. Iar în alt rând, 
când Demetrios a tinut-o într-un chef câteva zile la 
rând, pretextând apoi că l-a supărat o scurgere, 
Antigon i-a răspuns : „Da, am aflat, dar spune-mi, 
ce scurgere a fost: de Tasos ori de Chios ? 38 Altă 
dată, aflând că fiul său. e bolnav, Antigon s-a dus 
să-l vadă și a întâinit la ușa lui un tânăr frumos. In- 
trând şi așezându-se lângă fiul său pe pat, îi luă 
o mână. Demetrios îi spuse că acuma l-a părăsit 
febra, la care Antigon: „Vezi bine, băiatul tatii, 
tocmai am întâlnit-o la ușă când ieşea“. Suporta 


% Vinurile din aceste două insule din arhipelagul Cicla- 
celor erau vestite. 

toate acestea cu blândeţe din pricina celeilalte la- 
turi a activităţii lui Demetrios. Într-adevăr, spre 
deosebire de sciți, care, când beau şi se îmbală, fac 
să vibreze ușor corzile arcurilor, trezindu-și astfel 
sufletul vlăguit de plăcere, Demetrios se dăruia cu 
toiul când numai plăcerii, când numai efortului şi, 
știind să le mânuiască fără să le amestece, nu era 
cu nimic mai prejos în pregătirile de război. : 


20 Tocmai în pregătirea unei armate se 
arăta el mai priceput decât în întrebuințarea ei, atât 
pentru că voia să existe cu prisosinţă toate cele ne- 
cesare cât și pentru că nu se mai sătura să constru- 
iască magnifice corăbii și mașini de luptă, pe care 
se desfăta apoi să le privească. Într-adevăr, fiind un 
om cu daruri înnăscute și cu o minte iscoditoare, 
nu-și îndrepta dragostea pentru artele practice că- 
tre fleacuri şi către amuzamente nefolositoare, cum 
lăceau ceilalţi regi, care cântau din flaut, pictau 
sau mânuiau roata de olar. Astfel, Aeropos ul Mace- 
doniei, de câte ori avea un răgaz, se amuza să cons- 
truiască mese şi lămpi în miniatură ; Attalos Phi- 
lometor ® cultiva plante otrăvitoare, nu numai mä- 
selariţă și spânz, ci și cucută, omeag şi volbură ve- 
ninoasă, pe care le semăna cu mâna lui în grădina 
palatului, străduindu-se să le cunoască sucurile şi 
fructele și să le culeagă la.vreme ; iar regii parților 
se mândreau că-și bat şi-şi ascut singuri vârfurile 
sulițelor. La Demetrios însă și munca manuală era 
regească, iar maniera lui avea măreție, lucrările 
exprimând, o dată cu originalitatea şi îndemânarea 
o anume elevaţie, o idee şi a concepţiei, astfel că pă- 


i» Attalos III Philometor, rege al Pergamului între 133 
și 133. A lăsat regatul Pergamului moștenire romanilor. 

reau demne nu numai de mintea și de resursele, ci 
şi de mâna unui rege. Într-adevăr, prin măreţia lor 
își uimea chiar prietenii, prin frumuseţe îi farmecă 
până şi pe dușmani. Și vorbele acestea ale mele sunt 
adevărate, nu căutate pentru efectul lor. Dusmanii 
stăteau să admire corăbiile lui cu şaisprezece sau 
cincisprezece rânduri de vâsle în timp ce treceau pe 
lângă țţămurile lor, iar  helepolele“' lui erau un 
spectacol pentru cei asediați, cum dovedesc faptele 
însele. Regele Lisimah, duşmanul său cel mai În- 
verşunat, care îl atacase în timp ce asedia Soloi în 
Cilicia, a trimis la el emisari cu rugămintea să-i 
arate maşinile și corăbiile, pe acestea din urmă î 
plin mers. I le-a arătat, şi Lisimah le-a admirat şi 
s-a retras. Iar rodienii, după ce, în urma unui lung 
asediu, au cerut pace, l-au rugat să le dea câteva 
mașini ca să le păstreze drept amintire a puterii 
sale şi a propriei lor vitejii. 

4 
21 Cu rodienii a purtat răzkoi în calitatea 
lor de aliaţi ai lui Ptolomeu. A plasat lângă zidurile 
lor pe cea mai mare dintre helepolele sale. Baza 
acesteia era tetragonală, fiecare latură a pătratului 
de jos având patruzeci şi opt de coţi; până la vârf 
avea. o înălţime de şaizeci și șase de coti; se ín- 


1 Helepola era o maşină de război destinată asediilor, 
inventată chiar cde Demetrios, care a folosit helepole pen- 
tru prima dată în asediul lodosului. Este vorba de un turn 
de lemn înalt de 30—40 m. care se ingusta de la bază 
spre vârf. Era etajat și prevăzul cu crenele. În timpul 
asediului era împins pe roţi până la zidul cetăţii asediate 
şi acolo soldaţii din interiorul helepolei începeau să arunce 
proiectile. Pentru a fi protejat de proiectilele în fiăcări 
aruncate din cetatea asediată, era acoperit cu plăci de 
metal sau cu piei de bou. Pentru priceperea lui la ase- 
dierea cetăților, Demetrios a primit porecla de Poliorcetul, 
adică „cel care împresoară cetăți“. 

gusta, planurile: superioare având latura tot. mai. 
scurtă decât a bazei. Interiorul era despărțit în. 
multe etaje şi încăperi, iar partea orientată spre 
duşmani avea la fiecare etaj ferestre prin care erau 
lansate proiectile de toate felurile, pentru că era 
plină de soldaţi capabili de orice formă de luptă. 
Si faptul că în timpul deplasărilor nu. se clătina și 
nu se înclina, ci înainta verticală pe baza ei, cu un 
echilibru neclintit şi cu un mare vuiet şi răsunet, 
stârnea uimire în sufletul spectatorilor, iar în privi- 
rea lor un fel de încântare. Tot in vederea acestui 
război i-au fost aduse din Cipru două platoşe de 
tier, fiecare în greutate de patruzeci de mine 41. Cel 
care le fabricase, Zoilus, le-a dovedit invulnerabi- 
litatea și tăria dispunând să se tragă asupra uneia, 
de la douăzeci de paşi, un proiectil de catapultă. 
După izbitură, fierul rămase nezdrobit, doar. cu o 
zgârietură ușoară, ca a unui stil. Pe aceasta o luă 
s-o poarte Demetrios însuși, pe cealaltă, epirotul 
Alcimos, cel mai bun şi mai puternic luptător din 
armata lui, singurul care purta un echipament în 
greutate de doi talanţi, pe când ceilalți purtau 
unul de un talant. A căzut acolo, în Rodos, 
luptând în apropierea teatrului. 
J 

22 Rodienii se apărau cu energie, iar Deme- 
trios, deşi nu realiza nimic remarcabil, se îndârjea 
totuşi să lupte Împotriva lor, supărat că ei, captu- 
rând un vas prin care Phila, soția lui, îi trimitea 
corespondență, covoare și veșminte, îl expediaseră, 


^l Măsură de greutate: 655 g. Deci fiecare platoșă cân- 
lărea 26 kg. ` a 


^ Măsură de greutate echivalentă, în epoca aceasta, cu 
aproximativ 40 kg. 

cu tot ce cuprindea, lui Ptolemeu. Făcând așa, n-au 
imitat. generozitatea atenienilor, care prinzând, în 
timp ce Filip ^? era in război cu ei, un curier, au 
citit toate scrisorile în afara celei a Olimpiadei, pe 
care n-au deschis-o, ci i-au expediat-o sigilată cum 
era, lui Filip. Totuşi, deşi teribil de furios din pri- 
cina aceasta, Demetrios nu s-a îndurat să se răz- 
bune atunci când rodienii i-au dat prilejul unei 
compensații. Pe vremea aceea se afla acolo Proto- 
genes din Caunos %, care picta pentru ei un tablou 
având drept subiect legenda. lui Ialysos. Demetrios, 
atacând un cartier mărginaș, puse mâna pe tablou, 
care era aproape terminat.  Rodienii au trimis un 
sol cu rugămintea să cruţe opera, să n-o nimicească, 
si Demetrios le-a răspuns că mai degrabă ar da foc 
portretelor tatălui său decât unui astfel de rezultat 
al strădaniei artistice. Căci se zice că şapte ani i-au 
trebuit lui Protogenes să-și termine pictura. Și se 
mai zice că Apelles 45 a fost atât de uluit când a 
văzut această operă, încât i-a pierit şi glasul, apoi, 
într-un târziu, a zis : „Câtă muncă, ce operă admi- 


43 Filip II al Macedoniei, tatăl lui Alexandru cel Mare. 

44 Protogenes din Caunos, celebru pictor  rodian din 
secolul al IV-lea î.e.n., rivalul lui Apelles. În 304, când 
Demetrios a asediat Rodosul, a rămas liniștit să picteze în 
grădina lui. Poliorcetul i-a respectat casa şi l-a tratat 
bine. Cel mai celebru tablou al său (pentru pictarea căruia 
a cheltuit 7 sau 11 ani) îl înlăţişa pe eroul Ialysos, înteme- 
ietorul oraşului cu acelaşi nume din insula Rodos. A mai 
făcut, printre altele, portretul lui Alexandru cel Mare, al 
regelui Antigon şi al mamei lui Aristotel. 

45 Cel mai mare pictor grec din secolul IV î.Cr. a trăit 
la curtea lui Alexandru Macedon şi a lui Ptolemeu I So- 
ter. Maestru al portretului şi al clarobscurului. L-a făcut 
celebru şi înstărit pe Protogenes cumpărându-i, cu bani 
mulţi, un tablou. ` T 

rabilă !“, dar că totuși autorului îi lipsesc acele ha- 
ruri datorită cărora picturile sale să poată atinge 
cerul. Pictura aceasta, dusă o dată cu altele la 
Roma, a fost distrusă de un incendiu 45. 

Deoarece rodienii obosiseră de război, Demetrios 
căuta un pretext de pace. Atunci au sosit atenienii 
şi au schimbat situaţia, convingând pe rodieni să 
încheie o alianţă cu Antigon şi cu Demetrios, ali- 
anţă care să nu fie îndreptată împotriva lui Pto- 
lemeu. 

23 Deoarece Casandru le ataca oraşul, ate- 
nienii l-au chemat pe Demetrios. Acesta, mergând 
în ajutorul lor cu 330 de nave şi cu un mare număr 
de soldaţi, nu numai că l-a gonit pe Casandru din 
Atica şi l-a pus pe fugă, ci l-a urmărit până la Ter- 
mopile şi acolo l-ă învins, apoi a ocupat Heracleea, 
care i se predase de bunăvoie împreună cu 6 000 de 
macedoneni, care au trecut la el. La înapoiere, 
acordă libertate grecilor de dincoace de Pylai, pe 
beoţieni şi-i făcu. aliaţi şi cuceri Cenchrea 77, apoi, 
după ce înfrânse rezistența din Phyle şi Panacton, 
poziţii fortificate din  Atica ocupate de  garnizoa- 
nele lui Casandru, le restitui atenienilor. Aceştia, 
deşi uzând până atunci faţă de el toate onorurile, 
de părea că le epuizaseră, au găsit totuşi și acum 
mijlocul să se arate proaspeţi şi originali în materia 
de linguşire. I-au acordat drept reşedinţă opistodo- 
mul Partenonului 45, unde Demetrios s-a şi instalat, 
Se considera că Atena îl priveşte drept oaspete, dar 
nu era un oaspete prea convenabil, nici potrivit să 
locuiască în bună pace alături de o fecioară. Nu, 


îi Pictura mai exista încă. la Roma, în Templul Păcii, 
pe vremea lui Pliniu cel Bătrân (23—79 d.Cr.). 

“i Portul dinspre răsărit al Corintului. 

% încăperea din fund, dinspre apus, a Partenonului, în 
spatele tezaurului. 

de bună seamă: Antigon, aflând o dată că Filip, 
fratele lui: Demetrios, s-a instalat într-o casă unde 
se găseau trei femei tinere, n-a scos un cuvânt că- 
tre el, doar l-a chemat pe ofiţerul cu încartiruirea 
şi i-a spus, în prezenţa lui Filip: „N-ai vrea dum- 
neata să-l scoţi pe fiui meu dintr-o locuință atât 
de înghesuită ?“ 


i 24 lar Demetrios, deşi s-ar fi cuvenit sä 
respecte pe Atena, dacă nu pentru altceva, măcar 
ca pe o soră mai vârstnică (cum voia să i se spună 
zeiței), şi-a revărsat atât de imbelşugat desfrâul 
asupra Acropolei, pângărind băieţi de condiţie liberă 
și soţii de cetăţeni, încât locul nu era niciodată mai 
pur decât atunci când Demetrios se tăvălea cu 
Chrysis, cu Lamia, cu Demo sau cu Anticyra, pro- 
stituatele acelea vestite. Din respect pentru cetate 
nu mi se pare convenabil să divulg chiar tot, dar 
curajul şi curăţenia morală a lui Democles merită 
să nu fie trecute cu vederea. Era acel Democles încă 
abia adolescent, iar Demetrios observă că porecla 
băiatului denunţă o frumusețe reală: i se spunea 
„frumosul Democles. Nu o dată a trimis Demetrios 
la el emisari care să-l înduplece cu daruri sau cui 
ameninţări, dar Democles nu s-a lăsat prins de nici 
unul. Până la urmă, fugind de palestre şi de gim- 
naziu, a început să frecventeze o baie particulară 
şi atunci Demetrios, pândind prilejul, s-a năpustit 
asupra lui pe când băiatul era singur. Acesta, vă- 
zând că nu e nimeni în jurul lui și că n-are altă 
scăpare, dădu la o parte capacul cazanului de baie 
şi se aruncă în apa clocotită, sinucigându-se, şi su- 
portând astfel un destin pe care nu-l meritase cu 
un cuget vrednic de patria și de frumuseţea lui. 
Altfel s-a purtat Cleainetos, fiul lui Cleomedon, 
care, după ce a negociat absolvirea tatălui său de o 

amendă de cincizeci de taianţi, a adus în faţa po- 
porului o scrisoare de la Demetrios, acoperindu-se 
astfel de ruşine și, nu numai atât, aducând tulbu- 
rare în 'cetate. Într-adevăr, Cleomedon a fost ab- 
solvit de amendă, dar a fost votat un decret care 
interzicea oricărui cetăţean să mai vină cu scrisori 
de recomandare de la Demetrios. Acesta, auzind, 
s-a înfuriat peste măsură, iar atenienii, din now 
speriaţi, nu numai că au anulat decretul, ci au con- 
damnat fie la moarte, fie la exil pe cei care î] pro- 
puseseră sau luascră cuvântul în favoarea lui. Pe 
deasupra au decretat că „poporul atenienilor a ho- 
tărât ca orice va porunci regele Demetrios să fie 
socotit sfânt faţă de zei și drept faţă de oameni“. 
Un om cinstit a spus atunci că, pentru a promulga 
a astfel de lege, Stratocles trebuie să fie nebun. 
„Nebun ar fi dacă n-ar fi nebun !“ a ripostat De- 
mochares din Leuconoe *. Se ştia că  Stratocles 
scoate mari profituri din lineușirile lui. Democha- 
res, denunţat pentru această vorbă, a fost exilat 
l) 

Iată ce făceau atenienii, crezându-se liberi doar 
pentru că scăpaseră de garnizoanele străine. 


25 Demetrios pătrunse în Pelopones fără să 
întâmpine nici o împotrivire. Dimpotrivă, adversarii 
lui fugeau şi abandonau cetăţile. A adus sub auto- 
ritatea sa regiunea numită Acte și Arcadia. cu ex- 
cepția Mantineei, iar Argosul, Sicionul și Corintul 
le-a eliberat dând garnizoanelor câte 100 de talanţi. 
Cum la Argos se ţineau sărbătorile Herei, Deme- 


1 Om politic, orator şi istoric atenian din secolele 
IV—IJI î.e.n. Duşman al lui Demetrios, a fost exilat de 
acesta. Se întoarce la Atena după plecarea lui Demetrios 
din cetate în anul 288, participând activ la viața politică. 

trios prezidă, alături de greci, la panegirii %. Tot 
atunci luă de soţie pe Deidamia, fiica lui Aiacidas, 
regele moloșilor 5! și sora lui Pyrrhus 2. Pe sicio- 
nieni, spunându-le că „cetatea lor se află alături de 
cetate“, i-a convins să se strămute în locul unde lo- 
cuiesc şi azi. Schimbându-i Sicionului o dată cu aşe- 
zarea și numele, l-a botezat Demetridis. Când a avut 
loc la Istm adunarea generală a grecilor, unde: se 
strânsese o mare mulţime de oameni, Demetrios a 
fost proclamat hegemon al Greciei, ca mai înainte 
Filip şi Alexandru. Și se credea cu mult mai mare 
decât ei, Demetrios, exaltat de norocul și de puterea 
lui de atunci. Numai că Alexandru n-a despuiat pe 
nici unul dintre regii vremii sale de titlul de rege 
si nici nu şi-a zis rege al regilor, deşi acordase mul- 
tora chiar el numele şi calitatea de rege. În schimb, 
Demetrios își bătea joc de cei care dădeau titlul de 
rege oricui altcuiva decât tatălui său şi lui însuși. 
ii plăcea la ospeţe să audă că libaţiile sunt închi- 
nate lui Demetrios, regele, lui Seleucos, comandan- 
tul corpului de elefanți, lui Ptolemeu, amiral, lui 
Lisimah, mare vistiernic, şi sicilianului Agatocle, 
guvernator general al insulelor. Auzind, toți cei- 
alţi regi au luat lucrul în râs, numai Lisimah s-a 
supărat că Demetrios îl trece în rândul eunucilor, 
pentru că de obicei vistiernicii erau cunuci. De alt- 
fel, nimeni nu-l detesta pe Demetrios mai mult de- 
cât Lisimah, care-i reproşa cu asprime dragostea 
pentru Lamia şi spunea că până atunci nu s-a mai 
50 Adunări ale grecilor cu prilejul sărbătorilor mari, 
GI nege al moloșilor din Epir, mort în 313 îCr. Pre- 
tindea că descinde din Neoptolem, fiul lui Ahile. 
" Marele Pyrrhus (518—272), duşmanul de mai târziu 
al romanilor. Va mai fi vorba de el în legălură cu Deme- 
trios. 

văzut prostituată păşind pe scena tragică. lar De- 
metrios spunea că prostituata lui e mai cuminte de- 
cât Penelopa lui Lisimah 5. 
l 

26 Pregàtindu-se atunci să se întoarcă la 
Atena, a anunţat în scris că doreşte ca imediat ce 
va, sosi să fie initiat în mistere și să treacă prin În- 
tregul ritual de la micile mistere până la cele epop- 
tice %. Acest lucru nici nu era permis, nici nu se 
mai întâmplase vreodată ; micile mistere aveau loc 
în anthesterion %, cele mari, în boedromion 56, iar 
iniţierea în cele epoptice se făcea la un interval de 
cel puţin un an de la cele mari. La citirea scrisorii 
lui Demetrios, singurul care a avut curajul să se 
împotrivească a fost purtătorul de faclă Pythodoros, 
de altfel fără succes. În schimb, la iniţiativa lui 
Stratocles au votat ca luna munychion să fie nu- 
mită şi considerată anthesterion şi astfel l-au ini- 
tiat pe Demetrios în misterele de la Agra; după 
aceea, munychion devenind iarăşi anthesterion, De- 
metrios a primit restul iniţierii, inclusiv epopteia. 
De aici versurile satirice ale lui Philippides la adresa 
lui Stratocles : 


El care anul într-o lună l-a vârăt 


adăugate la cele privind șederea lui Demetrios în 
Parthenon : 


55 Aluzie la Arsinoe II, fiica lui Ptolemaios I, regele 
Egiptului, care se măritase la 17 ani cu bătrânul rege al 
Traciei, Lisimah, şi i-a fost statornic credincioasă. 

5 Trebuia să fii iniţiat întâi în micile mistere ca să poți. 
participa la cele mari (misterele epoptice) care constau în 
revelarea simbolurilor şi miturilor secrete (epopteia). 

5 Februarie. 

56 Septembrie. 


El care socotea Acropola un. han 
Şi-i aducea Fecioarei târfe peste prag. 
| 

27 Dintre multele abuzuri și ilegalităţi pe- 
trecute atunci în cetate, se zice că cel mai mult i-a 
mâhnit. pe atenieni faptul că Demetrios le-a ordonat 
să procure repede şi să-i dea 250 de talanţi şi că, 
după ce banii au fost storşi în mare grabă şi fără 
îndurare, Demetrios, văzându-i, a poruncit să fie 
daţi Lamiei și celorlalte hetaire, pentru săpun. Ce 
i-a durut pe ei mai mult a fost umilinţa, nu pa- 
guba ; cuvântul, nu fapta. E drept că, după unii 
autori, lucrul acesta l-au păiit de la Demetrios te- 
salienii, nu atenienii. Pe lângă aceasta, Lamia, din 
proprie iniţiativă, puse la contribuţie pe mulţi ate- 
nieni, pentru că îi pregătea regelui un ospăț. Ospă- 
tul acesta, datorită luxului său, a avut atât de mare 
faimă, incât Lynceus din Samos a scris despre el o 
carte intreagă. De aceea, cu spirit şi pe bună drep- 
tate, a poreclit-o un poet comic pe Lamia: Hele- 
pola. Iar lui Demetrios, Demochares din Soloi i-a 
zis Mythos #7, pentru că avea şi el o Lamie. Aceasta 
stârnise nu numai gelozia şi invidia celorlalte soții, 
ci şi pe aceea a prietenilor, atât de bine îi mergea 
și atât de mult o iubea Demetrios. Astfel, câţiva din- 
tre ei, trimiși în ambasadă de Demetrios, s-au dus 
la Lisimah. Acesta, într-un moment de răgaz, le 
arătă pe coapsele și pe brațele sale nişte cicatrici 
adânci, urma unor gheare de leu şi le povesti cum 
a ajuns el să lupte cu fiara silit de regele Alexan- 
dru. Iar aceia i-au spus, râzând, că şi regele lor e 
Plin pe gât de mușcăturile unei fiare cumplite, La- 


a Mythos înseamnă „poveste“, iar în poveştile populare 
apărea frecvent Lamia, un fel de zână rea care fură copii. 

mia. Era însă ciudat că, după ce la început a fost 
atât de contrariat de nepotrivirea de vârstă dintre 
el și Phila, a căzut în puterea Lamiei și a iubit-o 
atâta vreme, deși era trecută de floarea tinereţii. 
La un ospăț, în timp ce Lamia cânta din flaut, 
Demo, poreclită Mania”, a răspuns la întrebarea 
regelui „Cum ţi se pare ?“ : „Babă, rege Demetrios“. 
Şi tot ea, la desert, când s-au servit tot felul de bu- 
nătăţi, iar regele i-a spus „Vezi câte îmi trimite 
Lamia ?* i-a ripostat: „O să-ţi trimită și mai multe 
maică-mea, dac-o să vrei să te culci si cu ea“. Se 
mai citează replica Lamiei la cunoscuta sentință a 
lui Bocchoris. Unui egiptean aprins după ea, he- 
taira Thonis îi cerea o mare sumă de bani: acela 
însă, părându-i-se o dată în vis că se bucură de ea, 
s-a trezit cu dorința potolită. Iar Thonis l-a dat în 
judecată reclamându-și banii. Auzind despre ce e 
vorka, Bocchoris îi porunci tânărului să pună ín- 
tr-un vas suma reclamată, bani numărați, şi să-i 
prefire cu mâna încoace şi încolo, pentru ca he- 
taira să se bucure de năluca lor, căci aparenţa este 
năluca adevărului. Lamia nu credea că această ju- 
decată este dreaptă. Spunea că: năluca banilor n-a 
eliberat-o pe hetairă de dorinţa de a avea banii, pe 
când visul a potolit patima tânărului. Atâta, dar, 
în ce-o privește pe Lamia. 

28 Iar acum soarta și faptele omului a cărui 
viaţă o povestim schimbă tonul povestirii noastre, 
ca şi când ar muta-o de pe scena comică pe cea 
tragică. Într-adevăr, văzând că toţi ceilalți regi se 
coalizează împotriva lui Antigon şi că își concen- 


* Mania înseamnă „nebunie“ şi se pare că această 
curtezană Dem avea obiceiul să spună la tot prilejul: 
„Nebunie !“ 

trează forţele, Demetrios părăsi Grecia și se duse 
la tatăl său, care, plin, în ciuda vârstei, de ardoare 
războinică, îi întări şi mai mult curajul. Totuşi, so- 
cotesc că dacă Antigon ar fi cedat în unele detalii 
şi ar fi renunţat la patima lui excesivă pentru do- 
minaţie, ar fi putut să-și păstreze până la sfârşit 
întâietatea şi să i-o lase moştenire fiului său. Fiind 
însă o natură asupritoare şi trufașă, nu mai puţin 
dur în vorbe decât în fapte, a iritat şi a exasperat 
pe mulți, şi oameni tineri și în toată firea. Şi atunci, 
de pildă, spunea că o să înspăimânte concentrarea 
de forţe a coaliţiei ” cu pocnetul unei singure pie- 
tre, ca pe un stol de păsări adunate la grăunțe. De 
fapt conducea la luptă ceva mai mult de 70 000 de 
pedestrași, 10 000 de călăreţi și 75 de elefanţi, în 
timp ce dușmanii aveau 64 009 de pedestrași, călă- 
reţi cu 500 mai mult decât el, 400 de elefanţi, 120 
de care de luptă. Ajuns în faţa dușmanilor, starea 
lui de spirit se schimbă brusc, zăruncinat în încre- 
derea, dacă nu şi în hotărârea lui. Într-adevăr, era 
de 'Gbicei semeţ în luptă şi trufaş, îi plăcea să strige 
dușmanilor cuvinte crâncene sau, nu rareori, batjo- 
curi şi glume, arătându-și astfel, în toiul bătăliilor, 
calmul și disprețul. Acuma însă era văzut mai tot 
timpul îngândurat şi tăcut ; îl prezentă pe fiul său 
armatei, desemnându-l drept succesor : dar ceea ce 
mira în special pe toţi erau conversațiile pe care le 
avea numai cu Demetrios, în cort, el care nu. obiş- 
nuia să se consulte nici măcar în secret cu acesta, 
ci lua singur hotărâri, apoi împărțea poruncile ti- 
nând seama de ccea ce chibzuise în sinea lui. În 
privința aceasta, se spune că, pe când Demetrios era 


5 Coalitia împotriva lui Antigon era alcătuită din for- 
tele unite ale lui Ptolemeu, Lisimah, Seleucos şi Casandru. 
Bătălia s-a dat la Ipsos, în Frigia, în 301, 


. 

incă un băieţandru, l-a întrebat o dată pe tatăl său 
când urmează să ridice tabăra în care se aflau și 
că acesta i-a răspuns mânios: „TȚi-e cumva teamă 
că numai tu n-o să auzi trâmbiţa ?6 
| 

29 De fapt, atunci le înrobeau mintea multe 
semne rele. Astfel Demetrios visă că Alexandru, 
într-o armură strălucitoare, il întrebă ce strigăt de 
luptă au de gând să dea şi că la răspunsul lui: 
„Zeus şi Victoria“, răspunse: „Atunci mă duc la 
dușmanii voştri, ei mă vor primii. Iar Antigon, 
după ce dispusese deja falangele W în ordine de bă- 
taie, ieșind din cort, se împiedică atât de tare, încât 
căzu cât era de mare şi se iovi rău la gură. Când 
se ridică, înălţă braţele spre cer, cerând zeilor vic- 
iorie sau moarte înairite de a se vedea înfrânt. După 
ce lupta fu din plin angajată, Demetrios, în fruntea 
celei mai mari și mai bune părți a cavaleriei, atacă 
pe Antioh, fiul lui Seleucos, şi luptă strălucit până 
când respinse pe duşmani ; după aceea însă, ambiţio- 
nându-se, din orgoliu, să-i urmărească mai mult 
decât permitea situaţia, a compromis victoria. In- 
tr-adevăr, când s-a întors, n-a mai putut să ajungă 
la infanteria sa, pentru că în interval pătrunseseră 
elefanții dușmani. Pe de altă parte, Seleucos și alia- 
ţii, văzând falangele lui Antigon lipsite de cavalerie, 
nu le-au atacat, ci s-au mărginit să le sperie, învă- 
luindu-le într-un simulacru de atac şi dându-le tim- 
pul. să dezerteze în rândurile lor, ceea ce s-a și în- 
tâmplat : cea mai mare parte. rupându-se de bună- 


60 Falanga macedoneană, organizată și instruită de Filip 
al II-lea -după modelul celei tebane, era alcătuită din 
șaisprezece mii de oameni, rânduiţi în grupe de 50 de oa- 
meni, pe şaisprezece rânduri în “adâncime ; fiecare luptător 
avea o suliță lungă de 6,25 m. 


voie de armată, au trecut la el, iar restul au luat-o 
la fugă. Un detaşament numeros de dușmani se în- 
drepta spre Antigon. Cineva din anturajul său îi 
spuse : „Rege, se îndreaptă spre tine!“; Antigon 
replică : „Vezi bine, ce altă ţintă să aibă decât pe 
mine ? Dar o să ne sosească într-ajutor Demetrios !“ 
A căzut păstrând până la capăt nădejdea aceasta 
si căutându-și fiul cu privirea sub ploaia de săgeți. 
L-au părăsit toţi slujitorii şi toți prietenii; doar 
Thorax din Larisa a mai rămas lângă' cadavrul său. 
( E 
30 Așa s-a terminat bătălia. După aceea, 
regii biruitori au tăiat în bucăţi, ca pe un mare leş, 
întregul regat al lui Antigon și al lui Demetrios şi 
şi-au luat câte o parte, atribuindu-și fiecare ţinu- 
turile pe care le stăpânise înainte. Demetrios, fugind 
cu 5000 de pedestrași și 4000 de călăreţi, nu se opri 
până la Efes. Acolo toată iumea credea că în lipsa 
de bani în care se afla, nu se va abține de la prà- 
darea templului. El însă, temându-se că lucrul 
acesta îl vor face soldaţii lui, plecă în grabă și tra- 
versă marea spre Grecia, punând speranţele lui cele 
mai mari, din câte îi rămăseseră, în atenieni. Acolo 
își lăsase flota, banii, pe soţia lui, Deidamia şi era 
convins că, în situaţia in care se afla, nu era pentru 
el refugiu mai statornic decât afecțiunea atenieni- 
lor. Dar, ajuns între Ciclade, i-au ieșit în cale tri- 
miși atenieni care l-au rugat să nu se apropie de 
cetate, sub cuvânt că poporul a votat o lege conform 
căreia nici unul dintre regi nu mai putea fi primit 
în Atena. Pe Deidamia o trimiseseră la Megara, cu 
enoruri și cu o escortă potrivite cu rangul ei. Atunci, 
de supărare, şi-a ieşit din fire, deşi până atunci işi 
suportase' foarte uşor eşecul și nu ajunsese, într-o 
astfel de prăbușire, să facă nimic umilitor sau degra- 
dant. În schimb, faptul că atenienii îi înșelaseră spe- 

ranţele şi că ceea ce crezuse el afecțiune se dovedise, 
la încercare, un lucru găunos și prefăcut, îl copleşi 
de durere. 

De fapt, după cât se arată, onorurile exagerate 
sunt dovada cea mai puţin sigură a afecțiunii mulți- 
milor faţă de regi și stăpânitori, pentru că singura 
frumuseţe a onorurilor rezidă în intenţia cu care sunt 
acordate, iar frica le face îndoielnice : mulțimea le 
votează şi din teamă şi din dragoste deopotrivă. De 
aceea oamenii inteligenţi nu cată nici la statui, nici 
la picturi şi nici la apoteoze, ci în primul rând la 
propriile lor strădanii şi fapte, judecând în funcţie 
de ele dacă onorurile sunt sincere, deci demne de în- 
credere, sau silite, deci dubioase. Căci adesea popoa- 
rele nu urăsc pe nimeni mai mult decât tocmai pe 
cel căruia îi acordă onoruri, când acela le acceptă, 
excesive şi exagerate, de la nişte oameni care le 
dau de nevoie. 


31 Demetrios, deşi considerându-se foarte 
rău tratat, neavând forţele necesare să riposteze, s-a 
mulţumit să transmită atenienilor proteste moderate 
şi să-şi reclame corăbiile, printre care era şi cea cu 
treisprezece rânduri de vâsle. După ce le primi, se 
indreptă spre Istm, dar acolo poziţiile sale erau 
foarte compromise (toate garnizoanele sale fuseseră 
expulzate sau dezertaseră la duşmani), astfel că, lă- 
sând Grecia în grija lui Pyrrhus!, se îmbarcă şi se 
duse în Chersones (2, unde jefuirea posesiunilor lui 
Lisimah îi aduse profituri şi îi consolidă totodată 


4! Pyrrhus, care recâștigase tronul Epirului, prin luptă, 
la 12 ani, apoi îl pierduse din nou la 17, se atașase de De- 
metrios, alături de care a luptat vitejeşte la Ipsos. 

5 E vorba de Chersonesul tracic, astăzi peninsula Ga- 
lipoli. 

armata, care incepuse să se refacă şi să devină ia- 
răși o torţă deloc neglijabilă. Iar Lisimah fu lăsat 
în părăsire de regii ceilalţi, care nu-l considerau 
câtuși de puţin mai potolit decât Demetrios, însă 
mai de temut decât acesta, pentru că era mai pu- 
ternic. 

Nu mult după aceea, Seleucos ceru în căsătorie 
pe Stratonice, fiica lui Demetrios și a Philei. Deşi 
avea un fiu, Antioh, de la persana Apama, credea 
totuși, pe de o parte, că posesiunile sale sunt sufi- 
ciente pehtru mai mulţi succesori, pe de alta, că 
are nevoie de alianţa cu Demetrios de vreme ce 
vedea că, dintre cele două fiice ale lui Ptolemeu, 
Lisimah o ia pe una pentru sine, pe cealaltă pentru 
fiul său Agatocle. Pentru Demetrios, era o şansă 
nesperată să-l aibă ginere pe Seleucos. Așadar, lu- 
ându-și fata cu el, trecu în Siria cu întreaga flotă. 
În drum, fu silit să acosteze de mai multe ori, mai 
ales în Cilicia, ajunsă după înfrângerea lui An- 
tigon sub stăpânirea lui Pleistarh, căruia îi fusese 
dată, ca parte ce-i revenea, de către regii coalizaţi. 
Pleistarh era frateie lui Casandru. Considerând că 
debarcările lui Demctrios reprezintă o violare a te- 
ritoriului său şi vrând să-l mustre pe Seleucos că 
Jace alianţă separată cu dușmanul comun, se duse 
la el. 

] i 
32 Aflând de plecarea lui Pleistarh, Deme- 
trios făcu o rapidă incursiune de pe ţărmul mării 
până la Cuinda, unde mai găsi din tezaur un rest 
de 1200 de talanţi. Îi luă, se întoarse în grabă să 
se îmbarce și se îndreptă spre larg. Acolo îl prece- 
dase soția sa Phila. Seleucos îl întâmpină lângă 
Rhossos. Au avut grijă de la bun început ca în- 
tâlnirea lor să fie fără gând ascuns și fără suspi- 
ciuni, demnă de nişte regi. Întâi l-a invitat Seleu- 

cos pe Demetrios la masă, în cortul din mijlocul 
taberei, apoi Demetrios l-a primit la rându-i pe co- 
rabia lui cu treisprezece rânduri 'de vâsle. Petreceau 
zile întregi împreună, amuzându-se şi conversând 
fără gărzi şi fără arme; până când Seleucos, luând 
cu el pe Stratonice, porni, cu strălucit alai, spre 
Antiohia 6. Demetrios ocupă Cilicia și o trimise pe 
Phila, soţia lui, la fratele ei Casandru, ca să risi- 
pească acuzările lui Pleistarh. Tot atunci, Deidamia, 
care venise din Grecia la Demetrios, s-a îmbolnăvit, 
ru mult după sosire, şi a murit. Prin mijlocirea lui 
Seleucos, Demetrios intră in relaţii amicale cu Pto- 
lemeu, cu care a căzut de acord să o ia de soţie pe 
fiica acestuia, Ptolemais. | 

Până atunci, Seleucos se purtase elegant. Mai 
târziu însă îi ceru iui Demetrios să-i vândă Cilicia. 
şi, văzându-se refuzat, se înfurie și reclamă Sido- 
nul și Tirul, dovedindu-se astfel violent şi agresiv ; 
el, care își supusese întregul teritoriu dintre marea 
Indiei şi cea a Siriei, se purta parcă ar fi fost atât 
de sărac în posesiuni și de nevoiaş, încât să necă- 
jească pentru două cetăţi pe un om care-i era socru 
și care, pe lângă asta, cunoscuse nestatornicia soar- 
tei. El confirmă astfel în chip strălucit ideea lui 
Platon că acela care vrea să fie cu adevărat bogat 
nu trebuie ‘să-şi sporească avuţia, ci să-şi micşoreze 
lăcomia, pentru că, dacă nu renunţi la setea de 
averi, nu scapi de lipsuri și de sărăcie. 


i Ei 
33 Demetrios însă nu se sperie, ci declară 
că şi de va fi să piardă zece mii de bătălii ca cea de 


© Capitala regatului seleucid, situată în nordul Siriei, 
aproape de vărsarea râului Orontes, întemeiată în 301 -de 
acest Seleucgs din textul lui Plutarh, întemeietor de ase- 
menea al dinastiei seleucide. Antiohia a devenit cu anii 
rivala Alexandriei. 

la Ipsos, n-are să-l cultive pentru bani pe Seleucos, 
ginerele său. Drept care cele două cetăţi fură întă- 
rite cu garnizoane, iar Demetrios, aflând că Lacha- 
res 44 profitase de frământările interne ale atenie- 
njlor şi devenise tiranul lor, plecă spre Atena în 
speranţa că, ivindu-se prin surpriză, va lua cetatea 
cu ușurință. Traversă fără neplăceri cu o mare flotă, 
dar pe când plutea de-a lungul coastelor. Aticei îl 
surprinse o furtună şi pierdu majoritatea corăbiilor 
și un număr foarte mare de soldaţi. El însuși scăpă 
și începu o campanie șovăielnică împotriva atenie- 
nilor, fără nici un succes. Atunci trimise oameni să 
adune o nouă flotă, iar el trecu în Pelopones și în- 
cepu să asedieze Mesene *, Acolo, în timpul unui 
atac asupra zidurilor, fu în mare primejdie: un 
proiectil de catapultă îl lovi în obraz şi, străbătân- 
du-i prin maxilar, îi pătrunse în gură. După ce se 
vindecă, recuperă câteva dintre cetățile care îl pă- 
răsiseră, apoi invadă din nou Atica, ocupă Eleusis 
si Ramnuntul și devastă ţara. După aceea captură 
un vas încărcat cu grâu destinat atenienilor și spân- 
zură pe negustor şi pe pilot. Drept consecinţă, ce- 
lelalte vase de aprovizionare, înspăimântate, făcură 
calea întoarsă și în Atena izbucni o intensă foamete 
şi alte lipsuri de tot felul. Medimna de sare se vin- 
dea cu: 40 de drahme, iar cea de grâu cu 300. Când 
s-au arătat în dreptul Eginei 150 de corăbii, trimise 


%4 După bătălia de la Ipsos (301), Lachares, căpetenia 
partide. democrate din Atena, zdrobeşte opoziţia oligar- 
hică şi, protejat de Casanădru şi de Lisimah, instituie pu- 
terea lui personală în calitate de dictator (tiran în termi- 
nologia politică greacă). În 296, Demetrios începe să ase- 
dieze Atena, iar în 295, după un an și mai bine, o cuce- 
rește. Lachares fuge la Theba. 

65 Puternică cetate în sud-vestul Peloponesului, înteme- 
iată în 370 de Epaminondas, care eliberase Mesene de sub: 
dominaţia aproape tricentenară a Spartei. 

în ajutor de Ptolemeu, atenienii au răsuflat o clipă 
ușuraţi, dar Demetrios îşi procură multe corăbii din 
Pelopones, multe din Cipru, încât însumă un total 
de 300. Corăbiile lui Ptolemeu ridicară ancora şi 
se retraseră în grată. Lachares, tiranul, fugi și el, 
abandonând cetatea. 


4 


Î 


34 lar atenienii, deşi votaseră pedeapsa cu 
moarlea pentru oricine ar duce tratative de pace 
cu Demetrios, fără să mai zăbovească, au deschis 
poarta dinspre tabăra lui şi i-au trimis ambasadori, 
nu pentru că s-ar fi așteptat la vreo îngăduință din 
partea lui, ci constrânsi de foametea care le adusese 
o mulţime de suferințe. Astfel, se spune printre al- 
tele că un tată şi fiul său stăteau întinșşi în acecaşi 
odaie, pradă deznădejdii, când căzu, prin tavan, un 
șoarece mort. Atunci săriră amândoi şi se luară la 
bătâie .pentru stârv. Şi se mai povesteşte că tot pe 
vremea aceea filosoful Epicur îşi hrănea discipolii 
cu mazăre, împărțindu-le raţii de boabe numărate. 
Demetrios intră în cetatea astfel înfometată, dădu 
ordin ca toţi atenienii să se adune în teatru, umplu 
scena de hopliţi, plasă lăncieri de o parte şi de alta 
a logheionului “%, apoi, ca actorii tragici, cobori prin 
parodosul superior“, arătându-se ateniznilor, din 
ce în ce mai îngroziţi. Dar începutul cuvântării sale 
puse capăt spaimei lor : cruţându-i de vorte răstite 
şi amare, îi mustră blând și prieteneşte și îi iertă; 
le dărui 10 000 de medimne de grâu şi institui ma- 
gistraţi pe atenienii cei mai populari. Atunci, re- 
torul Dromoclide, văzând că poporul înalţă, de bu- 
curie, aclamații de tot felul, văzând pe cârmuitorii 


(6 Parte a scenei unde se desfăşura dialogul actorilor, 
€&€ Loc de intrare a actorilor pe scenă. 


poporului rivalizând de la tribună în elogii, pro- 
puse să-i fie dăruite regelui Demetrios Pireul şi 
Munychia. După ce poporul îşi dădu, prin vot, apro- 
barea, Demetrios, din proprie iniţiativă, instală o 
garnizoană pe Museion 68, pentru ca poporul Atenei, 
dacă ar vrea să-si. scuture iarăși jugul, să nu-l stin- 
gherească în celelalte treburi ale sale. 

35 Stăpân pe Atena, își îndreptă imediat 
planurile de cucerire asupra L.acedemonei. Lângă 
Mantincea 4, îi ieşi în cale regele Archidamos, pe 
care îl înfrânse şi-l obligă să se retragă. Apoi pă- 
trunse în Laconia, unde dădu, chiar lângă Sparta, 
o nouă luptă, luând 500 de prizonieri și omorând 
dușmanului 200 de oameni. Credea că este deja stă- 
pânul cetăţii, care până atunci nu. fusese niciodată 
cucerită. Se pare însă că pe nici un alt rege soarta 
nu l-a făcut să treacă prin schimbări atât de mari 
și de subite şi că n-au mai lost în istorie situații 
în care soarta să se schimbe atât de adesea din 
modestă iarăşi în grandioasă, umilă din splendidă, 
din nou puternică din slabă cum era. De aceea şi 
avea Demetrios obiceiul, după cât se spune, ca 
atunci când trecea prin ceasurile rele ale încercă- 
'rilor sale, să înalțe către soartă versul lui Eschil : 


Tu focul meu îl stingi şi tu-l aprinzi din nou. 


Astfel şi atunci : pe când succese atât de mari 
îl duceau, pas cu pas, la stăpânire şi putere, pri- 
mește vestea că Lisimah, pe de o parte, l-a depo- 


6 Deal la sud-vest de Atena, cum ieşeai din cetate ime- 
diat la stânga drumului care ducea la Pireu. | | 

5 Oras în Arcadia orientală, vestit pentru bătălia din 
362 ien. în care spartanii au fost învinși de tebani şi în 
care a murit Epaminondas, marele general teban. 


sedat de cetăţile sale din Asia, iar Ptolemeu, pe de 
alta, a ocupat întreg Ciprul cu excepţia Sulaminei, 
unde îi asediază copiii si mama, surprinşi acolo: Cu 
toate acestea, asemenea acelei femei despre care, 
spune Arhiloh ® că duce, perfidă, apă cu o mână, 
foc cu cealaltă, soarta, după ce l-a obligat să pără- 
sească Lacedemona în urma unor. vești atât de grave 
şi de îngrijorătoare, i-a dat imediat alte speranţe, 
în lucruri noi şi mari. 

i a ză 

36 Casandru murise 7!. Cel mai mare dintre 
fiii săi, Filip, după o scurtă domnie, murise şi el, 
iar ccilalţi doi frați ai săi intraseră în conflict : unul, 
Antipatros, o ucise pe Tessalonice, mama lui, iar 
celălalt, Alexandru, chemă în ajutor pe Pyrrhus, 
din Epir, și pe Demetrios, din Pelopones. Pyrrhus 
se grăbi să sosească primul și, tăindu-şi o mare 
parte din Macedonia drept preţ al ajutorului dat, 
ajunsese pentru Alexandru un vecin redutabil. Cât 
despre Demetrios, când primi scrisoarea lui Ale- 
xandru, porni cu armata spre Macedonia. Dar tână- 
rul rege, cunoscându-i valoarea și reputaţia, se te- 
mea de el si mai mult decât de Pyrrhus. De aceea 
îi ieşi înainte la Dion, îl salută cu mari dovezi de 
prietenie, dar îi declară că situaţia actuală nu mai 
reclamă prezenţa lui acolo. Se iscară deci suspi- 
ciuni reciproce, iar in momentul când se ducea la 
masa la care îl invitase tânărul, cineva îl preveni 
că aveau de gând să-l ucidă chiar în timpul mesei, 
Păstrându-şi sângele rece, Demetrios se opri o clipi 
şi ordonă ca ofițerii să ţină armata sub arme şi ca 


% Marele poet grec din secolul al VII-lea î.Cr., crea- 
torul versului iambic. 2 
î! În 298—297. 

toţi cei din garda sa personală și din suita lui de 
sclavi câţi se aflau atunci cu el (și erau mult mai 
mulţi decât ai lui Alexandru) să intre odată cu el 
in sala banchetului şi să aștepte până se va ridica 
el. Intimidaţi, Alexandru și ai săi nu îndrăzniră să 
întreprindă nimic, iar Demetrios, pretextând că nu 
se simte destul de bine pentru o masă prelungită, 
se retrase curând. A doua zi dădu dispoziţii de ple- 
care şi îl informă pe Alexandru că a survenit ceva, 
rugându-se să-l ierte că pleacă mai. devreme decât 
hotărâse și asigurându-l că altă dată, când va avea 
răgaz, va petrece mai multă vreme în compania lui. 
Alexandru, văzându-l că pleacă de bunăvoie şi fără 
resentimente, fu încântat și porni să-l însoţească 
până în Tesalia. Ajunşi în Larissa se invitară iarăşi 
la masă, reciproc, fiecare cu intenţii rele la adresa 
celuilalt, ceea ce l-a adus pe Alexandru cu totul la 
cheremul lui Demetrios. Într-adevăr, tot ezitând să 
ia măsuri de apărare, ca să nu-i sugereze astfel ce- 
luilalt să ia contramăsuri, a căzut în propria sa 
cursă, ajungând victimă înainte de a apuca să ac- 
iioneze. Invitat la masă, se duse la Demetrios. Când, 
în timpul mesei, acesta din urmă se ridică să iasă, 
Alexandru, speriat, se tinu după el până la ușă, 
neslăbindu-l cu un pas. Ajuns la ușă, unde se afla 
garda sa de lăncieri, Demetrios spuse doar atât: 
„Loveşte pe cine mă urmează“ şi ieşi, iar Alexan- 
dru şi prietenii care i-au sărit în ajutor au fost 
masacrați. Se spune că unul dintre aceştia ar fi 
spus, în timp ce-l omorau, că Demetrios le-a luat-o 
înainte cu o singură zi. 


37 Noaptea aceea a fost, fireşte, plină de 
neliniște. Dimineaţa, când macedonenii, tulburaţi şi 
speriați de forțele lui Demetrios, au văzut că nu 


li se întâmplă nimic rău, ci că, dimpotrivă, Deme- 
trios trimite vorbă că vrea să intre în tratative eu 
ei şi să se justifice, prinseră curaj şi hotărâră să-i 
facă o primire binevoitoare. Când a venit, n-a avut 
nevoie de lungi discursuri : pentru că-l urau pe ma- 
tricidul Antipatros și pentru că pe cineva mai bun 
decât Demetrios nu aveau, l-au proclamat rege al 
macedonenilor și, luându-l îndată cu ei, l-au con- 
dus în Macedonia. Schimbarea conveni şi macedo- 
nenilor rămaşi acasă, care-și aduceau aminte cu sta- 
tornică ură de nelegiuita comportare a lui Casan- 
dru cu ocazia morţii lui Alexandru. Și, dacă mai 
păstrau întrucâtva amintirea moderaţiei bătrânului 
Antipatros, avantajele ei tot Demetrios le culegea, 
ca soț al Philei73, de la care avea un fiu destinat 
să-i fie succesor, pe vremea aceea ajuns deja la 
vârsta de a-l însoţi pe tatăl său în campanii. 


38 În mijlocul unei atât de strălucite pros- 
perități Demetrios primește două vești: află întâi 
că mama și copiii lui au fost eliberaţi și că Ptole- 
meu a însoţit gestul de onorurile cuvenite şi de da- 
ruri, află apoi că fiica sa, cea căsătorită cu Seleucos, 
este acum soţia lui Antioh, fiul acestuia și'că a fost 
proclamată regină a barbarilor din ţinuturile. de 


2 Casandru, fiul generalului Antipatros, este atât asa- 
sinul Olimpiadei, mama lui Alexandru cel Mare, cât şi al 
copilului Alexandru, fiul postum al acestuia şi al Roxanei 
(316—315) îe.n. Circulau zvonuri pe care Plutarh le com- 
bate în biografia lu. Alexandru, că şi moartea acestuia ar 
fi fost provocată de o otravă administrată de Casandru. 

3 Care era, cum Plutarh spune şi el, în capitolul 14, 
fiica generalului Antipatros, care nu trebuie confundat cu 
„Matricidul Antipatros“ de mai sus, “nepotul marelui gene- 
ral, fiul lui Casandru şi fratele acestui Alexandru ucis de 
Jăncierii lui Demetrios (vezi începutul cap. 36), 


ta 
LL 


sus 7î. lată, din cât se poate ști, ce se întâmplase: 
Stratonice era tânără, avea deja un copil de la Se- 
'leucos. Antioh se îndrăgosti de ea, pasiune neferi- 
cită, pe care luptă cât i-a stat în putinţă s-o alunge, 
fără să izbutească. Până la urmă, dispreţuindu-se 
pentru dorurile lui vinovate, de nelecuit și mai pu- 
ternice decât rațiunea, căută un mijloc de a scăpa 
de viaţă detașându-se de ea pe nesimţite și, simu- 
lând o boală, începu să se neglijeze şi să se abţină 
de la hrană. Erasistrat, medicul palatului, înţelese 
fără greutate că tânărul e îndrăgostit, dar, vrând să 
afle şi de cine, ceea ce nu era uşor de ghicit, nu se 
mai mişcă din camera lui Antioh şi, de câte ori intra 
la el vreun băiat sau vreo femeie frumoasă, observa 
cu atenţie chipul prinţului și acele părți şi mișcări 
“ale trupului care sunt în relație mai strânsă cu mo- 
dificările psihice. Antioh rămânea neschimbat ori- 
cine ar fi intrat, dar în nu rarele momente când îl 
vizita, fie singură, fie însoţită de Seleucos, Strato- 
nice, prinţul dădea toate vestitele semne de care 
vorbeşte Safo 75, îi pierea glasul, se făcea roşu ca 
focul, i se înceţoșau privirile, se îmbrobona de su- 
doare, avea un puls dezordonat și agitat și, până la 
urmă, cu sufletul învins de violența pasiunii, nu mai 
ştia ce să facă, palid şi năuc. Erasistrat deduse din 
toate acestea, pe bună dreptate, că fiul regelui nu e 
îndrăgostit de altcineva decât de regină și că e ferm 
hotărât să tacă până la moarte. I se părea greu doc- 
torului să divulge secretul acesta, totuși, contând pe 
dragostea lui Seleucos pentru băiatul său, riscă şi-i 
spuse într-o zi regelui că tânărul este bolnav de 
dragoste, o dragoste imposibilă și fără leac. Uimit, 


74 Stăpânirea lui Seleucos se întindea nominal până la 
Indus. Ținuturile menţionate aici sunt de bună seamă ve- 
chile satrapii persane de la răsăritul imperiului. 

13 Într-un poem vestit, tradus de Catul. 

Seleucos îl întrebă de ce e fără leac. „Pentru că, 
pe Zeus“, răspunse Erasistrat, „e îndrăgostit de 
nevastă-meat.  Seleucos : „Şi cum, Erasistrat, tu, 
prietenul meu, nu ești în stare să-ţi cedezi soţia fiu- 
lui meu, știind bine că numai pentru el mă zbucium 
şi că el e singura mea nădejde !“ Erasistrat : „Nici 
tu, deşi-i eşti tată, n-ai face asta dacă ai ști că An- 
tioh o vrea pe Siratonice.* Seleucos: „O, dragul 
meu, cât aş dori să-ntoarcă cineva pe loc asupra 
ei patima asta, zeu sau om ! Bucuros mi-aş da şi re- 
gatul, numai să scape Antioh.“ Vorbea cu adânră 
emoție şi-l podidiseră lacrimile. Când tăcu, Erasis- 
trat îi spuse, întinzându-i mâna, că Antioh are 
acuma tot ce-i trebuie de vreme ce el, Seleucos, tată, 
soț şi rege, este totodată și cei mai bun medic al 
casei sale. În urma acestei conversații, Seleucos con- 
vocă întregul popor la adunare și declară că vrea 
si că a hotărât să-l desemneze pe Antioh rege al 
tuturor ținuturilor de sus şi pe Stratonice regină, 
ca soț şi soţie ; speră că fiul său, supus întotdeauna 
şi ascultător, nu va avea nimic împotriva acestei 
căsătorii ; iar dacă pe regină o sperie gândul unei 
uniri potrivnice legilor, îi roagă pe prietenii lui s-o 
convingă cu argumente că trebuie să considere fru- 
moase şi drepte hotărârile luate de rege în interesul 
regatului. Iată care a fost, după cât se spune, ver- 
siura oficială a căsătoriei lui Antioh cu Strato- 
nice 5, 


39 Demetrios, după Macedonia, ocupă şi Te- 
salia. Fiind, pe lângă asta, stăpân al celei mai mari 
părţi din Pelopones şi, dincoace de Istm, al Mega- 


76 Acest Antioh (născut în 324) este Antioh I Soter, ur- 
maşul tatălui său Seleucos I Nicator la tronul seleucid. A 
murit luptând împotriva celților, în 261. i 

rei şi al Atenei, porni la atac împotriva beoțienilor. - 
La început, aceştia îi făcură propuneri de pace cu 
condiţii moderate. Apoi însă, după ce spartanul 
Cleonymos 77 pătrunse, cu forțe armate, în Teba, 
beoțienii au prins curaj şi, stimulați în acest sens şi 
de Pisis din Thespiai, care avea atunci în Teba cea 
mai mare trecere și putere, au rupt tratativele. Dar 
când, instalându-şi maşinile de război lângă zidurile 
Tebei, Demetrios începu s-o asedieze, iar Cleonymos 
se retrase, înfricosat, beoţenii demoralizăţi, sepre- 
dară. Demetrios (după ce aşeză garnizoana în cetă- 
file beoţiene, reclamă mari sume de bani şi lăsă 
acolo, drept guvernator şi harmost, pe istoricul 
Hieronymos 7% ), hotărî să-i trateze cu blândeţe, mai 
ales datorită luj Pisis. Într-adevăr, după ce-l luase 
prizonier, Demetrios nu i-a făcut nici un rău, ci a 
stat de vorbă prieteneşte cu el şi l-a numit pole- 
marh ™® în 'Thespiai. 
Puțin timp după aceea, Lisimah este luat prizo- 
nier de Dromihet %®, La vestea aceasta, Demetrios 
se îndreaptă în mare grabă spre Tracia, ca s-o sur- 
prindă lipsită de apărare ; beoţienii se răzvyrătesc şi, 


71 Fiul regelui Spartei Cleomenes IJI.  Avusese până 
atunci o carieră destul de aventuroasă, conducând, printre 
altele, lupta lucanienilor împotriva Romei (303 î.e.n), roi 
în care avea să-l aibă drept mare succesor pe Pyrrhus. 

15 Hieronymos din Cardia, prieten al lui Eumenes, luat 
apoi prizonier de Antigon şi rămas în serviciul acestuia, a 
participat la bătălia de lu Ipsos şi a rămas pe lângă Curtea 
macedoneană până când a murit, la 104 ani. A scris o isto- 
rie a urmaşilor lui Alexandru din care ni s-au păstrat 
doar fragmente. 

7“ Comandant al armatei. Thespiai era un vechi oraş 
beoţiun, locul natal al lui Pisis. 

& Cunoscutul rege get. A făcut prizonieri pe Lisimah 
şi întreaga lui armată în 292. i 

simultan, vine vestea că Lisimah a fost eliberat. Fu- 
rios, Demetrios se înapoie în grabă şi, găsindu-i pe 
beoţieni înfrânți de fiul său Antigon, începu să ase- 
dieze încă o dată Teba. 


40 Deoarece însă Pyrrhus8! făcuse o in- 
cursiune în Tesalia şi se arătase tocmai la Termo- 
pile, Demetrios, lăsându-i lui Antigon conducerea 
asediului, porni personal să-l atace pe Pyrrhus. Îl 
puse imediat pe fugă, aşeză în Tesalia 10 000 de ho- 
pliţi şi 1000 de călăreţi şi se întoarse iar la opera- 
tiile impotriva Tebei, unde aduse maşina de asediu 
numită helepolă, care din cauza greutăţii şi mărimii 
ei nu putea fi urnită decât cu mare osteneală şi 
puţin câte puțin, astfel că abia dacă avansa două 
stadii în două luni. Beoţienii se apărau cu îndârjire, 
iar Demetrios își constrângea adesea soldaţii să lupte 
şi să-şi riște viaţa în atacuri cerute mai mult de 
ambiția lui, decât de necesităţi. Antigon, văzând că 
mulţi cad în luptă și părându-i rău, îi spuse : „Tată, 
de ce lăsăm noi să se irosească fără rost vieţile 
acestea ?% Demetrios îi răspunse, iritat : „Si tu dece 
cârteşti ? Datorezi oare raţie de hrană morţilor ?% 
Oricum, nevrând să pară că face risipă doar de vie- 
tile altora, ci că se primejduiește şi pe el alături de 
luptătorii săi, o săgeată îi străpunge gâtul. Starea 
lui fu gravă, dar nu renunţă, ci ocupă încă o dată 
Teba. Intrând în cetate, teroriză pe tebani cu spai- 
ma celor mai teribile represalii, dar se mulțumi să 


fl Nu mult după Ipsos, Pyrrhus a fost trimis ca ostatic 
în Egipt, în locul lui Demetrios. Ptolemeu Soter, regele de 
atunci al Egiptului, îl ajută să recâștige tronul Epirului, în 
297 sau 295. Ambiţia lui de a-şi crea un mare regat (poate 
chiar de a reinvia imperiul lui Alexandru) îl împirige întâi 
spre răsărit, împotriva 'Tesaliei şi a Macedoniei. De aici 
conflictul lui cu Demetrios. 


execute treisprezece şi să exileze câţiva, iar pe cei- 
lalţi îi iertă. Astfel s-a întâmplat că Teba, care nu 
împlinise încă zece ani de când fusese repopulată, 
să fie în răstimpui acesta cucerită de două ori. 

Cu prilejul sărbătorilor pitice, Demetrios îşi 
permise un lucru fără precedent : deoarece etolienii 
ocupau strâmtorile care duc la Delfi, mută serbările 
şi jocurile la Atena, unde le prezidă el însuşi. Sus- 
ținea că zeul sc cuvine onorat acolo mai mult decât 
oriunde, pentru că este părintele orașului și trece 
drept strămoșul atenienilor. 


41 După celebrarea jocurilor, se întoarce în 
Macedonia si, cum nu avea un temperament potolit, 
iar pe macedoneni îi vedea mai supuşi în timpul 
campaniilor, dar turbulenţi şi avizi de acţiune când 
erau acasă, porni la atac împotriva etolienilor. După 
ce le devastă ţara şi lăsă acolo pe Pantauchos cu un 
corp important de armată, se îndreptă impotriva lui 
Pyrrhus şi Pyrrhus împotriva lui. Dar neîntâlnin- 
du-se, Demetrios pustii Epirul, iar Pyrrhus căzu asu- 
pra lui Pantauchos, angajă lupta şi, ajungând până 
la a-şi da şi primi personal lovituri unul de la ce- 
lălalt, îl puse pe fugă, după ce ucise un mare număr 
de dușmani şi luă 5 000 de prizonieri. Această bătă- 
lie îl discredită în mare măsură pe Demetrios. În- 
tr-adevăr, Pyrrhus, mai puțin urât pentru ce fă- 
cuse cât admirat pentru vitejia sa, ajunse să aibă 
începând de atunci o reputație strălucită printre 
macedoneni. Și mulţi dintre ei începură să spună 
că, dintre toţi regii, numai la el se mai putea vedea 
o imagine a curajului lui Alexandru, iar că ceilalți, 


52 Sărbători panelenice care se celebrau la Delfi în cin- 
stea zeului Apolon, din patru în patru ani, cu unan înain- 
tea serbărilor olimpice, în august-septembrie ; cu acest pri- 
lej se desfăşurau concursuri muzicale, atletice şi hipice, 

și în special Demetrios, nu făceau decât să-i imite, 
ca niște actori pe scenă, impunătoarea şi fastuoasa 
prezenţă. Și adevărat era că Demetrios se deda la 
o remarcabilă înscenare de grandoare : nu-i ajungea 
să poarte pe cap podoaba excesivă a unei duble di- 
ademe, să îmbrace veşminte de purpură brodate cu 
aur, dar și în picioare punea încălțăminte lucrată în 
aur, cu pingele presate din purpură fină. Se ţesea 
pentru el de multă vreme o hlamidă, operă magni- 
fică, reprezentând universul şi corpurile cerești. 
Soarta schimbătoare a lui Demetrios o lăsă neter- 
minată. Și n-a mai îndrăznit s-o poarte nimeni, deşi 
după el n-au lipsit deloc în Macedonia regi cu gus- 
tul fastului. 
, 

42 Şi nu-i mâhnea pe supușii săi, nedeprinși 
eu asta, doar prin aceste demonstraţii spectaculoase ; 
suportau greu și luxul rafinat al felului său de viaţă, 
dar, mai presus de orice, felul său distant şi greu 
accesibil. Căci fie nu le dădea ocazia să-i adreseze 
cuvântul, fie cra, cu cei care i-l adresau, aspru şi 
posomorât. A refuzat să primească timp de doi ani 
o ambasadă a atenienilor, pe care totuşi îi trata cu 
mai multe menajamente decât pe ceilalți greci. So- 
sindu-i o dată de la Sparta un singur ambasador, 
Demetrios s-a socotit disprețuit şi s-a supărat : „Ce 
iseamnă asta! Lacedemonienii mi-au trimis un 
singur ambasador ?* „Da, rege“, răspunse acela cu 
luconică fineţe, „unul singur unuia singur“. intr-o 
zi, pe când se plimba şi părea mai apropiat şi mai 
prietenos cu cei care îl întâmpinau, alergară la el 
câțiva să-i înmâneze petiţii. Văzându-l că le pri- 
mește pe toate şi le vâră în hlamidă, oamenii se bu- 
curară şi îi făcură alai; dar când ajunse la podul 
de peste Axios, își desfăcu hlamida și le aruncă pe 

toate în râu. Lucrul acesta îi supără cumplit pe ma- 
cedoneni, care ajunseseră să creadă că sunt nu gu- 
vernați, ci umiliți. Îşi aminteau sau auzeau de la cei 
ce își aminteau, cât de înţelegător era Filip în pri- 
vința aceasta și cât de apropiat. O dată, pe drum, 
o femeie bătrână îl tot trăgea de haină rugându-l 
s-o asculte. Când i-a răspuns că n-are timp de ea, 
bătrâna i-a strigat : „Atuncea nu domni!“ Filip, 
foarte impresionat și meditând la vorba asta, se în- 
toarse acasă, amână orice altă treabă în favoarea 
celor care doreau să-i vorbească, începând cu bă- 
trânica aceea, și își făcu timp peniru audienţe multe 
zile la şir. De fapt, nimic nu intră mai mult în atri- 
buţiile unui rege decât să facă operă de dreptate. 
Ares este tiran, cum zice Timotheos%, dar Legea, 
după vorba lui Pindar, este regina lumii. lar Home: 
nu spune că regii primesc de la Zeus helepole sau 
corăbii ferecate în bronz, ci că primesc legi, să le 
apere şi să le păzească &, tot el numeşte prieten și 
învățăcel al lui Zeus nu pe regele cel mai războinic, 
cel mai nedrept şi'cel mai crunt, ci pe cel mai 
drept %. Demetrios, dimpotrivă, se bucura să i se dea 
porecla cea mai deosebită de cea a regelui zeilor: 
aceluia i se spune Zeu al Cetăţii, Paznic al Cetăţii, 
lui Demetrios, Asediatorul de cetăți. Și astfel răul, 
intrând cu puterile sale neluminate în țara binelui, 
a unit nedreptatea cu gloria. 


43 De altfel, Demetrios se îmbolnăvi fearte 
grav la Pella și fu pe punctul de a pierde Mace- 
donia, pe care Pyrrhus o invadă în mare grabă, 


* Mare compozitor şi poet liric grec din sec. V—IV. 
A inovat în muzica și structura metrică a liricii Coe 
rale, tinzând să subordoneze poezia muzicii. 

^8 Iliada T, 238 (233 trad. Murnu). 

s Odiseea XIX, 179. 

înaintând până la Edessa 8. Imediat însă ce boala 
i s-a mai potolit, Demetrios îl alungă fără prea mare 
greutate şi după aceea încheie cu elanumite acor- 
duri, nevrând ca, poticninidu-se la tot pasul de acest 
stăruitor adversar, să piardă din forțele necesare în- 
deplinirii planurilor sale. Plănuia nici mai mult, nici 
mai puţin decât să recucerească întregul regat care 
fusese al tatălui său. Iar pregătirile sale nu erau cu 
nimic mai prejos de speranţa aceasta și de acest 
proiect ; dimpotrivă : alcătuise deja o armată cuprin- 
zând 98 000 de pedestrași și, în plus, aproape 12 000 
de călăreţi. Totodată, strânsese material pentru 500 de 
corăbii, pe care le dăduse în lucru în șantierele na- 
vale din Pireu, Corint, Chalcis 7 și diñ apropiere 
de Pella. Se ducea personal la fiecare din aceste 
şantiere, arătând lucrătorilor ce trebuie să facă şi 
luând parte el însuși la munca lor. Lumea rămase 
uimită nu numai de numărul, ci şi de mărimea na- 
velor, căci nimeni nu mai văzuse până atunci coră- 
bii cu 15 şi cu 16 rânduri de vâsle. Abia mai târziu 
a construit Ptolemeu Filopator * o corabie cu 40 de 
rânduri de vâsle, lungă de 280 de coți, înaltă de 48 
până la nivelul punţii echipată cu 400 de mari- 
nari, în afară de vâslaşi, care erau 4.000, capabilă, 
în plus, să primească, pe intervalele dintre băncile 
vâslașşilor şi pe punte, aproape 3 000 de hopliţi. Dar 


8 Edessa era așezată pe marele drum care străbate Ma- 
cedonia, de la vest la est, la nici 50 km depărtare de Pella. 
Avea o aşezare frumoasă, lângă cascada formată de un 
braț al râului Rhoidias. A fost cea mai veche reședință a 
regilor macedoneni. 

87 Oraș şi port mare în nord-vestul insulei Eubeea. 

& Ptolemeu IV Filopator (222—205), rege al Egiptului. 

5 Cotul avea 0,46 m. Corabia era lungă de 130 m și 
înaltă de 22 m. 

era bună doar de privit, nedeosebindu.-se aproape 
cu nimic de o clădire fixă; interesantă ca specta- 
col, dar inutilă, era dificil şi chiar periculos de ma- 
nevrat. În schimb, frumuseţea corăbiilor lui Deme- 
trios nu dăuna capacității lor de luptă, nici echipa- 
mentul lor luxos nu le scădea utilitatea ; dimpotrivă, 
se manevrau cu o rapiditate mai spectaculoasă decât 
mărimea lor. 

44 Văzând că se ridică asupra Asiei o ar- 
mată cum nimeni nu mai avusese după Alexandru, 
ceilalţi trei regi, Seleucos, Ptolemeu şi Lisimah se 
coalizară împotriva lui Demetrios. Apoi, de comun 
acord, trimiseră lui Pyrrhus îndemnul de a se ocupa 
Macedonia nesocotind pacea încheiată, prin care De- 
metrios nu se angajase să nu-l atace, ci mai degrabă 
îşi-luase libertatea de a declara mai întâi război cui 
pofteşte. Pyrrhus primi, iar Demetrios, care încă mai 
amâna, se văzu prins Într-un mare război. Simultan, 
Ptolemeu sosi cu o flotă considerabilă şi obligă Grecia 
să se rupă de Demetrios, iar Lisimah dinspre Tracia și 
Pyrrhus de la frontieră prădară Macedonia. Deme- 
trios îşi lăsă fiul în fruntea trupelor din Grecia, iar 
el, apărând Macedonia, atacă întâi pe Lisimah. Îi 
veni însă vestea că Pyrrhus e stăpân pe cetatea 
Beroia. Știrea căzu ca un trăsnet asupra macedo- 
nenilor și Demetrios n-a mai avut disciplină în ar- 
mata sa : tabăra era plină de vaiete şi de lacrimi, 
iar la adresa lui de mânie și de blesteme; nu mai 
voiau să rămână cu el, voiau să plece acasă, ziceau 
ei, de fapt la Lisimah. Atunci Demetrios socoti că e 
bine să se îndepărteze cât mai mult de Lisimah şi 


% Oraş în Macedonia. Formează cu Pella şi Edessa un 
triunghi aproape echilateral, cu latura de aproximativ 50 km. 

să se îndrepte asupra lui Pyrrhus : Lisimah era de 
același neam cu soldaţii lui și mulţi îl cunoşteau 
bine de pe vremea lui Alexandru, dar, gândea De- 
metrios, nu au cum să-i prefere pe Pyrrhus, un 
străin. Se înşelase însă grav. Imediat ce, apropiin- 
du-se de Pyrrhus, așeză tabăra în fața lui, soldaţii. 
lui, care admiraseră întotdeauna marea vitejie a lui 
Pyrrhus, care erau obișnuiți dintotdeauna să soco- 
tească drept cel mai vrednic de domnie pe cel mai 
viteaz, care aflaseră că tratează cu blândeţe pe pri- 
zonieri și care, mai presus de orice, doreau să dezer- 
teze de la Demetrios la oricine ar fi, au început să 
treacă la Pyrrhus, întâi pe ascuns și în grupuri mici. 
Apoi întreaga armată intră, fățiș şi tumultos, în 
mişcare, încât până la urmă câţiva soldaţi au avut 
îndrăzneala să meargă la el şi să-i spună că ar fi 
bine să-şi scape pielea fugind, pentru că macedo- 
nenii sunt sătui să mai lupte pentru desfătările lui. 
“Pe lângă grosolănia altora, aceste vorbe i-au părut 
lui Demetrios foarte potolite. Intră în cort şi, ca un 
“actor, nu ca un rege, îşi schimbă hlamida de trage- 
die cu una de culoare întunecată şi se îndepărtă pe 
ascuns. Abia plecase şi aproape toți s-au repezit să-i 
prade cortul, pe care, luându-se la bătaie, au ajuns 
să-l sfâşie. Dar apăru deodată Pyrrhus și, strigând 
un singur ordin, potoli şi supuse armata. Apoi avu 
loc, între el. și Lisimah, împărţirea întregii Mace- 
donii, care fusese sub neclintita stăpânire a lui De- 
metrios timp de șapte ani”!. 


45 După ce Demetrios se prăbuși în felul 
acesta, se refugie in Casandreea '2. Phila, soţia lui, 


91. Demetrios a pierdut Macedonia în 288. 


%2 Vechea Potidee din Calc.dica, distrusă în 336 de Filip 
II al Macedoniei (tatăl. lui Alexandru cel Mare) şi reclă- 
dită prin 314—313 de Casandru, care o numeşte Casandreea. 

“copleșită, n-a putut suporta să-l vadă simplu parti- 
cular şi pribeag pe Demetrios, regele cel mai vitre- 
git de noroc: pierzând orice speranță şi ajungând 
să-i urască soarta, mui statornică în rău decât în 
bine, a băut otravă şi a murit. Demetrios însă, stă- 
ruind să se agațe de sfărâmăturile naufragiului său, 
se îmbarcă pentru Grecia şi adună pe generalii şi 
prietenii săi de acolo. Imaginea pe care Menelau ul 
lui Sofocle o dă despre propria lui soartă : 

dan soarta mea, pe-un cerc rotit ades de cer, 
se-nvârte iar și iar, schimbându-se mereu ; 

așa cum fața lunii două nopţi la rând 

nu poate fi aceeaşi, ci, din nevăzut, 

apare nouă-ntâi, apoi frumosul chip 

și-l împlinește ; însă, ori de câte ori 

atinge cea mai pură formă-a firii ei, 

se-ntoarce, iirosită iarăși, în nimic ®, 


imaginea aceasta este cea mai asemănătoare dintre 
toate vieţii lui Demetrios, cu creşterile și scăderile 
ei, cu mereu alte împliniri și alte micșorări. Chiar 
atunci când părea pe deplin stinsă şi intrată în 
eclipsă totală, puterea lui a strălucit încă o dată: 
încetul cu încetul trupele care veneau la el i-au 
împlinit iarăşi nădejdea. Atunci întâia oară a înce- 
put să umble prin oraşe ca un simplu particular, 
despuiat de podoabele regale şi, văzându-l aşa prin 
Teba, cineva a citat, nu fără potrivire, versurile lui 
Euripide : 

Schimbându-și chipul, din zeiesc în muritor, 

stă lângă apa Dircei şi-a lui Ismenos %. 


3 Versuri dintr-o tragedie pierdută. 
% Bacante, versul 4. 


66 


46 Dar îndată ce şi-a așternut din nou spe- 
ranța pe drumul regalității și a reconstituit în jurul 
său substanța și forma puterii, le-a redat tebanilor 
forma lor de guvernământ. Atenienii însă s-au rupt 
de el; au şters din rândul eponimilor pe Diphilos, 
preot al Zeilor Mântuitori, au decretat să fie aleși 
din nou arhonţi, după obiceiul strămoșesc, apoi, vă- 
zând că puterea lui Demetrios se înfiripă mai mare 
decât așteptările lor, l-au chemat pe Pyrrhus din 
Macedonia. Plin de mânie, Demetrios porni împo- 
triva lor și, încercuind orașul, începu un asediu în- 
verșunat. Dar adunarea poporului trimise li el pe 
filosoful Crates %, un om reputat şi influent, iar De- 
metrios, cedând pe de o parte rugăminților atenie- 
nilor şi pe de alta chibzuind, după câte învățase, la 
propriul său interes, ridică asediul. Apoi, adunând 
toate navele de care dispunea și îmbarcând în ele 
11000 de pedestrași împreună cu cavaleria, porni 
către Asia, cu intenția să-i  sustragă lui Lisimah 
Caria şi Lidia. La Milet îl primi Euridice, sora Phi- 
lei, care adusese cu ea pe una dintre fiicele ei şi ale 
lui Ptolemeu, pe Ptolemais, care îi fusese mai de 
mult promisă lui Demetrios de soţie prin mijlocirea 
lui Seleucos. Cu asentimentul Euridicei, Demetrios 
o ia de soţie și, imediat după nuntă, își îndreaptă 
eforturile împotriva cetăților dușmane. Multe s-au 
predat de bunăvoie, pe multe le-a silit să se predea. 
Ocupă şi Sardes, iar o parte dintre generalii lui Li- 
simah trecură, cu bani și trupe, la el. Dar când sosi 
împotriva lui, cu trupe, Agatocle, fiul lui Lisimah, 
Demetrios se retrase în Frigia, hotărât, dacă va pu- 
tea cuceri Armenia, să răscoale Media și să se apro- 
pie de ţinuturile de sus, care în caz de înfrângere 


% Ultimul conducător (270—268/4) al Vechii Academii, 
adică al şcolii filosofice întemeiată de Platon. 

ofereau multe locuri de retragere și de refugiu. Aga- 
tocle se luă după el. De câte ori se angaja o luptă, 
Demetrios ieșea învingător, dar, neavând acces la 
ogoare şi la pășuni, în rândurile lui au început lip- 
surile. Pe de altă parte, soldaţii săi au fost cuprinși 
de bănuiala că îi duce departe de casă, către Ar- 
menia și Media. Foametea se inteţea tot mai mult 
şi, pe lângă asta, cu prilejul traversării râului Ly- 
cos %, dintr-o greşeală, pieriră o mulţime de oameni 
târâţi de curent. Totuşi soldaților nu le pieri cheful 
de glume. Unul dintre ei scrise cu o mică schim- 
bare, primele versuri din Oedip” şi le aşeză în fața 
cortului lui Demetrios : 


O, fiu al lui Antigon, orbul cel bătrân, 
pe ce meleag ajuns-am ? 


47 Până la urmă, când se adăugă foametei 
şi boala, cum se întâmplă când oamenii sunt siliți 
să mănânce orice, Demetrios, pierzând în total cel 
puțin 8 000 de oameni, se întoarse în fruntea celor 
rămași. Cobori spre. coastă, la Tars ®, şi dădu or- 
dine să nu fie prădat tinutul, care era atunci sub 
stăpânirea lui Seleucos, pentru a nu-i da acestuia 
nici un pretext de război. Lucrul era însă cu ne- 
putinţă, dată fiind starea de lipsă extremă a solda- 
ților. Pe deasupra, Agatocle blocă prin fortificaţii, 
trecătorile masivului Taurus. Atunci Demetrios tri- 
mise lui Seleucos o scrisoare care cuprindea o lungă 
lamentaţie asupra sorții sale și, pe lângă asta, multe 


% Izvora din munţii Armeniei, străbătea nord-estul Ca- 
padociei şi se vărsa în Marea Neagră cam la 50 km la 
est de Sinope. 

% Edip la Colonos, tragedia lui Sofocle. Versurile fac 
azie la faptul că Antigon, tatăl lui Demetrios, fusese 
chior, 

% În Cilicia, pe coasta de sud a Asiei Mici. 

împlorări şi rugăminţi, să-i fie milă de o rudă co- 
plesită de suferinţe care ar trezi compătimire şi 
dușmanilor. Seleucos, destul de mişcat, scrise pene- 
ralilor din regiunea Tarsului să-i dea lui Demetrios 
tot ce se cuvine rangului său regal, iar armatei sale, 
hrană din belşug. Atunci Patrocles, care avea re- 
putația de a fi un om inteligent şi prieten devotat 
al lui Seleucos, se duse la acesta şi spuse că nu 
cheltuiala necesară aprovizionării soldaţilor lui Ðe- 
metrios este aspectul cel mai important al proble- 
mei, ci că nu e bine să tolereze prezenţa în ținut a 
lui Demetrios, cel mai aprig și mai ambițios dintre 
regi, ajuns acum la o extremitate care împinge la 
îndrăzneli și abuzuri până si naturile temperate. 
Sub îndemnul acestor argumente, Seleucos porni în 
prabă spre Cilicia cu o armată numeroasă. Deme- 
trios, uimit și speriat de brusca schimbare a lui 
Seleucos, se ascunse în zonele cele mai inexpugha- 
bile din Taurus Y şi de acolo ceru lui Seleucos, prin 
emisari, să-i îngăduie să devină stăpânul vreunora 
dintre: populaţiile barbare rămase incă libere, unde, 
cdihnindu-se de pribegie și fugă, să trăiască până 
la capătul zilelor sale ; iar dacă nu, să ierneze unde 
se află cu trupele, aprovizionându-se, și să nu fie, 
gol și lipsit de toate, alungat şi azvârlit în mâinile 
dușmanilor. 


48 Seleucos, suspectându-i toate spusele, îl 
pofti. dacă vrea, să ierneze două luni în Cataonia 1", 
după ce va fi predat ca ostateci pe cei mai de seamă 
dintre prietenii săi. Totodată, fortifică trecătorile 
spre Siria. Demetrios, înțărcuit şi hăituit din toate 
părțile, ca o fiară, fu constrâns să recurgă la forță. 


% Lant de munţi în podişul Anatoliei. 
1% Regiune muntoasă in nordul Ciliciei. 

Pustii regiunea în lung și lat. Hărţuit de Seleucos, 
ieşea biruitor la fiecare ciocnire, iar într-un rând, 
când acesta lansase asupra lui drepaneforele W!, De- 
metrios rezistă atacului, puse duşmanii pe fugă şi, 
alungând garnizoanele, ocupă trecătorile spre Siria. 
Cu moralul complet refăcut şi văzând că şi soldaţii 
săi prinseseră din nou curaj, începu să facă pregă- 
tiri pentru o încleștare hotărâtoare, în tare risca 
totul, cu Seleucos. Acesta nu mai ştia ce să facă: 
pentru că nu avea încredere în Lisimah şi îi era frică 
de el, îi refuză ajutorul, dar, pe de altă parte, şo- 
văia să angajeze singur lupta cu Demetrios, temân- 
du-se de disperarea lui şi de norocul lui schimbător, 
care, scoțându-l mereu din cumpeni extreme, îl 
aducea iarăşi la cea mai mare prosperitate. Numai 
că, între'timp, Demetrios căzu pradă unei boli grave, 
care îi răvăși groaznic trupul şi îi ruină complet 
situaţia : o bună parte dintre soldaţii lui trecură la 
duşmani, alții se împrăștiară. Refăcându-se cu greu, 
după 40 de zile de friguri, iși adună soldaţii care-i 
mai rămăseseră şi, de ochii duşmanilor, simulă că 
pornește spre Cilicia. Dar într-o noapte ridică ta- 
băra fără sunet de trompete şi o luă în altă direc- 
ție. După ce traversă muntele Amanos 1, devastă 
valea până la hotarele Cyrresticei. ` 


49 Când se ivi Seleucos și-și aşeză tabăra în 
apropiere, Demetrios îşi trezi într-o noapte armata 
și porni la atac împotriva lui. Seleucos, departe de 
a şti ce-l aşteaptă, dormea. Când apărură câţiva 
dezertori și-i anunţară pericolul, înspăimântat, sări 
din pat şi dădu ordin să se sune alarma; în timp 


101 Care de luptă înarmate cu coase. 
102, Ramificaţie lungă de 180 km a masivului Taurus, 
între Cilicia şi Siria septentrională (azi Alma-Dagh). 

ce-şi lega sandalele, striga către prietenii săi : „Cu 
crâncenă fiară m-am încăierat!“ Demetrios însă, 
înțelegând după zarva dușmanilor că a fost semna- 
lat, se retrase în grabă. În zori, Seleucos angajă 
lupta. Demetrios, după ce trimise pe cineva dintre 
ai lui să comande cealaltă aripă a armatei, izbuti 
să respingă o parte din trupele adverse. Atunci însă 
Seleucos descălecă, îşi scoase coiful şi, doar cu scu- 
tul, ieşi înaintea mercenarilor lui Demetrios, spu- 
nând cine este şi îndemnându-i să treacă în rândurile 
armatei lui, acum când poate vor fi înţeles până la 
urmă că, dacă a amânat atâta bătălia, a făcut-o ca. 
să-i cruţe pe ei, nu pe Demetrios. A fost destul 
pentru ca toţi să treacă de partea lui, salutându-l şi 
aclamându-l ca rege al lor. Demetrios înţelese că, 
dintre toate răsturnările pe care le îndurase, aceasta 
care venea acum asupra lui era cea mai grea 10%. 
Fugind, își căută scăparea spre trecătorile Ama- 
nide ; se cufundă, cu câţiva prieteni şi foarte puţini 
slujitori într-o pădure deasă și aşteptă să se lase 
noaptea, cu intenţia s-o ia, dacă va fi cu putinţă, 
pe drumul spre Caunos 1% şi să străbată, coborând 
fulgerător, până la mare, unde spera să-şi găsească 
fiota. Când şi-a dat seama însă că nu au hrană nici 
măcar pentru ziua aceea, născoci alt plan. Tocmai 
atunci sosi Sosigenes, un prieten al lui, cu 400 de 
monede de aur pe care le purta în cingătoare ; spe- 
rând că vor putea, cu ajutorul lor, ajunge până la 
mare, porniră când se lăsă întunericul spre trecă- 
tori. Dar în dreptul acestora ardeau focurile duş- 
manilor, iar ei, renunțând la direcţia aceea, se îna- 
poiară de unde plecaseră, nu toţi (căci . unii fu- 


1% Bătălia a avut loc în 285 î.en. 
1% Oraș în sudul Cariei, în dreptul insulei Rodos. 


7l 


giseră) şi nici, câți rămăseseră, cu acelaşi curaj. 
. Când unul dintre ei îndrăzni să vorbească, spunând 
că Demetrios ar trebui să se predea lui Seleucos, 
Demetrios işi trase impetuos sabia, să se sinucidă, 
dar prietenii săi îl înconjurară și, potolindu-i cu 
vorbe de consolare, îl convinseră cu toţii să proce- 
deze aşa. Iar el trimise vorbă lui Seleucos că îşi 
încredinţează viaţa în mâinile lui. 


50 Seleucos, când auzi, spuse că nu norocul 
lui Demetrios îl salvează pe Demetrios, ci al său, 
care-i dă prilejul, pe lângă alte lucruri bune de care 
a avut parte, să facă dovada umanităţii şi bunătăţii 
sale. Chemând intendenţii, dădu ordin să fie ridicat 
un cort regesc și, în general, să facă şi să pregă- 
tească tot ce trebuie pentru o primire și o găzduire 
magnifică. Se găsea la curtea lui Seleucos un vechi 
prieten al lui Demetrios, Apollonides ; tocmai pe 
acesta l-a trimis fără intârziere la el, ca să-i facă 
plăcere și să-i dea curajul de a veni să se întâl- 
nească cu el, ruda, ginerele lui. Când intenţiile lui 
Seleucos deveniră limpezi, întâi câţiva, apoi aproa- 
pe toţi prietenii săi se grăbiră, rivalizând si între- 
cându-se unul pe altul, să-i iasă lui Demetrios in 
cale. Credeau că în curând acesta va ajunge un 
foarte mare personaj la curtea lui Seleucos. Numai 
că toate acestea transformară mila regelui în invidie 
şi dădură prilej răuvoitorilor și intriganţilor să-i 
altereze şi să-i spulbere generozitatea,  speriindu-] 
că, fără întârziere, îndată ce omul se va arăta, au 
să izbucnească mari dezordini în armată. 

Abia sosise la Demetrios  Apollonides, plin de 
bucurie, urmat de ceilalți, cu veşti uimitoare despre 
bunele intenţii ale lui Seleucos. Demetrios, după 
un eşec atât de dezastruos, începuse acum, deși îna- 

inte predarea lui i se păruse o faptă dezonorantă, 
să-și schimbe gândul, prinzând curaj şi nădejde. 
Atunci sosi Pausanias cu un detaşament de pede- 
sirași şi călăreţi, în total 1000 de soldaţi. Încon- 
jură fără veste pe Demetrios, îi îndepărtă pe cei- 
lalți şi, fără să-l mai înfăţişeze lui Seleucos, îl duse 
în Chersonesul Sirici. Acolo, închis sub pază pu- 
ternică pentru tot restul vieţii, primi din partea lui 
Seleucos atât personal cât și bani suficienţi ; i se 
pregăteau zilnic mese ireproșabile ; îi fuseseră in- 
dicate, ca permise, locuri de alergare şi de plimbare 
demne de un rege și parcuri cu vânat. 1 se îngăcui 
să păstreze lângă cl pe oricare dintre tovarășii săi 
de fugă care acceptă acest lucru. Dintre vizitatorii 
săi, unii îi aduceau vorbe bune şi îl îndemnau să 
aibă curaj, spunându-i că, îndată ce va sosi Antioh 
cu Stratonice, va putea negocia. 
t 

51 Demetrios, ajuns în această tristă situ- 
ație, trimise vorbă fiului său, conducătorilor Atenei 
şi ai Corintului şi prietenilor lui de acolo să nu 
acorde. încredere nici scrisorilor, nici sigiliului său, 
ci, considerându-l pe el mort, să păstreze cetăţile 
și tot ce mai poseda el pentru Antigon. Antigon, 
aflând de captivitatea tatălui său, fu copleşit de du- 
rere, îmbrăcă veșminte de doliu şi scrise atât celor- 
lalți regi cât și lui Seleucos însuşi, cu rugămintea 
de a-l elibera pe Demetrios şi spunând că, în 
schimb, cedează toate posesiunile rămase și că, îna- 
inte de toate, el insuşi este gata să se predea ca 
ostatic pentru tatăl său. La rugămintea aceasta s-au 
asociat multe cetăţi și mulţi şefi de state, cu ex- 
cepţia lui Lisimah. Lisimah, dimpotrivă, trimise lui 
Seleucos promisiunea unei mari sume de bani dacă 
îl omoară pe Demetrios. Seleucos, care şi altfel îl 
vedea cu ochi răi pe Lisimah, ajunse să-l considere 

din pricina aceasta cu atât mai dezgustător şi mai 
sălbatic. De fapt prelungea detenţiunea lui Deme- 
trios numai în aşteptarea fiului său Antioh şi a 
Stratonicei, pentru ca meritul eliberării să le re- 
vină lor. > 


52 Cât despre Demetrios, așa cum la 
început nu se lăsase zdrobit de nenorocirea căzută 
asupra lui, se desprinsese acum să-i poarte cu uşu- 
rință povara. În primele timpuri își ţinea, de bine 
de rău, trupul în mişcare ocupându-se, atât cât i se 
permitea, de vânătoare şi de alergări, apoi, încetul 
cu încetul, îl cuprinse delăsarea şi lenea, se apucă 
de băutură și-de zaruri. Îşi trecea aproape tot 
timpul cu ele, fie pentru că in felul acesta, înecân- 
du-şi judecata în beţie, fugea de gândurile negre 
care îl năpădeau când era treaz, fie pentru că îşi 
dădea seama că acesta era felul de viaţă la care 
năzuise şi după care tânjise dintotdeauna şi de care 
îl ţinuse departe, în rătăciri fără rost, râvna smin- 
tită către o glorie deşartă. Se chinuise atâta şi pe 
sine şi pe alţii căutând în lupte, pe corăbii şi în ta- 
bere binele pe care fără să .se fi aşteptat îl găsise 
acum într-o viaţă fără strădanii, în tihnă şi în re- 
paus. Şi-ntr-adevăr, la ce altceva aspiră, dincolo de 
războaie și de primejdii, regii de rând, în perversa 
lor nesăbuinţă, dacă nu exclusiv, în locul virtuţii 
și a binelui, la voluptate și lux, fără să ştie de 
iapt cu adevărat să se bucure nici de voluptate, nici 
de lux. În al treilea an de captivitate în Chersonss, 
Demetrios,  imbolnăvindu-se  de-atâta trândăvie, 
îmbuibare şi beţie, muri, încheindu-și viața la 
34 de ani 1%., Seleucos a fost aspru judecat pentru 


1%5 În 283, Demetrios era născul în 336, 

moartea aceasta şi el însuşi regretă că s-a lăsat 
atunci antrenat să-l suspecteze și nu l-a imitat pe 
Dromihet, un trac barbar, care, după ce l-a luat 
prizonier pe  Lisimah, l-a tratat cu o regească 
generozitate 1%, 
i 

53 Chiar și înmormântarea lui Demetrios a 
avut caracterul teatral al unui spectacol de tragedie. 
Antigon, fiul său, îndată ce află că soseşte vasul cu 
urna funerară, porni cu într&aga flotă şi îi ieşi în 
cale între insule. După ce primi urna, care era de 
aur, o aşeză în cel mai mare dintre vasele-amiral. 
Cetățile unde abordau depuncau coroane pe urnă sau 
trimiteau soli în veşminte de doliu, ca s-o însoţească 
şi să ia parte la înmormântare. La intrarea flotei în 
rada Corintului, urna funerară putea fi văzută de 
departe aşezată la pupă, împodobită cu purpura re- 
gală și cu diadema, iar în jurul ei stătea o gardă de 
tineri înarmaţi. Așezat lângă ea, Xenofantos, cel mai 
celebru flautist al vremii, cânta imnurile cele mai 
sfinte, iar vâslele întregii flote se ridicau şi se lăsau 
într-un anume ritm acordat cu al flautului, astfel 
că perioadelor muzicale le răspundea bătaia vâsle- 
lor ca o cadență funebră, de piepturi izbite în bocet, 
Dar înduioşarea şi jalea cea mai mare o stârnea în 
sufletele celor adunaţi pe ţărmul mării Antigon în- 


W5 Se spune că regele get Dromihet a oferit prizonieru- 
lui său un ospăț la care s-au servit mâncăruri alese în 
vase de argint, pe jos fiind asternut covorul regal, luat ca 
pradă ; geții, în schimb, stăteau la mese de lemn şi mân- 
cau din vase obişnuite mâncăruri simple. În toiul ospă- 
tului, Dromihet l-a întrebat care masă i se pare mai aleasă, 
a macedonenilor sau a geților. „A macedonenilor“, a răs- 
puns Lis:;mah. lar Dromihet : „Dacă e aşa, de ce ţi-ai lăsat 
toate ale tale, atât de strălucite, ca să vii în sărăcia noas- 
tră ?“ Apoi Dromihet l-a eliberat pe Lisimah. 

suşi, pe care îl vedeau doborât de durere și năpădit 
de lacrimi. După ce Corintul şi-a depus, cu toate 
onorurile, cununile funerare, Antigon duse rămăși- 
tele lui Demetrios la Demetrias 1, cetate al cărei 
eponim era, alcătuită din unirea câtorva cetăţi mă- 
runte din jurul Iolcosului. 

Demetrios lăsa o posteritate alcătuită din Antigon 
şi Stratonice, avuţi de la Phila ; din doi fii cu nu- 
mele de Demetrios, unul poreclit Subţirelul, de la 
o femeie iliriană, celălalt, care a fost rege al Cire- 
nei, de la Ptolemais; de la.Deidamia l-a avut pe 
Alexandru, care a trăit în Egipt. Se mai spune că a 
avut şi de la Euridice un fiu, Corragos. Urmasii lui 
Demetrios, generație de generație, au fost regi, până 
la ultimul dintre ei, Perseu 18, sub domnia căruia 
romanii au supus Macedonia. 

Iar acum, că spectacolul macedonean s-a terminat, 
e vremea să trecem la cel roman. 


107 Lângă Pagasal, la capătul de sud al hotarului dintre 
Tesalia şi Magnezia. 

10 Perseu, strănepotul lui Antigon (fiul lui Demetrios), 
fiul lui Filip V. A ajuns rege al Macedoniei în 178 și a 
fost înfrânt în 168 îe.n. de legiunile romane comandate 
de Paulus Aemilius. A murit, prizonier, în Italia, în 162. 


ANTONIU 


Bunicul lui Antoniu a fost oratorul Antoniu f, cel 
pe care l-a omorât Marius 2 pentru că fusese parti- 
zanul lui Sulla * în timpul războiului civil; iar tată 
i-a fost Antoniu poreclit Cretanul, un om fără o re- 


1 Marcus Antonius (143—87) — unul dintre cei mai 
mari oratori romani. A fost consul în anul 99, a fost ono- 
rat cu un triumf; a căzut victimă proscrierilor lui Marius. 

2 Gaius Marius  (156—87), comandant militar şi 
om politic roman, partizan al partidului popularilor şi 
adversar înverşunat al optimaţilor (aristocraților). Ales 
consul prima oară în 107, a realizat o reformă militară care 
a reorganizat armata romană (recrutarea sărăcimii, ser- 
viciu militar 16 ani, plătit). A terminat victorios războiul 
împotriva lui Iugurta (111—105). În 102 și 101 îen. a în- 
frânt pe teutoni şi pe cimbri la Aquae Sextiae și Verceilae. 


3 Lucius Cornelius Sulla (138—738). General şi om de 
stat roman, șeful partidei aristocratice. În timp ce Sulla 
lupta în Orient împotriva lu: Mitridate, partida popularilor 
în frunte cu Marius şi Cinna a pus mâna pe putere. Întors 
în Italia, Sulla a înfrânt în 83—82 armatela lui 
Cinna și Marius cel Tânăr, a ocupat Roma şi a organizat 
o sângeroasă represiune împotriva adversarilor politici. A 
fost dictator numit de senat din 82 până în 79, când a 
renunţat la putere. 

putație prea strălucită în viața politică 4, dar înțelept, 
cinstit şi pe deasupra înclinat la o generoasă dăr- 
nicie, cum se poate întelege dintr-un gest ul lui, pe 
care îl dăm ca unic exemplu. Iată : nu era bogat și 
din pricina aceasta soția sa îl împiedica să-și mani- 
feste generozitatea. Într-o zi veni la el.un prieten 
să-i ceară niște bani împrumut. Bani nu avea şi- 
atunci porunci unui sclav să pună apă într-o cană 
de argint și să i-o aducă ; după ce i-o aduse, începu 
să-și moaie barba, ca un om care vrea să se radă, 
apoi, cu pretextul unei alte trebi, scăpă de sclav şi-i 
dărui prietenului cana, poftindu-l să facă cu ea ce-o 
vrea. Văzând însă că soţia lui întoarce casa pe dos 
ca să dea de urma cănii şi că e hotărâtă să tortureze 
pe sclavi, om de om, îi mărturisi ce făcuse și o rugă 
să-l ierte. 


2 Soţia aceasta era Iulia, din familia Cezari- 
lor, una dintre cele mai alese și mai oneste femei 
ale vremii. Ea l-a crescut pe Antoniu, recăsătorită, 
după moartea tatălui lui, cu Cornelius Lentulus, pe 
care l-a executat apoi Cicero, pentru că fusese unul 
dintre conjurații lui Catilina 5. Acesta pare să fi fost 


á I s-a spus Cretanul mai mult în glumă: trimis să 
distrugă pe piraţii din Mediterana orientală, atacă Creta, 
plecând în campanie cu mai puţine arme cât lanţuri pen- 
tru prizonierii pe care era absolut sigur că-i va lua; este 
însă înfrânt, iar lanţurile au folosit cretanilor ca să-i lege 
pe prizonierii romani. Anticii îl descriu ca pe un om şters, 
leneş și incapabil. Unii, ca Plutarh, îi laudă generozitatea, 
în care alţii nu văd decât înclinaţie spre risipă. A rămas 
vestit pentru jafurile şi violențele sale în provincii. 

5 Lucius Sergius Catilina  (109—62), patrician roman. 
A fost pretor în anul 68 î.e.n. şi guvernator al Africii în 
anul 67. Respins în alegerile de consuli din anul 64 și 63, 
din pricina programului său care prevedea unele reforme 
sociale prea radicale, a pus la cale o conspirație. Conspi- 
raţia a fost descoperită de Cicero, pe atunci consul, care 
a executat fără judecată pe complicii lui Catilina. Cati- 
lina, înfrânt la Pistoria (62), moare în luptă. 

motivul iniţial al teribilei dușmănii a lui Antoniu 
tuţă de Cicero. Antoniu pretindea chiar că nici nu 
le-a fost dat cadavrul lui Lentulus înainte ca mama 
sa Iulia să-l fi cerut, cu rugăminţi, de la soţia lui 
Cicero. Toată lumea este însă de acord că lucrul e 
fals : nici unul dintre cei condamnaţi atunci de Ci- 
cero n-a fost lipsit de înmormântare. 

Antoniu devenise un adolescent splendid, când s-a 
abătut asupra lui, ca o zeiță funestă, prietenia lui 
Curio 6. Acesta, el însuşi nestăpânit în plăceri, ca 
să-l aducă și mai mult pe Antoniu la discreţia lui, 
îl antrenă la băutură, la femei și la cheltuieli ne- 
măsurate. De aici, Antoniu se alese cu o datorie grea, 
nepotrivită cu vârsta lui : două sute cincizeci de ta- 
lanți. Pentru întreaga sumă se instituise garant 
Curio. Când tatăl acestuia află, nu-l mai primi pe 
Antoniu în casa lui. După aceea băiatul se ames- 
tecă, pentru scurtă vreme, în șleahta lui Clodius 7, 
cel mai îndrăzneţ si mai detestabil dintre tribunii 


6 C. Scribonius Curio l-a apărat pe Clodias în 61 în fața 
comițiilor. Dușman al triumvirilor, în special al lui Cezar. 
Tribun al plebei în anul 50, Cezar l-a atras de par- 
tea sa (contemporanii spuneau că i-a, plătit datoriile) apoi 
l-a folosit în războiul civil, atât ca mediator al său la 
Roma, cât şi, mai apoi, în calitate de comandant a trei 
legiuni. A obţinut o victorie împotriva pompeienilor în 
Atrica. Patru zile mai târziu, surprins de armata regelui 
Iuba al Numidiei, cade în luptă (16 august). Cezar îl laudă 
în Războiul civil marile calităţi nmlitare. 

7 Publius Clodius Pulcher, patrician notoriu pentru des- 
frânările şi violențele lui, tribun al plebei în 58, duşman 
înverşunat al lui Cicero; în ultimii lui ani, şef de bandă 
în solda lui Cezar, a, speriat Roma cu luptele sângeroase 
de stradă purtate împotriva șefului advers, Milo. Clodius 
a murit în 52 î Cr. într-una din aceste încăierări sub al 
căror semn năprasnic și sordid asfințea regimul republican. 

acelei vremi, un om care dezorganiza statul. Sătu- 
rându-se însă curând de nebunia acestuia şi temân- 
du-se de cei care se coalizează împotriva lui Clodius, 
se îmbarcă şi părăsi Italia, mergând în Grecia, 
unde-şi trecu vremea exercitându-și trupul pentru 
eforturile războinice şi studiind oratoria. Practica, 
în elocința sa, impetuosul stil numit asianic $, foarte 
la modă în vremea aceea și plin de asemănări cu 
felul său de viaţă, fanfaron și arogant, plin de tru- 
fie deșartă și de ambiţie dezordonată. 


3 În drum spre Siria, consularul 9 Gabinius 10 
trecu pe acolo și se strădui să-l convingă pe Anto- 
niu să participe la campanie. Acesta însă declară că 
nu are de gând să plece ca simplu particular şi 
atunci Gabinius îl numi comandant al cavaleriei, iar 
Antoniu plecă împreună cu el. Trimis împotriva. lui 
Aristobul, care răsculase pe iudei, escaladă primul 
zidul celei mai puternice fortărețe, apoi îl alungă pe 
Aristobul din toate fortărețele sale, angajă lupta în 
câmp deschis, îl învinse și, cu puţinii lui soldaţi, îi 
ucise pe ai dușmanului, aproape pe toți, deşi erau 
de multe ori mai mulţi. Aristobul însuși, cu fiul 
său, fu luat prizonier H, 

8 Stil oratoric caracterizat prin fraza amplă, înflorită, 
patetică. 

9 Fost consul. 

10 Aulus Gabinius, una din figurile caracteristice epocii 
lui Cezar. Tribun al plebei în 67, în care calitate a propus 
legea care-i acorda lui Pompei puleri extraordinare în răz- 
boiul cu piraţii. Consul în 58, a fost unul dintre cei care 
a sprijinit exilarea lui Cicero. A primit drept recompensă 
guvernarea Siriei, unde a fost proconsul între 57 şi 55. 

11 Aristobul mai fusese prizonier al Romei; în 61 a fi- 
gurat în triumful lui Pompei ; fuge în 56, răscoală din nou 
pe iudei şi este, cum spune textul lui Plutarh, făcut pri- 
zonier; în 49 a fost eliberat de Cezar şi trimis în 
Iudeea cu două legiuni; moare otrăvit de pompeieni. 


80 


După aceea, Ptolemeu 12 încercă să-l convingă pe 
Gabinius, promițându-i 10 000 de talanţi, să atace 
Egiptul împreună cu el, ajutându-l să-și recâștige 
tronul. Cei mai mulți din statul-major al lui Gabi- 
nius se împotriveau, iar Gabinius şovăia, deși cu 
totul robit de perspectiva celor 10 000 de talanţi, dar 
Antoniu, împins de ambiţie către acţiuni răsunătoare 
și, pe de altă parte, dornic să câștige favoarea lui 
Ptolemeu, își uni cu acesta eforturile spre a-l sti- 
mula și a-l convinge pe Gabinius să întreprindă ex- 
pediția. Mai mult decât de război, se _temeau de 
drumul până la Pelusion %, deoarece trebuiau să 
treacă prin nisipuri adânci, fără apă, pe lângă 
Ecregma și mlaștinile Serbonidei 1, pe care egiptenii 
le numesc răsuflătorile lui Typhon 35, dar care par 
să fie -o scurgere, o infiltrare a Mării Roșii, acolo 
unde istmul care o desparte de Mediterana este cel 


12 Ptolemeu IX Auletes, rege al Egiptului, tatăl Cleo- 
patrei. Fiu nelegitim ul lui Ptolemeu al VIII-lea, s-a urcat 
pe iron în anul 80—79. La început Roma nu l-a re- 
cunoscut, dar mai apoi, în anul 59, câștigând favoarea lui 
Cezar şi mituind în dreapta şi stânga, a primit recunoaș- 
terea oficială ca rege al Egiptului. Prin politica sa față de 
romini, şi i-a tăcut dușmani pe alexandrini. Simţindu-se 
în nesiguranţă, se retrage la Roma până în 57. În 
acest timp, tronul este ocupat de fiica sa Berenice, care 
se măritase cu grecul Arhelaos. În 55, cu ajutorul lui Ga- 
binius, Ptolemeu Auletes reuşeşte să se întoarcă în Egipt, 
unde domnește până în anul 51, când moare. 

1 Punct strategic important la vărsarea braţului de ră- 
sărit al deltei Nilului. O bătălie vestită a avut loc acolo 
în 525 î.e.n, când Egiptul a fost ocupat de perși conduși 
de Cambise. ; 

1 Pcregma este numele locului pe unde apele Mării 
Roşii se infiltrează adânc în uscat pentru a forma mlaşti- 
nile sau lacul Serbonidei. 

15 În mitologia egipteană, zeul răului, al tenebrelor și 
al sterilităţii. 

mai îngust. Antoniu, trimis cu cavaleria, nu numai 
că ocupă strâmtorile, ci, cucerind importanta cetate 
Pelusion și supunându-i garnizoana, asigură grosu- 
lui armatei securitatea înaintării, procurând toto- 
dată generalului său o trainică speranţă de victorie. 
Setea lui Antoniu de bună reputaţie a fost utilă şi 
dușmanilor. Într-adevăr, când Ptolemeu a intrat în 
cetate, mânios şi plin de ură, pornit să-i omoare pe 
epipteni, Antoniu s-a opus şi l-a oprit. În multele 
şi frecventele bătălii şi ciocniri care au avut loc, se 
dovedi atât un combatant viteaz, cât şi un general 
priceput. Obţinu un loc de frunte şi onoruri remar- 
cabile mai ales cu prilejul strălucitei manevre de a 
învălui pe duşmani şi de a-i ataca din spate, asigu- 
rând astfel victoria celor care atacau din față. Pe de 
altă parte, n-a trecut neobservată nici umanitatea 
lui faţă de Arhelaos, după moartea acestuia. Cât a 
fost viu, a fost silit, deşi îi era prieten şi oaspe !6, să 
lupte împotriva lui, dar după ce a căzut, găsindu-i 
trupul, l-a înmormântat cu fast regal. Datorită aces- 
tor fapte, şi-a făcut printre alexandrini o reputaţie 
excelentă, iar romanii care participaseră la campa- 
nie, ajunseseră .să-l socotească un om cu totul re- 
marcabil. 


4 Şi avea şi o înfățișare nobilă : barbă fru- 
moasă, fruntea înaltă, nasul acvilin îi dădeau un aer 
bărbătesc care îl făcea să semene cu portretele și 
statuile lui Heracles. De altfel, după o veche tradi- 
ție, Antonii erau MHeraclizi, ca descendenţi ai lui 
Anton, fiul lui Heracles. Ceea. ce Antoniu credea că 

lë După un străvechi obicei, gazda şi oaspetele (:renos) 
se angajau prin daruri și practici religioase, sub protecţia 


lui Jupiter, la ospitalitate reciprocă pentru ei și pentru 
descendenţii lor. 

e bine să confirme atât prin înfățișarea lui, cum am 
spus, cât şi prin telul în care se îmbrăca. Într-ade- 
văr, ori de câte ori urma să se arate în public, îşi 
încingea tunica scurt, purta o sabie lungă şi își pu- 
nea pe umeri o manta ordinară. Chiar fanfaronada, 
zeflemeaua, paharele băute în văzul lumii, faptul că 
se așeza lângă soldaţi la masă şi mânca din mânca- 
rea lor, lucruri care altora le păreau vulgare, solda- 
ților le insuflau un devotament şi o dragoste uimi- 
toare. Nu era lipsit de farmec nici în privința 
iubirilor sale, dimpotrivă, câştiga simpatia multora 
şi cu asta, făcându-se complicele îndrăgostiţilor sau 
complăcându-se să asculte glume pe seama propriilor 
sale amoruri. Dar ceea ce a făcut începutul specta- 
culos al puterii sale a fost generozitatea lui: avea 
mână largă și nu se uita cât dăruia soldaților sau 
prietenilor. lar când a ajuns mare, aceeaşi genero- 
zitate i-a sporit puterea, periclitată de infinite gre- 
şeli şi păcate. Voi ilustra dărnicia lui cu un exemplu. 
Dăduse ordin să i se dea unuia din prietenii săi 
suma de 250 000 de drahme (ceea ce romanii nu- 
mesc 1000 000 de sesterţi). Administratorul său, 
surprins, ca să-i arate ce sumă enormă era, puse ba- 
nii grămadă în calea lui. Trecând, Antoniu întrebă 
ce e asta. Administratorul îi răspunse că sunt banii 
pe care primise ordin să-i dea, dar Antoniu pricepu 
intenţia malițioasă a omului şi replică : „A, îmi în- 
chipuiam că un milion de sesterți e mai mult. E 
prea mică suma asta, aşa că mai adaugă încă pe 
atâta.“ 


5 Dar asta s-a întâmplat mai târziu. Când 
Roma s-a împărţit în două tabere — a aristocraților 
care se sprijineau pe Pompei, prezent în oraş, și a 
democrațţilor, care chemau pe Cezar din Galia, unde 
conducea operaţiile militare — Curio, prietenul lui 

Antoniu, care irecuse de pariea lui Cezar, îl antrenă 
şi pe Antoniu. Foarte influent în rândurile plebei, 
datorită elocvenţei sale și faptului că, finanţat de 
Cezar, cheltuia bani în dreapta și în stânga fără să 
se uite, Curio obţinu alegerea lui Antoniu ca tribun 
al plebei, apoi ca membru al colegiului de preoți care 
fac prevestiri după zborul păsărilor și pe care ro- 
manii îi numesc auguri. Antoniu, imediat, ce își pre- 
luă magistratura, deveni extrem de util celor din 
partida lui Cezar. Întâi, tăcu opoziţie consulului 
Marcellus 1, care voia să-i încredințeze lui Pompei 
legiunile gata recrutate şi dreptul de a recruta altele. 
Antoniu propuse, dimpotrivă, un decret care preve- 
dea ca trupele existente să treacă în Siria, pentru 
a sprijini campania lui Bibulus 18 împotriva partilor, 
iar ca trupele pe care le recruta Pompei să nu fie 
sub comanda acestuia. În al doilea rând, în virtutea 
puterilor pe care i le conferea magistratura lui, a 
dat citire publică scrisorilor lui Cezar !9, scrisori pe 


i C, Claudius Marcellus. Consul în 49 î.e.n. împreună 
cu L, Cornelius Lentulus Crus. 

18 Marcus Calpurnius Bibulus, om politic roman din 
epoca lui Cezar, adversar înverşunat al acestuia. A fost 
coleg de. magistraturi cu Cezar : în 65 la edilitate, în 62 la 
pretură și în 59 la consulat. În culitate de consul s-a opus 
reformelor agrare propuse de Cezar şi cum acesta nu i-a 
dat nici o importanţă s-a închis în casă tot anul cât a 
durat magistratura. De aceea, romanii spuneau că în 59 
au fost consuli Iulius şi Cezar. În 50 este trimis în Siria 
ca proconsul, unde se distinge ca un guvernator cinstit, 
dar ca general face o figură puțin onorabilă; tot timpul 
cât parții au făcut incursiuni în provincie, a stat într-o 
cetate bine întărită. În războiul civil a fost de partea lui 
Pompei. A murit în anul 48 î.e.n. 

19 Scrisori trimise din Galia de Cezar Senatului, în care 
promitea să demobilizeze armata şi să depună comanda 
dacă şi Pompei va face la fel; era un fel de ultimatum, 
căci. Cezar ameninţa să vină cu armata împotriva Romei, 
dacă cererile sale nu vor fi satisfăcute. 

care Senatul refuza să le primească şi a căror citire 
publică o interzicea. În felul acesta a făcut pe mulţi 
să-și schimbe părerea, pentru că, din câte scria, Ce- 
zar părea că are pretenţii justificate şi moderate. În 
sfârșit, când s-au discutat în Senat cele două pro- 
puneri, una ca Pompei, cealaltă ca Cezar să-și con- 
cedieze trupele, foarte puţini au cerut ca Pompei să 
depună armele ; majoritatea, cu puţine excepţii, ce- 
rând ca acest lucru să-l facă Cezar. Atunci, luând 
cuvântul, Antoniu propuse ca atât Pompei cât şi 
Cezar să depună armele și să-şi concedieze trupele. 
Propunerea a fost acceptată cu entuziasm de toţi se- 
natorii și, cu aclamații de aprobare adresate lui 
Antoniu, se propuse votarea ei. Se opuseră însă con- 
sulii şi atunci partizanii lui Cezar reluară discuţia, 
făcând alte propuneri, care păreau rezonabile. Dar 
fură combătute cu vehemenţă de Cato 2%, iar Len- 
tulus 21, în calitate de consul, expulză pe Antoniu 
din Senat. Acesta ieşi acoperind pe senatori de bles- 
teme. Apoi se travesti în sclav, închirie împreună cu 
Quintus Cassius 22 o trăsură și se duse în grabă la 


2 Marcus Porcius Cato Uticensis (94--46) strănepo- 
tul lui Cato cel Bătrân, cenzorul; republican, adversar 
înverşunat al lui Cezar. După moartea lui Pompei, este 
adevăratul şef al partidei pompeienilor, care-şi regrupase 
forţele în Africa. Sunt înfrânți la Thapsus în primăvara 
anului 46 î.e.n. Cato a preferat să se sinucidă decât să 
obțină iertarea lui Cezar. 

21 Lucius Cornelius Lentulus Crus, consul în 49 
În ziua în care intră în funcţie, respinge propunerile lui 
Cezar către Senat. Aflând că acesta înaintează spre Roma, 
fuge. Luptă alături de Pompei la Pharsalos, tar după uci- 
derea acestuia, fuge în Egipt, unde este arestat de Ptole- 
meu şi ucis în închisoare. 

2 Quintus Cassius Longinus, tribun al plebei în 49, 
partizan al lui Pompei, apoi al lui Cezar. Mai târziu, a 
primit de la acesta comanda a patru legiuni şi guvernă- 
mântul unei părţi din Spania. Nemulţumirile pe care le-a 
provocat în rândul localnicilor fac să fie înlăturat de la 
conducere, 

Cezar. Nici nu se arătaseră bine, că au și început să 
strige că, în Roma nu mai este nici un dram de or- 
‘dine, de vreme ce nici tribunii poporului nu mai au 
libertatea cuvântului, ci oricine ridică glasul pentru 
cauza cea dreaptă este alungat și îşi riscă viaţa. 


6 Văzând aşa, Cezar dădu armatei ordin de 
plecare și pătrunse în Italia. De aici vorba lui Cicero, 
din Filipice, că aşa cum Elena a fost pricina războ- 
iului troian, Antoniu a fost a celui civil, lucru de 
altfel evident fals ?3. Doar nu era Cezar atât de im- 
pulsiv, nici nu-l abătea mânia atât de uşor de la 
calculele sale încât, dacă n-ar fi hotărât asta încă de 
mult, să dezlănțuie deodată războiul civil, numai 
pentru că i-a văzut pe Antoniu şi pe Cassius refu- 
giindu-se în tabăra lui, în zdrenţe şi într-o trăsură 
luată cu chirie. Nu, asta i-a pus doar la dispoziţie 
un de mult aşteptat pretext, un motiv plauzibil de 
război. Îl împingea împotriva întregii omeniri ceea 
ce îl împinsese înainte și pe Alexandru și, în ve- 
chime, pe Cirus : setea nepotolită de dominație ab- 
solută, nebuneasca aviditate de a fi cel dintâi și cel 
mai mare. Și nu putea obţine asta fără să-l distrugă 
pe Pompei. Cum sosi, Cezar puse stăpânire pe Roma 
şi-l alungă pe Pompei din Italia. Apoi hotărî să-și 
îndrepte întâi eforturile împotriva forțelor lui Pom- 
pei din Spania şi, cu spatele asigurat, să echipeze o 
flotă şi să treacă marea ca să-l atace pe Pompei în- 
suşi. Plecând, încredinţă Roma lui Lepidus, pretor, 
iar armata și Italia lui Antoniu, tribun al poporului. 
Iar Antoniu ajunse curând foarte drag soldaţilor, 


% în a doua Filipică. Numai că la Cicero cuvântul causa 
înseamnă „pretext“, nu „cauză“, nuanţă care îi scapă lui 
Plutarh. 

pentru că lua des parte la exerciţiile și Ia mesele lor 
şi pentru că le făcea daruri din banii săi. Ceilalți 
însă îl detestau: era nepăsător la nedreptăţi, din 
indolență ; când veneau să i se plângă se înfuria şi, 
pe deasupra, avea și reputația că umblă după ne- 
vestele altora. Și aşa se ajunse ca dominația lui 
Cezar, care, cât ținea de Cezar însuşi, nu avea câtuși 
de puţin aspectul unei tiranii, să fie compromisă de 
prietenii lui, iar între ei principala responsabilitate 
îi revine lui Antoniu, pentru că opinia publică îi 
măsura greşelile după mărimea autorităţii lui. 


7 Totuşi Cezar, la înapoierea din Spania, 
trecu peste învinuirile care i se aduceau lui Antoniu 
şi îl folosi în război. Conta pe calitățile lui de co- 
mandant energic, viteaz și priceput, şi nu s-a înşelat 
câtuși de puţin. Plecând din Brindisi cu un mic de- 
taşament, Cezar traversă Marea Ionică, apoi trimise 
corăbiile înapoi, cu ordin pentru Gabinius şi Anto- 
niu să îmbarce trupele şi să le treacă fără întârziere 
în Macedonia. Gabinius, neavând curajul să rişte, 
iarna, călătoria pe mare, porni cu armata pe uscat, 
făcând astfel un mare Ocol. Antoniu însă, temân- 
du-se pentru Cezar, izolat în masa covârşitoare a 
dușmanilor, atacă pe Libo 1 care bloca ieșirea din 
port şi, înconjurându-i trierele cu grosul vedetelor 
sale uşoare, îl obligă să se retragă ; îmbarcă 800 de 


1 Lucius Scribonius Libo, partizan al lui Pompei, al 
cărui fiu, Sextus, îi era ginere. După bălălia de la Phar- 
salos, se împacă cu Cezar și, ieșind din viaţa politică, se 
dedică studiului istoriei. După moartea dictatorului, rea- 
pare în viaţa politică şi, profitând de relaţiile de rudenie 
cu Sextus Pompei şi cu Octavian (sora sa, Scribonia, era 
măritată cu Octavian), mediază între Sextus și triumviri. 
În 34 este consul, împreună cu Anioniu, 

călăreţi şi 20 000 de legionari şi ieşi în larg. Obser- 
vát de duşmani şi urmărit, scăpă de orice primejdie 
din partea lor, pentru că un vânt puternic de sud 
începu să ridice valuri mari și să răscolească marea 
în jurul corăbiilor duşmane. Împins însă spre coastă; 
către o zonă de recifuri, cu ape fără adâncime, pierdu 
orice speranță de scăpare. Dar, brusc, începu să sufle 
din golf un vânt de sud-vest și să măture valurile 
dinspre țărm către larg, îndepărtând flota lui An- 
toniu. Plutind în vijelie, văzu malul acoperit de 
sfărâmături de corăbii. Acolo azvârlise vântul trie- 
rele care Îl urmăriseră şi nu puţine dintre ele au 
fost nimicite. Antoniu puse mâna pe o mulțime de 
prizonieri și pe pradă bogată, ocupă Lissos si, s0- 
sind la timp cu forţe atât de importante, întări 
considerabil încrederea lui Cezar în victorie. 


8 Au avut loc numeroase și frecvente ciocniri 
și Antoniu s-a distins în toate. În două rânduri s-a 
aşezat în calea trupelor lui Cezar care fugeau în de- 
rută, le-a întors din drum şi, silindu-le să reziste 
urmăritorilor şi apoi să treacă din. nou la ofensivă, 
a obţinut victoria. După Cezar, el se bucura în sânul 
armatei de cea mai înaltă considerație. Cezar însuși 
a arătat limpede ce părere are despre el atunci când, 
la Pharsalos 3%, se aflau în pragul ultimei bătălii, cea 
hotărâtoare: Cezar îşi rezervă aripa dreaptă, iar 
comanda celei stângi o încredință lui Antoniu, ca 
fiind cel mai bun luptător de sub ordinele sale. Iar 
după victorie, când Cezar fu proclamat dictator, el 


% Bătălie decisivă în războiul civil dintre Cezar şi 
Pompei, în care Pompei a fost înfrânt. A avut loc în 
anul 48 îCr. Ea a hotărât atunci soarta Romei şi a lumii 
mediteraneene. Pharsalos se afla la poalele unor dealuri 
din Tesalia meridională. 

porni să-l urmărească pe Pompei, iar pe Antoniu îl 
alese prefect al cavaleriei și îl trimise la Roma. 
Această magistratură este a doua în stat când dic- 
tatorul este de faţă; când nu, este cea dintâi și 
aproape singura. Într-adevăr, la alegerea unui dic- 
tator, cu excepția tribunatului plebei, toate celelalte 
magistraturi încetează. 


9 Iată însă că Dolabella %, pe atunci tribun 
al plebei, um tânăr și dornic de prefaceri, se făcu 
promotorul abolirii datoriilor și încerca să-l con- 
vingă pe Antoniu, prieten cu cl si întotdeauna dis- 
spus să facă pe placul mulţimii, să colaboreze cu el 
şi să participe la propunerca legii. În timp ce Asi- 
nius ?7 și Trebellius :8 încercau să-l înduplece în sens 
contrar, Antoniu, nu se ştie de ce, fu cuprins brusc 
de bănuiala. că Dolabella îi dezonorează căsnicia. 
Foarte supărat, îşi repudie soția, deşi îi era vară 


2% Publius Cornelius Dolabella a luptat alături de Cezar 
în Galia şi în războiul civil. După bălălia de la Pharsalos, 
întors la Roma, propune, în calitate de tribun al plebei, 
legea pentru ştergerea datoriilor. După uciderea lui Cezar, 
trece cdle partea conjuraților, apoi se înțelege cu Antoniu, 
căpălând guvernarea provinciei Siria. Declarat dușman pu- 
blic, s-a sinucis. 

1 Gaius Asinius Pollio (76 î.Cr.— 5 d.Cr) partizan al 
lu. Cezar a luptat în favoarea lui în Sicilia (49—48 î.e.n.), 
mai târziu in Spania, în Africa (46), din nou în Spania (45). 
În tinerețe a fost prieten cu Catul, mai târziu, ca patron 
al unui cenaclu literar, a fost protectorul şi prietenul lui 
Virgiliu, care il celebrează în Bucolice (in a I-a și a IV-a). 
A scris o istorie a războaielor civile din care s-au inspi- 
rat Appian şi Plutarh și a întemeiat prima bibliotecă pu- 
blică din Roma. 

% Lucius Trebellius, partizan al lui Cezar, tribun al 
plebei în 47, adversar înverşunat al lui Dolabella. 


89 


primară (era fiica lui Gaius Antonius %, colegul de 
consulat al lui Cicero) şi trecu de partea lui Asinius, 
împotriva lui Dolabella. Acesta ocupă Forul, ca să 
impună cu forța ratificarea legii. Antoniu, după ce 
Senatul decretă acţiuni militare împotriva lui Dola- 
bella, pătrunse cu soldaţi în For și îl atacă, omorân- 
du-i câțiva oameni şi pierzând el însuşi câțiva dintre 
ai săi. Lucrul acesta îl făcu odios plebei, în timp ce 
oamenilor onorabili şi cumpătaţi le era antipatic din 
pricina restului conduitei sale, ba, din cât spune 
Cicero, îl detestau chiar, dezgustaţi de beţiile lui la 
ore extravagante, de cheltuielile lui enorme, de tă- 
vălitul lui prin lupanare, de faptul că ziua dormea 
sau umbla de ici-colo, cu paşi şovăielnici și mahmur, 
iar noaptea se ţinea de chefuri zgomotoase şi de spec- 
tacole sau petrecea pe la nunțile mimilor și ale bu- 
fonilor. Astfel, se spunea că, odată, a mâncat și a 
băut până în zori la nunta -mimului Hippias, apoi, 
în zori, chemat la adunare, s-a dus în For și acolo, 
încă ghiftuit de mâncare, s-a pornit pe vărsat. Un 
prieten îi ţinea întinsă dedesubt tunica sa. Printre 
cei care aveau cea mai mare trecere la el era mimul 
Sergius şi, din aceeași școală cu acesta, Cytheris, o 
femeiușcă după care se dădea în vânt. Când An- 
toniu străbătea oraşele, Cytheris îl urma într-o li- 
tieră, iar litiera ei avea un alai deloc mai mic decât 
litiera propriei lui mame. Stârnea scandal și vesela 


» Gaius Antonius Hybrida, fiul oratorului Marcus Anto- 
nius si unchiul lui Antoniu. Ales consul, în 63, îm- 
preună cu Cicero. După înăbuşirea conjuraţiei lui Catilina 
la Roma, îşi asumă comanda trupelor plecate să reprime 
pe aliații lui Catilina din Etruria. După consulat a gu- 
vernat Macedonia. 

W Un gust pronunţat pentru Cytheris au mai avut şi 
Brutus, austerul Brutus, şi, mai târziu, poetul Cornelius 
Gallus, care i-a închinat câteva poeme, cum reiese din a 
X-a Bucolică a lui Virgiliu. i 

de aur pe care o lua cu el, ca şi când călătoriile lui 
ar fi fost nişte cortegii sărbătorești ale cetăţii, şi 
faptul că înălța corturile unde i se năzărea, la mar- 
gine de drum, sau că așternea ospețe magnifice prin 
dumbrăvi sau pe maluri de râuri, că înhăma lei la 
trăsurile sale, că încartiruia în case de oameni 
cinstiți prostituate sau harpiste. Lumea găsea inad- 
misibil ca Cezar, personal, departe de Italia ?!, să 
doarmă sub cerul liber, străduindu-se, cu prețul mul- 
tor osteneli și primejdii, să stârpească rămășițele 
războiului, în timp ce, în numele puterii lui, alţii 
duceau, bătându-și joc de cetăţeni, o viaţă de lux 
dezmăţat. 


10 Toate acestea au sporit pe de o parte opo- 
ziția, iar pe de alta au dezlănţuit în armată un val 
de violențe și abuzuri. De aceea și Cezar, la înapo- 
iere, l-a iertat pe Dolabella și, ales pentru a treia 
oară consul, şi-a luat drept coleg nu pe Antoniu, 
ci pe Lepidus. Când a fost scoasă la licitație casa 
lui Pompei, Antoniu a cumpărat-o, dar când i s-a 
cerut să achite banii s-a înfuriat. Și spune chiar el 
că n-a participat la campania lui Cezar în Libia 
tocmai pentru că nu obținuse recompensa succese- 
lor sale anterioare. Se pare totuşi că Cezar, care nu 
rămăsese nepăsător la greșelile lui, l-a silit să reducă 
simţitor din stupida lui intemperanţă. Abandonând 
acel fel de viaţă, se căsători ??, luând pe Fulvia, fosta 


3I În timpul acesta (48—45) Cezar lupta contra pompe- 
ienilor în Egipt, Siria, în Africa, în Spania, trecând prin 
grele încercări și lupte sângeroase (47 Zela, 46 Thapsus, 
45 Munda). 

52 În 45. După moartea lui Clodius, în 52, Fulvia 
s-a căsătorit cu C. Scribonius Curio, fostul prieten al lui 
Antoniu, 

soţie a tribunului Clodius, o femeie căreia nici nu-i 
trecea prin cap să-şi petreacă viaţa torcând lână sau 
păzind casa şi care avea pretenţii mai mari decât 
să fie stăpâna unui simplu particular : voia să con- 
ducă un conducător și să comande unui comandant ; 
încât ei îi datora Cleopatra taxe școlare pentru do- 
cilitatea lui Antoniu sub sceptrul femeiesc ; doar îl 
preluase din capul locului domesticit şi dresat să 
asculte de femei. Totuşi, chiar și pe Fulvia a încer- 
cat Antoniu s-o mai înveselească cu glume şi cu 
farse tinereşti. Astfel, când au ieşit nenumărați ro- 
mani în întâmpinarea lui Cezar, întors biruitor din 
Spania, s-a dus şi Antoniu. Apoi, când s-a răspândit 
ca fulgerul în Italia zvonul că Cezar e mort și că vin 
duşmanii, s-a înapoiat la Roma, s-a travestit în sclav 
și s-a dus acasă noaptea. Acolo, spunând că aduce 
o scrisoare de la Antoniu pentru Fulvia, fu condus 
în prezenţa ei. Rămăsese cu fața acoperită. Fulvia, 
nebună de îngrijorare, îl întrebă, înainte de a lua 
scrisoarea, dacă Antoniu trăieşte. El îi întinse scri- 
soarea în tăcere şi, după ce ea o deschise şi începu 
s-o citească, o cuprinse în braţe şi o acoperi de să- 
rutări. Şi: e doar un exemplu, ales din nenumărate 
altele. 


11 La înapoierea lui Cezar din Spania, toți 
fruntașii Romei i-au ieșit înainte, cale de multe zile. 
Cu acest prilej Cezar i-a dat lui Antoniu o strălu- 
cită dovadă de preţuire : străbătu Italia având pe 
Antoniu alături de sine în car, iar în spate pe Bru- 
tus Albinus% și pe Octavian, fiul nepoatei sale de 


3 Decimus lunius Brutus Albinus, ofiţer al lui Cezar în 
timpul războiului cu galii. În anul 48 este numit de Cezar 
guvernator al Galici Transalpine. A participat la complo- 
tul care a adus moartea lui Cezar. Nu trebuie confundat 
cu celălalt Brutus, de care e vorba la sfârșitul capitolului, 

soră, cel care mai târziu a luat numele de Cezar și 
i-a cârmuit pe romani. vreme îndelungată. Proclamat 
consul pentru a cincea oară, Cezar își luă imediat 
drept coleg pe Antoniu, cu intenţia de a renunța la 
consulat şi de a i-l încredința lui Dolabella. Când a 
pus acest lucru în discuţia Senatului, Antoniu se 
opuse cu violenţă şi începu să-l îimproaște cu insulte 
pe Dolabella, care nu se lăsă nici el mai prejos. 
Cezar, jenat de acest scandal,-părăsi ședința. Mai târ- 
ziu, când Cezar a vrut din nou să-l proclame consul 
pe Dolabella, Antoniu a strigat că auspiciile sunt 
contrare, așa că Cezar a cedat și l-a abandonat pe 
Dolabella, care a fost foarte mâhnit. Se pare de alt- 
fel că nu-i era mai puţin silă de acesta decât de 
Antoniu. Astfel, din cât se spune, unuia care i-i de- 
nunța pe amândoi ca suspecți i-ar fi răspuns că nu 
se teme de grașii și de pletoşii ăştia, ci de ceilalţi, 
cei palizi şi slabi, făcând aluzie la Brutus și la Cas- 
sius, viitorii conspiratori, de mâna cărora avea să 
moară. 


12 Antoniu însuși, fără să vrea, le dădu aces- 
tora pretextul cel mai strălucit. Romanii ţineau Săr-, 
bătoarea Lupilor, căreia ei îi zic Lupercalia %. Cezar, 
îmbrăcat în veşminte de triumf, şedea la tribună, în 
For, şi privea pe alergători. Participau la alergări 
mulţi tineri, fii de patricieni și de magistrați ; sunt 
unşi cu untdelemn şi, cu bice de lână, ating în glumă 
pe cei cu care se întâlnesc. Între aceştia era atunci 
şi Antoniu, care, în disprețul oricărei tradiţii, înfă- 
sură o diademă pe o cunună de laur, alergă la tri- 
bună şi, săltat de tovarășii lui de alergare, încercă 


3 Una dintre cele mai vechi sărbători romane, celebrată 
în fiecare an la 15 februarie. 

s-o aşeze pe capul lui Cezar, desemnându-l astfel ca 
vrednic de regalitate. Când Cezar, cu aerul că re- 
fuză, îşi feri capul, poporul izbucni în aplauze. Din 
nou Antoniu dădu să-i așeze coroana, din nou Cezar 
îl respinse. Şi se luptară așa multă vreme, iar pe 
Antoniu, când părea să reușească, îl aplaudau și îl 
aclamau doar doi-trei prieteni, pe Cezar însă, de câte 
ori refuza, întregul popor. Lucru ciudat, oamenii 
aceştia care suportau în fapt o autoritate regală, fu- 
geau de titlul de rege ca şi când el ur fi reprezentat 
ruina libertăţii lor. Cezar se ridică supărat din tri- 
bună și, desfăcându-și toga la gât, începu să strige 
că stă la dispoziţia oricui ar vrea să-l ucidă. Iar cu- 
nuna, pusă pe una dintre statuile sale, fu smulsă 
de niștre tribuni, pe care poporul îi petrecu până 
acasă cu strigăte de aprobare şi cu mare zarvă şi pe 
care Cezar îi destitui. 

13 Toate acestea întăriră pe Brutus şi pe 
Cassius în hotărârea lor. Aleseră pentru acțiune pe 
prietenii cei mai demni de încredere, apoi deliberară 
în privinţa lui Antoniu. Toți aprobau asocierea lui 
la complot, dar Trebonius % se opuse. Le spuse că 
atunci când au ieșit în întâmpinarea lui Cezar, la 
înapoierea lui din Spania, a împărțit cortul cu An- 
toniu şi a călătorit împreunnă cu el şi că i-a făcut 
aluzii foarte discrete și prudente la camplot, iar An- 
toniu a înțeles, dar n-a primit, dar nici nu l-a de- 
nunțat lui Cezar, ci a păstrat cu fidelitate secretul. 
Atunci s-au sfătuit dacă nu e bine ca după ucide- 
rea lui Cezar să-l omoare şi pe Antoniu. S-a împo- 


5 Gaius Trebonius, fost legat al lui Cezar în Gala și 
în Britania. În 48 a asediat Marsilia apărată de pompe- 
ieni, în 47 a fost guvernator al Spaniei de sud, în 46 numit 
die Cezar consul pentru anul următor. 

trivit însă Brutus, care era de părere că ceea ce 
cutezau ei să facă în numele legalității și al dreptăţii 
trebuia să rămână curat, nepângărit de nici o ne- 
dreptate. Totuși, pentru că se temeau de forţa fizică 
a lui Antoniu și de autoritatea magistraturii sale, 
desemnează câțiva conjuraţi care să-l aibă în grijă 
și, când avea să intre Cezar în Senat, iar ei vor fi 
gata de acţiune, să-l reţină pe Antoniu afară, cu ae- 
rul că au de discutat cu el o chestiune importantă. 


14 Imediat după ce s-a săvârşit totul aşa cum 
conveniseră, iar Cezar a căzut în Senat, Antoniu se 
travesti în sclav şi se ascunse. Când a aflat însă că 
membrii conjuraţției nu -atentează la viața nimănui, 
ci stau adunaţi pe Capitoliu, a izbutit să-i convingă, 
dându-le drept ostatic pe fiul său, să coboare de 
acolo. El, personal, l-a poftit la cină pe Cassius, iar 
Lepidus 3%, pe Brutus. 

Antoniu convocă Senatul și propuse amnistia şi 
atribuirea de provincii lui Cassius şi lui Brutus, iar 
Senatul îi dădu aprobarea şi hotări prin vot ca mă- 
surile luate de Cezar să nu fie abrogate. Antoniu 
ieşi din Senat acoperit de glorie : se socotea că evi- 
tase un 'război civil şi că, într-o situaţie încărcată 
de resentimente și de frământări grave, procedase 
cu excepţională chibzuinţă și tact politic. Curând însă 
prestigiul pe care îl avea în ochii mulțimii îl făcu 
să renunţe la această atitudine rezonabilă, sperând 


W Marcus Aemilius Lepidus, general roman, comandan- 
tul cavalerie. în ultimii ani ai dictaturii lui Cezar şi coleg 
de consulat al lui Cezar în anul 46. După moartea aces- 
tuia a fost ales Pontifer Maximus. A fost, împreună cu 
Antoniu şi Octavian, membru al celui de-al doilea trium- 
virat, alcătuit în anul 43, de unde a fost înlăturat 
în 36, păstrându-și numai funcţia de Pontifex Ma- 
TİMUS, 

că își va consolida poziţia de prim personaj al sta- 
tului dacă il va anihila pe Brutus. Se adusese trupul 
lui Cezar în lor şi Antoniu rostea, cum era obiceiul, 
elogiul funebru. Văzând că poporul e foarte emoţio- 
nat sub vraja cuvintelor sale, începu să presare prin- 
tre laude vorbe de milă și de groază față de moartea 
aceea, apoi, o dată cu ultimele vorbe ale cuvântării, 
înălță si agită în fața mulţimii tunica mortului, pă- 
tată de sânge şi străpunsă de pumnale și-i numi pe 
făptaşi scelerați și asasini, stârnind în oameni o må- 
nie atât de crâncenă încât, strângând bănci şi scaune, 
au ars trupul lui Cezar chiar acolo în For, apoi, 
smulgând din rug tăciuni aprinși au alergat pe la 
casele ucigaşilor şi au început să le ia cu asalt 37. 


15 Din pricina aceasta, Brutus plecă din ce- 
tate şi partizanii lui Cezar se grupară în jurul lui 
Antoniu. Iar Calpurnia, soția lui Cezar, câștigând 
încredere în Antoniu, transportă din casa ei într-a 
lui cea mai mare parte a averii, în valoare totală 
de patru'mii de talanţi. Antoniu a luat și registrele 
în care erau consemnate deciziile şi proiectele lui 
Cezar, apoi a făcut în ele adăugiri cum a vrut: pe 
mulți i-a numit magistrați, pe mulți senatori, pe câ- 
tiva i-a rechemat din exil sau i-a eliberat din închi- 
soare, sub cuvânt că așa hotărâse Cezar. De aceea 
romanii îi numeau pe toţi aceștia în bătaie de joc 
caroniţi 38 : somați să-și justifice situația recurgeau 
la registrele unui mort. În general, Antoniu guverna 


5 CE. Shakespeare, Iulius Caesar, actul 3, scena 2, care 
se inspiră din Plutarh, în traducerea engleză a lui North 
(1579 ; ed. II, 1595) făcută după versiunea franceză a lui 
Amyot (1559). : 

3 De la Caron, numele luntrașului care trecea peste 
Stix sufletele mortilor. 

autocratic, el însuși având calitatea de consul, iar 
frații săi, asociaţi la conducere, erau Gaius % pretor 
și Lucius tribun al poporului. 


16 Lucrurile ajunseseră la acest punct când 
sosi la Roma tânărul Cezar %, fiul nepoatei de: soră 
a dictatorului mort, cum am mai spus, și moșteni- 
tor prin testament al averii lui Cezar. Când a fost 
ucis, Cezar se găsea la Apolonia ^1, Îndată ce sosi, 
merse să-l salute pe Antoniu în calitate de prieten 
al tatălui său, şi, după ce îl salută, îi aminti de ba- 
nii pe care îi avea în păstrare 2. Datora fiecărui 
cetățean roman câte 75 de drahme, conform dispozi- 
țiilor testamentare ale lui Cezar. La început, Anto- 
niu, disprețuindu-l pentru că era doar un tinerel, îi 
spuse că trebuie să nu fie în toate mințile ca să ia 
asupra lui, lipsit de pricepere şi de prieteni cum era, 
copleșitoarea povară a succesiunii lui Cezar. Tână- 
rul nu-și schimbă punctul de vedere şi continuă să-şi 
reclame banii, ceea ce îl făcu pe Antoniu să se dedea 


: Gaius Antonius, pretor în 44 îCr, a fost omorât 
de Brutus. Lucius Antonius, tribun al plebei în 44 
supranumit „gladiatorul asiatic“. A fost un colaborator 
zelos al fratelui său. 

40 Cezar era cognomenul gintei Iulia, din care făcea 
parte dictatorul. Cognomenul s-a păstrat prin rudenie sau 
adopţiune până la Caligula. Ca fiu adoptiv al lui Cezar, 
Octavian preia cognomenul. Faptul că ginta Julia a deţi- 
nut puterea un secol, a făcut ca numele de Cezar să de- 
vină mai târziu simbolul puterii imperiale (cf. Kaiser, țar 
etc.). 

4l Cetate și port în Iliria (azi Albania), cam 100 km la 
sud de Dyrrachium (azi Durrës), vestit centru intelectual ; 
în anul 44, Octavian a fost trimis acolo la studii. 

42 Cezar îi lăsase moştenire prin testament trei sferturi 
din averea sa. Testamentul a fost deschis și citit în casa 
lui Antoniu. 

la adresa lui la un șir de vorbe și de acte ofensa- 
toare : Îi tăie calea spre tribunat, iar când Cezar i-a 
așezat tatălui său, conform decretului, un tron de 
aur, Îl ameninţă că îl bagă la închisoare dacă nu în- 
cetează să agite poporul. Când însă tânărul se puse 
la dispoziția lui Cicero și în general a celor care îl 
urau pe Antoniu, și își câştigă prin intermediul lor 
simpatia Senalului, şi după ce, prin propriile lui 
puteri, își atașă poporul și adună sub arme pe ve- 
teranii din colonii, Antoniu se sperie și intră în tra- 
tative cu el : se întâlniră pe Capitoliu şi se împăcară. 
În noaptea aceea Antoniu avu un vis ciudat. Se fă- 
cea că mâna lui dreaptă fusese lovită de trăsnet. Și 
puţine zile mai târziu se și iscă zvonul că Cezar 
unelteşte împotriva lui. Cezar se apăra, dar nu-l 
credea nimeni. Și astfel dușmănia dintre ei s-a în- 
verșunat iarăşi; cutreierau amândoi Italia, ademe- 
neau cu promisiunea unor solde grase pe veteranii 
stabiliţi în colonii și se întreceau să-şi atragă pe sol- 
dații încă sub arme. 


17 Cicero, care avea atunci la Roma o au- 
toritate fără egal și care asmuțea pe.absolut toată 
lumea împotriva lui Antoniu, convinse până la urmă 
Senatul să-l declare pe acesta dușman al statului, 
să-i trimită lui Cezar fasciile și insignele preloriene 
şi să încredințeze lui Pansa * și lui Hirtius “4 forțele 


4% Gaius Vibius Pansa, locotenent al lui Cezar în Galia. 
A fost consul în anul 43 î.Cr. împreună cu Hirtius. 

“í Aulus Hirtius, general şi om politic, fost partizan al 
lui Cezar. După moartea dictatorului trece în partida 
adversă lui Antoniu. Consul în 43, împreună cu Gaius Vi- 
bius Pansa, l-a sprijinit pe Octavian în războiul contra 
lui Antoniu. În 43, la 26 aprilic, ia parte la bătălia de la 
Mutina (Modena), unde e rănit mortal. Prieten cu Cicero, 
care l-a învăţat elocința. Trece drept cel care a seris car- 
tea. a VIll-a a Însemnărilor lui Cezar despre războiele 
galice. 


98 


necesare ca să-l alunge pe Antoniu din Italia. Aces- 
tia doi erau atunci consuli. S-au ciocnit cu Antoniu 
lângă Modena ; în prezenţa și cu participarea la luptă 
a lui Cezar, şi-au învins dușmanii, dar cei doi con- 
suli au murit. Antoniu, fugar, avu de îndurat nenu- 
mărate lipsuri, foamea mai rea decât toate. Avea 
însă o natură care îl înălța, la rău, deasupra lui în- 
suşi ; când îndura loviturile soartei semăna foarte 
mult cu un om de caracter. E adevărat că cei care 
dintr-un motiv sau altul ajung într-o situaţie cri- 
tică au comun faptul că devin sensibili la virtute, 
dar nu toți au la vreme de încercare forţa necesară 
să se conformeze conduitei la care năzuiesc, sau să 
evite acţiuni pe care le dezaprobă, ci destui cad ușor 
pradă vechilor lor deprinderi, din slăbiciune, ră- 
mânând doar cu cioburile idealului lor teoretic. 
Antoniu însă a fost atunci un minunat exemplu pen- 
tru soldați : el, omul deprins cu atâta lux rafinat şi 
belșug, bea fără silă apă stricată şi se hrănea cu 
fructe sălbatice şi cu rădăcini. Când au traversat 
Alpii, au mâncat, după cum se zice, chiar scoarță de 
copac şi s-au atins de animale pe care nimeni nu le 
gustase până atunci. 


18 Planul său era să ajungă la trupele din 
Galia transalpină de sub comanda lui Lepidus, pe 
care îl socotea prietenul său și care, prin mijlocirea 
sa, se bucurase din plin de avantajele prieteniei lui 
Cezar. Ajunse, işi aşeză tabăra în vecinătatea lui și, 
văzând că nu-i vine nici un semn de prietenie, ho- 
tări să joace o carte riscată. Avea părul netuns şi, 
îndată după înfrângere, lăsase să-i crească o barbă 
mare ; îmbrăcă o tunică cenușie, se duse până lângă 
palisada lui Lepidus și începu să vorbească. Lepidus, 
văzând cu teamă că mulţi dintre soldații săi se lasă 

înduioșați de înfățișarea lui Antoniu și atrași de 
cuvintele lui, dădu ordin să se sune puternic din 
trompete, ca să-l împiedice pe Antoniu să se facă 
auzit. Dar soldaților le-a fost şi mai milă şi au co- 
municat cu Antoniu în secret, trimițând la el pe 
Laelius şi pe Clodius, deghizați în curtezane. Aceş- 
tia îl invitară pe Antoniu să atace fără teamă ta- 
băra, pentru că mulți sunt gata să-l primească şi, 
dacă vrea el asta, chiar să-l omoare pe Lepidus. 
Antoniu nu le îngădui să se atingă de Lepidus, dar 
în zorii zilei următoare întreprinse, în fruntea ar- 
matei sale, traversarea râului. Se aruncă el cel 
dintâi în apă şi înotă până la malul celălalt, unde 
putea vedea pe mulţi dintre soldații lui Lepidus în- 
tinzându-i mâinile și smulgând ţăruşii palisadei, 
După ce pătrunse în tabără și puse deplină stăpânire 
pe ea, se purtă extrem de îngăduitor cu Lepidus: 
îl îmbrățişă şi i se adresă spunându-i tată. Mai mult, 
deși de fapt el deţinea autoritatea absolută, îi lăsa 
în continuare lui Lepidus titlul şi onorurile de co- 
mandant suprem. Purtarea aceasta l-a determinat şi 
pe Munatius Plancus 45, care se găsea nu departe de 
acolo cu forțe importante, să şi le unească cu ale 
lui Antoniu. 


Ajuns atât de puternic, retraversă Alpii, condu- 
când spre Italia 17 legiuni și 10 000 de călăreți. Pe 
lângă- asta, lăsase pentru paza Galiei 6 legiuni: sub 
comanda unui anume Varius, prieten al său și to- 
varăş de chefuri, poreclit Cotylon 46. 


45 Lucius Munatius Plancus, între 54—46 legat (ofiter 
de stat-major) al lui Cezar în Galia, Spania, Africa, în 
44 guvernator al unei mari părți din Galia. După lungi 
șovăieli și-a unit trupele cu ale lui Antoniu, în septembrie 
43; mai târziu l-a urmat în Asia, dar a trecut de partea 
lui Octavian Cezar în 32, cu un an înainte de :nfrângerea 
definitivă a lui Antoniu la Actium. 

4 Adică, în grecește, „Butoiul“ ; era mare beţivan. 

19 Cezar, văzând că - toate gândurile lui 
Cicero sunt pentru libertate, se detaşă de el? şi, 
prin mijlocirea unor prieteni comuni, îl invită pe 
Antoniu la tratative de împăcare. Cei trei s-au în- 
trunit pe o mică insulă din mijlocul unui râu şi au 
ținut sfat timp de trei zile 48. Au căzut destul de 
uşor la învoială în toate privinţele și şi-au împărţit 
între ei întreg teritoriul stăpânit de Roma ca pe o 
avere părintească, numai disputa în privința con- 
damnărilor la moarte le-a dat foarte mult de lucru, 
fiecare dintre ei vrând să-și ucidă adversarii şi să-şi 
salveze rudele şi prietenii. Până la urmă, îndârjiţi 
împotriva celor pe care îi urau, renunţară şi la 
respectul faţă de rude şi la devotamentul față de 
prieteni : Cezar îl sacrifică pe Cicero lui Antoniu, 
iar Antoniu, lui Cezar pe Lucius Cezar, care îi era 
unchi după mamă ; lui Lepidus îi acordară moartea 
propriului său frate, Paulus; alții însă spun că 
Lepidus l-ar fi sacrificat pe Paulus celorlalţi: doi, 
care îi reclamau moartea. Nu cred că a existat vreo- 
dată ceva mai crud și mai sălbatic decât acest târg; 
negociind moarte pentru moarte, îi ucideau deopo- 
trivă şi pe cei care îi obțineau şi pe cei pe care Îi 
cedau, iar crima lor față de prieteni era de fapt mai 
gravă, pentru că-i ucideau fără măcar să-i urască. 


20 Armatele care asistau la aceste negocieri 
au cerut ca Cezar să întărească alianța printr-o că- 
sătorie, luând de soţie pe Clodia, fata soției lui An- 


11 După victoria de la Mutina, Octavian merse cu tru- 
pele asupra Romei şi se făcu ales consul. 

48 Constituind, ca o magistratură, cel de-al doilea trium- 
virat (27 noiembrie 43) al cărui ţel declarat era răz- 
bunarea lui Cezar. După afișarea listei celor condam- 
naţi de ei la moarte (lislele de proscrişi) au pierit 1200 
de senatori şi 2000 de cavaleri. Cei 300 pomeniţi de Plu- 
tarh au fost numai cei mai de vază, 

toniu, Fulvia. Au convenit și în privința aceasta, 
apoi cele 300 de persoane din listele de proscriși au 
fost executate din ordinul lor. După uciderea lui 
Cicero, Antoniu a ordonat să-i fie tăiate capul și 
mâna dreaptă, cea cu care scrisese discursurile îm- 
potriva lui. Şi când i-au fost aduse le-a privit în- 
cântat, îndelung, tot izbucnind în hohote de bucurie, 
Apoi, sătul, porunci să fie ţintuite deasupra tribunei 
în For. Credea că-l insultă astfel pe mort ; de fapt, 
sfida soarta și îşi dezonora autoritatea în fata S 
întregi. Unchiul său, Cezar, căutat și urmărit, -s 
refugie la sora lui. Iar ea, când ucigașii au sosit şi 
au încercat să intre cu forța în camera ei, a ieşit în 
uşă şi, cu mâinile întinse în lături, le-a strigat în 
mai multe rânduri: „N-o să-l omoriţi pe Lucius 
Cezar înainte de a mă omori pe mine, mama gene- 
ralului vostru“. Datorită acestui curaj, a izbutit să-și 
scape fratele de urmărire şi de moarte. 


21 Dominația triumvirilor le-a fost romani- 
lor în cele mai multe privințe odioasă, iar principala 
responsabilitate o avea Antoniu, care era mai 

vârstnic decât Cezar şi mai puternic decât Lepidus 
şi care, de cum a scuturat jugul treburilor impor- 
tante, s-a și cufundat din nou în viaţa aceea a lui 
de voluptăți şi desfrâu. La unanima lui proastă re- 
putaţie .a fost un mic adaos ura stârnită de faptul 
că locuia. în fosta casă a marelui Pompei, un om nu 
mai puțin admirat pentru temperanţa și pentru viața 
lui aşezată şi modestă, cât pentru cele trei trium- 
furi ale sale “9. Romanii erau indignaţi să vadă casa, 


19 În septembrie 81, după războiul împotriva partizani- 
lor lui Marius ; 31 decembrie 71, după războiul din Spania 
împotriva lui Sertorius ; 30 septembrie 61, după războiul 
în Asia împotriva lui Mithridate și transformarea Siriei; 
şi Palestinei în provincii romane. 

de obicei închisă șefilor de state, generalilor și am- 
basadorilor, umilitor respinşi de la uşă, plină de 
mimi, de măscărici și de linguşitori beţi morţi, pen- 
tru întreţinerea cărora se cheltuia cea mai mare 
parte a banilor storşi cu atâtea violențe și asupriri. 
Nu numai că vindeau averile celor ucişi, acuzând 
calomnios pe rudele şi soțiile lor, nu numai că au 
impus tot soiul de impozite posibile, ci au mers până 
la a. jefui pe vestale, unde aflaseră că şi-au depus 
banii un număr de persoane, atât străini cât şi ce- 
tăţeni. Văzând că Antoniu este de nesăturat, Cezar 
îi ceru să împartă veniturile cu el. Au împărțit și 
armata, când au plecat în Macedonia împotriva lui 
Brutus și a lui Cassius. Roma au lăsat-o în grija lui 
Lepidus, 


22 Au trecut marea, au început operațiile, 
și-au aşezat taberele în fața adversarilor, Antoniu 
în dreptul lui Cassius, iar în. dreptul lui Brutus, 
Cezar. Acesta din urmă nu s-a distins prin nimic 
remarcabil, întreaga biruință și întregul succes sunt 
meritul lui Antoniu. În prima bătălie, Cezar, atacat 
violent de Brutus și învins, îşi părăsi tabăra şi doar 
un avans de o clipă l-a scăpat de urmăritori. Ver- 
siunea pe care o dă el în memorii este că, prevenit 
în vis de un prieten, s-a retras înainte de luptă. 
Antoniu îl învinse pe Cassius. Totuși, după unii 
autori, Antoniu n-ar fi fost de faţă cât a durat lupta, 
ci ar fi sosit după luptă, când deja începuse urmă- 
rirea dusmanilor. Pe Cassius l-a omorât, la rugă- 
mintea și la porunca lui Cassius însuși, Pindar, unul 
dintre liberţii săi devotați. Nu aflase că Brutus e 
biruitor. La câteva zile după aceea au angajat din 
nou lupta. Brutus, înfrânt, s-a sinucis 5. Gloria bi- 


5 Luptele acestea s-au dat în septembrie 42 lângă 
Philippi, în Macedonia orientală, aproape de longitudinea 
insulei 'Thasos. 

ruinței i-a revenit aproape întreagă lui Antoniu, 
pentru că lui Cezar îi fusese rău cât durase lupta. 
Când a dat de cadavrul lui Brutus, Antoniu l-a 
mustrat puţin pentru moartea fratelui său Gaius 
(într-adevăr, Brutus îi ucisese fratele în Macedonia, 
ca să-l răzbune pe Cicero); considerând însă că 
Hortensius este mai vinovat decât Brutus de ucide- 
rea fratelui său, dădu ordin ca MHortensius să fie 
executat pe mormântul lui Gaius ; iar peste Brutus 
aruncă propria lui mantie, o mantie foarte scumpă, 
de purpură, și dădu dispoziții unui libert al său să 
se îngrijească de înmormântare. Mai târziu, când a 
aflat că libertul acesta n-a ars pe rug şi mantia de 
purpură şi că a sustras o mare parte din banii des- 
tinaţi ceremoniei. funerare, a dat ordin să fie ucis. 


23 Cezar a plecat apoi la Roma ; se credea 
că boala nu-i mai lasă mult timp de trăit. Iar An- 
toniu, în fruntea unei mari armate, trecu în Grecia, 
cu intenţia de a aduna bani din toate provinciile 
orientale. Într-adevăr, promiseseră câte cinci mii de 
drahme de fiecare soldat și acum trebuia să recurgă 
la mijloace mai drastice de strângere a impozitelor. 
Cu grecii, Antoniu nu s-a purtat la început nici 
excentric, nici asupritor. Dimpotrivă, se amuza au- 
diind oamegii de litere, asistând la competiţiile spor- 
tive şi la oficierea misterelor ; era echitabil ca ju- 
decător ; se bucura auzind că i se spune prieten al 
grecilor, dar mai ales prieten al atenienilor ; a co- 
pleşit Cetatea cu daruri. Megarienii, vrând să-i arate 
şi ei, pentru a rivaliza cu Atena, ceva frumos, l-au 
invitat să vadă clădirea Sfatului lor. Antoniu s-a 
dus şi, în timp ce privea, l-au întrebat cum i se 
pare : „Mică, răspunse, şi pe deasupra dărăpănată“. 

Puse să se facă măsurători și la templul. din Delfi 
al lui Apolon, ca să termine construcţia, aşa cum 
de altfel se şi angajase în fața Senatului. 


24 După ce însă, încredințând Grecia lui 
Lucius Censorinus, a trecut în Asia şi a dat de bo- 
găţiile de acolo, şi au început să se perinde regii pe 
la uşa lui şi reginele să se întreacă în daruri, şi să 
încerce să-l seducă cu farmecele lor, în timp ce la 
Roma Cezar era hărțuit de răzmerițe şi de lupte, 
Antoniu, în tihna păcii, s-a întors la vechile lui pa- 
timi : îşi lăsă Curtea invadată şi infestată de Ana- 
xenori <citerişti, Xutoi flautişti, unul Metrodor, 
balerin, cutare trupă de artiști din Asia, de aceeași 
teapă, întrecând în îndrăzneală şi glume deocheate 
lepădăturile aduse din Italia. Atunci atmosfera de- 
veni insuportabilă, pentru că totul era târât în vâr- 
tejul acesta. Asia întreagă, asemenea acelei cetăţi a 
lui Sofocle, fu „năpădită de fum de sacrificii, de 
imnuri şi de vaier în același timp. Când a intrat 
Antoniu în Efes, cortegiul îl deschideau femei cos- 
tumate în bacante, bărbaţi și băieţi costumaţi în sa- 
tiri şi în Pani: cetatea era numai iederă, tirși5!, 
harpe, naiuri, flaute. Iar pe Antoniu îl strigau toţi 
Dionysos, „izvor de bucurie“, „bun ca mierea“. Cum 
şi era de bună seamă pentru unii, dar pentru cei 
mai mulți era Dionysos „cel crâncen“ și „cel crud“. 
Despuia oameni de neam de averile lor și le dăruia 
unor haimanale bune de bici şi lingăilor săi. Câţi 
n-au cerut, şi-au căpătat, averile unor oameni încă 
în viaţă, declarându-i morţi. Iar unui bucătar i-a 
dăruit, în schimbul unui prânz pe gustul său, casa 


51 Tirsul, atributul zeului Dionysos şi al însoţitorilor 
săi, satiri, bacantele. Era un baston lung, înfășurat în ie- 
deră, care avea la vârf un con de brad. 

unui cetățean al Magneziei 5. Până la urmă, când 
Antoniu a impus cetăților un al doilea tribut, a cu- 
tezat Ibreas să ia apărarea provinciei şi să-i spună 
într-un gust cam îndoielnic, dar menit să nu-i dis- 
placă lui Antoniu : „Dacă eşti în stare să iei de 
două ori tribut într-un singur an, trebuie să fii în 
stare să ne faci să avem două veri şi două toamne“. 
Și, deoarece Asia. dăduse 200 000 de talanţi, adăugă, 
cu pricepere şi curaj : „Pe aceştia, dacă nu-i ai încă, 
cere-i de la cei: care i-au strâns ; iar dacă i-ai luat 
de la ei şi totuşi nu-i ai, suntem pierduţi“. Auzind 
asta, Antoniu fu foarte zguduit ; pentru că în gene- 
ral habar n-avea ce se întâmplă, nu atît din pricina 
indolenței lui, cât dintr-o naivă încredere în antu- 
.rajul său. Era, într-adevăr, naiv şi înțelegea încet, 
dar când înţelegea că a greşit avea remușcări vio- 
lente şi își recuncștea vina chiar în fața celor rău 
trataţi de el. Atât răsplăţile, cât și pedepsele lui 
erau mari. Ştia toată lumea însă că ceea ce întrecea 
la el măsura era mai mult generozitatea decât se- 
veritatea. Pasiunea lui pentru glume și zeflemele 
usturătoare işi avea leacul în ea însăși : puteai să-ţi 
baţi joc de el la rândul tău şi să-l loveşti unde-l 
doare, pentru că nu-i plăcea mai puțin să se râdă. 
de el decât să râdă el de alţii. De altfel lucrul acesta 
i-a adus în multe privinţe prejudicii grave : neîn- 
chipuindu-şi că nişte oameni care glumeau cu el fără 
sală caută, când e vorba de lucruri serioase, să-l 
linguşească, ușor cădea pradă măgulirilor. Nu-şi dă- 
dea seama că vorba lor liberă era numai un condi- 
ment iînţepător pe care îl amestecau în lingușirile 
lor ca să'evite saţietatea ; urmăreau în mod abil, prin 
Hecăreala lor obraznică, la un pahar de vin, să-i dea 
impresia că supunerea și condescendența lor în 


5 Oraş în Lidia. 

chestiunile importante nu sunt ale unor oameni care 
umblă să-i intre în graţii, ci ale unora biruiţi de 
superioritatea inteligenței sale. 


„25 Având el firea asta, când la slăbiciunile 
lui. s-a adăugat, încununându-le, dragostea pentru 
Cleopatra şi a stârnit frenetic în el toate patimile 
care mai mocneau ascunse, ceea ce, mult-puţin, era 
totusi bun şi echilibrat in el n-a putut zăgăzui riul, 
ci s-a spulberat, întărind puterile răului, l 

Iată cum a căzut Antoniu în mrejele acestei iu- 
biri. Când a început campania împotriva parților, 

i-a trimis Cleopatrei invitația de a-i ieși în întâm- 
pinare în Cilicia, pentru a se justifica de acuzaţia 
că a dat bani și ajutoare lui Cassius în timpul răz- 
boiului. Trimisul lui Antoniu, Dellius5%, când a 
văzut-o cum arată și a înţeles câtă primejdioasă abi- 
litate e în vorbele ei, dându-și seama imediat că 
unei astfel de femei Antoniu n-are să-i facă nici un 
rău şi că mare va fi puterea ei asupra lui, a trecut 
de partea egiptencei și a începul s-o îndemne in- 
sistent să meargă în Cilicia, pregătită magnific, ca 
Hera lui Homer %, şi să nu se teamă de Antoniu, 
pentru că nu este general mai blând și mai bun 
decât el. Convinsă și de ce îi spunea Dellius, dar 
judecând şi după efectul pe care Îl avusese frumu- 


5 Ofițer de stat-major şi prieten al lui Antoniu. A scris 
o islorie a campaniei acestuia împotriva paraţilor. Horaţiu 
i-a închinat, mai târziu, o odă, 

51 Aluzie la un pasaj din cântul XIV al Iliadei (ver- 
sul 155 şi urm. în trad. Murnu, ed. 3955). Zeita Hera, gă- 
tită cu cele mai frumoase podoabe, merge la Zeus pentru 
ca acesta, orbit de farmecele ei, să-și întoarcă ochii de la 
luptă, lăsându-i ei libertatea de a interveni în favoarea 
aheilor, pe care-i proteja. 

seţea ei asupra lui Cezar şi asupra lui Gnaeus, fiul 
lui Pompei, spera acuma să-l aducă şi mai uşor pe 
Antoniu la picioarele ei. Într-adevăr, aceia o cu- 
noscuseră când era încă foarte tânără și când nu 
avea încă experienţa lumii ; lui Antoniu însă avea 
să i se arate în acel ceas al vieţii când frumuseţea 
unei femei atinge întreaga ei splendoare, iar jude- 
cata îi este deplină. De aceea îşi pregăti daruri şi 
bani din belşug şi un fast pe măsura puterii şi pros- 
perităţii regatului ei. Se ducea însă acolo punân- 
du-şi speranţele cele mai mari în ea însăşi, în vraja 
şi în fascinația pe care le răspândea, 


26 Primea scrisori după scrisori de la An- 
toniu și de la prietenii lui, ceea ce o făcu să-l dis- 
preţuiască şi să-și bată joc de el în așa măsură, încât 
iată ce făcu. Porni să urce râul Cydnos 5 într-o co- 
rabie cu pupa îmbrăcată în aur; pânzele, desfăşu- 
rate, erau de purpură, iar vâslele, de argint, se lă- 
sau în cadență de flaute, de naiuri şi de lire. 
Cleopatra însăşi stătea întinsă sub un baldachin bro- 
dat cu aur, costumată ca Afrodita din picturi, iar 
copii asemenea Eroşilor pictaţi, stăteau de o parte 
şi de alta a ei şi îi făceau vânt cu evantaiele. Pen- 
tru a completa tabloul, cele mai frumoase sclave ale 
ei, îmbrăcate ca nereide 5 şi grații 5, stăteau, care 


5 Râu în. Cilicia. Îşi strânge apele din văile masivului 
Taurus și, înainte de a se vărsa în Mediterana, trece prin 
Tars. A 

6 Cele 50 de fiice ale zeului mării, Nereus, și ale ocea- 
nidei Doris, 

57 Zeiţe ale frumuseţii. Erau tre: surori: Euphosyne, 
Thalia şi Aglae, fiicele lui Zeus și ale oceanidei Eurymene. 
Menirea lor era să răspândească bucuria în natură şi în 
sufletele oamenilor. Sunt reprezentate de obicei goale, ţi- 
nându-se de umeri. Două din ele privesc stând cu faţa, 
cea din mijloc este întoarsă cu spatele. 

la cârmă, care la parâme. Ardeau parfumuri care 
îmbălsămau țărmurile cu miresme miraculoase. O 
însoțeau, pe amândouă malurile, mulțimi de oameni, 
în timp ce unii, ca să asiste la spectacol, coborau din 
cetate. Când s-a scurs și gloata din agora, Antoniu, 
care era la tribună, a rămas singur. Se răspândise 
pretutindeni zvonul că Afrodita însăşi, cu alaiul ei, 
vine la Dionysos, pentru fericirea Asiei. Antoniu 
trimise s-o invite la masă. Ea însă socoti de cuviinţă 
că e mai bine să vină el la ea. Iar el, ca să-i dove- 
dească bunele lui maniere şi sentimente, acceptă și 
se duse. Găsi la ea un fast inexprimabil, dar îl uimi 
indeosebi belșugul de lumini. Se spune că atâtea 
făclii își revărsau şi-şi înălțau strălucirea de pretu- 
tindeni deodată și că erau, prin poziţia și înclinarea 
lor, astfel dispuse și combinate în forme de patrula- 
tere şi de cercuri, încât priveliștea aceea trebuie 
numărată printre acele foarte rare frumuseți care 
merită să fie văzute. 


27 A doua zi a invitat-o el la masă, cu am- 
biţia s-o întreacă în fast și bun-gust, însă, inferior 
în amândouă, și în amândouă înfrânt, el cel dintâi 
porni să-şi bată joc de sărăcia și lipsa de rafinament 
a primirii sale. lar Cleopatra, când văzu și după 
glume că Antoniu nu este mult mai mult decât un 
soldat necioplit, se purtă și ea curând la fel cu el, 
fără reţinere, cu îndrăzneală. Din cât se spune, con- 
siderată în sine, frumuseţea ei nu era absolut in- 
comparabilă, nici făcută să-i lase pe privitori muţi 
de uimire, dar, când o frecventai mai mult, avea o 
putere de atracţie irezistibilă ; înfăţişarea ei, conver- 
sația cuceritoare, un nu-ştiu-ce fără asemănare care 
îi învăluia fiecare gest, toate la un loc dădeau sufle- 
tului aripi către ea. Când vorbea, muzica- glasului 

ei era o încântare. Iar limba, ca pe un instrument 
policord, și-o trecea cu uşurinţă, după voie, de la un 
grai la altul, astfel că extrem de puțini erau străi- 
nii cu care conversa prin interpret, celor mai mulți 
răspunzându-le personal, fie că erau etiopieni, trog- 
lodiţi 5%, evrei, arabi, sirieni, mezi sau parți. Şi mai 
ştia, se spune, și multe alte limbi, în timp ce regii 
care o precedaseră nu fuseseră în stare să înveţe nici 
egipteana, iar unii uitaseră chiar macedoneana. 


28 Învins de vraja ei, Antoniu uită de toate. 
Ca să-i apere interesele, soţia sa, Fulvia, lupta la 
Roma împotriva lui Cezar, iar în Mesopotamia erau 
concentrate, gata să atace Siria, trupele parţilor, a 
căror comandă supremă fusese încredințată de ge- 
neralii regelui lui Labienus 5. Dar pe Antoniu, Cleo- 
patra îl luă cu ea la Alexandria, unde, ca un tânăr 
fără griji, risipea în petreceri şi distracţii lucrul pe 
care Antifon ®© îl socotește cel mai de preț : timpul. 
Alcătuiseră un fel de asociaţie „a inimitabililor“ şi 
nu trecea zi fără să se invite unii pe alţii la ospeţe 
pentru care risipeau sume de necrezut. Medicul 


% Numele unui popor din Egipt, care, după Herodot, 
locuia în peşteri. 

% Quintus Attius Labienus, trimis de Brutus și de Cas- 
sius la Orodes, regele parţilor, după ajutoare, rămâne la 
curtea lui Orodes. După ce a condus o vreme trupele parte 
împotriva lui Antoniu, a fost abandonat de parți şi înfrânt 
în 39 îe.n. de P. Ventidius. Fuge în Cilicia, unde îl prinde 
şi îl ucide Demetrius, un libert al lui Cezar. 

© Antifon, sofist din sec. al V-lea. Autor al unor tra- 
tate de filosofie și morală, din care s-au păstrat doar câ- 
teva fragmente. Doctrina sa îmb.nă utilitarismul cu un he- 
donism moderat, de tip democritean și epicureic, punând 
la baza moralei absenţa durerii. Au existat două personaje 
contemporane cu numele Antifon: unul orator şi om po- 
litic, celălalt, sofist. Anticii îl comtungau pe cel de-al .do'i- 
lea cu primul. 

Philotas din Amtissa îi povestea bunicului meu 
Lamprias că pe vremea aceea era la studii în 
Alexandria şi se împrietenise cu unul din bucătarii 
Curţii. Cum era tânăr, se lăsă convins de acesta să 
asiste la costisitoarele pregătiri ale unui astfel de 
banchet. Introdus la bucătărie și văzând, printre al- 
tele multe, și opt mistreți puși la frigare, întrebă 
cu mirare care era numărul comesenilor. Bucătarul 
îi răspunse râzând că nu erau deloc mulţi, doar vreo 
doisprezece. Dar că fiecare fel trebuie servit când 
este mai gustos, ceea ce nu durează decât un răstimp 
foarte scurt. Or, se poate întâmpla ca Antoniu să 
ceară acuma să fie servit, iar peste o clipă, surve- 
nind cine ştie ce, să amâne și să ceară un pahar de 
vin sau să se avânte într-o conversaţie. Și de aceea, 
spunea bucătarul, sunt pregătite nu unul, ci mai 
multe ospeţe, pentru că e imposibil de prevăzut când 
va începe. Asta spunea Philotas, adăugând că, mai 
târziu, ajunsese să fie admis în anturajul celui mai 
vârstnic dintre fiii lui Antoniu, pe care il avea de 
la Fulvia. Într-un rând, lua masa la el împreună cu 
alţi prieteni, ceca ce se întâmpla în mod normal când 
fiul nu mergea să mănânce la tatăl său. Într-un rând 
era acolo un medic care debita fără sfială verzi și 
uscate şi căruia Philotas i-a închis gura cu următo- 
rul sofism : „Trebuie administrat ceva rece oricui 
are febră de un fel anume ; orice om care are febră 
are febră de un fel anume ; deci trebuie administrat 
ceva rece oricui are febră.“ Omul rămase pe gân- 
duri şi nu mai scoase o vorbă, iar fiul lui Antoniu 
râse încântat și spuse : „Philotas, îţi dăruiesc tot ce-i 
acolo“, arătându-i o masă încărcată de mari cupe. 
Philotas îi mulţumi ca pentru o simplă bună inten- 
tie, departe de a crede că un copil atât de nevârstnic 
are cum să facă daruri atât de mari, dar nu trecu 

mult și veni la el un sclav aducându-i paharele în- 
tru-un coş și spunându-i că-și poate grava numele 
pe ele. Când văzu că Philotas, parcă ferindu-se de 
o nenorocire, se teme să primească, sclavul îi spuse : 
„De ce şovăi, om fricos ! Nu ştii că cel care ţi le. dă 
e fiul lui Antoniu şi că are de unde să-ți dăruiască 
de două ori pe-atâtea pahare şi încă de aur ? Totuşi, 
dacă ai vrea să mă asculţi, ai veni la Curte să iei 
contravaloarea lor în bani. Mai ştii, poate într-o zi 
îi vine lui Antoniu, cheful să revadă una din cupele 
acestea antice, lucrate cu atâta artă.“ 

Iată ce-mi spunea bunicul că Philotas nu pierdea 
nici un prilej să-i povestească, 


29 Cleopatra nu împărțea, ca Platon 6, arta 
lingușirii în patru, ci în infinite forme și, serios sau 
pornită să se amuze, îi procura lui Antoniu plăceri 
și bucurii mereu noi, ocupându-se de el zi și noapte, 
fără răgaz. Juca zaruri cu el, bea cu el, vâna cu el, 
asista la exerciţiile lui militare. Iar noaptea, când 
el se oprea pe la ușile şi ferestrele oamenilor, fă- 
cându-le farse, ea bătea străzile hoinărind împreună 
cu el, îmbrăcată ca o sclavă, pentru că şi el încerca 
să se deghizeze în sclav. Din pricina asta nu o dată 
s-a întors acasă, spre încântarea lui, alungat cu 
glume grosolane, adesea chiar cu lovituri. De altfel 
mulți alexandrini bănuiau că el este. dar se amuzau 
de şotiile lui şi chiar intrau in jocul lui, nu fără 
finețe şi bun-gust, spunând încântați că Antoniu 
pune în fața romanilor masca tragică, iar în faţa lor 
pe cea comică. Ar fi multă flecăreală din parte-mi 
să înşir aici nenumăratele lui renghiuri. O dată, de 
pildă, pescuia şi nu prindea nimic, ceea ce, în pre- 
zenţa Cleopatrei, îl cam necăjea. Atunci dădu ordin 


GL În dialogul numit Gorgias. 

pescarilor să se cufunde și, pe ascuns, să-i prindă 
de cârligul undiței peşti prinşi dinainte. Trase dè 
două-trei ori, dar egipteanca observase. Şi, prefă- 
cându-se, aduse la cunoștința prietenilor succesele 
lui Antoniu și-i invită pentru a doua zi să asiste și 
ei. Veniră mulți, se urcară în luntrile pescărești, iar 
Antoniu aruncă undița. Atunci Cleopatra porunci 
unui om al ei să se cufunde şi, luând-o înaintea ce- 
lorlalți, să prindă de cârlig un pește de Pont, sărat. 
Antoniu, simțind că are pește, trase, dar, cum era 
şi firesc, se iscară hohote de râs. „Generale, îi spuse 
Cleopatra, lasă undița pe seama noastră, regi ai oa- 
menilor din Pharos şi din Canope : tu eşti vânător 
de cetăţi, de regate și de continente.“ 


30 În vreme ce zburda aşa, ca un băiețandru 
fără minte, Antoniu primi două: vești: una de la 
Roma, şi anume că Lucius, fratele lui, și Fulvia, so- 
ţia lui, după ce fuseseră adversari se aliaseră îm= 
potriva lui Cezar, iar acum erau înfrânți și siliţi să 
părăsească Italia 70, cealaltă, cu nimic mai bună, că 
Labienus, în fruntea parților, a ocupat întreaga Asie 
de la Eufrat şi- Siria până în Lidia și Ionia. Antoniu 
se trezi cu greu, ca dintr-un somn de om beat, porni 
să atace pe parti și înaintă până în Fenicia, dar, pri- 
mind de la Fulvia scrisori pline de tânguiri, se în- 
dreptă spre Italia cu o flotă de 200 de nave. În cursul 


7 În timp ce Antoniu era în Orient, lui Octavian, în- 
tors în Italia, îi revenea ingrata obligaţie de a smulge 
pământ ţăranilor pentru a-l împărţi soldaţilor. Profitând 
de nemulțumiri, Fulvia şi Lucius Antonius (consul în 41) 
au vrut să-l doboare pe Octavian luând partea ţăranilor 
deposedali ; dar Octavian, ajutat de prielenul său Agrippa, 
l-a încolțit pa Lucius în Perusia (azi Perugia) şi l-a silit 
să cupituieze. 

drumului luă la bord pe toţi partizanii săi care fu- 
„giseră din Italia şi află de la ei că războiul îl pro- 
vocase Fulvia, care avea o fire activă și îndrăzneață 
şi care, mai ales, spera că, dacă au loc ciocniri în 
Italia, îl va scoate pe Antoniu din braţele Cleopatrei. 
Fulvia însăşi pornise să-i iasă în întâmpinare. Din 
fericire însă s-a întâmplat să se îmbolnăvească şi 
să moară în Sicion, ceea ce sporea și mai mult şan- 
sele de împăcare cu Cezar. Într-adevăr, când Anto- 
niu a ajuns în Italia şi s-a văzut că Cezar nu-i mai 
face nici o imputare şi că aruncă asupra Fulviei 
responsabilitatea actelor care îi fuseseră reproşate 
înainte lui, prietenii lor nu i-au lăsat să examineze 
mai adânc această explicaţie. S-au împăcat şi au 
împărţit între ei puterea, stabilind drept hotar Ma- 
rea Ionică și atribuind Orientul lui Antoniu, iar 
Occidentul lui Cezar ; lui Lepidus i-au lăsat Africa ; 
au convenit ca, atunci: când nu vor dori să exercite 
personal consulatul, acest lucru să-l facă în parte 
dreaptă prietenii lor. 


31 Acordul putea fi socotit bun, dar avea ne- 
voie de o garanție mai trainică, pe care soarta o puse 
la dispoziția lor. Cezar avea o soră mai mare, doar 
după tată ; ea era fata Ancheriei, el, fiul Atiei 7t. Își 
iubea nespus de mult sora, care era, din cât se spune, 
o femeie minunată. Acum era văduvă, soțul ei Gaius 
Marcellus murise nu demult. După moartea Fulviei, 
Antoniu era considerat şi el văduv: nu tăgăduia 
legătura lui cu Cleopatra, pe care nu consimţise încă 
s-o ia de soţie, ci mai opunea dragostei lui pentru 
egipteancă dramul acesta de rațiune. Toţi îl îndem- 
nau la căsătorie în speranța că, dacă Octavia, care 


71 Nepoată de soră a lui Gaius Iulius Caesar, fiica Iuliei 
minor şi a lui Attius Balbus. 

pe lângă frumuseţe avea caracter şi inteligență, va 
fi alături de Antoniu şi se va face iubită de el, cum 
era de așteptat de la o femeie ca ea, lucrul acesta 
va aduce concordia și va salva pacea lumii. Cum o 
astfel de alianţă convenea și lui Antoniu şi lui Ce- 
zar, s-au întors la Roma și au celebrat căsătoria, deşi 
legea nu îngăduia acest lucru înainte de a trece 10 
luni de la decesul bărbatului. Dar, printr-un decret, 
Senatul le-a acordat dispensa de termen. 


32 În vreme aceasta Sextus Pompeius? 
ocupa Sicilia, devasta Italia și, cu. numeroasele co- 
răbii corsare de sub comanda piratului Menas și a 
lui Menecrates, făcea marea nenavigabilă. Totuşi, 
pentru că purtarea lui faţă de Antoniu era apreciată 
ca plină de generozitate (dăduse adăpost mamei aces- 
tuia, când ea fugise din Italia împreună cu Fulvia) 
au hotărât să încheie și cu el pacea. S-au întrunit 
pe extremitatea promontoriului de la Misenum 2. 
Flota lui Pompei era ancorată în apropiere, iar in- 
fanteria lui Antoniu și a lui Cezar aliată pe țărm 
Au convenit ca Pompei să rămână stăpânul Sardi- 
niei şi al Siciliei, să curețe marea de vasele de pirați 
şi să trimită la Roma o cantitate stabilită de grâne. 
Apoi s-au invitat unii pe alții la masă, primul care 
urma să dea un. banchet fiind, cum au hotărât prin 
tragere la sorţi, Pompei. Când Antoniu l-a întrebat 


î Sextus Pompeius (75—35) a fost fiul mai mic al 
marelui Pompei. A scăpat cu viaţă din crâncena luptă de 
la Munda (45), apoi, dușman al, triumvirilor, a trezit 
la o nouă viață pirateria în întreaga Mediterană (ni- 
micită în 67 de tatăl său). Navele lui împiedicau aprovazioa 
narea Italiei cu grâu, înfometând-o. 


3 Promontoriu în Italia, închide la nord golful Napoli. 

unde urmează să ia masa, Pompei îi replică, arătând 
vâsul lui amiral : „Acolo, pentru că lui Pompei altă 
casă părintească nu i-a mai rămas“. Era un reproș 
adresat lui Antoniu, care era acum proprietarul casei 
lui Pompei tatăl. Fixă corabia cu ancore, puse să se 
construiască un pod între promontoriu și puntea co- 
răbiei şi îi primi cu multă curtenie. Când petrecerea 
s-a încins și glumele pe socoteala Cleopatrei și a lui 
Antoniu erau în floare, piratul Menas se apropie de 
e] și-i spuse, aşa ca ceilalți să nu audă: „Nu vrei 
să tai frânghiile ancorelor și să te fac nu stăpânul 
Siciliei și al Sardiniei, ci al întregii lumi romane ?“ 
Pompei reflectă o clipă, apoi îi spuse: „Trebuia, 
Menas, să faci asta fără să mă previi; acuma tre- 
buie să ne mulțumim cu ce este; nu stă în firea 
mea să-mi calc cuvântul dat“. După ce a fost la rân- 
dul său musafirul celorlalţi doi, Pompei se întoarse 
în Sicilia. 


33 După aceste tratative de pace, Antoniu 
trimise înainte pe Ventidius 7 în Asia, ca să împie- 
dice înaintarea parţilor. El însuși, ca să facă plăcere 
lui Cezar, acceptă să fie desemnat preot al cefuilalt 
Cezar. De altfel în toate treburile politice, chiar în 
cele mai importante, acționau in bună înțelegere și 
prietenie.. În schimb, când era vorba de jocuri, pe 
Antoniu îl mâhnea că era mereu învins de Cezar. 
Adusese cu el din Egipt un cititor în zodii care, fie 
ca să-i facă pe plac Cleopatrei, fie de bună-credinţă, 
îi spunea fără ocol lui Antoniu că destinul lui, deși 


4 Publius Ventidius Bassus, de origine umilă, a ajuns 
tribun al poporului, pretor, senator. Partizan și general al 
lui Antoniu. Între 39—38 întreprinde o campanie vic- 
torioasă în Asia Mică, unde îl învinge pe Labienus, pe 
atunci în serviciul parţilor. Cucereştie Siria, Cilicia, Pales- 
tina. În 38, câştigă o altă campanie, impotriva lui Paco- 
rus. 

splendid și magnific, e pus în umbră de cel al lui 
Cezar! şi îl sfătuia să se ducă departe, cât poate de 
departe de tânărul acesta. „Geniul tău“, îi spunea, 
„se teme de al lui; mândru, cu fruntea sus, când e 
singur ; când se apropie celălalt devine plecat și 
umil.“ Şi faptele păreau să-i dea dreptate egiptea- 
nului. Ori de câte ori, ca să se amuze, trăgeau ceva 
la sorți, ori de câte ori jucau zaruri, Antoniu ieşea 
bătut. Adesea făceau lupte de cocoşi, adesea de pre- 
pelițe. Biruiau ale lui Cezar. Antoniu, fără să arate, 
se simțea rănit și, acordându-i egipteanului şi mai 
mult credit, plecă din Italia, lăsând interesele sale 
în grija lui Cezar. O luă cu el până în Grecia şi pe 
Octaviu, cu care avusese o fetiță. Petrecea iarna la 
Atena, când i-au fost anunțate primele succese ale 
lui Ventidius : o bătălie în care parții fuseseră în- 
vinși, iar Labienus şi Pharnapates, cel mai bun 
general al regelui Hyrodes 5, uciși. De bucurie, An- 
toniu dădu un ospăț grecilor şi făcu pe gimnaziar- 
hul 76 la Atena : lăsând acasă însemnele puterii, ve- 
nea doar în himation, în sandalele albe şi cu nuielele 
de gimnaziarh și se ocupa de separarea tinerilor 
luptători, luându-i de grumaji cu mâna lui. 


34 Când fu gata să plece la război, își făcu 
o cunună din măslinul sacru 7! şi, conform unui sfat 


733 Hyrodes sau Orodes, rege al parţilor, învingătorul lui 
„Crassus, tatăl lui Phraates de care va fi vorba ma, jos. 

75 Un cetățean bogat care, în numele oraşului, îl supra- 
veghea pe tineri în timpul exerciţiilor în gimnazii. 

"7 Măslinul de pe Acropola Atenei. Legenda spune că 
pe vremen regelui Cecrops, Poseidon şi Atena au vrut să 
fie cinstiţi în Atica ca divinități suverane. Fiecare dintre 
cei doi zei au făcut un dar “ținutului. Poseidon, lovind 
stânca Acropolei cu tridentul a creat un lac sărat, iar 
Atena a sădit un măslin. Cum cei doi zei au început să -se 
certe asupra ținutului, ceilalţi zei au venit să arbitreze, 
preferând lacului măslinul 

oracular, îşi umplu un vas cu apă din Clepsidra 8, 
pe care apoi îl luă cu el. 

Între timp Ventidius căzu în Cyrrestica asupra lui 
Pacoros, fiul regelui, care se îndrepta în fruntea 
unei mari armate spre Siria, îl infrânse şi nimici 
un număr enorm de luptători. Pacoros căzuse între 
cei dintâi. Această faptă de arme, pentru romani 
una dintre cele mai strălucite ale istoriei lor, re- 
prezenta şi o completă revanșă pentru dezastrul lui 
Crassus. Datorită ei, parții, biruiţi în trei bătălii con- 
secutive, fură iarăşi siliți să se retragă în Media și 
în Mesopotamia. Ventidius, temându-se să nu stâr- 
nească invidia lui Antoniu, renunță să-i urmărească 
mai departe pe parți şi se mulţumi să urmărească 
şi să înfrângă populaţiile răzvrătite, şi să-l asedieze 
în Samosatha pe Antioh Comagenul 7%. Când acesta 
îi promise o mie de talanţi şi supunere la toate or- 
dinele lui Antoniu, Ventidius îi răspunse să se adre- 
seze lui Antoniu însuși. Antoniu era acum aproape 
si nu-l lăsa pe Ventidius să încheie pacea cu Antioh, 
dorind ca măcar succesul acesta să-i poarte numele, 
să nu i se datoreze absolut toate lui Ventidius. Dar 
asediul se lungea. Cei asediați, care renunțaseră la 
încheierea unei păci, trecuseră la o apărare ener- 
gică, iar Antoniu, văzând că nu izbuteşte, cuprins 
de ruşine și de regret, fu foarte bucuros să încheie 


R O fântână în citadela Atenei, numită așa pentru că 
se umplea când începeau să sufle vânturile etesiene și seca 
atunci când acestea încetau. 

7 Antioh I Comagenul (69—34) fiul lui Mithrada- 
tes I Comagenul și al Laodicei a Siriei. Mai întâi e 
dușman al romanilor, apoi încheie pace (64) și obţine 
de la Pompei noi ţinuturi. Comagena se alla între Siria 
septentrională şi Cilicia, Samosatha era pe cursul superior 
al Eulratului. 

pacea cu Antioh în schimbul a trei sute de talanti. 
Apoi, după ce rezolvă câteva lucruri de mai mică 
importanţă în Siria, se întoarse la Atena, dădu lui 
Ventidius toate onorurile care i se cuveneau, apoi 
îl trimise la Roma, pentru triumf. Ventidius este, 
până în zilele noastre, singurul care a triumfat îm- 
potriva parţilor. Era un om de origine obscură, care 
datora prieteniei lui Antoniu prilejul unor acțiuni 
importante și care se folosise atât de bine de pri- 
lejurile oferite, încât a confirmat vorba care circula 
pe seama lui Antoniu şi a lui Cezar 8, că erau mai 
norocoși în campaniile comandate de generalii lor, 
decât în cele comandate de ei înşişi. Într-adevăr, şi 
alt general al lui Antoniu, Sossius êt, a câştigat nu- 
meroase victorii în Siria, iar Canidius 8, lăsat de 
Antoniu în. Armenia, a învins pe armeni, pe regii 
iberilor şi albanilor ® şi a înaintat până în Caucaz. 
Aceste victorii înălțau în ochii barbarilor numele şi 
gloria puterii lui Antoniu. 
t 


35 Incitat iarăşi împotriva lui Cezar de nişte 
calomnii, Antonju porni spre Italia cu 300 de nave. 
La Brindisi nu fu primit şi acostă la Tarent. De 
acolo 'o trimise pe Octavia (care venise icu el din 
Grecia) la fratele ei, aşa cum ea însăşi ceruse. Oc- 


8 Octavian. 4 

8i Unul dintre cei mai credincioşi generali ai lui An- 
toniu. A guvernat, din 38 î.Cr,, Siria, a purtat război îm- 
potriva iudeilor ; consul în 32. 

82 Publius Canidius Crassus a luptat de partea lui Lu- 
cius Antonius în războiul terminat la Perusia, a învins pe 
iberi şi pe albani în 36. A rămas fidel până la sfâr- 
şit lui Antoniu şi Cleopatrei. La Actium a fost comandan- 
tul trupelor terestre. 

2 Locuitorii Albaniei, regiune din sud-vestul Mării Cas- 
pice, mărginită la nord de Muntii Caucaz, la sud de râurile 
Cyrus şi Araxes, iar la vest de Hiberia, 

tavia, după ce avusese de la Antoniu o a. doua. fe- 
tițtă, era acum idin nou însărcinată. Se întâlni au 
Cezar pe drum și, în prezenţa prietenilor acestuia, 
Agrippa 8! şi Mecena ®, îl rugă, cu multe, multe 
implorări şi lacrimi să n-o lase să ajungă, din cea 
mai fericită, cea mai nenorocită femeie din lume. 
Acuma ochii tuturor sunt aţintiți asupra ei, soţia 
unuia. din stăpânii lumii și sona celuilalt. „Dacă vor 
precumpăni gândurile rele şi va izbucni războiul, 
voi nu aveți de unde ști cui îi este dat să biruie şi 
cui să fie înfrânt, dar pentru mine va fi groaznic 
oricum“. Înduioşat, Cezar sosi la Tarent cu gânduri 
pașnice și cine era atunci pe acolo a putut asista 
la un spectacol magnific : o mare armată în repaus, 
o mare flotă neclintită ancorată aproape de coastă, 
întâlnirea plină de căldură dintre Cezar și Antoniu 
şi dintre prietenii lor. întăi i-a poftit la masă An- 
toniu : Cezar îi acordase surorii sale această prio- 
ritate. După aceea au căzut de acord ca Cezar să-i 
dea lui Antoniu două legiuni pentru războiul cu 
parții, iar Antoniu lui Cezar 100 de corăbii cu pin- 
ten de bronz. În plus, Octavia obţinu de la soţ pen- 
tru frate 20 de brigantine, iar de la frate pentru soț 
1000 de legionari. După acest acord, Cezar se grăbi 
să înceapă operațiile împotriva lui Pompei, pentru 
a cuceri Sicilia, iar Antoniu, încredinţându-i pe 
Octavia și pe copiii lui, atât cei avuţi ou Octavia, 
cât şi cei cu Fulvia, trecu în Asia. 


3 Marcus Vipsanius Agrippa (63 î.Cr.—12 d.Cr). Prie- 
ten, general şi mai târziu ginere al lui Octavian August. 

% Caius: Mecenas, prieten și colaborator al lu. Octavian 
August. Om de cultură, a grupat în jurul său într-un cere 
literar pe cei mai de seamă scriitori ai vremii (Virgiliu, 
Horaţiu, Properţiu etc.). Influenţa sa asupra acestora a fă- 
cut din literatură un sprijin activ al politicii lui August. 

36 Dar, pe măsură ce se apropia de Siria, 
funesta lui pasiune pentru Cleopatra, dragostea lui 
care păruşe pentru totdeauna adormită la descân- 
tecul unor gânduri mai bune, se aprindea iarăși, 
prindea din nou puteri. Până la urmă, ca un cal 
greu de stăpânit şi nărăvaș, cum spune Platon, dând 
cu piciorul la toate hotărârile frumoase și mântui- 
toare, trimise pe Fonteius Cupilo să i-o aducă „pe 
Cleopatra în Siria. Darurile pe care i le-a făcut 
Antoniu la sosire n-au fost nici puţine, nici neîn- 
semnate : Fenicia, Coele-Siria, Ciprul, cea mai 
mare parte a Ciliciei ; în pius, ținutul balsumiler 

tal Iudeėi şi toată zona litorulă, dinspre Mediterana, 
a Arabiei nabateene:t, să Je adauge pe toate rega- 
tului ei. Darurile acestea i-au mâhnit adânc pe ro- 
mani. Totuşi, Antoniu conlinuă să dăruiască, chiar 
unor simpli particulari, tetrahii și regate populate 
şi, pe de altă parte, să detroneze numeroşi regi, ca 
de pildă pe Antigon al ludeci“, pe care îl deca- 
pită în public, condamnare până atunci fără prece- 
dent pentru un rege. Dar ce-i mâhnea mai mult 
decât orice era umilinţa produsă de onorurile acordate 
Cleopatrei. Iar Antoniu a agravat şi mai mult lu- 
cerurile, rcunoscând pe cei doi copii gemeni avuţi 
de la ea, Alexandru și Cleopatra, supranumiţi Soa- 
rele şi Luna. Și totuşi știa să-și facă o glorie din 


:5 În extremul nord al Arabiei, între Mesopotamia, estul 
Siriei şi Palestinei şi nordul peninsulei Arabia, existau o 
srie de principate și regate mici, dintre care cel mai im- 
portant era cel al nabateilor, cu capitala Petra. A devenit, 
în 60 î.Cr., stat client Romei, situație în care rămâne 
până în anul 105 d.Cr., când Traian o transformă în pro- 
vincie romană. În timpul războiului civil dintre Antoniu 
şi Octavian, arabii nabatei au fost de partea lui Antoniu. 

57 Rege al Iudeii între anii 40—37. 

aceste acte degradante : spunea că grandoarea pu- 
terii romane se vede nu din ceea ce iau romanii, ci 
din ce idăruiesc şi că şi noblețea sângelui se răspân- 
deşte în lume dând naştere şi lăsând drept urmaşi 
regi cât mai mulţi. Doar aşa s-a născut şi străbunul 
familiei sale : Heracles nu şi-a aşezat întreaga lui 
nădejde de urmaşi într-un singur pintece ci, înfrun- 
tând legile lui Solon ® şi acuzaţia de legături ile- 
gitime, s-a străduit să lase, după legile firii, înce- 
put şi temelie pentru multe neamuri. 


37 Când Phraates*f l-a ucis pe tatăl său 
Hyrodes şi i-a luat tronul, au fugit numeroși parți 
şi, printre ei, şi Monaises, un personaj important 
şi puternic, care se refugie la Antoniu. Acesta, 
comparându-i soarta cu a lui Temistocle% şi pro- 
pria. lui bogăţie şi generozitate cu cea a regilor 
perşi, îi dărui lui Monaises trei cetăţi, Larissa, 
Arethousa şi Hierapolis, numită mai de mult Bam- 
byce. Iar când regele parților îi garantă Jui Monai- 
ses imunitatea, Antoniu fu încântat să-l vadă în- 
torcându-se acasă, pentru că hotărâse să-l mistifice 


55 Miticul Heracles nu putea să înfrunte legile lui So- 
lon, care a trăit la Atena între 639—559 î.e.n. E, la Plu- 
tarh, doar un fel de a vorbi. 

39 Phraates IV (37—21) rege part. Fiul și asasinul 
tatălui său Orodes, care zdrobise armatele lui Crassus. 

%W Temistocle (525—460). Om politic şi general ate- 
nian, şeful grupării democratice. Devenit arhonte după 
ostracizarea oligarhului Arisţide (483—482). Temistocle a 
pus bazele puterii maritime ateniene, construind o flotă 
militară cu care a obţinut celebra victorie de la Salamina 
(480 î.Cr.), asupra flotei persane. Ostracizat în 471 de către 
gruparea oligarhică. Temistocle s-a refugiat în Persia, unde 
a si murit, 

pe Phraates, încredinţându-l că va fi pace dacă 
restituie drapelele luate de la Crassus și restul de 
prizonieri. 

Trimise pe Cleopatra în Egipt, iar el traversă 
Arabia şi se duse în Armenia, unde se concentraseră 
forțele. sale şi ale aliaţilor săi (aliaţi foarte nume- 
roşi, cel mai important fiind regele Armeniei Ar- 
tavasdes 91, care îi punea la dispoziţie 6000 de că- 
lăreţi şi 7000 de pedestrași). Stabili efectivele ar- 
matei : erau 60000 de pedestrași romani și cavale- 
ria afectată lor, 10009 de spanioli și gali, iar 
celelalte neamuri se ridicau la 30 000, cuvaleria şi 
infanteria uşoară inclusiv. Dar toată pregătirea și 
Puterea aceasta, care a înfricoșat până şi pe inzii 
de dincolo de Bactriana și a zguduit întreaga Asie, 
i-a fost, din pricina Cleopatrei, zadarnică. Nerăbdă- 
tor să petreacă iarna cu ca, a început operaţiile 
înainte de momentul potrivit, iar măsurile pe care 
le lua erau dezordonate, pentru că nu mai era în 
chip evident stăpânul raţiunii sale, ci, sub puterea 
unui magic elixir, gândul lui se întorcea obsesiv 
către regină, dornic mai mult s-o revadă pe ea, 
decât să învingă. 


38 Astfel, ar fi trebuit în primul rând să 
ierneze în Armenia şi să-şi odihnească acolo temei- 
nic trupele, sleite de cele 8000 de stadii? :străbă- 
tute, şi să ocupe Media la începutul primăverii, 
inainte ca parții să-şi părăsească taberele de iarnă. 
Dar el, incapabil să aștepte atâta vreme, porni ime- 
diat şi, lăsând Armenia în stânga lui, invadă şi de-. 
vastă Atropatena. A doua greșeală : maşinile lui de 

% Fiul și urmașul lui Tigranes (97—56), împotriva că- 
ruia luptaseră Lucullus şi Pompei. 


% Cam 1500 km. 

asediu (printre care și un berbece de 80 de picioare 
lungime), transportate de 300 de care, maşini din- 
tre care nici una, dacă se strica, nu putea fi re- 
parată la timp, pentru că în regiunea aceea. înaltă 
se găsea numai lemn prea scurt și prea moale, ma- 
şinile acestea, în graba lui, le-a părăsit, considerând 
că îi încetinesc marșul. Lăsându-le 'deci în paza 
unei gărzi sub comanda lui Statianus, el începu ase- 
diul marii cetăți Phraata, în care se găseau copiii 
şi soțiile regelui Mediei. Nevoia îi dovedi curând ce 
mare eroare făcuse lăsând in urmă maşinile; în 
plin asediu fu constrâns să înalțe, cu mare cheltu- 
ială de timp şi de forţe, un terasament de atac. În 
timpul acesta Phraates, care cobora cu o mare ar- 
mată și care auzise de abandonarea carelor şi a 
maşinilor transportate de ele, trimise împotriva lor 
un puternic detașament de cavalerie. Statianus, în- 
cercuit, fu ucis şi fură uciși o dată cu el 10000 de 
soldaţi. Barbarii puseră mâna pe maşini și le dis- 
truseră. Luară şi o mulţime de prizonieri, printre 
cure şi pe regele Polemon %:. 


39 Cum era şi firesc, dezastrul acesta neas- 
teptat, chiar la începutul războiului, a scăzut mora- 
lul întregii armate a lui Antoniu. Iar armeanul Ar- 
tavasdes, considerându-i pe romani pierduţi, își luă 
armata. şi se duse, deşi era printre principalii res- 
ponsabili pentru această campanie. Apărură parții, 
plini de succesul lor și azvârlind romanilor amenin- 
țări insultătoare. Antoniu, socotind că dacă lasă 
armata inactivă, descurajarea și teama au să stăruie 
sau să sporească in rândurile ei, luă zece legiuni, 
trei cohorte pretoriene greu înarmate și întreaga 


W Al Pontului. 


"1 Erau, în -aceaslă epocă, trupele care alcătuiau garda 
comandantului. 

cavalerie şi porni să strângă provizii, crezând că 
acesta e mijlocul cel mai bun să-i atragă pe duş- 
mani într-o bătălie organizată. După o zi de marș, 
observând că parții răspândiţi în jurul lui caută 
să-l atace pe drum, puse să se înalțe în tabără dra- 
pelul de luptă ; pe de altă parte însă demontă cor- 
turile, ca să dea impresia că nu are intenţia să 
lupte, ci să se retragă, apoi începu să treacă prin 
faţa frontului inamic, care era dispus în semilună, 
Dăduse ordin cavaleriei ca, în clipa când va socoti 
că prima linie dușmană este destul de aproape ca 
s-o atace legiunile, să şarjeze. Parţilor, așezați în 
linie de bătaie, disciplina în care înaintau romanii 
la apăru mai presus de orice laudă ; îi priveau atenţi 
cum trec prin fața lor rând după rând, la intervale 
egale, legănându-și sulițele în ordine și tăcere. Când 
fu înălțat semnalul, călăreţii întoarseră brusc caii 
şi, scoțând strigăte de luptă, atacară. Parţii pri- 
miră atacul, apărându-se, deşi cavaleria - romană 
ajunsese curând în unghiul mort al arcurilor ; când 
porniră însă şi legiunile la atac, cu strigăte şi zăn- 
gănit de arme, caii parţilor se smuciră înspăimân- 
taţi, iar parții o luară la fugă înainte de a angaja 
lupta. Antoniu lansă armata pe urmele lor, plin de 
speranța că lupta aceasta va pune, definitiv sau 
aproape definitiv, capăt campaniei. După ce infan- 
teria îi urmări cale de 50 de stadii și cavaleria de 
trei ori pe atât, făcând numărătoarea dușmanilor 
căzuţi şi prinși, constatară că sunt doar 30 de pri- 
zonieri şi 80 de morţi. Și îi cuprinse pe toţi înido- 
iala şi descurajarea, gândindu-se îngroziți ce mai 
urmează dacă, biruitori, nimicesc atât de puţini, 
iar învinşi, vor pierde mereu atât de mulţi câţi că- 
zuseră în jurul carelor. A doua zi ridicară tabăra 
şi porniră către Phraata, la poziţiile lor de bază. Pe 
drum întâlniră întâi grupuri răzlețe de dușmani, 

mereu mai multe, apoi grosul armatei. Îi hărțuiau 
de pretutindeni ca niste trupe care nu suferiseră 
nici o înfrângere, parcă proaspăt recrutate, și ro- 
manii izbutiră să-și croiască drum până la tabăra 
lor doar cu multe şi grele eforturi. Apoi :mezii ase- 
diaţi făcură o ieşire împotriva terasamentului și 
puseră pe fugă pe apărătorii înspăimântați. Anto- 
niu, înfuriat, aplică celor care avuseseră laşitatea 
să-şi părăsească poziţiile pedeapsa numită deci- 
mare : îi împărţi în grupe de câte zece și execută 
câte un soldat de fiecare grupă, desemnat prin tra- 
gere Ja sorți. Calorlaiţi, ia orainul său, rațiile de 
grâu le fură înlocuite cu raţii de orz. 


40 Războiul acesta, greu şi pentru unii si 
pentru alţii, se anunţă şi mai teribil. Pe Antoniu îl 
pândea foametea : nu se mai puteau aproviziona 
fără grele pierderi în răniţi şi morţi. Phraates, de 
partea lui, ştiind că orice sunt parții capabili să 
suporte mai ușor decât suferințele iernatului în ta- 
bere, se temea să nu dezerteze dacă romanii se În- 
dârjesc să nu plece. După echinocțiul de toamnă 
începea deja să se lase bruma. Atunci Phraates re- 
curse la o slratagemă. Ofițerii parți incepură să-i 
atace: mai moale pe romani când aceștia mergeau 
să se aprovizioneze și, în general, de câte ori avea 
loc vreo ciocnire, le permiteau să ia câte ceva și 
elogiau vitejia lor, spunându-le că sunt nişte luptă- 
tori neintrecuţi şi pe bună dreptate admiraţi de re- 
gele lor. După aceea începură să vină mai aproape : 
îşi lăsau caii să pască liniștiți și ei aruncau vodke 
aspre la adresa lui Antoniu, acuzându-l că, deși 
Phraates ar fi de acord să încheie pacea, ca să 
cruțe viața atâtor oameni şi încă ce oameni, An- 
toniu nu-i oferă nici un prilej, ci se încăpăţânează 
să aştepte pe acei dușmani crânceni şi uriași care 

sunt foametea și iarna și de care nici parții, și să 
vrea, n-ar mai putea să-i scape. Mulţi aduceau vor- 
bele de felul acesta la cunoștința lui Antoniu, care, 
deşi îmblânzit în faţa bunelor perspective, totuşi, 
n-a deschis tratativele cu partul înainte de a afla 
de la acei barbari bine intenţionaţi dacă vorbele 
lor au asentimentul regelui. După ce l-au asigurat 
că aşa este și l-au îndemnat călduros să nu aibă 
nici un fel de temeri și de suspiciuni, Antoniu tri- 
mise pe câţiva dintre prietenii lui să ceară restitui- 
rea steagurilor și a prizonierilor, ca să nu aibă 
aerul că nu vrea nimic altceva decât să scape tea- 
făr de acolo. Partul îi răspunse că de restituire nici 
nu poate fi vorba, dar îl asigură că, dacă pleacă 
imediat, îl va lăsa să plece netulburat și în sigu- 
ranţă, iar Antoniu, după câteva zile de pregătiri, 
ridică tabăra și plecă. Deşi avea, ca nimeni altul 
în vremea aceea, talentul de a convinge mulțimile 
şi de a câştiga pe soldaţi prin puterea cuvântului 
său, de data aceasta, ruşinat și abătut, renunţă să-și 
miai încurajeze trupele și îl delegă să facă aceasta 
pe Domitius Ahenobarbus %. Au fost unii care s-au 
simțit jigniţi, ca de un act de dispreț, cei mai mulţi 
însă, înțelegând cauza acestei tăceri, au fost adânc 


% Steagurile şi prizonierii luaţi de parți când l-au în- 
frânt pe Crassus la Carrhae în 53, deci cu 17 ani în urmă. 
Campania lui Antoniu a avut loc în 36 î.Cr. 

9% Cn. Domitius Ahenobarbus (fiul acelui Domitius Ahe- 
nobarbus care a comandat aripa stângă a armatei lui Pom- 
pei la Pharsalos, unde a și murit) a fost întâi partizan al 
lu. Pompei şi mai târziu, al lui Brutus, pe care l-a în- 
sotit în Macedonia (vara 44) ; în 41 a distrus la Brundisium 
flota lui Octavian ; apoi a devenit partizan şi ofițer su- 
perior al lui Antoniu, pe care în martie 32 încearcă să-l 
rupă de Cleopatra, apoi îl trădează, trecând de partea lui 
Octavian. A murit curând după Actium (31 î.Cr.). 


127 


mișcaţi și s-au simţit obligaţi să ofere drept com- 
pensaţie generalului lor şi mai mult respect şi su- 
punere. 


41 * Antoniu tocmai se pregătea să se anga- 
jeze pe drumul pə care venise, de-a lungul unui 
şes fără păduri, când un mard, un om care avea o 
bogată experienţă a obiceiurilor parte și care se 
dovedise, cu prilejul luptei pentru mașini, devotat 
romanilor, veni la el și îl sfătui să se retragă 
luînd-o la dreapta spre munţi, ca să nu expună, pe 
drumuri goale şi deschise, o armată de legionari 
greu înarmaţi, atacurilor și săgeţilor unei cavalerii 
atât de mari pentru că, îl informă mardul, Phra- 
ates îi acordase cu viclenie condiţii atât de ușoare, 
doar ca să-l vadă ridicând asediul ; apoi mardul se 
oferi să le fie călăuză pe un drum mai scurt şi 
mai bogat în provizii. Antonius, după ce îl ascultă, 
stătu să chibzuiască : nu voia să dea parţilor impre- 
sia că nu are încredere în ci după pacea încheiată, 
pe de altă parte însă aprecia scurtimea drumului 
şi posibilitatea de a se aproviziona din sate popu- 
late. Astfel că îi ceru mardului o garanție, iar 
acesta spuse că ss pune legat la dispoziţia lor până 
când va scoate armata în Armenia. Îl legară, apoi 
îi conduse timp de două zile fără nici un incident. 
În a treia zi de marș, Antoniu începu să nu mai 
țină deloc seama de primejdia unui atac al partilor 
şi să înainteze din pricina accasta fără precauţiuni ; 
mardul însă, observând că zăgazul unui rău este de 
curând rupt și că apele năpădesc drumul pe care 
erau obligaţi: să meargă, înţelese că este opera 
parţilor, care le barau astfel drumul pentru a le 
îngreuna și întârzia înaintarea şi îi atrase atenţia 
lui Antoniu, sfătuindu-l să ia măsuri, pentru că 
dusmanii sunt aproape. Și abia dispuse Antoniu le- 

giunile în formaţie de luptă, lăsând: între ele iter- 
vale de atac. pentru suliţaşi şi prăştieri, că parții- 
se: si arătară : înaintau ocolindu-i, cu vădita inten- 
ţie de a-i. învălui. şi de a-i dezorganiza pe romani. 
atacând simultan din toate direcţiile. Îi.atacă. însă 
infanteria uşoară a lui Antoniu, lansând-o ploaie 
de săgeți. Plumbii. praştiilor și sulițele azvârlite le 
provocară tot atâtea pierderi şi parții se retraseră.. 
Apoi șarjară din nou, până când călăreţii gali, în 
formaţie strânsă, îl izbiră și-i împrășştiară, astfel. că 
în ziua aceea n-au mai dat nici un semn de viaţă. 


42 Acest atac îi arătă lui Antoniu ce are de- 
făcut, întări masiv cu suliţaşi și. prăștieri nu numai 
ariergarda, ci şi flancurile armatei şi o dispuse în. 
careu, iar călăreţilor le dădu dispoziţii să respingă 
pe atacatori, dar după aceea să nu-i urmărească de- 
parte, astfel că parții, suferind în. următoarele: pa- 
tru zile tot atâtea pierderi câte provocau, s-au mai 
domolit şi au început să se gândească. la plecare, 
dându-și drept motiv apropicrea iernii. În a. cin- 
cea zi, Flavius Gallus, un ofiţer superior combativ 
şi energic, se prezentă la Antoniu şi îi ceru cea mai 
mare parte a infanteriei uşoare 'din ariergardă . si 
un număr de călăreţi din avangardă, promițând să 
repurteze un mare succes. Obținând ce dorise şi 
atacat de duşmani, răspunse atacului nu ca până 
atunci, retrăgându-se și repliindu-se spre legiuni, 
ci rezistând pe loc şi angajând cu excesivă temeri= 
tate lupta. Văzându-l rupt de coloană, ceilalți co- 
mandanţi ai ariergardei au trimis după el să-l cheme, 
dar el n-a vrut să-i asculte. Se zice că quaestorul 
Titius, luând o parte din steaguri, s-a pornit înapoi, 
făcându-i lui Gallus reproșuri injurioase că duce la 
moarte atâţia luptători buni. Gallus îi răspiinse” pe 
acelaşi ton şi ordonă trupelor sale să rămână pe 

loc. Titius se retrase, iar Gallus, continuând să rese 
pingă pe cei din faţă, nu otservă că un mare nu- 
măr de parți îl înconjoară prin spate. Când se văzu 
atacat din toate direcţiile, trimise după ajutor. 
Atunci comandanții legiunilor, printre care şi Ca- 
nidius, om cu mare trecere la Antoniu, făcură, așa 
se consideră, o mare greşeală. Într-adevăr, deşi ar 
îi fost necesar să ataca în formaţie compactă, ei 
au trimis în ajutorul lui Gallus mici detașamente 
izolate, apoi, după înfrângerea acestora, succesiv 
altele, şi puţin a lipsit să nu treacă, pe nesimţite, 
întreaga armată prin înfrângere şi derută, dacă n-ar 
“fi venit prompt în ajutorul lor Antoniu însuşi cu 
infanteria grea din avangardă și dacă n-ar fi arun- 
cat prompt asupra inamicului; printre fugari, legiu- 
nea a treia, punând capăt urmăririi. 


43 Au murit nu mai puţin de 3000 de oa- 
imeni şi au fost transportați în corturi 5000 de ră- 
niți; între aceștia din urmă era şi Gallus, străpuns 
de patru săgeți dușmane; nu şi-a mai revenit de 
pe urma acestor răni. Antoniu, îndurerat, cu la- 
crimi în ochi, se plimba printre răniţi, îi cerceta, le 
dădea curaj. Iar răniții, cu chipuri radioase, Îi luau 
mâna dreaptă şi îl rugau 'să plece, să se îngrijească, 
să nu se necăjească din pricina lor, îl numeau im- 
perator 17 .şi îl încredinţau că, dacă este el sănătos 
sẹ vor vindeca şi ei. De altfel, în general, toată lu- 
mea .e de acord că în epoca aceea nici un alt impe-. 
rator n-a fost în fruntea unei armate mai strălu- 
cite, alcătuită din luptători mai viguroși, mai dârji 
şi- mai în floarea vârstei ; respectul faţă de genera- 


97 General şef, comandant suprem. Era titlul cu care 
armatele glorioase aclamau pe comandanții care le duse- 
seră la izbândă, 

lul lor, supunerea lor afectuoasă, faptul că toţi, 

fără deosebire, oameni iluștri sau obscuri, coman- 
danţi, simpli soldaţi, preferau securităţii şi salvării 
lor personale stima şi favoarea lui Antoniu, toata 
acestea îi făceau să nu fie cu nimic mai prejos de 
vechii romani. Lucrul avea, cum am spus şi îna-. 
inte, mai multe pricini: originea distinsă a lui 
Antoniu, puterea cuvântului său, simplitatea, gene- 

rozitatea lui spontană şi copleșitoare, familiaritatea 
glumelor şi conversaţiei sale. În împrejurarea de 
atunci a fost aşa de apropiat de suferințele și du- 
rerile bolnavilor şi răniților şi atât de prevenitor 
şi de generos cu dorinţele lor, încât i-a făcut mai 
dornici să-l asculte decât erau cei sănătoşi. 


44 Cât despre dușmani, care erau până 
atunci obosiţi, gata să renunțe, victoria aceasta i-a 
înviorat în aşa măsură şi i-a umplut de atâta dis- 
preţ faţă de romani, încât au înnoptat în imediata 
vecinătate a taberei romane, aşteptându-se dintr-o 
clipă în alta să poată prăda corturile părăsite și 
avutul fugarilor. Iar în zori se adunară acolo mult 
mai mulţi decât până atunci, din cât se spune nu 
mai puţin de 40 000 de călăreţi, printre care regele 
trimisese, ca la o victorie atisolut certă, chiar garda 
lui personală. Phraates, el însuși, nu luase parte la 
nici o luptă. Antoniu, vrând să vorbească soldaţilor, 
ceru. o manta, cenușie, ca să-i induioșeze şi mai mult. 
Dar prietenii lui se opuseră şi atunci Antoniu își 
rosti cuvântarea înfăţişându-se armatei în mantia 
lui purpurie de general : lăudă pe cei care avuse- 
seră succese, mustră pe fugari. Cei dintâi îl rugară 
să aibă încredere în victorie, ceilalți își cerură ier- 
tare şi îl rugară să facă cu ei ce-o vrea, să-i de- 
cimeze, să-i pedepsească în orice alt fel, numai să 

nu mai fie supărat pe ei şi trist. Atunci Antoniu, 
cu mâinile înălțate spre cer, se rugă zeilor ca, dacă” 
va fi. sà vină pedeapsa pentru norocul lui de până 
atunci, s-o îndrepte doar asupra sa, iar armatei să-i. 
dea salvare şi izbândă. 


45 A doua.zi, cu flancurile întărite, plecară 
mai departe. Parţii, când i-au. atacat, n-au ştiut ce 
să mai creadă. Crezuseră că dau năvală la jaf și 
pradă, nu la luptă și, văzând că sunt întâmpinați 
cu un potop de săgeți şi că romanii rezistă cu vi- 
goarea şi elanul unor trupe proaspete, își pierdură 
iarăşi curajul. Apoi însă, când romanii au început 
să coboare coasta povârnită a unor dealuri, retră- 
gându-se cu încetineală, parții i-au atacat din nou 
şi i-au împroșcat cu săgeți. Atunci legionarii, înar- 
maţi cu scuturi lungi, se întoarseră să le facă faţă 
şi, după ce încadrară infanteria uşoară între ei, pu- 
seră un genunchi în pământ și scutul în faţă; cei 
din spatele lor îi acoperiră cu scuturile și pe aceş- 
tia alţii, şi așa rând după rând. Formaţia aceasta, 
care seamănă cu un acoperiş, este foarte spectacu- 
loasă și oferă, dintre toate, cea mai bună protecţie 
împotriva săgeților, care ricoșează pe scuturi. Dar 
parții, crezând că gestul romanilor de a îngenun- 
chea este un semn de descurajare și de oboseală, 
Jăsară arcurile și, luând suliţele, năvăliră asupra 
lor. Romanii însă, izbucnind toţi în strigăte, zvâc- 
niră în picioare și începură să izbească cu suliţele, 
omorând pe cei din primul rând și punându-i pe 
fugă pe toţi ceilalţi. Situaţia se repetă și în zilele 
următoare, astfel. că romanii parcurseră drum pu- 
ţin. Începu foametea : armata nu-și putea procura 
decât puţine provizii, cu luptă, și, pe de altă parte, 
nu prea aveau râșniţe să macine grâul..Le abando- 
naseră pe cele mai multe, pentru că o parte dintre 


animalele de povară muriseră, iar cele rămase 
transportau bolnavii şi răniții. Se spune .că. baniţa 
atică de grâu ajunsese la prețul de 50 de drahme, 
“iar pâinea de orz se vindea pe greutatea ei în ar- 
gint. Recurseră la legume și la rădăcini, dar gă- 
siră prea puţine din cele știute și, siliţi să mănince 
pe încercate, începură cu o iarbă necunoscută care 
provoca întâi nebunia, apoi moartea. Cel care mânca 
din. iarba aceasta nu-şi mai amintea şi nu mai în- 
țelegea nimic, absorbit de un singur lucru: si 
miște din loc și să rostogolească orice piatră îi ieşea 
în cale, cu aerul grav al cuiva care îndeplineste o 
acțiune importantă. Era plină câmpia de soldaţi 
aplecaţi care săpau să scoată pietre din pământ sau 
le mutau de ici-colo. Până la urmă vărsau fiere și 
mureau, căci unicul antidot, vinul, lipsea. Mureau 
ca muştele, iar parții nu-și slăbeau atacurile. Se 
povesteşte că în perioada aceasta Antoniu îşi spu- 
nea adesea cu glas tare : „Voi cei zece mii!...%, mi- 
rându-se cum s-a putut salva armata lui Xenofon, 
care a avut de străbătut de la Babilon o distanță 
şi mai mare şi de rezistat unor dușmani de-atâtea 
ori mai numeroşi. 


46 Parţii, incapabili să forțeze sau să rupă 
frontul roman şi deja întrânți și puși pe tugă în 
numeroase rânduri, au început iarăşi să se poarte 
pașnic cu cei care plecau după grâu sau după fu- 
raje; arătându-şi arcurile, să vadă romanii că au 
coarda destinsă, le spuneau că au intenția să “iu 
drumul înapoi, fără ostilități şi că pe romani îi 
va mai urmări cale. de o zi-două doar un detașa- 
ment de mezi, fără să le mai facă supărări, măr- 
ginindu-se să apere satele mai îndepărtate. Parţii 
însoțeau aceste vorbe de atâtea urări de rămas bun 
şi de prietenie, încât romanii începură să prindă 

iarăşi curaj, iar Antoniu, informat, se gândea să 
coboare în câmpie, pentru că aflase că drumul spre 
munţi este lipsit de apă. Tocmai voia să facă aşa, 
când sosi în tabără un om venit de la dușman, 
Mithradates, vărul acelui Monaises care fusese oas- 
petele lui Antoniu şi care primise în dar de la el 
trei cetăţi, şi ceru să fie pus în legătură cu un vor- 
bitor al limbii parte sau siriene. Fu chemat un prie- 
ten al lui Antoniu, Alexandru din Antiohia, pe care 
Mithradates, după ce îl informă cine este şi că 
vine în numele recunoștinței lui Monaises, îl în- 
trebă dacă vede în faţă un şir de culmi înalte. „Le 
văd“ ; „La poalele lor stau parții la pândă cu toată 
armata. De la culmile acelea începe marele şes şi 
"în direcția aceea așteaptă ei să vă îndreptaţi după 
ce, înșelaţi de ei, veţi părăsi drumul prin munți. 
E drept că pe aici nu este apă şi e obositor de 
mers, dar cu asta sunteți învăţaţi, să știe însă bine 
Antoniu că dacă va merge. într-acolo, îl aşteaptă 
soarta lui Crassus“. 


47 După aceste vorbe, Mithradates plecă. 
Antoniu, aflând, fu adânc tulburat şi îşi convocă 
prietenii şi pe mardul care le servea de călăuză, 
Acesta din urmă spuse că nici el nu gândeşte altfel 
decât Mithradates, explicându-le că, chiar fără a 
ține seama de pericolul duşman, ştia prea bine că 
şesul e fără drumuri bătute și că e grav să te ră- 
tăceşti în el, lipsit de repere cum este şi că, în 
schimb, drumul prin munţi nu are alt dezavantaj 
decât o zi de marş fără apă. Convins de aceste ar- 
gumente, Antoniu îşi schimbă hotărârea şi porni 
mai departe prin munţi, chiar în noaptea aceea, 
dând ordin soldaţilor să ia apă cu ei. Cei mai mulţi 
nu aveau însă vase şi de aceea cărau apa în coiluri 
sau în burdufuri improvizate. Informaţi că romanii 

au pornit deja, parții, contrar obiceiului, au înce- 
put să-i urmărească încă de cu noapte, iar la. ră- 
săritul soarelui au şi atacat. ariergarda. Legionarii 
erau sfârşiţi de nesomn şi de oboseală : străbătuseră 
în cursul nopţii 240 de stadii. Atacul. acesta neaş-- 
teptat de rapid al duşmanilor îi demoraliză, iar 
lupta le făcea şi mai intensă setea: erau siliţi să 
înainteze apărându-se. Cei care mergeau în fruntea 
coloanei dădură peste un râu cu ape reci şi limpezi. 
Erau sărate însă şi otrăvitoare. Băute, provocau 
imediat vii suferinţe : crampe, sete şi mai arzătoare. 
Mardul îi prevenise, dar asta! nu-i împiedica câtuși 
de puţin, să bea, dând la o patte cu forţa pe oricine 
încerca să-i oprească. Antoniu umbla printre ei și 
îi ruga să se mai stăpânească! încă puţin, pentru că 
nu departe de acolo e un alt râu, cu ape bune de 
băut şi, pe lângă asta, de gici încolo drumul e 
abrupt, impracticabil pentru călăreți, încât duşma- 
nii se vor întoarce din drum până la unul. Toto- 
dată, trimise ordin celor angajați în luptă să se re- 
tragă şi dădu semnalul de așezare a taberei, pen- 
tru ca soldaţii să aibă parte măcar de umbră. 


48 După ce au instalat corturile şi parții 
s-au retras imediat, cum le era obiceiul, a sosit ia- 
răşi Mithradates, care îi spuse lui Alexandru, venit 
în întâmpinarea lui, că îl sfătuieşte pe Antoniu să 
dea armatei doar un scurt răgaz, apoi să ridice ta- 
băra şi să se grăbească spre râu, pentru că parții 
nu vor trece dincolo de el, dar până acolo îi vor 
urmări. Alexandru îi raportă lui Antoniu spusele 
partului şi îi aduse acestuia din urmă din partea 
lui Antoniu o mulţime de cupe și de pahare; 
Mithradates luă dintre ele atâtea câte putea 
ascunde sub haine, dădu pinteni calului şi dispăru.: 

Era încă zi când ridicară tabăra și plecară, Duş- 
manii nu i-au atacat, dar romanii. şi-au tăcut cu 
mâna lor din noaptea aceea noaptea cea mai rea şi 
mai plină de spaime a întregii campanii. Soldaţii 
s-au apucat să omoare și să jefuiască pe cei care 
aveau argint şi aur şi să prade până şi carele de 
transport ale armatei. Până la urmă au pus mâna 
chiar pe bagajele lui Antoniu și şi-au împărțit în- 
tre -ei, sfărâmându-le, vase şi mese de preţ. În în- 
treaga armată se iscă o zarvă şi o învălmăşeală cum- 
plită (şi închipuiau că au căzut asupra lor duşma- 
nii şi că sunt în plină derută şi dezorganizare). An- 
- toniu chemă un soldat din gardă, pe Rhamnos, li- 
bert al său, și îl puse să jure că, imediat ce va 
_primi ordin, îl va străpunge cu sabia şi-i va tăia 
capul, ca să nu-l prindă viu dușmanii, nici mort să 
nu-l recunoască. Prietenii izbucniră în lacrimi, dar 
mardul îl îmbărbătă . pe Antoniu, spunându-i că 
râul e aproape. Şi într-adevăr, o adiere umedă și 
sporita răcoare a aerului îi făcea pe toți să respire 
măi ușor, iar ora corfirma că străbătuseră această 
distanță : noaptea erà pe sfârșite. Totodată îi sosi 
vestea că tumultul se datora propriei lor ticăloșii 
şi lăcomii: În consecinţă, Antoniu, vrând să facă 
òrdine, în învălmăşeala şi dezorganizarea armatei, 
ordonă să se dea semnalul de așezare a taberei. 


49 Mijeau deja zorile şi armata era pe cale 
şă se potolească şi să reintre oarecum în ordine, 
când asupra ariergărzii începură să cadă săgețile 
partilor. Infanteria uşoară primi semnalul de luptă, 
iăr legionarii, protejându-se din nou unii pe alţii, 
cum: ani mai arătat, rezistară atacului cu săgeți, 
pentru că, de apropiat, parții nu îndrăzneau să se 
“apropie. Pe când se retrăgeau astfel, pas cu pas, 
celor din. avangardă 'li se arătă râul. Antoniu, dis- 

punând cavaleria pe mal, cu fața la duşman, îşi 
trecu întâi dincolo bolnavii. Acum însă chiar şi 
combatanții puteau să bea în tihnă şi fără frică, 
pentru că parții, cum zăriră râul, destinseră corzile 
arcurilor şi începură să strige romanilor că pot trece 
fără teamă şi să ridice în slavă vitejia lor. Au tre- 
cut deci nesupăraţi, și-au venit puţin în fire și apoi 
au pornit iarăşi la drum, dar fără să se încreadă 
prea mult în parți. În a șasea zi după ultima luptă 
au sosit la Araxes, fluviul care desparte Media de 
Armenia. Se arăta greu de trecut, adânc şi năval- 
nic. lar prin armată se răspândi zvonul că dușmanii 
stau la pândă prin preajmă, gata să-i atace când 
vor încerca să traverseze. Dar au trecut fluviul în 
deplină linişte şi, o dată trecuţi, s-au găsit în Ar- 
menia. Și au îngenuncheat, sărutând pământul, au 
plâns şi s-au îmbrățișat de bucurie, parcă vedeau 
pământul acela abia sosiți din largurile mării. Dar 
apoi, cum înaintau printr-o ţară fertilă şi mâncau 
de toate fără nici o reţinere, după grelele lipsuri 
de. până atunci, au căzut pradă hidropiziei și coli- 
cilor. i, 


50 Acolo şi-a făcut Antoniu recensământul 
armatei, şi a văzut că pieriseră 20 000 de pedestrași 
şi 4 000: de călăreți, nu toţi de mâna duşmanilor, 
ci mai bine de jumătate de boală. Merseseră în to- 
tal, de. la Phraata, 27 de zile, biruiseră pe parți în 
18 lupte, dar victoriile acestea nu aveau nici efi- 
cacitate, nici trăinicie, pentru că scurtele lor ur- 
măriri rămâneau fără rezultat. Şi mai ales în 
aceasta se făcea evident faptul că 'regele Armeniei, 
Artavasdes, era cel care îl împiedicase pe Antoniu 
să ducă la bun sfârşit campania. Într-adevăr, dacă 
ar fi participat la ea și cei 16 000 de călăreți pe care 
îi adusese Artavasdes din Media, echipați la fel ca 

parții şi obişnuiţi sã lupte cu ei, atunci, după ce 
romanii ar fi provocat deruta dușmanului, acești 
călăreți ar fi putut pune mâna pe fugari şi parții 
n-ar mai fi fost în stare să se refacă după înfrân- 
geri şi să revină iarăși și iarăşi la atac. Toţi sol- 
daţii lui Antoniu, furioși, îl îndemnau să-l pedep- 
sească pe armean. Antoniu însă, cântărind bine lu- 
crurile, nici nu-i reproşă trădarea, nici nu-l lipsi 
de obişnuitele semne de prietenie şi de deferenţă, 
pentru că armata de care dispunea acuma era slă- 
bită şi împuţinată. Mai târziu totuşi, când s-a re- 
întors în Armenia, l-a ademenit pe Artavasdes cu 
o mulțime de promisiuni să vină la el, a pus mâna 
pe el şi l-a dus prizonier la Alexandria, unde şi-a 
sărbătorit triumful. Lucrul acesta i-a supărat amar- 
nic pe romani, pentru că, ziceau ei, Antoniu, de 
dragul Cleopatrei, onorează pe egipteni cu tradi- 
tiile nobile şi sacre ale patriei sale. Dar acestea 
“sunt evenimente care s-au petrecut mai târziu. 


51 Iar atunci, zorindu-și armata pe vreme 
grea de iarnă, sub necontenite ninsori, Antoniu a 
pierdut pe drum încă 8000 de oameni. Jar el, cu 
o'mică gardă, cobori la mare, într-un loc situat 
între Berytos% şi Sidon, i.se spune Satul Alb, şi 
rămase acolo în aşteptarea Cleopatrei. Dar ea în- 
târzia şi Antoniu, nebun de nelinişte, începu s-o 
ia razna : se apucă de băut şi se cufunda în beţie, 
şi n-avea răbdare să stea întins și să bea liniștit, 
ca ceilalţi, ci într-una sărea cà fript şi se repezea 
să cerceteze marea, până ce într-o bună zi Cieopa- 
tra debarcă. Aducea soldaţilor îmbrăcăminte multă 
şi bani. Sunt însă unii care susțin că hainele An- 


9% Azi Beirut, oraş în Fenicia (astăzi Liban), ca şi Si- 
donul, port la Mediterana. 

toniu le-a primit într-adevăr -de la Cleopatra, dar. 
că banii i-a distribuit, spunând că sunt de la ea, 
din fondurile lui proprii. 


52 Între timp, regele mezilor intră în con- 
flict cu Phraates, partul, conflict provocat, se spune, 
de împărțirea prăzilor romane, dar care deșteptase 
în med bănuiala şi teama că Phraates urmărește 
să-i ia tronul. De aceea trimise să-l cheme pe An- 
toniu, anunțându-l că armata sa va lupta alături 
de el. Plin de mari speranţe (vedea că aici nu e 
silit să ceară, ci i se oferă tocmai ceea ce îi lipsise 
ca să înfrângă pe parți: o cavalerie numeroasă şi 
arcaşi), Antoniu începu să facă pregătiri pentru a 
se reîntoarce în Armenia, să facă joncţiunea cu 
medul pe Araxes şi să pornească de acolo campa- 
nia. 


53 La Roma, Octavia îşi exprimă dorința să 
se ducă la: Antoniu, iar Cezar se arătă de acord, nu 
atât 'ca să-i facă ei plăcere, ci, după cum spun cei 
mai mulţi, pentru ca, expunând-o ofenselor şi indi- 

. ferenței lui Antoniu, să aibă un excelent motiv de 
război. Când sosi la Atena, Octavia primi o scrisoare 
de la Antoniu prin care o invita să-l aştepte acolo 
și o informa despre campania asiatică. Octavia fu 
adânc mâhnită și înțelese că e vorba de un pretext ; 
cu toate acestea îi scrise să-l întrebe unde dorește să 
fie trimise lucrurile pe care i le adusese. li adusese 
îmbrăcăminte multă pentru soldați, multe animale 
de povară, bani şi daruri pentru generalii și priete- 
nii lui ; în plus, 2000 de soldaţi de elită, grupați în 
cohorte pretoriene, excelent înarmați. Niger, un prie- 
ton al lui Antoniu, trimis de Octavia, îi vorbi aces- 
tuia despre daruri, aducându-le mari și de altiel 
meritate elogii, 

Cleopatra simţi că Octavia o atacă strâns şi îi fu 
teamă. Se gândea că dacă Octavia va şti să adauge 
la noblețea caracterului -ei și la puterea lui Cezar, 
plăcerile şi atenţiile intimităţii, va deveni de neîn- 
frânt şi-l va supune pe Antoniu cu totul. Şi atunci 
Cleopatra începu să simuleze o mare pasiune pentru 
Antoniu. Nu mânca mai deloc, ca să slăbească. Când 
intra el, privirile ei erau ca uluite de emoție, iar 
când pleca de la ea se arăta fără vlagă, abătută. Fă- 
cea în aşa fel încât Antoniu s-o surprindă adesea 
plângând şi atunci îşi ştergea lacrimile pe furiș, ca 
“si când ar fi vrut să se ascundă de el. Toate astea 
se petreceau în preajma plecării lui Antoniu din Si- 
ria la regele med. Iar linguşitorii, arătându-se în- 
grijoraţi pentru ea, îl certau pe Antoniu, spunându-i 
că este dur și insensibil şi că distruge o femeie care 
trăieşte numai prin el și pentru el; căci Octavia îi 
este ataşată doar datorită fratelui ei, din interese po- 
litice, și de altfel se bucură de numele de soție, în 
timp ce Cleopatra, regina atâtor popoare, nu-și poate 
zice decât iubita lui, dar nu se fereşte de numele 
acesta şi nici nu-l disprețuiește ca nevrednic de ea 
câtă vreme îl poate vedea pe Antoniu şi trăi alături 
de el; dacă îl pierde însă, nu va supravieţui. Până 
la urmă i-au măcinat și i-au efleminat în așa măsură 
voința, încât, de teamă că se sinucide Cleopatra, ac-. 
ceptă să se înapoieze la Alexandria, amânând pe med 
pentru vară, deşi se auzea că parții sunt frământaţi 
de lupte interne. Totuşi se repezi până în Media, îl 
câștigă din nou de partea lui pe rege, logodi pe un 
fiu al său, avut de la Cleopatra, cu una din fetele 
regelui med, copilă încă, apoi se înapoie, cu atenția 
deja îndreptată spre războiul civil. 


54 Cezar, considerând că Octavia fusese grav 
jignită, o pofti, când se întoarse de la. Atena, să se 

mute în casa ei proprie. Ea însă declară că nu pără- 
sește casa bărbatului ei și îl rugă pe Cezar, dacă n-a 
hotărât să declare război lui Antoniu din alte motive, 
să nu țină seamă 'de.situaţia ei, pentru că nu e fru- 
mos să se spună că, dintre cei doi stăpâni ai lumii, 
unul a aruncat pe romani în război de dragul unei 
femei, iar celălalt din gelozie. După ce îşi exprimă 
hotărârea, Octavia o confirmă prin faptele ei : con- 
tinuă să locuiască în casa lui Antoniu ca şi când ar 
fi fost și el acolo și să se ocupe, cu nobleţe și măreție 
de suflet, nu numai de copiii ei, ci și de ai Fulviei; 
iar pe prietenii lui Antoniu, trimiși de el în vederea 
obținerii unei magistraturi sau cu alte interese, îi 
primea cum se cuvine în casa ei și îi ajuta să obțină 
de la Cezar ceea ce doreau. Şi astfel, fără voia ei, 
îl cobora pe Antoniu în ochii oamenilor, care îl de- 
testau pentru că se purta atât de urât cu o astfel de 
femeie. De altfel era detestat şi pentru distribuția 
de teritorii pe care o făcuse copiilor săi din Alexan- 
dria, în cursul unei ceremonii considerată teatrală, 
aroganță şi antiromană. Umpluse Gimnaziul de oa- 
meni și, pe o estradă de argint, aşezase două tronuri 
de aur, unul pentru el, celălalt pentru Cleopatra, și 
altele mai joase pentru copiii lor; de acolo o pro- 
clamă întâi pe Cleopatra regină a Egiptului, a Ci- 
prului, a Libiei şi a Coele-Siriei, asociindu-i la tron - 
pe Cezarion, considerat ca fiu al întâiului Cezar, care, 
plecând, ar fi lăsat-o pe Cleopatra însărcinată ; apoi 
dădu fiilor lui şi ai Cleopatrei titlul de regi ai re- 
gilor%, dând lui Alexandru Armenia, Media și re- 
gatul parţilor, după ce va fi fost supus, iar lui 
Ptolemeu, Fenicia, Siria şi Cilicia. De asemenea, 
prezentă poporului pe fiii săi: pe Alexandru în 
veșmânt med, cu fiară şi turban vertical, iar pe 


% Titulatura regilor perşi şi parți. 

Ptolemeu gătit cu sandale, hlamidă și causie 100 cu 
diademă. Acesta era costumul regilor care îi succe- 
daseră lui Alexandru cel Mare, iar celălalt, al regi- 
lor mezi şi armeni. După ce copiii au adus părinților 
lor salutul protocolar, unul a fost înconjurat de o 
gardă armeană, celălalt de una macedoneană. Iar 
Cleopatra, şi cu această ocazie, şi mai târziu, când 
apărea în fața poporului, purta haina sacră a Isidei W! 
şi titlul de Noua Isis. 


55 lar Cezar aducea toate acestea la cunoş- 
tința Senatului şi lua adesea cuvântul împotriva lui 
Antoniu în fața poporului, incitând astfel pe toată 
lumea împotriva lui. Antoniu, la rândul său, riposta 
trimițând scrisori pline de reproșuri. Îi reproşa lui 
Cezar, în special, întâi, că după ce luase de la Pom- 
pei W2 Sicilia nu-i dăduse şi lui: o parte din insulă; 
al doilea, că împrumutase de la el corăbii în vede- 
rea războiului şi nu le restituise ; al treilea, că îl 
alungase de la conducere pe asociatul lor, Lepidus, 
privându-l de toate privilegiile și făcându-se stăpân 
pe armata, teritoriile și veniturile care reveneau 
acestuia ; în sfârşit, că împărțise aproape toată Ita- 
lia în “loturi. pentru proprii lui soldaţi, nelăsând ni- 
mic pentru soldaţii săi. lar Cezar se apăra de aceste 
acuzaţii spunând că îl destituise pe Lepidus pentru 
că întrecuse măsura, că este gata să împartă cu An- 


10 Bonetă de fetru purtată de macedoneni. Succesorii 
lui Alexandru cel Mare poartă causia ca semn al puterii, 
Regele purta o causie. 

wL Zeiţă egipteană, soţia şi sora lui Osiris, Era zeița me- 
dicinei, a căsătoriei, a culturii grâului etc. liaina sacră a 
Isidei era o mantie viu şi bogat colorată. è 

102 Sextus Pompeius, căruia Octavian i-a luat Sicilia în 
36 î.c. 

toniu teritoriile pe care le dobândise prin luptă, dacă 
şi Antoniu va împărţi Armenia cu el; cât despre 
soldaţii acestuia, ei nu au drept la Italia, doar au 
pentru ei Media și Parţia, pe care le adăugaseră la 
posesiunile romane, luptând glorios împreună cu 
imperatorul lor. 


56 Antoniu auzi aceste lucruri pe când se 
găsea în Armenia. Dădu imediat ordin lui Canidiua 
să coboare la mare cu 16 legiuni, iar el, întovărăşit 
de Cleopatra, sosi în Efes. Acolo își concentră în- 
treaga flotă, 800 de corăbii inclusiv vasele de trans- 
port, dintre care Cleopatra îi pusese la dispoziţie 
200, împreună cu 20 000 de talanti, şi hrana întregii 
armate pe durata războiului. Antoniu, convins de 
Domitius 3 şi alţii câţiva, o rugă pe Cleopatra să 
treacă în Egipt și să aştepte acolo sfârşitul războiu- 
lui. Dar ea, temându-se că Octavia va mijloci din 
nou pacea, îl convinse, cu bani mulţi, pe Canidius 
să-i vorbească lui Antoniu despre ea și să-i demon- 
streze că nu e drept să îndepărteze de război pe o 
femeie care dăduse contribuţii atât de mari și nici 
avantajos să descurajeze pe egiptenii care consti- 
tuiau o mare parte a forțelor lui navale; şi că de 
altfel nu vede cine dintre regii participanți la cam- 
panie ar întrece în inteligență pe Clsopatra, care 
guvernase multă vreme singură un atât de mare 
regat și care trăise multă vreme în preajma lui și 
învățase de la el cum să reacționeze în situaţii im- 
portante. Și a învins Canidius (doar era scris ca în- 
treaga putere să-i revină lui Cezar). După ce s-au 
concentrat itoate trupele, s-au îndreptat spre Samos, 
unde s-au așternut pe petreceri. Pentru că Antoniu, 
după cum dispusese ca toţi regii şi dinaștii și te- 


103 Ahenobarbus. 

trarhii și toate popoarele și cetăţile dintre Siria şi 
Meotida, dintre Armenia şi Iliria să trimită sau să 
aducă în vederea războiului contingentele lor, tot 
așa silise. pe toți artiștii lui Dionysos să-l întâmpine 
la Samos. Astfel că în timp ce în jur aproape în- 
treaga lume vuia de bocete și tânguiri, o singură: 
insulă, la mijloc, a răsunat zile în șir de muzica 
flautelor şi a harpelor: în teatrele inţesate între- 
cerea trupelor de artişti era în toi. Fiecare cetate 
trimisese, drept contribuţie la sacrificii, câte un bou, 
iar regii rivalizau între ei în ospeţe şi daruri. Încât 
se răspândise o vorbă : se întreba lumea ce vor mai 
face la serbările de biruinţă oamenii aceştia care 
sărbătoreau atât de fastuos pregătirile de război. 


57 Când ajunse la capătul acestei festivități, 
Antoniu fixă artiştilor lui Dionysos drept reşedinţă 
Priene, iar el trecu marea la Atena, unde se dedică 
iarăşi amuzamentelor şi teatrelor. Cleopatra, geloasă 
pe onorurile acordate de Cetate Octaviei (căci ate- 
nienilor le era foarte dragă Octavia), căută să le 
obţină și ea făcând poporului daruri generoase. lar 
atenienii îi votară onoruri și îi trimiseră acasă o 
delegație care să-i înmâneze decretul, delegație din 
care făcea parte şi Antoniu, în calitatea lui de cetă- 
țean ătenian. Alcătuise un discurs în cinstea ei și îl 
rosti în numele Cetăţii. 

Antoniu trimise la Roma emisari care s-o scoată 
pe Octavia din casa lui. Se spune că a luat cu ea pe 
toţi copiii lui Antoniu (în afară de fiul cel mare al 
Fulviei, care era la tatăl său) şi a plecat plângând, 
adânc mâhnită la gândul că ar putea fi și ea socotită 
una dintre cauzele războiului. Dar romanii n-o de- 
plângeau atât pe ea, cât pe Antoniu și mai ales cei 
care o văzuseră pe Cleopatra și ştiau că Octavia era 
tot atât de frumoasă și de tânără ca ea. 

58 Cezar, auzind de iuţeala și de amploarea 
pregătirilor lui Antoniu, se temu să nu fie coristrâns 
să dea lupta decisivă chiar în vara aceea. Într-ade- 
văr, îi mai lipseau încă multe, iar populaţia era 
necăjită din cauza impozitelor pe care le plătea. 
Toată lurnea, obligată să dea a patra parte din profi- 
turi, în afară de liberţi, care aveau de dat a opta 
parte din întreaga avere, protesta împotriva măsu- 
rilor sale, și în întreaga Italie avură loc tulburări 
din pricina acestor impuneri. Și de aceea se consi- 
deră că una dintre cele mai mari erori ale lui An- 
toniu a fost amânarea războiului, pentru că în felul 
acesta i-a dat timp lui Cezar să se pregătească și să 
potolească tulburările. Într-adevăr, cât a durat 
strângerea impozitelor au fost furioşi, dar după ce 
impozitele au fost percepute și dăduseră ce aveau 
de dat, s-au potolit. Titius 144 și Plancus, doi consu- 
lari prieteni cu Antoniu, jigniți de tratamentul in- 
jurios al Cleopatrei (pentru că se opuseseră energic 
la participarea ei la campanie) au fugit la Cezar şi 
i-au divulgat acestuia conţinutul testamentului lui 
Antoniu, al cărui text îl cunoșteau. Testamentul era 
depus la fecioarele Vestale. Când a trimis Cezar să-l 
ceară, n-au vrut să i-l dea, ci l-au poftit, dacă do- 
rește, să vină să-l ia el personal. A venit așadar şi 
l-a luat. A parcurs întîi singur întregul text, mar- 
când câteva pasaje mai compromițătoare, apoi. a 
convocat Senatul și l-a citit acolo. Dar cei mai mulţi 
senatori n-au văzut lucrul cu ochi buni, pentru că 


Marcus Titius nu era consular la data aceea (32 
î.cr.) ; fusese luat prizonier de piratul Menas în războ- 
iul cu Sextus Pompeius; apoi, partizan al lui Antoniu, 
avu gradul de quaestor în campania din 36 împotriva par- 
ţilor ; în 35 îl învinge și îl ucide pe Sextus Pompeius. A 
ajuns consul, abia în 31. La Actium a luptat împotriva lut 
Antoniu. 

„li se părea nefiresc şi abuziv ca cineva încă în viață 
să fie tras la răspundere pentru lucruri pe care le 
voia împlinite abia după moartea sa. Cezar insistă 
mai ales asupra articolului din testament privitor 
la înmormântare. Antoniu dispunea ca trupul său, 
chiar dacă va fi să moară la Roma, după ce va fi 
dus cu alai în For, să fie trimis la Alexandria, Cleo- 
patrei, Jar Calvisius, un prieten intim al lui "Cezar, 
adăugă la învinuirile aduse lui Antoniu în privința 
Cleopatrei şi pe aceasta : că i-a dăruit biblioteca din 
Pergam, în care se găseau 200 000 de volume ; că la 
un banchet, în prezenţa multor persoane, s-a ridicat 
şi i-a făcut Cleopatrei semn cu piciorul, în baza 
unei înțelegeri prealabile dintre ei; că a tolerat ca, 
în prezenţa lui, efesienii s-o salute pe Cleopatra cu 
titlul de „stăpână“ ; că adesea, în timp ce se găsea 
-la tribună, judecând tetrarhi și regi, primea de la ea, 
și le citea, bilețele de dragoste, scrise pe tublete de 
onix sau de cristal; că o dată, în timp ce pleda 
Furnius, un roman cu o reputaţie strălucită şi exce- 
lent orator, iar Cleopatra a trecut, purtată de lectică, 
prin agora, Antoniu, cum a văzut-o, a sărit și, pără- 
«sind procesul, nu s-a mai dezlipit de lectica ei până 
n-a condus-o acasă. 


și 59 Se pare însă că aproape toate acestea 
erau minciuni ale lui Calvisius. Prietenii lui Antoniu 
cutreierau Roma, implorând pe cetăţeni să nu le 
-dea crezare, iar pe unul dintre acești prieteni, Ge- 
minius, l-au trimis la Antoniu să-l roage să nu se 
lase, printr-un decret. al Senatului, înlăturat de la 
conducere și declarat dușman al romanilor. Gemi- 
nius.trecu în Grecia. Acolo, Cleopatra îl suspectă 
că acţionează în interesul Octaviei, și Geminius se 
văzu, la ospeţe, mereu luat în râs şi aşezat pe la 

coada mesei. Aștepta cu răbdare prilejul de a vorbi 
cu Antoniu. Fu însă poftit să spună chiar la masă 
de ce venise, iar el răspunse că despre alte lucruri 
ori să stea de vorbă treji; una însă știe bine, de-ar 
fi treaz sau beat, şi anume că ar fi bine în toate 
privinţele să plece Cleopatra în Egipt. Antoniu se 
înfurie, dar Cleopatra spuse : „Bine-ai făcut, Gemi- 
nius, că ai mărturisit adevărul, fără să te punem 
la tortură.“ Geminius a mai stat câteva zile, apoi a 
fugit la. Roma. De altfel lingușşitorii Cleopatrei, .sco- 
ţându-i din răbdări cu obrăznicia lor de beţivi şi cu 
măscările lor grosolane, i-au gonit şi pe mulţi alţi 
prieteni ai lui Antoniu. Între aceştia erau Marcus 
Silanus 1% şi istoricul Dellius. Acesta din urmă a 
avut chiar să se teamă că îl va otrăvi Cleopatra. Îl 
prevenise medicul: Glaucos. Dellius o supărase pe 
Cleopatra în timpul unei mese, când spusese că lor 
li sa ţoarnă în cupe vin oțeţit, în timp ce la Roma 
Sarmentus bea Falern. Sarmentus era un sclav tâ- 
nàr, favorit al lui Cezar, adică ceca ce romanii nu- 
mesc delicia. s 


60: După ce Cezar s-a pregătit cât era nece- 
sar, el a obţinut decretarea războiului împotriva 
Cleopatrei și destituirea lui Antoniu dih calitatea 
pe care o avea în stat şi pe care o cedase unei 
femei. La acestea Cezar adăugase că Antoniu a de- 
venit, sub acţiunea elixirelor, iresponsabil și că ei 


105 Marcus Iunius Silanus a trecut, după Mutina, asasi- 
narea lui Cezar, de partea lui Lepidus, în Galia Narbonen- 
sis ; totuşi, în 43, la Mutina, a luptat de partea lui Octa- 
vian şi a Senatului, apoi a devenit par tizan al lui Antoniu 
şi al triumviratului ; pentru scurt timp însă, pentru că, 
- certat cu triumvirii, trece de partea lui Sextus Pompeius ; 
totuşi îl găsim în 34—32 quaestor al lui Antoniu în 
Grecia. : . i 

sunt de fapt în război cu eunucul Mardion, cu Po- 
theinos, cu Eiras, sclava care o piaptănă pe Cleo- 
patra, și cu Charmion, pe mâinile cărora au încăput 
interesele supreme ale conducerii. 

În preajma începerii războiului se spune că s-au 
arătat următoarele semne : s-a crăpat pământul si 
a înghiţit Pisaurum, colonie întemeiată de Antoniu 
pe țărmul Adriaticei ; la Alba, o statuie de marmură 
a lui Antoniu a început să asude şi a asudat fără 
răgaz zile în şir, deși o ştergeau mereu ; la Patras, 
în timp ce Antoniu se găsea acolo, trăsnetul a dat 
foc Heracleionului ; iar la Atena, imaginea din Gi- 
-gantomahie a lui Dionysos a fost smulsă de vânt 
şi.aruncată în teatru (cum am mai spus, Antoniu 
îl revendica pe Heracles ca străbun şi pe Dionysos 
ca ideal de viață şi chiar i se spunea „noul Diony- 
sos“) ; tot la Atena, aceeaşi furtună a răsturnat doar 
pe acelea dintre multe, statuile colosale ale lui Eu- 
menes "6 şi Attalos pe care Antoniu îşi gravase nu- 
mele ; iar pe „Antonias“, vasul amiral al Cleopatrei, 
s-a arătat un semn cumplit : niște rândunele au scos 
pui sub pupa corăbiei, apoi au venit altele peste 
ele, le-au alungat și le-au omorât puii. 


61 . Trupele pe care le concentrase Antoniu 
în vederea războiului numărau . nu mai putin de 
500 de vase de război, între care multe cu 8 şi 10 
rânduri de vâsle, împodobite cu ostentaţie, ca pen- 
tru o mare sărbătoare; 100 000 de soldaţi, 12 000 


10 Eumenes II, rege al Pergamului între anii 197—159 
fiul lui Attalos I, protector al poeţilor, literaților şi 
artiştilor, întemeietorul multor cetăți, fondatorul unor bi- 
blioteci şi muzee. A construit la Atena un celebru portic. 
Încă din timpul vieţii a fost obiectul unui cult dinastic 
pe care el însuşi l-a încurajat şi organizat. 

de călăreţi. Dintre regii supuşi, veniseră să participe 
personal .la -luptă : Bocchus al Libiei, Tarcondemos ` 
al Ciliciei de sus, Arhelau al Capadociei, Filadelf al 
Paflagoniei, Mithradates al Comagenei, Sadalas al 
Traciei ; itrimiseseră doar trupe : din Pont, Polemon, 
Malchos din Arabia, Herodes iudeul, apoi Amyn'as, 
regele Lieaoniei şi al Galatiei ; venise să dea ajutor 
şi: un contingent trimis de regele mezilor. 

Cezar. avea 250 de corăbii de luptă, 80 000 de sol- 
dați şi cam tot atâția călăreți cât şi adversarii săi. 

Antoniu era stăpânul teritoriului: care se întindea 
de la Eufrat și Armenia până la Marea Ionică și 
Iliria, iar Cezar, al celui cuprins între Iliria, Oceanul 
de Apus şi marea Etruriei şi a Siciliei ; din Africa, 
teritoriul din faţa Italiei, Galiei şi Spaniei, până la 
Coloanele lui Hercule !%7 era al lui Cezar, iar cel 
de la Cirene până la Etiopia, al lui Antoniu. 


-62 Contribuția Cleopatrei la război era de 
aşa natură încât Antoniu hotărî, de dragul ei, deși 
era mult superior în forţe terestre, ca victoria să 
aparţină flotei, cu toate că vedea bine că, în criza 
de echipaje în care se găsea, căpitanii de corăbii 
adună cu sila din mult încercata Grecie drumeţi, 
cărăuși, secerători, copilandri și că nici aşa nu rov- 
şesc să-și echipeze corăbiile, care navigau anevoios, 
cu echipaje incomplete. Cezar nu-si construise co- 
răbii care să sperie lumea cu înălțimea sau volumul 
lor, ci ușor manevrabile, rapide şi cu grijă echipate. 
Flota lui era ancorată la Tarent şi?la Brundisium, 
de unde Cezar îi trimise vorbă lui Antoniu să nu 
mâi piardă vreme, ci să vină o dată cu forțele sale; 
el, Cezar, va pune la dispoziţia flotei lui Antoniu, 
în liberă folosinţă, adăposturi şi porturi şi își va 


1407 Azi Gibraltar, 

retrage trupele terestre de pe litoral la o fugă de 
cal: distanţă, până când Antoniu va debarca şi vă 
așeza tabăra în deplină siguranță. La toate acestea 
Antoniu răspundea şi el cu mărinimie fanfaroană, 
invitându-l pe Cezar la o luptă în doi, deşi el, An- 
toniu, era mai bătrân, iar dacă vrea să evite duelul, 
atunci. să vină. cu armatele la Pharsalos :si.. să dea 
acolo lupta: decisivă, ca odinioară Cezar.și Pompei. 

În timp ce Antoniu își ţinea flota ancorată la Ac- 
tium:1%, acolo unde acum 'se înalţă Nicopolis, Cezar 
i-o luă înainte : traversă Marea Ionică și Epirul si 
ocupă localitatea numită Toryne 19. Văzând că An- 
toniu și statul său major sunt speriaţi (infanteria 
lor nu sosise încă), Cleopatra le spuse, glumind: 
„Ei, şi ce e aşa groaznic în faptul că Cezar stă aşe- 
zat pe un polonic ?“ 

63 Când, în zori, corăbiile dușmane porniră 
la atac, Antoniu, temându-se că navele lui vor fi 
surprinse fără luptători, își înarmă vâslașii și îi 
alinie pe punți, ca să-i vadă dusmanul, dădu ordin 
ca pe ambele flancuri ale corăbiilor vâslele să fie 
ridicate orizontal şi, cu prorele spre inamic, aşteptă 
la gura, golfului de la Actium, ca și când toată lu- 
mea ar fi fost la postuři şi gata de luptă. Cezar, 
indus în eroare de această stratagemă, se retrase. 
Antoniu avu și ideea de a tăia dușmanilor aprovi- 
zionarea cu apă printr-un cerc de parapete inge- 
nioase : apa din împrejurimi era puţină și sălcie. 
Iar cu Domitius !® s-a purtat frumos, în ciuda Cleo- 


W8 Actium era o localitate 'măruntă de pe promontoriul 
cu același nume de la intrarea în golful Ambraciei, care 
desparte Epirul de Acarnania. ` 

1 Toryne înseamnă, în greacă, „polonic“, 

. t0 Ahenobarbus. 


patrei. Domitius, deja cuprins de ferbă se urcasa 
într-o barcă şi trecuse la Cezar, dar Antoniu, deși 
foarte mâhnit, îi trimise totuși întregul bagaj, prie- 
tenii şi sclavii. Domitius, probabil cuprins de re- 
mușşcări în faţa evidentei sale necredinţe și trădări, 
muri curând după aceea. Au dezertat la Cezar şi 
doi regi : Amyntas şi Deiotaros. 

Dar proasta stare, din toate punctele de vedere, 
a flotei, lipsa ei de strictul necesar, îl sili pe An- 
toniu să-şi îndrepte iarăși atenţia către trupele de 
uscat. Și Canidius, comandantul lor, văzând gra-: 
vitatea situației, îşi schimbă părerea și îl sfătui pe: 
Antoniu s-o trimită pe Cleopatra acasă şi, retrăgân-: 
du-se în Tracia sau Macedonia, să decidă războiul 
într-o bătălie terestră; cu atât mai mult cu cât şi! 
regele geților, Dicomes, promisese că îi va sprijini 
cu multe trupe ; şi nu e dezonorant, adăugă el, dacă: 
vor părăsi marea în fața unui Cezar care dobândise: 
experiență în războiul sicilian, ci ar fi grav ca An- 
toniu, atât de priceput în luptele terestre, să nu se: 
folosească de forţa şi de.pregătirea atâtor pedestraşi,. 
ci să-i distribuie pe corăbii, irosindu-le puterea.. Toz 
tuşi a biruit dorința Cleopatrei de a. hotărî războiul 
într-o luptă navală. Ea nu avea în vedere care era 
soluţia cea mai bună ca să învingă, ci din ce situaţie 
va scăpa mai uşor în cazul unui dezastru, gândin- 
du-se încă de pe acum la salvarea ei personală și 
pregătindu-se pentru ea. l 

Între tabără şi radă se întindeau două ziduri para- 
lele între care Antoniu obişnuia să se plimbe cre- 
zându-se ferit de orice primejdie. Dar un sclav îl 
informă pe Cezar că Antoniu ar putea fi prins în 
timp ce cobora pe drumul dintre ziduri, spre țărm, 
iar Cezar plasă o ambuscadă, Săriră şi se nă- 

pustiră asupra lui, dar nu izbutiră să pună mâna 
decât pe cel care mergea înaintea lui, iar Antoniu 
scăpă în ultima clipă, luând-o la fugă. 


64 După ce au hotărât să dea lupta pe 
mare, Antoniu a dat foc corăbiilor egiptene în afară 
de 60. Corăbiile cele mai bune şi mai mari, de la 
trireme până la decireme, le-a echipat complet, îm- 
barcând în ele 20 000 de legionari şi 2000 de arcași. 
Se spune că atunci unul dintre pedestrași, un tribun 
care luptase sub comanda lui Antoniu în nenumă- 
rate bătălii și avea trupul acoperit de răni, i-a ieșit 
acestuia în cale şi i-a spus, plângând: „Generale, 
de ce nu dai două parale pe rănile astea şi pe sabia 
asta şi-ţi pui nădejdea în nişte lemne ticăloase ? Să 
lupte pe mare egiptenii și fenicienii, nouă însă dă-ne 
pământul, pe care ne-am deprins, rezistând, să mu- 
rim sau să învingem.“ Antoniu nu zise nimic, ci fă- 
cându-i doar semn cu mâna și cu privirea să nu aibă 
nici o frică, trecu mai departe, dar se temea cl în- 
suşi de ce avea să urmeze : dăduse ordin cârmacilor, 
care voiau să lase pânzele la țărm, să le ia cu ei, 
spunându-le că nici un dușman nu trebuie să scape 
cu fuga. i 


65' Dar în ziua aceea si apoi încă trei zile 
în şir, lupta nu s-a putut da din pricina mării fră- 
mântate de vânt. În a cincea zi, după ce vântul căzu 
şi marea se calmă, au angajat lupta. Antoniu și Pu- 
blicola comandau aripa dreaptă, Caelius pe cea 
stângă, cu Marcus Octavius li! şi Marcus Insteius 


Iti Post legat al proconsulului Appius Claudius Pulcher 
în Cilicia (53/52 îCr.) edil în 50, fost comandant al flo- 
tei lui Pompei în timpul războiului civil; după Pharsalos 
a fugit întâi în Tliria, apoi în Africa, până la urmă, iertat, 
a 'devenit partizan al lui Octavian, i 

la centru. Cezar, dând lui Agrippa comanda aripii 
stângi, îşi rezervă pe cea dreaptă. Pe țărm erau 
dispuse în repaus trupele de uscat, cele ale lui. An-: 
toniu sub comanda lui Canidius, iar ale lui Cezar 
sub cea a lui Taurus 112. 

Antoniu era pretutindeni. Trecea de la corabie la 
corabie şi îi încuraja pe soldați, spunându-le că atât 
de grele sunt corăbiile, încât le oferă un teren de 
luptă tot atât de ferm ca și uscatul; iar cârmacilor 
le dădea dispoziţii să primească atacul dușman ne- 
clintiţi, ca și când navele lor ar fi ancorate în port, 
și să fie atenţi la zona periculoasă de la intrarea 
golfului. 

Cât despre Cezar, se spune că s-a sculat de cu 
noapte şi, pe când dădea un ocol pe la corăbii, i-a 
ieşit în cale un om care mâna un măgar şi care, în- 
trebat cum se numește, îi răspunse, recunoscându-l: 
„Pe mine mă cheamă Eutychos t? şi pe măgar, 
Nicon 144, De aceea, mai târziu, când a împodobit 
locul acela cu coloană rostrală 1î5, a înălţat si o sta- 
tuie de bronz reprezentând un măgar şi un om. 
După aceea trecu în revistă restul trupelor și, 
urcându-se pe o corabie, trecu la aripa dreaptă. Se 
mira însă că dușmanii stau neclintiţi la intrarea gol- 
fului. Corăbiile lor păreau să-şi fi lăsat ancorele și 
Cezar, convins multă vreme că așa este, îşi mențin 
flota la o distanță de opt stadii de duşmani. Era 


12 T, Statilius Taurus, unul din cei mai buni generali 

ai lui Octavian. În 36 l-a învins pe Sextus Pompei şi a 
luat Sicilia, în 35 şi 34 a fost proconsul în Africa și i-a 
învins pe numizi ; în 33—32 a supus pe dalmati. 

li! Norocosul. 

it Biruitorul. 

15 Coloana împodobită cu ciocurile navelor capturate 
într-o bătălie navală. 

ceasul al şaselea 116,. când luptătorii lui Antoniu, 

nemaiavând răbdare să aștepte ș şi convinşi că înăl-, 
țimea şi mărimea corăbiilor îi fac invincibili, îi pu- 
seră în mişcare aripa dreaptă. C Cezar văzu cu bucu- 
rie manevra şi dădu ordin aripii drepte să se retragă 
cu prorele la inamic, în intenţia de a atrage şi mai 
mult pe dușmani în afara golfului si a strâmtorii, 

să-i înconjoare şi să arunce asupra corăbiilor lor 
greoaie și încete, vasele sale sprintene. 


66 Lupta s-a angajat, fără să aibă însă loc 
ciocniri și sfărâmări de corăbii, pentru că ale lui 
Antoniu erau prea greoaie ca să câştige acel avânt 
care face ca izbitura atacului să aibă cea mai mare 
eficacitate, iar ale lui Cezar nu numai că nu îndrăz- 
neau să înfrunte prorele dușmane, blindate cu plăci 
solide și aspre de bronz, dar nici să le izbească în 
flancuri. Și pe bună dreptate, pentru că pintenul 
prorelor lor s-ar fi făcut țăndări dacă s-ar fi, repe- 
zit în nişte vase construite din mari bârne cu patru 
muchii legate între ele cu fier. Aşadar, bătălia a 
devenit o luptă de uscat sau, mai exact, o serie de 
asedii. Într-adevăr, în jurul unei singure corăbii a 
lui Antoniu se grupau câte trei-patru vase care, 
sub protecţia scuturilor din împletitură, lansau asu- 
pra ei lănci, sulițe, torţe aprinse. lar antonienii 
ripostau trăgând cu catapultele din nişte turnuri de 
lemn. 

La aripa cealaltă, după ce Agrippa a început ma- 
nevra de încercuire, Publicola, silit să riposteze, a 
început să se.rupă de centrul flotei. Se iscă învăl- 
măşeală, navele de sub comanda lui Aruntius se an- 


16 Lupta. de la Actium s-a dat în 2 septembrie 31 î.Cr. 
Ora şasea însemna cam 11 dimineaţa. 

gajară în luptă, bătălia navală, încă nehotărâtă, era 
generală, când deodată cele 60 de corăbii ale Cleopa- 
trei fură văzute înălțându-şi pânzele de plecare şi 
luând-o la fugă prin.mijlocul luptătorilor. Fuseseră 
plasate imediat în spatele corăbiilor mari şi acum, 
repezindu-se printre ele, stârneau confuzie. Adver- 
sarii le priveau uluiţi, văzându-le cum, profitând de 
vânt se îndreaptă. către Pelopones. Iar Antoniu: a do- 
vedit limpede cu prilejul aceșta că nu are sufletul 
unui comandant şi al unui bărbat şi că nuU mai este 
în toate mințile sale. Confirmă ce-a spus cineva 
odată în glumă, că sufletul îndrăgostitului trăieste 
în trupul celuilalt, aşa se lăsă târât de femeia 
aceasta, parcă ar fi avut un singur trup cu ea, parcă 
ar fi fost umbra ei. Când a văzut că se duce corabia 
Cleopatrei, Antoniu, uitând de toți și de toate, tră- 
dând şi părăsind pe cei care luptau şi mureau pentru 
el, trecu, însoţit numai de Alexas Sirianul și de 
Scellius, într-o penteră !!7 şi se luă după cea care 
se pierduse pe sine și avea să-l ducă la pierzare şi 
pe el. 

t pă 
67 Cleopatra, văzând că se semnalizează de 
pe vasul lui Antoniu, îl aşteptă. El abordă, urcă pe 
vasul ei si, fără să i se arate, nici ea lui, trecu spre 
proră si rămase acolo, singur, tăcut, cu capul în 
mâini. Între timp se iviră câteva liburnide 118, care 
porniseră în urmărirea lor. Antoniu ordonă să se 
întoarcă prora spre ele și le respinse, afară de una. 
care rămase sfidătoare şi pe puntea căreia laconianul 
Eurycles cumpănea o suliță, s-o arunce în Antoniu. 
Acesta, de la prora corăbiei sale, îl întrebă : „Cine 


1! Corabie cu cinci rânduri de vâsle. 
18 Nave de război uşoare și foarte rapide, 


eşti tu care îl urmărești pe Antoniu ?% „Eu“, răs- 
punse- acela, „Eurycles, fiul lui Lachares și, ajutat 
de norocul lui Cezar, răzbunătorul -morţii tatălui 
său !“ Lachares, acuzat de tâlhărie, fusese: decapitat 
din ordinul lui Antoniu. Numai că Eurycles nu şi-a 
lansat corabia asupra corăbiei lui Antoniu ci, izbind 
cu pintenul de bronz în celălalt vas amiral — căci 
erau două — l-a făcut să se răsucească pe loc și 
să se lase pe o coastă, apoi captură încă o corabie 
în care se găsea veselă de mare valoare. După ce 
vasul lui Eurycles se indepărtă, Antoniu își reluă 
atitudinea de mai înainte și rămase aşa, neclintit. 

„fie că era furios pe Cleopatra, fie că îi era ru- 
şine de ea, a stat trei zile singur la proră, până au 
ajuns la capul Tenar !!9, Acolo, femeile din antu- 
rajul imediat al Cleopatrei au izbutit întâi să-i facă 
să stea de vorbă, apoi i-au induplecat să ia masa şi 
să doarmă împreună. Începuseră să se strângă acolo 
numeroase din corăbiile de transport ale lui An- 
teniu şi câţiva prieteni scăpaţi din înfrângere, care 
l-au anunţat că flota este pierdută, dar că au im- 
presia că armata de uscat este intactă. Antoniu îi 
trimise lui Canidius emisari cu ordinul de a retrage 
grabnic armata, prin Macedonia, în Asia. Iar el, 
pregătindu-se să treacă de la Tenar în Libia, alese 
o corabie care transporta o însemnată cantitate de 
bani şi mobilier regal de mare valoare, lucrat din 
argint sau din aur, şi o dădu prietenilor săi, fără 
deosebire, spunându-le să împartă între ei și să se 
salveze. Când a văzut că ei refuză, plângând, Anto- 
niu i-a mângâiat cu afecțiune şi solicitudine şi i-a 
rugat să-l asculte şi să plece, dându-le o scrisoare 


1!) Extremitatea sudică a Peloponesului. Azi Matapan. 

tre Theophilos, guvernatorul Corintului, cu recò- 
mandarea să-i ascundă la loc sigur până vor izbuti 
să-l îmblânzească pe Cezar. Acest Theophilos era 
tatăl lui Hipparhos, personaj extrem de influent: pe 
lângă Antoniu, primul dintre liberţii săi care a. tre- 
cut la Cezar și, mai târziu, s-a stabilit la Corint. 


68 Asta s-a petrecut cu Antoniu. La 
Actium, flota a rezistat multă vreme lui Cezar și, 
deși grav dezavantajată de valurile înalte care iz- 
beau în prore, s-a predat abia în ceasul al zecelea 1%, 
Morți n-au fost decât 5009, dar au capturat 300 de 
corăbii, cum scrie Cezar însuși. Nu mulţi aflaseră 
de fuga lui Antoniu, iar celor care aflaseră la 
început nu le-a venit să creadă că a plecat abando- 
nând 19 legiuni neinfrânte și 12 000 de călăreţi, ca 
și când n-ar fi fost el omul învățat cu ambele 
chipuri ale soartei şi cu rezultatul schimbător al 
atâtor şi atâtor lupte și războaie. Soldaţii tânjeau 
după el şi se aşteptau dintr-o clipă în' alta să-l vadă 
apărând. Şi au dovedit o {fidelitate şi o dârzenie 
atât de mare încât, după ce fuga lui n-a mai putut 
fi pusă la îndoiâlă, l-au aşteptat cu toţii timp de 
şapte zile, dispreţuind mesajele lui Cezar. Până la 
urmă însă, când generalul lor, Canidius, a fugit în- 
tr-o' noapte și a părăsit armata, și s-au văzut lipsiţi 
de toate și trădaţi de comandanții lor, s-au predat 
“învingătorului. După aceea, Cezar s-a dus, pe mare, 
la Atena şi, după ce a făcut pace cu grecii, a împăr- 
ţit grâul rămas la încheierea războiului cetăților 
crunt extorcate și pustiite de bani, de sclavi, de 
vite. Străbunicul meu Nicarhos povestea că toţi ce- 
tăţenii fuseseră siliţi să care pe umeri o anume can- 


1% Pe la 3—4 după-amiaza. 


titate de grâu' până la Anticyra ti, pe ţărmul mării 
şi că erau zoriţi cu bicele. Duseseră un rând şi se 
pregăteau să-l ia ín spate pe al doilea, gata măsurat, 
când le-a venit vestea infrângerii lui Antoniu. Ce- 
tatea a scăpat în felul acesta, pentru că guvernatorii 
și soldaţii lui Antoniu au fugit imediat, iar cetățenii 
și-au împăr tit între ei grâul. 

) 

69 Antoniu, după ce, de la Paraetonium, o 
trimisese all pe Cleopatra în Egipt, a debarcat 
în Libia. Se bucura aici de o adâncă singurătate. 
Rătăcea în neștire, doar cu dei prieteni, retorul 
grec  Aristocrates și romanul Lucilius, despre care 
am scris în altă parte !* că, la Philippi, ca să-l sca- 
pe pe Brutus, s-a predat urmăritorilor. spunând câ 
e Brutus. Scăpat de Antoniu de la moarte, i-a ră- 
mas neclintit credincios acestuia până la sfârșit. 
Când și cel căruia îi încredinţase trupele din Libia 
a trecut la Cezar, Antoniu a vrut să se sinucidă, 
dar prietenii lui l-au împiedicat și l-au dus la. 
Alexandria, unde o găsi pe Cleopatra angajată în- 
tr-o mare, îndrăzneață şi riscantă lucrare. Se apu- 
case să-și tragă corăbiile pe uscat ca să le ducă 
peste istmul care desparte Marea Roşie de cea a 
Egiptului (socotit hotarul dintre Asia şi Africa), în 
punctul unde istmul, sugrumat de cele două mări, 
are lăţimea cea mai mică, 300 de stadii, cu intentia. 
să-şi lanseze corăbiile pe goliul Arabiei şi, cu bani 
mulţi si cu armată să se mute în afara Egiptului, 
departe de sclavie şi de războaie. Dar, deoarece 
primele corăbii astfel transportate au fost incen- 


11 Localitate de pe coasta meridională a Focidei; în 
golful Corintului. 
»2 În biografia lui Brutus, càp. 61. 

diate de arabii din Petreea şi, pe de altă parte, 
Antoniu credea că armata de la Actium îl mai aş- 
teaptă încă, a renunţat și a dat ordin ca punctele 
de acces în Egipt să fie păzite. Antoniu părăsi ora- 
sul, prietenii, petrecerile, își clādi o casă în mijlo- 
cul mării, aproape de Far, turnând pământ în mare 
pentru temelie. Fugise de oameni și trăia acolo,-de- 
clarând că-l admiră pe Timon şi că vrea să-l imite, 
pentru că înduraseră aceleaşi suferințe: şi cu el 
prietenii se purtaseră urât, răspunzând cu rău la 
bine şi din pricina aceasta îşi pierduse încrederea 
în toți oamenii şi nu mai voia să audă de ei.. 

70 Timon era atenian şi trăise pe vremea 
războiului peloponesiac, cum se poate înţelege. din 
comediile lui Aristofan şi dialogurile lui Platon. În 
acestea e reprezentat ca un om ursuz și mizantrop, 
care evita şi respingea orice apropiere, dar care, de 
câte ori îl întâlnea pe Alcibiade, pe atunci tânăr şi 
cutezător, îl îmbrățişa și-l săruta cu foc. Apeman- 
tos, intrigat, îi ceru să-i explice purtarea aceasta, 
iar Timon îi răspunde că tânărul îi este drag pen- 
tru: că e convins că va fi pentru atenieni pricina 
multor nenorociri. Pentru că numai Apemantos se 
potrivea cu el la fire și se străduise să ducă aceeași 
viaţă cu el, Timon nu stătea de vorbă decât cu el. 
O dată, la o sărbătoare a morţilor, luau masa îm- 
preună, numai ei doi. Când Apemantos spuse : „Ce 
plăcută-i masa noastră, Timon“, celălalt ripostă : 
„Da, dacă n-ai fi tu.“ Se mai spune că o dată, pe 
când atenienii erau strânşi la adunare, Timon se 
urcă la tribună ; datorită caracterului neașteptat al 
împrejurării. se aşternu o mare linişte plină 
de asteptare ; atunci Timon spuse: „Atenieni, am 
şi eu o bucăţică de pământ pe care a crescut un 

smochin ; de smochinul acesta s-au spânzurat o mul- 
time de cetăţeni. Cum am de gând să clădesc pe 
locul acela, am găsit de cuviință să anunţ lucrul 
în mod public, pentru ca, dacă mai sunt printre voi 
amatori, să apuce să se spânzure înainte ca smochi- 
nul să fie tăiat.« Când a murit, l-au înmormântat 
la Hales, lângă mare şi, cum o parte a promonto- 
Tiului s-a surpat în mare şi valurile au. înconjurat 
mormântul, nici un om nu mai putea să ajungă 
acolo şi nici să se apropie. Pe mormânt stătea scris : 


Zac aici, despărțit de sufletul plin de amaruri, 
Numele-mi nu-l veţi afla: Crăpaţi, ticăloșilor, toţi. 


Epitaful acesta și l-a făcut Timon singur, dar mai 
circulă unul care e de Calimah : 


Timon, dușman omenirii, i-aici. Trecătorule, pleacă ! 
Poţi să mă blestemi de vrei, doar să te duci de aici. 


Atâta despre Timon, puţine dintre multe. 


71 Canidius veni chiar el la Antoniu să-i 
anunțe pierderea trupelor de la Actium, apoi aflà 
că Herodes al Iudeeìi a trecut și el la Cezar cu cele 
câteva legiuni și cohorte pe care le avea, că toți 
ceilalți dinaşti l-au părăsit de asemenea şi că din- 
colo de hotarele Egiptului nu i-a mai rămas nimic. 
Dar nimic din tocate acestea nu-l mai tulbura, ci 
renunţa cu un fel de bucurie la orice speranță, pen- 
tru ca astfel să nu-şi mai facă griji pentru nimic. 
A părăsit și viaţa aceea in mijlocul mării, viaţa lui 
timoniană, cum îi zicea, și, luat de Cleopatra din 
nou la palat, transformă oraşul într-un loc de 
ospeţe, de chefuri şi de distracţii publice. Într-ade- 
văr, înscrise în rândul efebilor pe fiul Cleopatrei 
şi al lui Cezar, îmbrăcă în toga virilă fără purpură 

pe Antyllus, fiul lui şi al Fulviei, prilejuri care au 
asternut Alexandria zile în şir pe băutură, petre- 
cere, serbări. lar Cleopatra şi Antoniu au dizolvat 
societatea „Inimitabililor« și au constituit în locul 
ei alta, care nu ceda cu nimic celei dintâi în rafina- 
mente, lux şi risipă, și căreia i-au zis: „A celor 
care vor muri împreună“, pentru că înscriau în ea 
pe acei prieteni ai lor care voiau să moară împre- 
ună cu ei. Fiecare, pe rând, îi invita pe ceilalți la 
masă şi ísi treceau: timpul aşa, petrecând. Cleopatra 
compara între ele diversele efecte ale unor otrăvuri 
mortale şi, ca să vadă care este mai puţin dure- 
roasă, le administra deținuților , condamnați la 
moarte. După ce văzu însă că otrăvurile cu efect 
rapid dau o moarte promptă, dar dureroasă, şi că 
cele blânde sunt prea încete, începu să încerce cu 
animale. Punându-le împreună câte două, asista ea 
însăși la rezultat. Şi făcea asta în fiecare zi. După 
ce le văzu aproape pe toate, constată că numai 
mușcătura viperei aduce după ea, fără spasme şi 
fără gemete, o amorţeală somnolentă, un leşin în- 
soţit de o ușoară transpiraţie a feței, o dulce toro- 
peală şi amorţire a simţurilor, o repulsie de a fi 
trezit 'sau sculat, ca a celor care dorm adânc, 


72 În acelaşi timp îi trimiteau vorbă lui 
Cezar, în Asia, ea, ca să-i ceară tronul , Egiptului 
pentru copiii ei, el, ca să-i îngăduie să-și trăiască 
ultimii ani ca simplu particular, la Atena, dacă nu 
e de acord să-l lase în Egipt. În lipsa de prieteni în 
care se găsea şi de încrederea în ei, pentru că de- 
zertau, îl trimise ca sol pe Euphronios, profesorul 
copiilor săi. Căci şi Alexas îl părăsise. Pe Alexas 
din Laodiceea (pe care i-l prezentase Timagenes la 
Roma), om foarte influent printre greci şi instru- 

mentul cel mai puternic în mâna Cleopatrei împo- 
triva. lui însuși (cel care îl făcea mereu să-şi 
schimbe bunele intenții față de Octavia), îl trimi- 
sese la regele Herodes, ca să-l împiedice pe acesta 
să-şi schimbe atitudinea. Dar  Alexas rămăsese 
acolo și, trădându-l pe Antoniu, avu obrăznicia, la 
sfatul lui Herodes, să se înfăţişeze lui Cezar. Dar 
sfatul nu i-a fost de nici un folos, pentru că a fost 
imediat arestat și dus în patria lui unde, la ordinul 
lui Cezar, a fost executat. Și astfel, încă înainte de 
moartea lui Antoniu, Alexas a plătit: preţul necre- 
dinței sale față de el. 


73 Cezar nici n-a vrut să audă ce i se spu- 
nea în favoarea rugăminţilor lui Antoniu, dar Cleo- 
patrei îi trimise răspuns că va obține cele mai mo- 
derate condiţii dacă îl omoară pe Antoniu sau Îi 
izgoneşte. Cezar trimise la ea, o dată cu acest 
răspuns, şi pe un libert al său, Thyrsos, un om 
deloc prost şi căruia nu-i lipsea nici una din cali- 
tățile necesare pentru a face convingător mesajul 
unui tânăr cârmuitor către o femeie trufaşă şi cu 
o atât de uimitoare încredere în propria ei frumu- 
sețe. Văzând pe Cleopatra cà stă de -vorbă cu 
Thyrsos mai mult decât cu alţii și că îi acordă ono- 
ruri deoebite, Antoniu intră la bănuială, puse să 
fie prins şi biciuit, apoi îl lăsă să se înapoieze la 
Cezar, dându-i o scrisoare în care acesta îl lămurea 
că, iritabil cum ajunsese în urma necazurilor, îl iri- 
ase aerul înfumurat şi obraznic al libertului. „Dacă 
treaba asta te deranjează peste măsură“, adăugă 
Antoniu, „ai la dispoziţie pe libertul msu Hippar- 
chos. Atârnă-l şi biciueşte-i, ca să fim chit.“ De 
atunci încolo: Cleopatra, înlăturând orice pricină de 
învinuire sau bănuială, s-a purtat cu Antoniu cât 

se poate de frumos. Astfel, își serbă ziua de naștere 
cu o modestie pe măsura împrejurărilor, dar pe a 
jui o serbă cu extremă strălucire şi risipă, în asa 
măsură că mulți din invitaţi, veniţi la banchet să- 
raci, au plecat de acolo bogaţi. Între timp, Agrippa 
îl chema insistent pe Cezar la Roma, scriindu-i că 
situaţia de acolo reclamă prezenţa lui. 

74 Așadar, războiul a fost amânat. La sfâr- 
șitul iernii, Cezar reluă campania împotriva lui An- 
toniu, el înaintând prin Siria, iar generalii lui prin 
Libia. După ce a căzut Pelusion, s-a zvonit că Se- 
leucos l-ar fi predat cu consimțământul Cleopatrei. 
Dar Cleopatra a predat pe soția şi pe copiii lui 
Seleucos lui Antoniu, ca să fie omorâţi, iar ea își 
clădi, în. prelungirea templului  Isidei, un cavou 
monumental, extrem de frumos şi de inalt şi 
transportă acolo cele mai valoroase dintre bunurile 
sale regale, aur, argint, smaralde, perle, abanos, 
fildeş, cinamom şi, peste toate acestea, îngrămădi 
numeroase torţe şi fuioare de câlţi, astfel că Cezar, 
temându-se că femeia, disperată, va da foc tezau- 
rului, îi trimitea, ca să-i dea speranțe în generozi- 
tatea lui, mesaj după mesaj și în același timp înainta 
cu' armata asupra Alexandriei. După ce îşi instală 
trupele în apropierea Hipodromului, Antoniu exe- 
cută o ieşire și luptă cu atâta succes, încât puse pe 
fugă cavaleria lui Cezar şi o urmări până la un pas 
de tabără. Se întoarse la palat plin de victoria lui, 
o sărută pe Cleopatra înarmat cum era și îi înfățişă 
pe soldatul care se arătase în luptă cel mai viteaz. 
Cleopatra îi dărui drept premiu o platoşă și un coif 
de aur. Omul le primi şi, in noaptea care urmă, de- 
zertă la Cezar. 


75 + Antoniu trimise din nou la Cezar invi- 
taţia de'a se bate cu el, numai ei doi. Când Cezar 
îi răspunse că îi pune la dispoziţe numeroase alte 
căi de a-şi' găsi moartea, Antoniu, înțelegând că 
nici o moarte nu e mai frumoasă pentru el decât în 
luptă, hotărî să atace simultan pe pământ şi pe 
mare. Iar seara, la masă, se zice că porunci sclavilor 
să-i toarne în pahar şi să-l înveselească mai mult 
decât oricând, pentru că nu se știe dacă mâine vor 
mai putea s-o facă ori vor servi altor stăpâni, în. 
timp! ce el nu va mai fi decât schelet şi neant. Când 
văzu că vorbele lui i-au făcut pe prietenii lui să 
plângă, le spuse că nu-i va lua şi pe ei la luptă, 
unde nu caută de fapt salvarea şi victoria, ci doar 
gloria unei morți demne de el. Se spune că în 
noaptea aceea, aproape de miezul ei, în timp ce 
crașul, înspăimântat de ce avea să fie, sta cufun- 
dat în linişte şi tristeţe, s-a auzit dintr-o dată o 
melodie cântată de instrumente de tot felul și zarva 
unei mulţimi, .chiote, sărituri de satiri, ca şi când. ar 
fi ieşit din cetate, cu vuiet, un cortegiu dionisiac ; 
trecea cam prin mijlocul cetăţii, îndreptându-se că- 
tre poarta dinspre dușmnai, pe unde, cu un vuiet 
devenit asurzitor, s-a şi îndepărtat. După cât cre- 
deau interpreţii, acesta era semn că l-a părăsit pe 
Aritoniu -zeul căruia el încercase să-i semene înde- 
aproape întreaga lui viaţă. 


76 În zori, îşi aşeză armata de uscat pe dea- 
lurile din fața oraşului şi de acolo asistă la ieşirea 
în larg a flotei sale care se îndrepta spre inamic. 
Ca să vadă întâi rezultatul luptei navale, nu porni 
încă la atac. Când ai lui s-au apropiat de corăbiile 
lui Cezar, au înălțat vâslele în semn de salut și, 
când cezarienii au răspuns la salut, au trecut de 

partea lor. Toate corăbiile, unite acum într-o: sin- 
gură flotă, îndreptându-şi prorele către cetate,. au 
pornit în direcţia ei. Imediat după ce Antoniu asistă 
la aceasta, îl părăsi şi cavaleria, care trecu şi ea la 
duşmani. Dădu lupta numai cu pedestrimea, fu: în- 
frânt, se retrase în cetate, strigând că-a fost: vândut 
de Cleopatra celor cu care luptase numai:de dragul 
ei. Ea, temându-se de furia şi de deznădejdea lui, 
se refugje în cavoul ei și cobori grilajul, întărit cu 
zăvoare şi bare puternice. Apoi trimise la. Antoniu 
cu vestea că a murit. El crezu şi, spunându-și. cu 
glas tare: „Ce mai aştepţi, Antoniu ?. Soarta ţi-a 
luat singurul și ultimul motiv de a-ţi mai fi: dragă 
viața“, intră într-o cameră, îşi desfăcu platoşa și 
spuse : „Cleopatra, nu-mi pare rău că nu te mai am, 
pentru. că într-6 clipă voi fi şi eu unde ești, imi 
pare rău că eu, unul dintre stăpânii lumii, m-am 
dovedit mai puţin viteaz decât o femeie.“ Antoniu 
avea un sclav devotat, Eros. Îl rugase de multă 
vreme ca, atunci când îi va cere, să-l omoare, și 
acum îl rugă să se ţină de cuvânt. Eros trase sabia, 
o ridică să-l lovească, dar, întorcându-si faţa, se 
sinucise. Când a căzut la picioarele lui Antoniu, 
acesta a spus: „Eros, îți mulțumesc că mă: înveţi 
să-mi fac ce n-ai putut să-mi faci !« -și, străpun- 
gându-și pântecele, se lăsă să cadă pe pat.::Dar rana 
nu era din cele care ucid pe loc.. După ce se întinse, 
hemoragia se opri și Antoniu, revenindu-şi, începu 
să-i roage pe cei din jur să-l ucidă. Dar aceia fu- 
giră din cameră, lăsându-l strigând şi zbătându-se 
până sosi Diomede, secretarul Cleopatrei, cu ordin 
să-l transporte la ea în cavou. 


77 Aflând că trăiește Cleopatra, se învioră 
şi porunci sclavilor să-l ducă fără : întârziere; fu 
transportat pe braţe până la intrarea în cavou. Cleo- 

patra nu deschise ușile, ci doar se arătă la o fe- 
reastră şi aruncă de acolo lanţuri şi funii. Cei de 
jos îl legară pe Antoniu, iar Cleopatra începu să-l 
tragă în sus, ea şi încă două femei, singurele pe care 
le luase cu ea în cavou. Cei care au fost atunci acolo 
spun că n-a fost pe lume priveliște mai tristă decât 
aceea. Mânjit de sânge şi in chinurile mortii, An- 
toniu întindea mâinile spre Cleopatra, încerca să se 
apuce de ceva, ca s-o ajute să-l ridice. Nu era lucru 
uşor pentru niște femei, diinpotrivă : Cleopatra, cu 
mâinile încordate, abia izbutea să ridice frânghia, 
în timp ce cei de jos o ajutau cu îndemnuri, parti- 
cipând din tot sufletul la chinul ei. După ce îl aduse 
la ea, îl culcă pe un pat și porni să-și rupă hainele 
asupra lui, să se lovească cu pumnii în piept, să şi-l 
sfâşie cu unghiile, să șteargă cu obrazul sângele lui 
Antoniu, numindu-l stăpânul și bărbatul ei, numin- 
du-i stăpân al lumii, gata, de mila lui, să uite: de 
durerile ei. Antoniu o potoli și îi ceru vin, să bea, 
fie pentru că îi era sete fie sperând că astfel își 
grăbeşte sfârşitul. Bău, apoi o sfătui ca, dacă nu i 
se pun condiţii dezonorante, să caute să se salveze 
şi, dintre toţi prietenii lui Cezar, să aibă încredere 
mai ales în Proculeius £3, Jar pe el să nu-l plângă 
pentru prăbușirea lui de la urmă, ci să-l fericească 
pentru.-tot ce soarta îi dăduse frumos, făcându-l cel 
mai ilustru dintre oameni, dându-i puterea supremă 
şi, acum, acordându-i să fie înfrânt fără înjosire, 
roman, de un roman. 


78 Abia. se stinsese Antoniu, că sosi Procu- 
ieius, trimis de Cezar. Într-adevăr, după ce Antoniu 


123 Gaius Proculeius îl însoţise pe Oetavian şi în cam- 
pania din 36, împotriva lui Sextus Pompeius, care s-a :ter- 
minat cu. ocuparea Siciliei. Proculeius era frate cu Teren- 
tia, nevasta lui Maecenas. i 
1 

se străpunsese cu sabia şi fusese dus la Cleopatra, 

un soldat din gardă, Dercetaios, luând sabia lui An- 
toniu şi ascunzând-o sub haine, se furişă afară din 
palat ; apoi, alergând la Cezar, îi anunţă, cel dintâi, 
sfârşitul lui Antoniu şi îi arătă sabia mânjită de 
sânge. Când auzi vestea, Cezar se retrase în fundul 
cortului şi acolo plânse pe un. bărbat care îi fusese 
cumnat, coleg de conducere şi alături de care lup- 
tase şi guvernase în atâtea împrejurări, care tre- 
cuse prin atâtea lupte şi încercări. Luă apoi scriso- 
rile şi, chemându-și prietenii, le dădu citire, ca să 
vadă și ei cum la scrisorile sale bine intenționate şi 
echitabile, Antoniu răspunsese întotdeauna într-un 
fel grosolan și trufaş. Apoi il trimise pe Proculeius 
cu ordinul de-a face tot ce-i stă în putinţă pentru 
a o prinde pe Cleopatra vie. Se temea şi pentru bo- 
găţiile Cleopatrei, dar mai ales socotea că gloria lui, 
ar avea mult de câștigat dacă ar fi putut s-o aducă 
pe Cleopatra la triumful lui. Cleopatra nu vru însă 
să se predea lui Proculeius. Avu loc între ei o con- 
vorbire. Proculeius stând afară, jos, în faţa porţii 
puternic baricadate, prin care nu putea să străbată 
decât glasul. În cursul acestui schimb de cuvinte, 
Cleopatra ceru tronul Egiptului pentru copiii ei, iar 
Proculeius îi spuse să aibă curaj și deplină încre- 
dere în Cezar. 


79 Proculeius, după ce observă aşezarea lo- 
cului, îl informă pe Cezar şi Gallus fu trimis să 
trateze încă o dată cu Cleopatra. Gallus se apropie 
de intrarea în cavou şi lungi dinadins vorba. În vre- 
mea aceasta, Proculeius sprijini o scară de zid şi intră 
pe fereastra prin care femeile îl primiseră pe Antoniu. 
Apoi, fără să piardă o clipă, trimise pe cei doi sclavi. 
pe care îi luase cu el, la poartă, unde se găsea Cleo- 

patra, atentă la ce-i spunea Gallus. Dar una dintre 
cele două femei care se închiseseră cu Cleopatra în 
cavou ţipă : „Sărmană Cleopatra, eşti prinsă de vie $!“ 
Cleopatra se întoarse, văzu pe Proculeius şi vru să 
se lovească cu pumnalul de corsar pe care îl purta 
legat la cingătoare. Proculeius se repezi la ea și o 
cuprinse cu amândouă mâinile, spunându-i : „Gre- 
șești, Cleopatra, şi față de tine și faţă de Cezar, lip- 
sindu-l de prilejul de a-ţi arăta marea lui bunătate 
și aruncând asupra celui mai blând dintre cârmui- 
tori bănuiala că ar fi lipsit şi de cuvânt şi de cru- 
tare.“ Îi luă pumnalul şi îi scutură veșmântul, să nu 
camva să aibă ascunsă vreo otravă. Cezar trimise 
pe libertul Epaphroditos cu ordinul s-o suprave- 
sheze cu străşnicie să nu-și ia viața, altfel însă să-i 
pună la dispoziţie tot confortul și comodităţile do- 
rite. 


80 Cât despre Cezar, el intră în Cetate stând 
de vorbă cu filosoful Areios1% și, ținându-l de 
mână, pentru ca astfel să-l înalțe imediat ín ochii 
concetăţenilor lui şi să-i aducă, acordându-i acest 
strălucit semn de stimă, respectul lor. Merse in 
Gimnaziu şi se urcă pe o tribună construită anume 
pentru, acest prilej. Oamenii, cuprinși de spaimă, 
stăteau prosternaţi. Cezar îi poftł să se ridice şi de- 
clară că iartă poporul Alexandriei de. toate vinile 
sale, întâi în amintirea lui Alexandru, întemeieto- 
rul ei; al doilea, din admiraţie pentru frumuseţea 
acestei mari cetăţi ; al treilea, din dorinţa de a face 
plăcere lui Areios, prietenul său. Aceasta a fost 
did onoare de care s-a bucurat Areios din partea 


1% Areios Didymos, filosof stoic din Alexandria, profe- 
sor al lui Octavian. 

lui. Cezar şi, în numele ei, a obținut de la el iertare 
pentru mulţi alţii, printre care şi Filostrat, impro- 
vizatorul cel mai talentat dintre toţi sofiștii acelei 
epoci, dar care se dădea fără nici o justificare drept 
discipol al Academiei 1%. Din motivul acesta, Cezar, 
căruia îi era silă de caracterul lui Filostrat, n-a dat 
ascultare rugăminţii lui Areios. Dar Filostrat, cu 
barba lui căruntă lăsată mare, imbrăcat într-o manta 
ponosită se ţinea mereu de Areios, tot recitâncu-i 
versul : 


Un înţelept, când e, ajută pe-nțelept. 


© Cezar când află cum stau lucrurile, îl iertă mai 
mult ca să-l scape pe Areios de resentimente decât 
pe Filostrat de frică. 


81 Dintre fiii lui Antoniu, cel de la Fulvia, 
Antyllos, trădat de profesorul său Theodoros, fu 
ucis. După ce soldaţii i-au tăiat capul, profesorul 
luă piatra de mare preţ pe care Antyllos obișnuia 
s-o poarte la gât şi şi-o cusu la brâu. Întrebat, tăgă- 
dui, dar fu percheziţionat şi apoi crucificat. Copiii 
Cleopatrei. erau ţinuţi sub pază împreună cu educa- 
torii lor, dar erau trataţi pe :năsura rangului lor. 
Pe Cezarion, pe care se spunea că-l avusese de la 
Julius Cezar, mama lui îl trimise, dându-i cu el bu- 
nuri de mare valoare, prin Etiopia, în India, dar un 
alt profesor de teapa lui Theodoros, Rhodon, îl con- 
vinse pe Cezarion să se întoarcă, spunându-i că îl 
cheamă Cezar ca să-l așeze pe tron. Se zice că, pe 
când Cezar “chibzuia ce să facă cu el, Areios i-ar fi 
spus : 

Cezâri mai mulți deodată nu-nseamnă .lucru bun. 


135 Adică al şcolii întemeiate de Platon.. 

82 Aşa că, după sfârşitul Cleopatrei, Cezar 
puse să fie omorât. 

Mulţi regi și generali l-au cerut pe Antoniu, să-l 
înmormânteze, dar Cezar n-a vrut să-i ia Cleopa- 
trei cadavrul. Cleopatra îl înmormântă cu mâinile 
ei şi cu fast regesc, obţinând pentru aceasta de la 
Cezar tot ce dorea. De atâta suferinţă şi chin (îi 
ardea pieptul de cât și-l lovise şi i se umpluse de 
răni) fu cuprinsă de febră. Se bucură de pretextul 
acesta : urma să nu mai mănânce și, în felul acesta, 
să n-o mai poată nimeni impiedica să-şi sfârşească 
viaţa. Îi spuse medicului ei, Olympos, adevărul şi 
îi ceru, ca să se sinucidă, sfat şi sprijin, cum poves- 
tește Olympos însuși într-o istorie a acestor eveni- 
mente scrisă de el. Cezar, bănuind ce vrea să facă, 
uză 'de ameninţări, încercând s-o facă să se teamă 
pentru copiii ei. Înfrântă de aceste ameninţări, ca 
de nişte mașini de război, Cleopatra cedă şi-şi lăsă 
trupul îngrijit şi hrănit de cei care nu se puteau 
lipsi de el. 


83 După ce lăsă să treacă câteva zile, Cezar 
se duse s-o viziteze şi s-o consoleze. O găsi întinsă 
pe un așternut umil. Când îl văzu intrând, Cleopa- 
tra, așa cum erâ, numai cu cămașa pe ea, i se aruncă 
la picioare, şi cu părul şi cu faţa răvăşite, cu vocea 
tremurătoare, cu privirile stinse de atâtea lacrimi ; 
i se vedea bine şi pieptul sfâşiat. În general, trupul 
ei arăta la fel de trist ca şi sufletul. Și totuşi far- 
mecul acela al ei şi focul frumuseții sale nu se. stin- 
seseră cu totul, ci,.chiar în starea în care se afla, 
mai ardeau încă, undeva în adânc, şi scăpărau. pe 
chipul ei mobil. Cezar o invită să se culce la loc, se 
așeză pe pat, lângă ea, iar ea începu să-şi caute 
justificări arătând că Antoniu și teama de Antoniu 
o silise să facă tot ce făcuse. Dar cum Cezar îi do- 

vedea, punct cu punct, că este vinovată, își schimbă 
imediat tactica -și începu să plângă şi să se roage, 
încercând să-i lase impresia că mai ţine încă foarte 
mult să trăiască. Până la urmă îi încredinţă inven- 
tarul uriaşei sale averi. Atunci unul dintre inten- 
denţii ei, Seleucos, o învinui că a ascuns şi a sus- 
tras un număr oarecare de obiecte. Cleopatra, au- 
zindu-l, sări la el, îi înfipse mâna în păr şi începu 
să-l pălmuiască. Cezar, zâmbind, o potoli şi ea îi 
spuse : „Bine, dar nu e groaznic, Cezar, când tu ai 
avat gândul bun de a veni la mine și de a sta de 
vorbă cu mine în ciuda situaţiei în care mă aflu, 
nu e groaznic să mă văd denunțată chiar de sclavii 
mei că am pus deoparte o bijuterie-două, nu pen- 
tru nefericita de mine, doar îţi dai bine singur seama, 
ci ca nişte mici daruri pentru Octavia și pentru Li- 
via ta, ca să obţin prin ele de la tine mai multă 
îngăduinţă și clemenţă !“ Cezar fu bucuros de toate 
astea, convins că Cleopatra este încă plină de do- 
rinţa de a trăi. Îi declară deci că lasă là dispoziția 
ei tot ce-și păstrase și că în general se va bucura 
din partea lui de un tratament mai presus de orice 
speranţă a ei. Apoi se duse convins că o amăgise, 
dar, de fapt. amăgit era el. 


84 În anturajul Jui Cezar se găsea un tânăr 
de familie foarte bună, Cornelius Dolabella 1%, care, 
sensibil la nefericirea Cleopatrei, îi făcu în împre- 
urarea aceasta, la rugămintea ei, serviciul de a o 
anunţa în secret că Cezar urmează să plece pe us- 
cat către Siria şi că pe ea şi pe copiii ei hotărâse 
să-i trimită la Roma peste două zile. Aflând asta, 


1% Nepot al acelui Dolabella de care a fost vorba mai 
sus. 

Cleopatra, întâi îi ceru lui Cezar încuviințarea. de-a 
face libaţii pe mormântul lui Antoniu,  Obţinu 
această îngăduință, fu dusă la mormânt şi acolo 
aruncându-se, după obiceiul femeiesc, asupra mo- 
vilei funerare, spuse: „Antoniu, dragul meu, de- 
unăzi te-am îngropat cu mâini libere, acuma însă 
libaţiile mele sunt ale unei prizoniere păzite bine 
să nu strice cu lovituri și cu lacrimi trupul acesta rob 
păstrat pentru triumful biruitorului tău. Să nu mai 
astepti de la mine alte onoruri funerare, alte liba- 
de vreme ce au de gând să mă ducă de aici, 
a sunt cele din urmă. Cât am fost vii nimic 
nu ne-a putut despărți, acum suntem amenințați ca, 
după moartea noastră, să rămânem fiecare în ţara 
celuilalt. Tu, roman, să zaci aici, iar eu, sărmana 
de mine, în Italia : din ţara ta, asta e tot ce mi-a 
fost dat să am. Dar dacă este printre zeii de acolo 
unul care să vrea şi să poată (căci zeii țării mele 
ne-au trădat), roagă-l să n-o dea vie pe soţia ta in 
mâinile biruitorului, nu îngădui să mă aibă pe mine 
în locul tău, la serbările înfrângerii tale. Nu, ascun- 
de-mă aici lângă tine, îngroapă-mă alături de tine. 
Crede-mă, dintre suferinţele mele fără număr, nici 
una nu. este atât de mare şi de chinuitoare ca răs- 
timpul acesta scurt cât mai sunt vie și departe de 
tine.“ ` 


85 După ce a plâns astfel, şi după ce a în- 
cununat urna ca flori şi a acoperit-o de sărutări a 
poruncit să i se pregătească baia. După baie, s-a in- 
tins pe pat şi a luat un prânz Ge zile mari. În tim- 
pul acesta sosi un ţăran care aducea un coşuleţ. În- 
trebat de paznici ce are acolo, deschise coşul şi, 
dând la o parte frunzele, arătă că e plin de smo- 
chine. Când văzu că paznicii au rămas uimiţi de fru- 

museţea şi de mărimeă fructelor, ţăranul, zâmbind, 
îi îmbie pe soldaţi să ia din ele, iar aceştia, con- 
vinși de bunele lui intenţii, îl poftiră să intre. După 
ce luă masa, Cleopatra scrise şi sigilă o scrisoare 
pe care o trimise lui Cezar, apoi pofti afară pe toată 
umea în afară de cele două femei ale ei şi încuie 
ușa. a 

Cezar deschise scrisoarea şi, cum dădu peste im- 
plorările și tânguirile prin care Cleopatra îi cerea 
s-o îngroape alături de Antoniu, înţelese imediat 
cum stăteau lucrurile. Întâi se repezi el însuși să 
salveze situaţia, apoi se multumi să trimită grabnic 
pe alţii să vadă ce se întâmplase. Moartea fusese 
fulgerătoare. Trimişii lui Cezar. sosiră în goană, dà- 
dură peste sentinelele care habar n-aveau, deschi- 
seră uşile şi o găsiră pe Cleopatra moartă, întinsă 
pe un pat de aur, îmbrăcată în veșmintele ei de 
regină. Dintre cele două slujitoare, Eiras zăcea la 
picioarele stăpânei sale, trăgând să moară, iar cea- 
ialtă, Charmion, căzută şi ea, abia putându-și ține 
sus capul greu de moarte, se silea să așeze diaderhe. 
pe capul Cleopatrei. Cineva spuse, mânios: „Fru- 
moasă ispravă, Charmion !“ ,„,„Nespus de frumoasă, 
răspunse Charmion, şi vrednică de urmaşa atâtor 
regi.“ Apoi nu mai rosti o vorbă, ci căzu acolo, lângă 
patul reginei. 


86 Se spune că: vipera a fost adusă o dată 
cu smochinele acelea, acoperită cu frunze, cum po- 
runcise Cleopatra, şi că șarpele s-a repezit s-o muşte 
fără ca ea să-l vadă. Când însă, luând o smochină, 
l-a văzut, a spus : „Aşadar, iată-14 şi, dezgolindu-și 
braţul, l-a întins mușcăturii. Alţii sustin însă că 
păstra vipera închisă într-un borcan şi că a stâr- 

nit-o să iasă de acolo cu un fus de aur, înfuriind-o 
până când vipera a împuns-o în braț. Cum a fost 
cu adevărat, nimeni nu ştie. A umblat vorba şi că 
regina purta mereu asupra ei otravă, în scobitura 
unei scărpinătoare pe care o purta ascunsă în păr. 
Oricum, nu i-a ieșit pe trup nici o pată şi nici vreun 
alt semn de otrăvire. Nici măcar șarpele n-a fost 
văzut în încăpere. Câţiva spuneau că i-au văzui 
doar dâra lăsată pe țărmul mării, către care era ori- 
entată clădirea şi înspre care dădeau ferestrele ei. 
Unii ziceau. că au văzut pe braţul Cleopatrei două 
fine, abia perceptibile înţepături, lucru pe care se 
pare că l-a crezut și Cezar, de vreme ce, în cortegiul 
triumfal, statuia Cleopatrei avea şi o viperă înco- 
lăcită pe braţ. Iată aşadar ce se spune despre moar- 
tea Cleopatrei. 

Iar Cezar, deşi contrariat de moartea ei, i-a ad- 
mirat noblețea și a dat dispoziţii să fie înmormân- 
tată, cu regească strălucire, alături de Antoniu. De 
asemenea, tot la porunca lui, şi celor două slujitoare 
ale Cleopatrei li s-a făcut onoarea unor funeralii 
alese. Cleopatra a trăit 39 de ani, dintre care a fost 
regină timp de 22, guvernând împreună cu Antoniu 
mai mult de 14. Despre Antoniu unii spun că a 
ajuns până la 56, alţii până ia 53 de ani. Statuile 
lui Antoniu au fost doborâte, dar ale Cleopatrei au 
rămas „neclintite : Archibios, unul dintre prietenii 
ei, i-a dat lui Cezar două mii de talanţi pentru ca 
statuile Cleopatrei să nu aibă soarta celor ale lui 
Antoniu. 


87 Antoniu a lăsat, de la trei soţii, șapte co- 
pii, numai cel mai mare, Antyllos a fost omorât de 
Cezar. Pe ceilalţi i-a luat Octavia la ea si i-a cres- 

cut împreună cu ai ei. Pe Cleopatra, fiica Cleopa- 
trei, a măritat-o cu Iuba 77, care era, dintre toți 
regii vremii, cel mai distins. Iar pe Antoniu, fiul 
Fulviei, l-a înălțat atât de sus încât, după Agrippa, 
care avea pe lângă Cezar rangul cel mai înalt, și 
după copiii Liviei, rangul al treilea îl avea în mod 
oficial Antoniu. De la Marcellus, Octavia avusese 
două fete şi un băiat, Marcellus, pe care Cezar l-a 
înfiat şi totodată l-a făcut ginere; pe una din fete 
a dat-o de soție lui Agrippa. După ce, abia căsătorit, 
Marcellus a murit, iar Cezar nu ştia pe care dintre 
prietenii lui să-l aleagă drept ginere demna de încre- 
dere, Octavia a susţinut ideea că Agrippa trebuie 
să ia de soţie pe fiica lui Cezar, repudiind-o pe fiica 
ei: După ce s-au lăsat convinşi, întâi Cezar, apoi 
Agrippa, Octavia şi-a luat fata înapoi şi a măritat-o 
cu Antoniu, iar Agrippa s-a căsătorit cu fiica lui 
Cezar. Dintre cele două fete pe care le avuseseră 
Antoniu și Octavia, pe una a luat-o de soţie Domi- 
tius Ahenobarbus, iar pe cealaltă, Antonia, vestită 
prin virtutea şi frumuseţea ei, Drusus, fiu al Liviei 
şi fiu adoptiv al lui Cezar. Din Drusus şi Antonia 
s-au născut Germanicus și Claudius, cel care a ajuns 
mai târziu împărat. Dintre copiii îui Germanicus, 
Gaius !2%, după o scurtă şi neobișnuită domnie, a 
fost asasinat împreună cu copiii şi soţia lui, iar Agri- 


12 Iuba II, fiul lui Iuba I, regele Numidiei, care a 
luptat alături de Pompei în războiul civil dintre acesta și 
Iulius Cezar. După înfrângerea pompeienilor la Thapsus 
(46 î.Cr). Iuba I s-a sinucis, iar fiul său, copil încă, a 
tost luat prizonier. După Actium Octavian i-a datîn căsăto- 
rie pe Cleopatra Selene, fiica lui Antoniu şi a Cleopatrei, 
şi l-a repus pe tronul tatălui său, ca rege al Mauretaniei. 
A scris, în greceşte, o istorie a Romei. 

1% Gaius Iulius Caligula, împărat între 37—41. 

pina, care avea :de la Ahenobarbus um tiu, Lucius 
Domitius, s-a căsătorit cu Claudius Cezar. lar Clau- 
dius, adoptându-i fiul, i-a dat numele die Nero Ger- 
manicus. El este cel care a domnit în vremea noas- 
tră, şi-a ucis mama şi a fost pe punctul să ducă la 
prăbuşire imperiul roman, din pricina capriciilor 
sale smintite. A fost, numărând pe generaţii, al cin- 
cilea descendent al lui Antoniu. 


COMPARAŢIE ÎNTRE DEMETRIOS ȘI ANTONIU 


De vreme ce, după cât s-a văzut, atât unul cât și 
celălalt au trecut de la o extremă la alta a soartei, 
să-i examinăm întâi sub aspectul puterii și a stră- 
lucirii lor. Demetrios le-a avut, gata împlinite, de 
la tatăl său, căci Antigon, cel mai puternic dintre 
diadohi !, invadase şi cucerise, încă înainte ca De- 
metrios să îi ajuns la vârsta bărbăţiei, cea mai mare 
parte a Asiei. Antoniu, în schimb, fiu al unui tată 
de bună seamă foarte onorabil, dar fără activitate 
militară şi care nu-i lăsase drept moştenire, pentru 
a aspira la glorie, nimic deosebit, a avut îndrăzneala 
să preia puterea lui Cezar, ceea ce, după obârşie, nu 
era pe măsura lui, şi s-a instituit, el singur, moşte- 
nitor al rodului strădaniilor aceluia. Și, pornind: nă- 
valnic doar cu resursele sale personale, a ajuns atât 
de puternic, incât, după ce a făcut din lume două 
părți, şi-a ales dintre ele una, luând-o pe cea mai 
importantă ; nefiind el însuşi de faţă, prin ofițerii 


! Nume dat generalilor lui Alexandru Macedon care, 
după moartea acestuia, şi-au împărțit imperiul, ducând 
între e, o îndelungată luptă pentru putere. Cei mai im- 
portanți sunt Antigon, Ptolemeu, Lisimah și Seleucos. 

sau generalii săi, a învins în repetate rânduri pe 
parți şi a respins până la țărmurile Caspicei nea- 
murile barbare ale Caucazului. Chiar faptele pentru 
care s-a auzit vorbit de rău stau mărturie a mă- 
reţiei sale. Într-adevăr, tatăl lui Demetrios a fost 
foarte încântat să-l însoare pe acesta cu Phila, fiica 
lui Antipater 2, deşi era mai vârstnică, în timp. ce 
lui Antoniu i-a fost luată în nume de rău căsătoria 
cu Cleopatra, o femeie care întrece în putere şi 
strălucire pe toţi regii contemporani cu ea, în afară 
de Arsaces * E drept că Antoniu ajunsese atât de 
mare, încât părea tuturor demn de lucruri mai mari 
decât voia el însuși. 


2 Cât despre hotărârea care i-a determinat să 
obțină puterea, ea nu merită  reproş în cazul lui 
Demetrios, care a căutat să-și supună, ca rege, oa- 
meni obişnuiţi să fie supuşi unui rege, dar violentă 
și tiranică la Antoniu, care a înrobit poporul roman 
abia scăpat de dictatura personală a lui Cezar. Iar 
dintre toate faptele sale, cea mai mare și mai stră- 
lucită, războiul împotriva lui Cassius şi Brutus, a 
fost purtat pentru a răpi libertatea patriei sale şi a 
cetăţenilor ei. Demetrios însă, înainte de a fi ajuns 
în situații mai presus de voinţa lui, s-a străduit fără 
răgaz să elibereze Grecia şi să alunge din cetăţile ei 
garnizoanele de ocupație, nu ca Antoniu, care îşi 
făcea o glorie din faptul că a răpus în Macedo- 


? Unul dintre cei mai puternici şi mai preţioși colabora- 
tori ai lui Filip al Macedoniei şi al lui Alexandru cel 
Mare. A guvernat Macedonia în timpul absenței lui Ale- 
xandru şi a învins la Crannon pe atenienii revoltați după 
moartea cuceritorului (397—319). 

3 Arsaces I, rege al parţilor, a câştigat, prin 250 î.Cr, 
autonomia parţilor faţă de regatul seleucid. 

nia pe eliberatorii Romei. Şi apoi chiar în privința 
unicului elogiu acordat lui Antoniu, dărnicia, marea 
lui dărnicie, Demetrios îl întrece în aşa măsură, 
încât a fost generos cu duşmanii săi cât n-a fost An- 
toniu cu prietenii. Totuşi, pentru că a poruncit ca 
măcar Brutus să fie învelit în giulgiu şi înmormân- 
tat, i s-au adus laude; Demetrios însă a înmor- 
mântat cum se cuvine pe toți duşmanii săi morți, iar 
pe prizonierii luați lui Ptolemeu i-a trimis acestuia 
înapoi încărcați de bani şi de daruri. 


3 Câtă vreme soarta le-a fost favorabilă, 
și unui și celălalt au fost fără măsură în orgoliu şi 
cu nestăpânire înclinați spre senzualitate ` și spre 
voluptăți. Totuşi, nimeni n-ar putea afirma că De- 
metrios, chiar fiind cufundat în plăcerile bunului 
trai şi ale iubirii, ar fi scăpat vreodată momentul 
potrivit pentru acţiune; dimpotrivă, desfătărilor le 
făcea loc doar când avea răgaz din belșug, ca un 
adaos, iar pe Lamia, ca pe cea din legendă 4; nu. şi-o 
făcuse nimic mai mult decât o trecere de vreme, 
amuzându-se cu ea sau aţipind în braţele ei. Dar, 
când se pregătea de război, pe lancea lui nu se în- 
făşura iederă şi coiful nu-i mirosea a parfumuri 5, 
iar la luptă nu pornea în veșminte splendide şi în- 
„florate, ieşind din gineceu. Ci, lăsând să doarmă, 
potolite, alaiurile nocturne şi origiile bahice, deve- 
nea, ca vorba lui Euripide, slujitor al lui Ares cel 
crâncen, şi niciodată, dar niciodată, plăcerile s-avı 
leneşa delăsare n-au fost pricina înfrângerii sale. Pe 


4 Lamia din legendă a fost o fată frumoasă din Libia 
şi una dintre nenumăratele şi trecătoarele iubiri ale lui 
Zeus. 

5 Ca zeului Dionysos. 


Antoniu însă, așa cum vedem în tablouri pe Om- 
phale ë luând lui Heracles măciuca şi dezbrătându-l 
de blana.lui de leu, tot așa Cleopatra, despuindu-l 
de 'arme, l-a înduplecat cu vraja ei să lase să-i scape 
din mâini prilejuri de fapte mari şi campanii absolut 
necesare şi să rătăcească în dulcea ei tovărăşie pe 
malurile Canopului 7 sau ale Taphosirisului 8. În sfâr- 
şit, ca Paris, fugea din luptă și se cuftunda în îm- 
hrăţișările ci ”. Mai mult, Paris s-a refugiat în alcov 
doar după ce fusese înfrânt, Antoniu însă a fugit 
pe urmele Cleopatrei renunțând la victorie. 


4 "Pe lângă asta, Demetrios, fără să facă un 
lucru interzis, ci după un obicei introdus în familia 
regală macedoneană de Filip şi de Alexandru, a avut 
mai multe “soţii, ca  Lisimah şi Ptolemeu, şi toate 
le-a tratat cu cinstirea cuvenită. Antoniu însă este 
cel dintîi roman care a îndrăznit să aibă în același 
timp. două soţii ; apoi a repudiat pe cea din Roma, 
soția. lui legitimă, acordându-și favoarea celei stră- 


-6 Regina legendară a Libiei, la care Heracles a slujit 
trei ani, pentru a-şi ispăși vina de a-l fi ucis pe Iphilos, fiul 
regelui Oichaliei. Legenda spune că la curtea reginei He- 
racles 'uinbla îmbrăcat în haine femeiești şi învățase să 
toarcă, în timp ce Omphale purta pielea de leu-şi mă-. 
ciuca, eroului. 

ui Unul din brațele prin care se varsă Nilul în Medite- 
rana. Curge prin apropiere de Alexandria. 

"8 Pare'să fie vorba de Taphis, localitate din Nubia 'de 
jos, pe ţărmul de apus al Nilului. 

9 Paris, :fiul lui Priam, regele Troiei; el a dezlănțuit 
războiul troian. Textul face aluzie la un pasaj din cân- 
tul III al Iliadei (vers 376 și urm. în trad. Murnu), unde 
se povesteşte lupta dintre Menelau şi. Paris. în primẹjdie 
să fie omorât, Paris e răpit din luptă de zeița Afrodita 
şi se refugiază în iatacul soției sale. 

ine, cu care se unise printr-o căsătorie ilegală. De 
aceea, Demetrios n-a avut de întâmpinat nici o ne- 
norocire din pricina căsătoriilor sale, Antoniu însă 
da, pe cele mai mari. Totuşi, la acţiunile lui Antoniu 
nu se adaugă nici un sacrilegiu atât de mare datorat 
destrânării, cât la cele ale Demetrios. Fapt este 
că, cum spun istoricii, accesul câinilor era' interzis 
pe toată. întinderea Acropolei, deoarece, mai mult 
decât oricare altele, aceste animale se împerechează 
în văzul tuturor. lar 'Demetrios s-a împreunat cu 
târfe chiar în Partenon şi a tratat ca pe nişte târte 
cetățene ale Atenei. lar cusurul pe care l-ai 
putea crede cel mai puţin asociat cu astfel de rafi- 
namente senzuale și de voluptăţi, cruzimea, cusurul 
acesta era inclus în setea de plăceri a lui Demtrios, 
căre a tolerat sau mai degrabă a provocat moartea 
demnă de milă a celui mai frumos şi mai curat din- 
tre atenieni, care voise astfel să scape de a fi dezor- 
norat. Într-un cuvânt, din - nestăpânire în patimi 
Antoniu şi-a făcut rău sieși. Demetrios altora. 


5 Faţă de părinţii săi, Demetrios s-a arătat 
ireproşabil în toate privințele. Antoniu însă l-a ce- 
dat pe fratele mamei sale pentru a obține uciderea 
lui Cicero, ucidere care este chiar în sine un lucru 
atât de murdar și de crud, încât Antoniu abia ar 
merita să fie iertat pentru el, chiar dacă acesta ar 
fi fost prețul salvării unchiului său. Cât despre fap- 
tul că amândoi și-au călcat jurământul şi au violat 
un tratat de armistițiu, unul luând prizonier pe Ar- 
tabazos, celălalt ucigând pe Alexandru, Antoniu are 
un motiv acceptabil; fusese părăsit în Media de 
Artabazos și trădat; despre Demetrios în schimb 
mulţi spun că, inventând false motive pentru ceea 
ce făcuse, îşi acuza, el, victima, în loc să se apere 
ca un vinovat ce era. 


Apoi, cum am mai spus, Demetrios a fost el în- 
suşi autorul succeselor sale, Antoniu, dimpotrivă, 
a dobândit cele mai frumoase și cele mai mari bi- 
ruinţe când nu era de faţă, prin generalii săi. 


6. Amândoi s-au. prăbușit din situaţia la care 
ajunseseră din propria lor vină, deși nu în același 
fel. Demetrios, abandonat, căci macedonenii s-au 
lepădat de el, celălalt abandonând, căci a fugit pără- 
sind pe cei care își primejduiau viaţa pentru el, ast- 
fel că unul poate fi acuzat că și-a înduşmănit într- 
atât soldaţii împotriva lui, celălalt că a abandonat 
devotamentul şi fidelitatea, atât de mari, puse la 
dispoziţia lui. 

Nici felul în care au murit, și unul, şi celălalt, 
nu este de lăudat. Demetrios este cel mai blamabil, 
pentru că a acceptat să ajungă prizonier şi, după 
ce a fost închis, s-a bucurat să mai câștige trei ani 
de viaţă, ca să bea şi să mănânce, ajuns, ca anima- 
lele, blând sub mâna stăpânului. lar Antoniu a avut 
de bună seamă o moarte fără eroism, lamentabilă și 
dezonorantă, totuși şi-a luat viața înainte ca adver- 
sarul său să poată pune stăpânire pe el. 

